
Hoc quicumque cupis carmen cognoscere lector 
Cum praecepta ferat: quae sunt gratissima vitae, 
Instrue praeceptis animum: nec discere cessa; 
Nam sine doctrina, vita est quasi mortis imago; 

Commoda multa feres: sin autem spreveris illud, 
Non me scriptorem, sed te neglexeris ipse . 

Cum recte vivas, ne cures verba malorum: 

Arbitrii nostri non est, quid quisque loquatur . 





ROOEMIUM 


Opusculum qualecumque hoc eo tantum spectat, ut legentem 
latine colloqui edoceat, grammatice quidem sed et latine animi 
sensa ad vitae nostri temporis usus facile ac perspicue promere. 

Nemo igitur numerosam ab eo expetat Tullii facundiam, nemo 
Taciti constrictam et contractam elocutionem; non enim littera¬ 
rum elegantias opella haec anquirit, sed ea studet nostrae aetatis 
lectoribus adiumenta suppeditare, quibus facile quisque ad com¬ 
munia vel ad ea, quae haec tulerunt tempora, exprimenda para¬ 
tus, prompte valeat latine ubique terrarum colloqui. 

Quae ideo in cotidianis vitae commerciis hodie passim occur¬ 
runt, ab adulescente aetate ad extremam usque senectam, facile 
tibi, amice lector, hisce in paginis invenies, ut: qua ratione mane 
surgendum; qua scholae praeparandae; qua salutandi familiares 
et amicos; qua ad scholam festinandum; quid in schola quidve in 
via vel domi agendum; quid per urbem cum amicis vel cum extra¬ 
neis cavendum; quid in deambulando, in colloquendo, in dispu¬ 
tando, in ludendo aliisque in id genus sescentis negotiis expe¬ 
diendis. 

Nihilominus latinitas hic facilis quidem sed semper emen¬ 
data, perspicua, profluens; haud raro Tulliana prorsus, aureae 
dixeris aetatis; saepius ex inferioribus hausta scriptoribus; inter¬ 
dum ex novo plane excusa idque nec sine causa nec sine arte. 

Legens igitur catus ac sedulus ita sensim amica veluti manu 
ducitur ut expedite tandem latinum, eumque quasi patrium ser¬ 
monem adhibeat. 

Amico igitur vultu fidentique animo excipiat opusculum hoc 
cuiusque gentis lector, quo citius pleniusque in seipso studium 
experiatur delectabile idemque perutile huius linguae, quam non 
immerito sapientiores viventem vivificamque praedicant, pacis 
verae veraeque unitatis nobilissimum pignus et signum. 

Abi igitur, opusculum meum, fidenter abi quoquoversus cer¬ 
tum te esse animorum amice colloquentium adiumentum; perge 
longe lateque per orbem et omnium, cumprimis iuvenum, animos 
flagrante incende et ale virtutum ardore. Nil enim pretiosius, nil 
incundius, nobilius nihil sibi exspectat Auctor. 


DATUM ROMAE, VII KAL. AUGUSTAS A. MCMLIII. 


AD EDITIONEM ALTERAM 

Iteratim ab Editore rogatus et ab amicis impulsus, interve¬ 
niente etiam Apostolica Constitutione « Veterum Sapientia » de la¬ 
tinitatis studio provehendo, tandem animum induxi ad alteram 
huius operis editionem parandam. 

Haud pauca emendavi et indicem rariorum vocabulorum 
adieci. 

Utinam haec editio eandem benevolentiam ac illa prior nan¬ 
ciscatur. 


DATUM ROMAE, A. D. II ID. DEC. MCMLXII. 



LIBER PRIMUS 


Qui est de rudimentis et primis studiArum initiis, et quo pri¬ 
mum DISCIPULARUM INTER SE, DElNDE IPSARUM CUM PRAECEPTARIBUS 

collAquia CONTINENTUR. 




Coll6quium I. 


Argumentum: Duo discipuli ad praelectidnem repetendam se parant. 

Quae quis in schola didicerit, saepe repetinda. 


Marcus, NicolAus. 

Mare. Eamus una repetitum. Nicol. Quid ego repetam? Nonne 
satis est, quod solus repetiverim? Mare. Si tantum semel aut bis 
repetieris, id parum est ad ediscendum. Nicol. Immo circiter de¬ 
cies repetivi. Mare. Si vis certissime, quae didicisti, reddere coram 
praeceptore, opus est cum aliquo repetivisse. Nicol. Istud ego 
nesciebam: sed tibi libenter assentior. Mare. Faciamus ergo, 
quod ego te monui. Nicol. Equidem non recuso: incipe. 


ELOCUTIO. 


Ire repetitum. 

Repetere ediscenda. 

Non satis est, quod solus repetiveris, opus est, ut cum aliquo 

repetas. 

Lectio lecta placet, decies repetita placebit. 

Quid vis amplius? 

Reddere, quae quis didicit, coram praeceptore. 

Non opus est, ut repetam cum Petro. 

Assentiri alicui. 

Faciendum est, quod praeceptor monuit. 

Recusare aliquid. 

Non recuso. 

Non recuso quo minus hoc fiat. 

Colloquium n. 

Argumentum: Exdrdium est repetendae praelectidnis. 


ConrAdus, DomInicus. 

Conrad. Quid agis? Dominic. Repeto mecum. Conrad. Quid 

repetis? Dominic. Praescriptum hodiernum praeceptoris. Conrad. 
Tenesne memoria? Dominic. Sic opinor. Conrad. Repetamus una: 
sic uterque nostrum rectius pronuntiabit coram praeceptdre. 

Dominic. Tu Igitur Incipe, qui me provocasti. Conrad. Age, atten¬ 
tus esto: ne me siveris aberrare. Dominic. Sum promptior ad 
audiendum, quam tu ad pronuntiandum. 


ELOCUTIO. 

Repetere scholam philosophicam. 

Repetendum est mihi praescriptum hodiernum. 

Teneo, quae in schola didici, memdria. 

Ut er que tenuit. 

Neuter illorum recte pronuntidvit. 

Recitare coram praecept6re... coram patre. 

Discipuli non sunt attdnti. 

Aberrasti, Petre. 

Promptior sum ad audiendum quam tu ad pronuntiandum. 
Promptior sum manu mea dextra quam tu sinistra. 

Frater tuus promptior est ad garriendum quam ad discendum. 


Colloquium jm. 

Argumintum: Idem cum proximo superidre. 

EduArdus, FRANCiSCUS. 

Eduard. Visne mecum repetere praelecti6nem ? Franc. Volo. 
Eduard. Tenesne? Franc. Non satis recte fortasse. Eduard. Age, 
faciamus periculum. Franc. Quid Igitur expectdmus? Eduard. Ubi 
vis. Incipe. Franc. Atqui tuum est potius incipere. Eduard. Quid 

ita? Franc. Quia invitasti me. Eduard. Aequum dicis, attende igi¬ 
tur. Franc. Istic sum. 


ELOCUTIO. 

Non satis recte teneo praelectionem. 

Facere periculum. 

Exspectare aliquem ... patrem, fratrem, matrem. 

Incipe ubi vis. 

Tuum est incipere. 

Tuum est, ad te spectat, tui est officii. 

Invitare aliquem: ad nuptias, ad prandium, ad cenam. 
Aequum dicere. 

Attende quid dicturus sim. 

Attentus in aliqua re. 

Attendere ad aliquid. 


Colloquium IV. 

Argumentum: Exordium est colloquendi. Qui bene agit, non timet, 
ne reprehendatur. Prudenter igitur facit, qui praeceptum illud 

usurpat: Sic age, ne timeas. 

GAbriel, Hieronymus. 

Gabr. Iamne tenes, quae reddenda sunt hora tertia? Hier. 
Teneo. Gabr. Ego quoque. Hier. Ergo confabulemur paulisper. 
Gabr. Sed si intervenerit observator, putabit nos garrire. Hier. 
Quid times, ubi nihil timendum est? Si venerit, non deprehendet 
nos in otio aut in re mala: audiat, si velit, nostrum colloquium. 
Gabr. Optime loqueris: secedamus aliquo in angulum, ne quis 
nos impediat. 


ELOCUTIO. 

Teneo, quae reddenda sunt hora tertia. 
Quid hodie nobis reddendum est? 
Confabulari cum amicis. 

Observator interveniet. 

Observator si intervenerit, notabit te. 

Praeceptor audivit nos garrire. 

Non timeo ob servatbrem. 

Quid times, ubi nihil timendum est? 

Timere aliquem ... Deum, magistrum. 

Deprehensus est in 6tio... in furto. 

Deprehendere aliquem... fures deprehensi sunt... suspensi sunt. 
Audiat, si velit, nostrum colloquium. 

Loqueris bene, melius, optime, male, peius, pessime. 

Secedere in locum aliquem. 

Impedire Aliquem. 

Impediri in aliqua re... impediri morbo, aetate. 


Colloquium V. 

Argumentum: Admonitio brevis, sed discipulis aptissima. 

IoAnnes, LeonArdus. 

Ioan. Non decet hic otiari, aut garrire, dum praeceptor exspec¬ 
tatur. Leon. Quid ais, non decet? Immo vero non licet, nisi vblu- 
mus vapulare. Ioan. Tu igitur audi me, dum praelectionem pro¬ 
nuntio: ego deinde te audiam. Leon. Age, pronuntia. 

ELOCOTIO. 

Non decet discipulos semper otiari... ludere ... garrire. 
Profdssor exspectatur. 

Pronuntiate dictum Aliquod sacrArum litterArum, quod membriae 
mand Astis. 


Collbquium VI. 

Argumentum: Idem est argumintum ac supbius: Praeterea, qui 
errat, corrigitur ab Utero et admonitur. Laudatur memdria, et 

divinum esse donum agndscitur. 

Marcus, NicolAus. 

Mare. Tenbsne membria praelectibnem ? Nicol. Propemodum. 

Mare. Visne repetAmus una? Nicol. MAxime velim. Mare. Incipe 

* 

igitur. Nicol. FAciam libenter: sed tu attente audi, ut me ebrri- 

, si quid erravero. Mare. Agedum. Nicol. Profer exemplum. 
Mare. Iam errasti, incipiendum fuit ab hesterna praelectibne. 
Nicol. Bene admones; nunc incipiam. Iratus de re incerta noli 
contendere. Impedit ira. Mare. Peccas accentu: itera. Nicol. 
Impedit ira animum. Mare. Distingue post animum. Nicol. Impe¬ 
dit ira animum: ne possit verum cernere. Affer exemplum pro¬ 
pere, cum res desiderat ipsa. Dandum etenim. Mare. Iterum pec¬ 
cas accentu: repete. Nicol Dandum etenim est bliquid, cum 
tempus postulat aut res. Mare. Videsne te erravisse quater? 
Nicol. Video. Mare. Et observasti locos? Nicol. Observavi. Mare. 
Sic tibi facilius cavebis. Nicol. Me miserum! putabam me recte 
tenere. Mare. Sic mihi quoque solet accidere, quoties membria 
non est bene confirmata. Nicol. Felix, qui membriam bonam habet. 
Mare. Magnum Dei beneficium. Sed tempus abiit: audi nuc me. 
Nicol. Audio, pronuntia. Mare. Irbtus de re incerta contendere 
noli. Nicol. Hem, praeceptor adest: tace, ut eum salutemus. 


ELOCUTIO. 

Tenere praelectionem membria. 

Corrigere aliquem ... alicui aliquid. 

Incipere ab bliqua re. 

Contendere de re bliqua... contendere de libro... de charta con¬ 
tendere . 

Impedire bliquem ... peccare accentu. 

Errbre bis, ter, quater ... 

Cavbre sibi ab aliquo. 

Putbbam me tenbre. 

Sic mihi quoque solet accidere. 

Habere bonam membriam... magnum Dei beneficium. 

Tempus bbiit... tempus praeteriit. 

Salutbre bliquem ... salutbre praeceptbrem venientem. 


Colloquium VH. 

Argumentum: Otto et Paulus certant , uter milius pronuntiet aliquid 
edrum, quae in schola edidicerint. Praet&rius iudex. Eximplum 

honisti studiorum certdminis. 

Otto, Paulus, PRAETdRius. 

Ot. Optbtus mihi ades, Paule, quaerebam, qui mecum certbre 
vellet: sed omnes ad lusus certbmen currunt: tu vero quid ais? 

Paul. Quid ego malim, quam tecum de nostris studiis tranquille 
contendere? Ot. Sed quod petis certandi argumentum? An de 
repetendis Ciceronis epistulis? Paul. Malo de Catone. Ot. Cur? 
Paul. Quia restant mihi discendae aliquot praelectiones de Cice- 
r6ne. Scis enim me aegrotasse duas fere hebdomadas? Ot. Me-, 
mini. Vis igitur dicamus secundum librum moralium disticho¬ 
rum? Paul. Est longus nimis in hanc horam. Ot. Quid ita? Paul. 
Quia nobis aliquamdiu ludendum est, ut corpus exerceamus ad 
valetudinem conservandam. Ot. Dicamus ergo librum tertium, 
qui est brevissimus. Paul. Sed iudicem volo. Ot. Praesto est Prae¬ 
torius, qui me ob eam rem sequitur. Paul. Vis igitur audire nos? 
Praet. Quid dicturi estis? Ot. Tertium librum distichorum mora¬ 
lium. Praet. Nonne alterni dicetis? Paul. Scilicet suum uterque 
distichon. Praet. At, pueri, ne erretis, nolo vos audire tamquam 
iudex. Ot. Cur non? Praet. Ne forte mea sententia alteruter ex 
amicis offendatur. Paul. In quo igitur nobis eris adiutor? Praet. 
Notabo in chartula diligenter utriusque lapsus: deinde referetis 
ad praeceptdrem. Paul Quid tum fiet? Praet. Ille ei, cui videbitur, 
victoriam et praemium adiudicabit. Ot. Eris igitur nobis tantum 
testis. Praet. Sic intellego. Paul. Optima sane videtur mihi ratio. 
Ot. Mihi quoque valde probatur. Praet. Sed unum restat. Paul. 
Quid est? Praet. Vultisne praeter lapsus manifestos, haesitationes 
etiam notari? Paul. Sic volunt praeceptoris leges super hac re. 
Praet. Date mihi librum in manum, quo certius observare possim. 
Ot. Tene meum. Paul. Incipiamne? Ot. Aequum est: quia tu a 
me provocatus es. Paul. Audi, quaeso. Praetori, sed diligenter. 
Praet. Tu vero cave dicas neglegenter. 


ELOCUTIO. 


Optatus mihi ades. 

Certdre cum aliquo... de re aliqua. 

Currere ad lusum. 

Contendere de studiis cum aliquo ... contendere de re aliqua. 
Repetere epistulas Cicerbnis ... 

Frater meus aegrotavit duas hebdomadas... liber iste nimis lon- 
gus est. 

Ludendum nobis aliquamdiu. 

Exercere corpus ad conservandam valetudinem ... conservare va¬ 
letudinem . 

Petere iudicem. 

Frater praesto est. 

Sequi aliquem ... sequi Christum ... audire aliquem. 

Quid dicturi sunt condiscipuli mei? ... Recita distichon tuum. 
Ne erretis ... vide, ne erres ... offendere aliquem. 

Notare lapsus in chartula. 

Referre aliquid ad aliquem. 

Adiudicare alicui praemium. 

Petrus est mihi testis... est mihi testimonio. 

Optima videtur mihi ratio ... haec ratio mihi probatur. 


Notare haesitationes. 

Dare alicui librum in manum... tene librum. 

Aequum et iustum est... provocatus sum a Petro. 

Cave dicas neglegenter, quae in schola didicisti. 

Instruere animum praeceptis ... cessare discere ... ferre commoda 


multa. 

Sine doctrina vita est quasi mortis imago. 

Non curo verba malorum ... quod quisque velit loquatur. 


Colloquium V. 




Argumentum: Robertus et Saturninus ante lusum tractant stu¬ 
diorum aliquid. A lusu ad studium reditur difficilius. Exemplum 

iuvenum studiosorum. 


Robertus, Saturninus. 

Robert. Euge, dimissi sumus ad lusum: audistin? Satum. 
Quidni audierim? Cum egomet afuerim. Robert. Placetne pauli¬ 
sper confabulari? Deinde ludemus una. Satum. Malim ego prius 
ludere. Robert. Atqui difficile est ludum abrumpere. Satum. 
Plane verum dicis: et ego in me sic experior. Robert. Quoniam 
igitur placet tibi mea ratio, da nobis aliquid argumenti ad confa¬ 
bulandum. Satum. Immo tuum est dare, ut qui me lacessiveris. 
Robert. Aequum dicis: redde nomina latine, quae tibi germanice 
proponam. Satum. Qua de re propones? Robert. De supellectili. 
Satum. Conabor respondere, modo ne plura quam decem propo¬ 
nas. Robert. Numerabo digitis, ne forte numerum excedam. Audi 
igitur. Satum. Istic sum. Robert. Ein Rechenbrett. Satum. Aba¬ 
cus. Robert. Ein Sessel. Satum. Sella. Robert. Ein Leuchter. 
Satum. Candelabrum. Robert. Ein Kessel. Satum. Aenum. Ro¬ 
bert. Ein Blasebalg. Satum. Follis. Robert. Ein Polster. Satum. 
Pulvinus. Robert. Ein Hauptkissen. Satum. Cervical. Robert. 

Eine Bettdecke. Satum. Linteum. Robert. Ein Hafen, ein Topf. 
Satum. Olla. Robert. Eine Weinkanne. Satum. 0en6p horum. 
Robert. Errasti semel. Satum. Ubi? Robert. Dixisti linteum pro 
16dice. Satum. Fateor, debeo tibi semel vict6riam. Robert. Nunc 
vicissim propdne, ut redimas, si potes. Satum. Vis respondere de 
eduliis? Robert. Ut libet. Satum. Frisches Fleisch. Robert. Caro 
recens. Satum. Schweinefleisch. Robert. Suilla. Satum. Wildbret. 
Robert. Ferina. Satum. Gesottene Milch. Robert. Lac decdctum. 
Satum. Molke. Robert. Serum vel serum lactis. Satum. Frischer 
Kase. Robert. Caseus recens. Satum. Fleischbriihe. Robert. Ius 
carnium. Satum. Gesottener Fisch. Robert Piscis alixus. Satum. 
Eine Sosse. Robert. Condimentum. Satum. Felleris. Robert. 
Quid ergo est? Saturn. Intinctus. Robert. Condimentum volo. 
Satum. At ego nolo contendere. Robert. Quis contendit? Consu¬ 
lamus. Satum. Quin prius luddmus: illud fiet posterius. Robert. 
Age, fiat: ne amittamus ludendi occasidnem. 


ELOCUTIO. 

Praeceptor dimisit discipulos ipsa hora decima. 
Qua hora dimissi estis e schola? 

Quidni audierim? 

Egomet afui. 

Confabulari paulisper. 

Ludere ima. 

Abrumpere ludum... sermdnem. 

Ordtio abrupta. 

Plane verum dicis. 

Experiri rem dliquam ... arcana. 

Non placet mihi ludere. 

Consilium tuum displicet mihi. 

Aliquid argumenti... dliquid pecuniae. 

Lacessere aliquem ad lusum. 

Aequum dicis... aequum est, ut. 

Reddere dliquid latine. 

Propdnere dliquid germdnice. 

Proponere dliquid de supellectili. 

Con&ri dliquid. 

Quot voc&bula propdnes? 

Numerdre digitis. 

Excedere ndmerum. 

Redimere aliquem ... sanguine ... pecunia. 

Nolo contendere cum Philippo. 

Amittere occasionem ludendi. 

Abuti occasidne ... tempore. 

Consulere aliquem... consulere saluti suae... consulere honori 

alicuius. 


Colloquium IX. 

Argumentum: Attingitur differentia inter hortum et hortos. Rerum 

nomina tenere non satis est, nisi res ipsas cognoscamus. 

TiMdTHEUS, VlNCfiNTIUS. 

Timoth. Quae sunt arbores in horto vestro? Vine. Hortum 
habemus suburbanum, in quo sunt Alera, quibus vescimur cotidie; 
praetera sunt in fundo nostro uno horti, variis arbAribus con¬ 
siti. Timoth. In horto quae sunt Alera? Vine. De hoc mater melius 
respondebit. Nam illic saepe versatur, aut serendi causa, aut sar- 
riAndi, aut aliquid colligendi. Timoth. Sed tamen dic mihi Ali- 
quot olerum nomina. Vine. Parum proderit n6mina tibi recensere, 
nisi res ipsas videris; quin eamus in rem praesAntem. Timoth. 
Potes ire, quando libet? Vine. Possum quidem, matre permittAnte. 
Timoth. Fac, amabo, permittat, sed ea lege, ut me tibi cAmitem 
assumas. Vine. Id facillime fiet: tantum hic me exspActa: mox 
redibo. Timoth. Quid, si ea domi non est? Vine. Tamen huc tibi 
renuntiAbo. Timoth. Bene vertat Deus. 


ELOCUTIO. 

♦ 

Multae arbores sunt in horto nostro. 

t 

Habemus hortum suburbanum. 

Vesci re aliqua ... cAseo ... lacte. 

Non vescor caseo. 

Hortus noster vAriis arbAribus cAnsitus est. 
Respondere de re Aliqua. 

RespondAre ad Aliquid. 

RespondAre alicui. 

VersAri in Aliquo loco. 

Inter manus versAri. 

* » - « 1 



In angustiis versari. 

Ante oculos versari. 

Mater mea est in horto. Quid agit illic? Serit, sarrit, colligit 
aliquid. 

Parum mihi hoc prodest. 

Recensere aliquid. 

Vidi rem ipsam. 

Ire in rem praesentem. 

Matre permittente ... matre inscia ... praeceptore inscio. 
Pastor mihi permisit. 

Ea lege permitto, ut. 

Assumere sibi aliquem comitem. 

Exspectare dliquem ... exspecta me. 

Mox redibo. 

Mater non est domi. 

Renuntiare alicui aliquid... Renuntiare hospitium alicui. 

Deus bene vertat. 


Colloquium X. 

Argumentum: Nominum secundae declinationis repetitio. Repeti 

tiones confirmandae memoriae serviunt. 


Andrias, BernArdus. 

Andr. Visne repetamus una? Bernard. Quidnam? Andr. Id 
quod nobis praescriptum est. Bernard. Equidem volo, sed quo 
genere repetendi utemur? Andr. Audiamus nos vicissim. Bernard. 
Sic praeceptor nos monet saepe. Andr. Recte monet: sed male pa¬ 
remus. Bernard. Uter incipiet? Andr. Ego, si tibi ita placet. 
Bernard. Maxime placet: incipe igitur. Andr. Secundae declina¬ 
tionis nomina his exemplis latine declinantur: Magister, puer, 
dominus, lanius, Antonius, regnum. Bernard. Quae sunt hodie 
declinanda? Andr. Hesternum nomen quidem est lanius, hodier¬ 
num vero Antonius. Bernard. Cur nos id repetimus cotidie, quod 
pridie reddidimus? Andr. Quia sic praeceptor iubet. Bernard. Id 
satis scio: sed cur iubet? Andr. Ad confirmandam memoriam. Ber¬ 
nard. Age, declina nomen lanius. Andr. Nom. hic lanius, Gen. hu¬ 
ius lanii, etc, ad finem usque. Bernard. Declina nomen Antdnius. 
Andr. hic Antonius. Gen. huius Antonii. Dat. huic Antonio, etc. 

ad finem usque. Antonius est nomen viri. Bernard. Cur dicis nomen 
viri, tu nondum es vir. Andr. Fateor, sed sunt alii Antonii, qui 
viri'sunt. Bernard. Otinam aliquando vir ev&das. Andr. Evddam 
Deo iuvante. Bernard. Attende nunc, ut vicissim audias me. Andr. 
Istic sum: dic audacter. Bernard. Secundae declinationis omnia. 
Andr. Desine, praeceptor adest. Bernard. Audio tussientem, de¬ 
sinamus: ne putet nos garrire. 


ELOCUTIO, 


Praescribere ediscenda. 

Praeceptor nondum praescripsit praelectionem in crastinum. 

Uti re aliqua. 

Quo genere ludendi utemur ... ludamus pila ... sphaeris eburneis ... 
latrunculis ? 

Audire se vicissim. 

Praeceptor nos monet in dies, ut repetamus praelectiones in fu¬ 
turum periculum Paschale. 

Monet quidem praeceptor recte, sed male paremus. 

Uter incipiet? Petrus. 

Placet mihi. 

Incipere declinare. 

Reddere praelectibnem. 

Confirmare membriam. 

Audio praeceptbrem tussientem. 

Desinite garrire. 


Colloquium XI. 

Argumentum: Ndminum tertiae declinatidnis repetitio. Tempore non 

est abutendum. Praeceptor non est metuendus in re bona. 


Cornelius, DAniel, Diodorus. 

Cor. Quid agis, Daniel? Instat praeceptoris adventus. Dan. 
Scilicet instat: nondum est semihora post secundam. Cor. Tamen 
non debemus interim tempore sic abuti: repetamus. Dan. Non 
stabit per me, ego enim sum paratus. Cor. Incipe igitur. Dio. 
Exspectate parumper, quaeso: ego quoque sum vestrae decuriae. 
Cor. Matura. Dan. Dicamus suum quisque casum ordine, ut 

interdum nos docet praeceptor. Cor. Satis est verborum: attendite. 
Dio. Quid aliud agimus? 

Cor. Tertiae declinationis nomina his exemplis latine in casus 
declindntur: pater, lumen, rupes, messis, pars, sedile, vectigal, 
laquear. Dan. Nominativus: hac rupes. Dio. Gen. huius rupis. 
Cor. Dat. huic rupi. Dan. Acc. hanc rupem. Dio. Voc. o rupes. 
Cor. Ablat. ab hac rupe. Dan. Nom. plur. hae rupes. Dio. Gen. 
harum rupum. Cor. Corrige erratum. Dan. Gen. harum rupium. 
Cor. Dat. his rupibus. Dan. Acc. has rupes. Dio. Voc. o rupes. 
Cor. Ablat. ab his rupibus. Dan. Verte germanice: rupis g.f. eines 
Felsens. Cor. Pone in oratione. Dan Non est in libro nostro. Cor. 
Sed praeceptor docuit. Dan. Alta rupes, ein hoher Fels. Dio. Nom. 
sing. haec messis. Cor. Gen. huius messis. Dan. Dat. huic messi, 
etc, usque ad finem huius nominis: deinde pergunt cdlloqui. Dio. 
Ambo errastis. Dan. Erravi, fateor. Dio. Ego quoque: sed uter 
vincetur? Praeceptor iudicabit. Dan. Aequum dicis. Cor. Vultisne 
dicimus iterum ad memoriam confirmandam? Dio. Quidni? Dan. 
Quid si praeceptor interveniat? Cor. Quid tum? Laudabit nos ore 
pleno. Dio. Sed mutandus est ordo. Cor. Non est dubium. Incipe, 
Daniel. Dan. Tertiae declinationis nomina etc. 


ELOC0TIO. 


Quid agitis? 

Instat praeceptoris adventus. 

Dies novissimus (extremus, ultimum iudicium) instat. 
Semihora post secundam, tertiam, quartam. 

Abuti tempore ... abuti penna. 

Non stabit per me. 

Paratus sum ad reddendam praelectidnem. 

Ego sum drdinis vestri quoque. 

Dic ordine singula. 

Satis verborum ... satis pecuniae. 

Aliquid pecuniae. 

Sapientiae parum. 

Haec vox non est in meo indice verbdrum. 

Ambo errdstis ... uterque erravit. 

Errdvi, fateor. 

Victus es a me. 

Dicere aequum. 

Confirmare memoriam. 

Pater intervenit. 

Lauddre aliquem ore pleno. 

Mutire 6rdinem. 

Non est dubium, quin sit venturus. 


Coll6quium XII. 

Argumentum: Adiectim tertiae declinatidnis repetitio. 


Eudoxus, FriderIcus. 

Eud. Visne repetere mecum? Frideric. Cur tam cito? Eud. 
Ne observator nos deprehendat garrientes aut otidsos. Frideric. 
Age, repetamus: sed uter incipiet? Eud. Ego, quia victor sum. 
Frideric. Dic igitur. Eud. Nomen adiectivum prudens sic declinatur 
in genera. Hic prudens g.m., haec prudens g.f., hoc prudens g.n. 
Idem nomen sic declinatur in casus: 

Nominat, hic haec hoc prudens 

Gen. huius huius huius prudentis 

Dat. huic huic huic prudenti 

Acc. hunc hanc prudentem hoc prudens 

Abi. hoc hac hoc prudenti 


ELOCUTIO 

Repetenda est mihi tecum catechesis... vel grammatica. 

Repetenda est mihi tecum catechesis. 

Observator deprehendit discipulos oti6sos et garrientes. 

Uter incipiet? Neuter nostrum... Minor fratrum. 


Colldquium Xl 




* 


Argumentum: Ndminum tertiae et quartae declinatidnis repetitio. 

Repetitidnes saepius itetindae. 


GerArdus, HenrIcus. 

Ger. Mox ederit praeceptor, repetimus. Henr. Quid opus est 
mihi repetitidne? solus repetivi satis: 6mnia tineo memdria. Ger. 

Quid tum? quanto saepius repetiveris, tanto melius tenebis. Hertr. 
Bene mones: habeo tibi gratiam. Ger. incipe: tempus abit. Henr. 
Quartae declinationis. Ger. Erras, Henrice. Incipiendum est ab 
exemplo hesterno. Henr. Erravi, fateor. Ger. Dic igitur nunc recte. 
Henr. Nom. sing. hoc sedile. Gen, huius sedilis, etc. ad finem 
usque. Quartae declinationis nomina hoc exemplo declinantur: 
Nom. sing. hic sensus. Gen. huius sensus. Dat. huic sensui. Ger. 
Hactenus: audio praeceptorem. 

ELOC0TIO. 

Praeceptor aderit opinione celerius. 

Non opus est mihi repetitione. 

Opus est mihi calceis. 

Opus est vobis libris. 

Opus est civibus nummis. 

Nummi sunt civibus opus. 

Ibo repetitum solus. 

Quanto (quo) saepius repetiveris, tanto (eo) melius tenebis. 
Habere gratiam. 

Tempus abit... praeterit... defluit... labitur. 

Incipe ab hesterna praelectione. 

Dic recte... distincte... clara voce. 

Erravi, fateor... fateor me errasse. 


Colloquium XIV. 

Argumentum: Verbi secundae coniugatidnis repetitio. Lusibus sta¬ 
tuendus est modus. Studia iucunde conferenda. 


Ignatius, Lucius, MIchael. 

Ign. Hic dies nobis est feriatus: et iam satis lusimus. Luc. 
Satis, opinor. Ign. Vultis ergo, ut dnimi gratia conferamus de 
studiis nostris? Luc. Sane mihi gratum feceris. Mich. Mihi vero 
gratissimum. Luc. Sed quid tractabimus? Ign. Conemur declinare 
aliquod verbum latlne simul et germanice. Mich. Incipe Igitur, 
quia nos provocasti. Ign. Faciam, quando ita placet vobis. Luc. 
Audiamus. Ign. Indicativi modi praesens tempus: doceo, ich lehre, 
doces, du lehrst, docet, er lehrt. Plural. Doc&nus, wir lehren, do- 

cetis, ihr lehrt, docent, sie lehren. Ign. Praeteritum imperfectum 


singulariter 


docebam, ich lehrte. docebas, du lehrtest. docebat 


er lehrte. Plural. Docebamus, wir lehrten, docebatis, ihr lehrte 


docebant 


lehrten 


Mich. Praeteritum perfectum, singulariter: docui, ich habe 
gelehrt, docuisti, du hast gelehrt, docuit, er hat gelehrt. Pluraliter, 
docuimus, wir haben gelehrt, docuistis, ihr habt gelehrt, docue¬ 
runt, vel docuere, sie haben gelehrt. Luc. Praeteritum plusquam¬ 
perfectum, singulariter: docueram, ich hatte gelehrt, docueras, 
du hattest gelehrt, docuerat, er hatte gelehrt etc. Sic pergant, qua¬ 
tenus placet. 


ELOCUTIO. 


Studiorum gratia. 

Gratus alicui... gratus in aliquem... gratus erga aliquem. 

Gratus esto pro beneficiis in te collatis. 

Crastinus dies nobis erit feriatus. 

Fratres tui satis luserunt. 

Conferre de studiis. 

Conferre se ad aliquid. 

Animi gratia. 

Gratum mihi fecisti, quod. 

Tractare plene, copiose aliquid. 

Gratum mihi fecisti, quod fecisti me certiorem celeriter de litteris 

Caesaris... Imperatoris... 


Colloquium XV. 


Argumentum: Verbi tertiae coniugationis repetitio. Studiorum 
collitio comis esse debet, nec austera. Gratulandum dliis, si officium 

recte faciunt. 


NicolAus, Olivarius. 


Nicol. Cur es otiosus? Oliv. Non sum omnino. Nicol. Quid 
agis igitur? Oliv. Cogito de praelectione reddenda. Nicol. Ego 
quoque id ago: repetamus una. Oliv. Fiat: sed quam ratidnem 
tenebimus? Nicol. Age praeceptoris partes, ego discipuli. Oliv. 
Valde mihi placet condicio. Nicol. Sed ne sis mihi austerior. 
Oliv. Ne timeas: nosti me satis. Nicol. Novi. Oliv. Declinato lego 

in modo infinitivo. Nicol. Infinitivi modi tempus praesens et prae¬ 
teritum imperfectum, legere, praeferitum perfectum et plusquam¬ 
perfectum, legisse. Oliv. Perge. Nicol. Sine me paulisper respirare, 
quaeso, praeceptor. Oliv. Perge nunc. Nicol. Futurum indefinitum, 
lecturum esse. 

Genindia: legandi etc. ad finem usque. Oliv. Gaiideo te recte 
fecisse officium. Nicol. Ego vero mihi grdtulor: sed est Dei gr&tia. 
Oliliv. Recte dicis, utinam ex dnimo. Nicol. Ex animo certe. Oliv. 
Bene habet, desinamus, audio praeceptdris adventum. Nicol. Ec- 
cum, adest. 


ELOCUTIO. 

Cur discipuli sunt otidsi? 

Cogitare de re aliqua. 

Cogitare de reddenda praelectione... Grammatica, Historia... 
Praelectio mihi reddenda est. 

Repdtere una philosdphiam, logicam... 

Tenere ratidnem. 

Agere partes praeceptdris... agere partes discipuli. 

Condicio placet mihi. 

Timeo, ne sis mihi austerior. 

Praefectus studidrum nimis austerus est. 

Ne timeas, ne metuas, grex parve. 

Sine condiscipulum tuum respirare. 

Gaudeo Christdphorum fratrem tuum fecisse officium suum... 

functum esse officio. 

Gratulari alicui de re aliqua... aliquam rem... aliqua re. 

Gaudeo patrem recte valere... gaudeo, quod scribis (quod scribas). 
Audio praeceptdris adventum... Dicere ex animo... Incipio dicere 

animo cum metu. 

Eccum adest. 


Colloquium XVI. 

Argumentum: Verbi quartae coniugatidnis repetitio. Utilitas publica 

dmnibus modis procuranda. 

PHILIPPUS, RUDdLPHUS, STfiPHANUS, THOMAS, VALERIUS. 

Phil. Heus iuvenes, nos hic sumus quinque; repetdmus ho¬ 
diernum verbum, ut soldmus coram praeeeptdre. Rud. Nemo 

ut opinor contradicet. Steph. Incipe igitur, Philippe, qui primus 
sedes. Phil. Optativi et subiunctivi modi praesens tempus: Steph. 
Audiam. Rud. audias. Steph. audiat. Thom. audidmus. Val. au¬ 
diatis. Phil audiant. Rud. Praeteritum imperfectum. Steph. audi¬ 
rem. Rud. audires. Thom. audiret. Val. audiremus. Phil. audiretis. 
Rud. audirent. Steph. Praeteritum perfectum. Steph. Singular: 
.audiverim. Thom. usque ad finem verbi hoc pergant ordine. 


ELOCUTIO. 


Primus sedet. 

Sedent tdciti. 

.Sedet secundus, tertius... 

Recitdre coram praeceptore... coram patre, praesente patre, matre, 

familia tota. 


Colloquium XVII. 

Argumentum: Andrias cuiusdam oratidnis partes et adiuncta 

audit ex Beato. 


Andreas, BeAtus. 

Andr. Dic latine: Lasst uns unsere Lektion wiederholen. Beat. 
Repetamus una praelectionem. Andr. Haec oratio quot habet par¬ 
tes? Beat. Tres. Andr. Discerne singulas nominatim. Beat. Repe¬ 
tamus, est verbum: una, adverbium, praelectidnem, nomen. Andr. 
Declara paulo pldnius. Beat. Tu igitur praeito mihi, ut solet prae¬ 
ceptor. Andr. Repetamus. Beat. Repeto, repetis, repetere, coniuga- 
tionis tertiae, sicut lego, legis, legere. Praeteritum, repetivi. Su¬ 
pinum: repetitum. Participia: repetens, repetitiirus. Andr. Una 
Beat. Non declindtur, quia est advdrbium hoc loco. Andr. Prae¬ 
lectionem. Beat. Praelectio, praelectidnis, g.f. eine Lektion. 


ELOCUTIO. 

Declardre rem aliquam. 

Praeire alicui et dliquem... praeire alicui voce. 

Verba praeire. 

Discernere aliquid. 

Alba et atra discernere novit. 


Colloquium XVili. 

Argumentum: Duo pueri diliginter repetunt, quae sunt in auditorio 
reddituri. Exemplum diligentiae in pueris, pro captu aetatulae. 
Vtinam aetate et doctrina providi hoc imitarentur exemplum. 


Crispus, Desiderius. 

Crisp. Repetamus nomina cotidiana, ut certius reddamus ea 
praeceptori. Desid. Bene mones, praeito mihi hesterna. Crisp. Dic 
latine, ein Auge. Desid. Oculus. Crisp. Das rechte Auge. Desid. 
Oculus dexter. Crisp. Das linke Auge. Desid. Oculus sinister. Crisp. 
Beide Augen. Desid. Ambo oculi. Crisp. Probe tenes. Desid. Nunc 
audi, an recte solus dicam. Crisp. Age, audio. Desid. Ein Auge. 
Crisp. Debes numerare digitis, ut docet praeceptor. Desid. Quid 
prodest istud? Crisp. Ad memoriam iuvandam. Desid. Quid hoc 
sibi vult? Crisp. Non audivisti toties? Desid. Ego sum obliviosus: 
quid agam? Crisp. Esto diligentior ad ea retinenda, quae percepe¬ 
ris. Desid. Quod me fideliter mones, pergratum facis. Crisp. 
Age, ad rem redi. Desid. Ein Auge, oculus. Das rechte Auge, 6culus 
dexter. Das linke Auge, oculus sinister. Beide Augen, ambo 6culi. 
Crisp. Quam recte omnia dixisti. Desid. Repetamus etiam hodier¬ 
na. Crisp. Placet. At tu vicissim praeito mihi. Desid. Eine Hand. 
Crisp. manus. Desid. Die rechte Hand. Crisp. manus dextra. Desid. 

Die linke Hand. Crisp. manus sinistra. Desid. Beide Hande, Crisp. 
na. Crisp. Placet. At tu vicissim praeito mihi. Desid. Eine Hand. 
manus. Die rechte Hand, manus dextra. Die linke Hand, manus 

sinistra. Beide Hande, ambae manus. Desid. O utinam tam bene 
diceremus coram praeceptore. Crisp. Quid obstat? Desid. Quia 
timemus. Crisp. Et tamen errata nostra satis humaniter corrigit. 
Desid. Nescio, quid hoc sibi velit: ego semper sum timidus in 
principio. Crisp. Istud est quodammodo naturale omnibus, ut 
audivimus ex praeceptore. Desid. Nunc repetendum esset latine 
et germanice, sed praeceptorem venientem video Crisp. Ingre¬ 
diamur. 

ELOCUTIO. 


Reddere praelectionem praeceptori... coram praeceptore. 
Praeire alicui... vel aliquem. 

Probe tenere. 

Numerare digitis. 

Dixitne solus? dixit. 

Hoc mihi non prodest. 

Iuvare memoriam. 

Quid hoc sibi vult? 

Quidam iuvenes admodum obliviosi sunt. 

Retinenda sunt, quae discipuli perceperunt. 

Pergratum mihi facis, quod mones me. 

Redire ad rem... ad institutum. 

Corrigere alicuius errata humaniter... mores corrigere. 
Nescio, quid sibi velit iste concursus hominum. 

Tu nimis timidus es... timidus lucis... timidus mori. 

Hoc vitium mihi naturale est. 

Audire aliquid ex aliquo... ab aliquo. 

Ingredi conclave... museum... in museum. 

Egreditur urbem. 

Video praeceptorem venientem. 

Video praeceptorem venire. 


Colloquium XIX. 

Argumentum: Discipulus ultro salutatum venit praeceptorem, 
comiter ab illo excipitur, reddit, quae praescripta fuerunt. Lau¬ 
datur a magistro. Deum laudat, munusculis blandis invitatur. 
Exemplum ad iuvenes blande et comiter in schola tractandos, ne 

severitate disciplinae absterreantur. 


Erasmus, Praeceptor. 

Erasm. Salve, praeceptor. Praec. Salvus sis, mi Erasme. Un¬ 
de venis tam multo mane? Eras. E cubiculo nostro. Praec. Quando 
surrexisti? Eras. Paulo ante sextam, praeceptor. Praec. Quid ais? 

Eras. Sic est ut dico. Praec. Tu nimis es matutinus: quis te 

expergefecit? Eras. Frater meus. Praec. Esne precatus Deum? 

Eras. Cum primum frater me pexit, precatus sum. Praec. Qu6- 
modo? Eras. Flexis genibus et coniunctis mdnibus dixi precatio¬ 
nem Dominicam, cum gratiarum actione. Praec. Qua lingua? 
Eras. Latina. Praec. O factum bene, quis te misit ad me? Eras. 
Nemo. Praec. Quid ergo? Eras. Ultro veni. Praec. Mi animule, 
quam pulchrum est sdpere! Nonne est ientandi tempus? Eras. 
Nondum esurio. Praec. Quid vis igitur? Eras. Volo reddere no¬ 
mina cotidiana, si tibi placet audire me. Praec. Quidni placeat? 
tenes igitur memoria? Eras. Teneo, gratia Dei. Praec. Age, pro¬ 
nuntia. Eras. Sed mihi soles praeire germanice et ego latine re¬ 
spondeo. Praec. Bene mones: paene istud oblitus sum, responde 
igitur. Eras. Exspecto, ut prop6nas. Praec. Das Haupt. Eras. Ca¬ 
put. Praec. Der Scheitel. Eras. Vertex. Praec. Der Vorderkopf. 
Eras. Sinciput. Praec. Der Hinterkopf. Eras. Occiput. Praec. Nunc 

responde germanice, caput. Eras. Das Haupt. Praec. Vertex. Eras. 
Der Scheitel. Praec. Sinciput. Eras. Der Vorderkopf. Praec. Oc¬ 
ciput. Eras. Der Hinterkopf. Praec. Quid si nunc solus dicas 
omnia? Eras. Fdcile dicam. Praec. Ego vero te libenter audiam. 

Eras. Das Haupt, caput, der Scheitel, vertex, der Vorderkopf, 

sinciput, der Hinterkopf, occiput. Nonne bene dixi, praeceptor? 
Praec. Quam optime. Eras. Laudatur dominus Deus. Praec. O 
pulchrum verbum! ito nunc petitum ab ancilla ientaculum. Eras. 
Malim abs te accipere, praeceptor, si tibi non est molestum. 
Praec. O! quam te amo de isto verbo, age, sequere me, dabo tibi 
aliquid boni: quia tuum recte fecisti officium. Quid est hoc? 
Eras. Panis candidus, Weissbrot. Praec. Quid haec sunt? Eras. 
Ficus aridae, dxirre Feigen. Praec. Numera. Eras. Una, duae, tres, 
quattuor, quinque, sex. Praec. O lapidum capitulum! ienta nunc 

otiose. 


ELOCUTIO. 


Salve, Nicol&e. 

Salvus sis, Erasme. 

Gaudeo te salvum advenisse. 

Gaudeo, quod mater tua salva huc venerit. 
Unde venis tam multo mane? 

E cubiculo. 


Quando Bartholomdeus surr&dt?... paulo ante quartam... quin¬ 
tam... sextam. 



Sic est, .ut dico,. 





Tu nimis es matutinus. 

Precari Deum religibse, ardenter, ex animo. 

Frater pexit me. Pexit me pectine eburneo. 

Precari Deum genibus flexis et coniunctis manibus. 

Dicere precatkmem Dominicam... precatidnem matutinam... pre¬ 
ces vespertinas, precatidnem vespertinam. 

Dicere precationem lingua latina. 

Mittere aliquem ad dliquem. 

Praeceptor misit clavigerum ad rectorem. 

Venire ultro. 

Tempus est ientandi. 

Instat tempus recitandi praelectionem vel recitandae praele- 
ctidnis. 

Frater meus esurit. 

Non placet mihi audire te. 

Tenere memoria paradigmata declinatidnum et coniugatidnum. 
Grdtia sit Deo. 

Praeire alicui... praeire discipulis latine. 

Respondere latine ad interrogata. 

Oblivisci rem aliquam. 

Deus laudetur. 

Ire petitum ientaculum... librum. 

Accipere aliquid ab aliquo. 

Molestum est mihi. 

Calor solis mihi molestus est. 

Amdre aliquem de re dliqua. 

Sequi dliquem... sequi Christum. 

Friderice, si diligenter studueris, pater dabit tibi dliquid boni... 

pulchri. 

Dabo tibi dliquid pecuniae. 

Facere recte officium... bene fungi officio suo. 

Ientdre, prandere, cendre otidse. 


Colldquium XX. 

Argumentum: Discipuli extra drdinem ludindi veniam petunt . 


Faber pu 





Praeceptor, GuillElmus et HenrIcus. 


Fab. Salve, praeceptor. Praec. Sit vobis salus. Iamne repc- 
tiylstis? Fab. Etiam, praeceptor, Praec. Quis ddcuit vos? Fab. 

Alter a praefecto. Praec. Quid nunc vultis? Guil. Ut per te liceat 
nobis parumper ludere. Praec. Non est ludendi tempus. Hen. Non 
petimus pro omnibus, sed pro nobis parvulis tantum. Praec. 
Atqui pluit, ut videtis. Guil. Ludemus in pergula. Praec. Quo 
lusu? Hen. Pila. Praec. Quid mihi dabitis? Fab. Dicemus nomina. 
Praec. Dicite igitur. Fab. Papier, charta. Tinte, atramentum. Guil. 
Ein Buch, liber. Ein Biichlein, libellus. Hen. Eine Kirsche, cera¬ 
sum. Baumniisse, iuglandes. Praec. Quam belli estis homunculi. 
Ludite ad cenam usque. Discipuli: Gratias agimus, praeceptor. 


ELOCUTIO. 


Salve, praeceptor. 

Salvete pariter omnes. 

Praeceptor, licetne nobis per te paulum ludere? 
Impetravimus a praeceptore potestatem ludendi. 

Non est nunc tempus ludendi, sed discendi. 

Non ludendi sed discendi gratia missus est Athenas. 

Petere veniam ab omnibus condiscipulis suis. 

Ego malo venia carere, quam petere eam. 

Quid vultis vos parvuli? 

Rogamus, ut des nobis veniam ludendi, praeceptor. 

Saxa pluunt. 

Ludere in pergula... in foro... in platea. 

Ludere pila... alea... ludere par impar... latrunculis ludere. 
Dare alicui aliquid. 

Belli estis homunculi. 

Ludere ad cenam usque... ad seram usque vesperam. 
Ludere lusum, aleam vel alea. 

Agere gratias alicui. 

Agendae sunt praeceptoribus gratiae pro fideli informatione. 
Ago tibi gratias, quam possum maximas. 


Colloquium XXI. 


Argumentum: Magister a discipulo interrogatus, respondet huma¬ 
niter. Bonus praeceptor bene optat discipulis. Regula citra excep¬ 
tionem vix ulla est. In dubiis grammaticis considindae sunt regulae. 
Studiosus doctos ad imitandum observare debet. Praecldra opera 

longiore tempore indigent. Experientia. Patrum indoctorum stultitia. 
Tempus exspectandum. Scientia magnis laboribus compardtur. 

Exemplum boni praeceptoris et discipuli studiosi. 


Iac6bus, Praeceptor. 


Iac. Praeceptor, licetne pauca? Praec. Loquere, quidquid vis. 
Iac. Cum interdum dicis alicui nostrum, ubi est follis? Vel 
cedo follem: non apparet, utrum follis sit masculini an femi¬ 
nini generis. Praec. Non apparet, fateor: quid tum? Iac. Unde 
igitur scire possumus? Praec. Cur me de hoc numquam rogatis? 
Iac. Tam multa tam saepe interrogamus, ut vereamur, ne tibi 
molesti simus. Praec. Contra, eo magis amo vos, quo me rogatis 
saepius. Quid enim magis cupio, quam ut aliquando vos videam 
et optimos et doctissimos? Iac. Habemus gratiam maximam, 
praeceptor humanissime. Dic, quaeso, follis cuius generis est? 
Praec. Masculini. Iac. At ego potius feminini dixerim. Praec. 
Quam ob rem? Iac. Quia huiusmodi est pellis, quod est in rudi¬ 
mentis pro exemplo positum. Praec. Non abs re id coniciebas. 
Nam « is » finita, quale est pellis, magna ex parte feminina sunt. 
Iac. Non igitur omnia. Praec. Vix ulla est tam generalis regula, 
quae exceptione careat. Follis igitur sub exceptionem cadit: quia 

masculini generis est. Sic aliquot alia, ut ignis, piscis, axis etc. 
Iac. Sed unde illa dignoscam? Praec. Facile cognosces, cum 
perveneris ad grammaticae regulas. Sed interim latine loquentes 
attente observa, teque ad eorum imitationem diligenter accom¬ 
moda. Iac. At istud longum est, praeceptor. Praec. Non fiunt nisi 
longo tempore praeclara aedificia. Iac. Experientia nos istud do¬ 
cet. At pater meus vellet me annuo spatio doctum videre. Praec. 
Ego vero istud unius diei spatio videre vellem. Sed quid agas? 
Omnibus in rebus exspectandum tempus est. Pater tuus, quia 
non didicit litteras, nescit, quid doctrina valeat, neque quantis 
laboribus comparetur. Iac. Verum dicis: sed quid illi responde¬ 
bo, cum apud me conqueretur de temporis longi spatio in discen¬ 
dis litteris? Praec. Docebo inter cenandum, nunc ito lusum cum 
ceteris, ut me in museum recipiam. Iac. Ignosce mihi, quaeso, 
praeceptor, quod te interpellaverim. Praec. Nihil me interpella¬ 
sti: non enim occupatus eram. Praeterea, si te audire mihi mo¬ 
lestum fuisset, nonne poteram te in aliud tempus reicere? Iac. 
Tuo iure id poteras. Praec. Abi igitur. 

ELOCUTIO. 


Licetne pauca? 

Licetne mihi nunc deambulare? 

Loquere quid velis, sed quam poteris tardissime. 

Dicere alicui aliquid ... vel ad aliquem. 

Dixi alicui vestrum. 

Cedo librum ... Indicem verborum. 

Rogare aliquem de re aliqua ... vel aliquid ... hoc te rogo. 
Interrogare multa, retinere pauca. 

Interrogabo te de singulis ... 

Frater tuus interrogatus est de multis, sed nihil apposite re¬ 
spondit. 

Vereor, ne molestus sim tibi. 

Metuimus periculum, veremur etiam virtutem. 

Prae se ferre ... amorem, benevolentiam. 

Eo magis amat praeceptor discipulos, quo saepius rogant. 

Nihil magis parentes cupiunt, quam ut aliquando liberos suos 

videant probos. 

Cupiunt parentes hoc fleri, i.e. ut hoc fiat. 

Debemus omnes Deo gratiam. 

Det tibi Deus bonam voluntatem. 

Faciat Deus, ut beneficiis principis in nos collatis bene utamur. 
Estne haec vox in rudimentis vestris pro exemplo posita? 

Unde hoc conicis, colligis? 

Ex tua natura conicis alias. 

Vix ulla regula tam generalis est, quae careat exceptione. 

Hoc vocabulum cadit sub exceptionem. 

Custos attente observat latlne loquentes. 

Accommodare se ad imitationem alicuius. 

Accommodare se ad nutum alicuius. 

Praeclara aedificia non fiunt, nisi longo tempore. 

Experientia, quae magistra rerum est, me hoc docuit. 

Pater meus annuo spatio velit me videre doctum. 

Philippus spatio trium quattuorve annorum non fiet doctor. 
Spatio unius diei haec memoriae mandare non possum. 
Multorum discipulorum parentes quia non didicerunt litteras, 

nesciunt, quid valeat doctrina. 

Comparare sibi eruditionem multis vigiliis et laboribus. 

Quid mihi nunc respondes? Ad hoc ... responde patri. 

Discipuli plerumque conqueruntur de severitate praeceptorum. 

Conqueri de re aliqua ... ob aliquid vel aliquid. 

Mater mea conquesta est de severitate praeceptoris. 

Ire lusum ... ire captum pisces. 

Recipere se domum ... in museum. 

Ignoscere sceleri alicuius ... alicui scelus. 

Ignosce mihi, domine, quod interpellaverim te. 

Interpellare aliquem idem est ac interrumpere aliquem. 

Mater est occupata ... ligna disponendo ... in lignis disponendis. 
Molestum est mihi audire istum nugatorem. 

Reicere in tempus aliud et commodius. 

Reiecit comes rusticum in tempus aliud. 


Coll6quium XXII. 


Argumentum: Paedagogus a puero rationem studii exigit: reddit 
puer alacriter: Admonetur , ut a mendacio caveat . Formula ad 
verborum declinationem pueris breviter indicandam, } postquam 

exempla generalia didicerint . 


Paedagogus, Lamb£rtus. 

Paed. Esne paratus ad reddendam studii tui rationem? 
Lamb. Paratus, ut mihi videor. Paed. Redde igitur, et esto prae¬ 
senti animo. Lamb . Hoc matutino tempore primum pronuntiavi¬ 
mus carmen ex Catone: deinde eius interpretationem latine red¬ 
didimus: postremo bini tractavimus singulas partes orationis 
cum attributis et significatione. Paed. Rectene fecisti officium 
tuum? Lamb. Puto me satisfecisse praeceptori magna ex parte. 
Paed. Vide, ne mentiaris. Nam ego illum percontabor. Lamb. Ut 

vis, praeceptor: nihil hac in re metuo. Paed. Age, pergamus. Me¬ 
ridie quid est vobis reddendum? Lamb. Debemus declinare ver¬ 
bum possum, latine et germanice. Paed. Nihil praeterea? Lamb. 
Nihil. Paed. Ego te istud alias docui: Nonne tenes memoria? 
Lamb. Non ausim affirmare, donec tentavero. Paed. Declina in 

primas personas: cetera tibi erunt facillima. Lamb. Indicativus: 
possum, ich kann; poteram, ich konnte; potui, ich habe gekonnt; 
potueram, ich hatte gekonnt; potero, ich werde konnen; Impera¬ 
tivus deest. Optativus, utinam possim, ach, dass ich konnte; uti- 
nam possem, ach, dass ich konnte; utinam potuissem, ach, dass 

ich gekonnt hatte. Subiunctivus: ut possim, dass ich konne; ut 
possem, dass ich konnte; quamvis potuerim, obwohl ich gekonnt 
habe; quamvis potuissem, obwohl ich gekonnt hatte; cum po¬ 
tuero, wann ich gekonnt haben werde. Paed. Declina totum infini¬ 
tivum. Lamb. Infinitivi modi praesens et praeteritum imperfec¬ 
tum, posse konnen; praeteritum perfectum et plusquamperfec¬ 
tum, potuisse, gekonnt haben. Cetera desunt. Paed. Cur hoc ver¬ 
bum, possum, caret futuro indefinito, cur item participio in 
« rus »? Lamb. Quia non habet supinum. Paed Quid tum? Lamb. 
Illae enim voces a supino formari solent. Paed. Da exemplum in 
aliquo verbo integro. Lamb. Ut a supino «lectum » fit lecturus, 
et a lecturus fit lecturum esse. Paed. Recte sane. Sed cur praeter¬ 
misisti participium praesens quod derivatur a verbo possum, cum 
sit in usu, potens, potentis? Lamb. Quia ut saepe nos docuisti po¬ 
tens non est participium, licet a verbo possum veniat. Paed. Quid 
ergo est? Lamb. Nomen adiectivum. Paed. Probe meministi, uti- 

nam sic pergas semper. Lamb. Spero in dies meliora, per Dei gra¬ 
tiam. Praed. Ego quoque item tecum spero. Nunc restat, ut dicas 
praeteritum cum prole. Lamb. Potui, potueram, potuerim, potue¬ 
ro, potuissem, potuisse. Praed. Dic significationem.Lam&. Possum, 
ich kann; posse, konnen. Paed. Hactenus, ecce vocamur ad pran- 


ELOCOTIO. 

Parati sunt omnes quaestores ad reddendam rationem accepti 
et expensi. 

Redde rationem dispensationis tuae. 

Reddere rationem studiorum. 

Paratus (promptus) est ad omnia ... ad moriendum. 

Ad utrumque paratus. 

Esse animo praesenti. 

Redde interpretationem praelectionis... germanice, gallice, ita- 
lice... anglice. 

Facere recte officium. 

Satisfacere praeceptori... de re aliqua ... in aliqua re. 

Vide, ne mentiaris, alioquin vapulabis ... mentiri in aliquem. 
Percontari aliquem. 

Nihil hac in re metuo. 

Nihil metuo in praelectione philosophica. 

Metuo, timeo, vereor, ut fiat... ne fiat. 

Meridie quid est nobis reddendum?... quid habemus iniunctum? 

Tenui dudum memoria. 

Non ausim (ausus sim) affirmare certo. 

Non ausim affirmare, donec tentavero. 

Carere re dliqua... pennis, atramento, pecunia. 
Praetermisisti commata multa. 

Probe meministi. 

Spero in dies meliora... vocamur ad prandium. 
Curre significatum patri cibos omnes esse appositos. 


Coll6quium XXIII. 

Argumentum: Discipulus magistrum de dubio quodam cdnsulit. 
Magister benigne respondet. Analogiae non ubique fidendum. La¬ 
tinitas quibus constet maxime. Aetatis progressus quid requirat. 

Omnis profectus noster Deo tribuendus. 


Marcellus, Praeceptor. 

Mare. Praeceptor, licetne pauca? Praec. Dic libere. Mare. Cur 
non dicimus, hic arbor, sicut hic labor? Item cur genetivum arbo¬ 
ris non proferimus paenultima longa, ut fere in ceteris nomini¬ 
bus terminationis eiusdem? Praec. Quia loquendi usus aliter ap¬ 
probavit. Nec enim ubique locum habet analogia: sed ubi deficit., 
sequendus est eorum usus, qui recte et pure locuti sunt. Nam 
ipsa latinitas usu et auctoritate magis quam ratione constat. 
Mare. Da igitur auctoritatem de nomine arbor. Praec. « Arboris 
exesae truncus », apud Vergilium. Nonne hic manifeste vides et 
genus et accentum? Mare. Video, praeceptor, sed suntne alia 
eodem accentu? Praec. Imprimis graeca omnia, ut Castor, Castoris, 
sic Hector, Nestor hisque similia. Item haec duo neutrius gene¬ 
ris, aequor, aequoris, marmor, marmoris. Sunt et adiectiva quae¬ 
dam, ut memor. Talia quoque sunt ex « decus » et « corpus » com¬ 
posita, ut indecor, indecoris; tricorpor, tricorporis. Sed haec 
apud grammaticos annotata facile per te invenies. Nam ista 
aetas tua maiorem in dies requirit diligentiam. Huc accedit, 
quod haec ipsa, quae tuo labore ac diligentia inveneris, firmiore 
tenebis memoria. Mare. Ago tibi gratias, humanissime praeceptor, 
quod me tanta humanitate non solum doces, sed etiam admones. 
Praec. Bene facis: sed interim volo memineris, soli Deo acceptum 
referre, quidquid boni ex labore meo in te proficiscitur. Frustra 
enim docendo laboramus, nisi laboribus nostris divinus favor 

accesserit. Nosti illud Apostoli: Neque qui plantat est aliquid, 
neque qui rigat: sed qui dat incrementum Deus. Mare. Essemus 
profecto plumbo stupidiores, si ista ignoraremus, quae nobis tam 
saepe inculcas tamque diligenter. Praec. Tanto diligentius vos 
oportet tum meminisse, tum recordari. Sed iam tempus est, ut 
ad cotidianum pensum te referas: ego vero interea me abdo in 
museum. 

ELOCUTIO. 

Dicite libere ... quid velitis. 

Proferre syllabam longam. 

Usus ita approbavit. 

Hoc proverbium non ubique habet locum. 

Hic analogiae non est locus. 

Sequendus est usus. 

Latinitas usu et auctoritate magis, quam ratione constat. 

Reliqua facile per te invenies. 

Aetas tua maiorem requirit diligentiam in dies. 

Invenire aliquid suo labore et diligentia. 

Praeceptores docent summa humanitate discipulos, pueros. 

Volo, memineris. 

Meminisse alicuius ... officium suum ... beneficium. 

Soli Deo acceptum refero, quidquid boni in me est. 

Ex labore paedagogi mei hoc in me profectum est. 

Parentes, praeceptores et paedagogi, frustra docendo laborant, 
nisi laboribus ipsorum divinus favor accesserit. 

Favor divinus accedat studiis vestris. 

Plumbo stupidior essem, si haec ignorarem, quae mater mea 
mihi toties inculcavit. 

Inculcare alicui aliquid. 

Referre se ad aliquid... referre alicui est narrare, exponere. 
Referre ad senatum est in senatum proponere. 

Abdere se in museum. 


Colloquium XXIV. 

Argumentum: Discipuli, qui in cotidiano sermone ad latine 
loquendum diligenter exercentur, multa discunt sine regulis 

grammaticis. Bene precandum imnibus, maxime nostris. 

Praeceptor, Nic6machus. 

Praec. Dic latine: ein Buch. Nicom. Liber. Praec. Liber cuius 
generis? Nicom. Masculini. Praec. Qui scis? Nicom. Ex bene 

loquendi usu et consuetudine. Praec. Ostende usum. Nicom. Nam 
cotidie loquentes, sic dicimus: hic liber cuius est? Dicimus item 
saepe numero: liber meus, liber tuus, bonus liber et similia. Praec. 
Bene respondisti: sed quis loquendi usum te docuit? Nicom. Tu 
ipse, praeceptor. Praec. Ergone tenes omnem usum linguae latl- 
nae? Nicom. Si tenerem, iam non essem discipulus. Praec. Quid 
Igitur? Nicom. Magister, fortasse. Praec. Abi, responso tuo conten¬ 
tus sum. Nicom , Gaudeo sane. Praec. Age gratias Deo, qui tibi dedit 
ingenium et mentem bonam. Nicom. (Jtinam semper agnoscam 
eius in me beneficia. Praec. U tinam ille favore suo tua studia 
prosequatur. Nicomache, quid hoc sibi vult? Nicom. Quod mihi 
bene precaris. Praec. Ergo tu quoque memento bene ex animo 
precari omnibus, praecipue vero condiscipulis tuis. Nicom. Memi¬ 
nero, praeceptor. Praec. Addendum fuit, Deo iuvante. Nicom. 
Oblitus sum, fateor. 


ELOCtJTIO. 


Dic latlne, da latlne. 

Hoc scio ex usu et consuetudine. 

Cuius est hic liber? Petri. 

Ad quem spectat hic liber? Ad Georgium; hic liber cuius est? 

meus, tuus, ipsius, Pauli. 

Usus loquendi ita fert. 

Si omnia tenerem, non essem discipulus. 

Contentus re aliqua. 

Nemo sua sorte contentus. 

Gaudeo sane Deum tibi dedisse mentem bonam. 

Gaudeo fratrem tuum habere bonum iudlcium ... quod praeditus 
sit, valeat ingenio. 

Agnoscere beneficia alicuius. 

Agnosco beneficia principis in me collata. 

Prosequi aliquem favore ... amore. 

Utinam Deus studia nostra suo favore prosequatur. 

Quid hoc sibi vult, Andrea? 

Precari alicui bene... precari alicui male. 

Omnibus bene precari ex animo ... praecipue condiscipulis. 

Deo iuvante huius rei semper memor ero. 

Colloquium XXV 


Argumentum: Parvulus puer ludendi copiam sibi et • ondiscipulis 

impetrat. 

Obortus, Paedagogus. 

Obert. Praeceptor, licetne pauca? Paed. Loquere audacter! 
Obert. Ego et condiscipuli mei hoc fere toto triduo libris affixi 
fuimus, licetne paulisper animum ludo relaxare? Paed. Dic igitur 
aliquam sententiam. Obert. 

« Interpone tuis interdum gaudia curis: 

Ut possis animo quemvis sufferre laborem ». 

Paed. Quam recte dixisti Omnia! Obert. Est Dei gratia. Paed. 

Addendum posthac erit aliquid. Obert. Praeceptor, quidnam? 
Paed. Qui dedit mihi ingenium et mentem bonam. Obert. Sed quis 
docebit me illa verba? Paed. Ea scribam tibi in commentariolo 
tuo, ut ediscas. Sed dic mihi, quaeso, quis te docuit istam oratio¬ 
nem, quam pronuntiasti? Obert. Campanus heri dederat mihi 
scriptam: et ego memoriae mandavi. Paed. Profecto ego te amo, 
mi Oberte, ob istam diligentiam. Obert. Ago tibi gratias, praecep¬ 
tor. Permittisne igitur, ut ludamus? Paed. Sane, abi, renuntia con¬ 
discipulis tuis. Obert. Faciam. Paed. Quid dicis illis? Obert. Id 
quod me docuisti aliquando. Paed. Sed volo prius ex te audire. 
Obert. Gaudete pueri: en afferro vobis iucundum nuntium. Ego vo¬ 
bis impetravi ludendi potestatem. Paed. Euge, probe meministi, 
ito nunc iam. 


ELOCUTIO. 

% 

Loqui audacter ... caute ... incondite ... submisse ... submissa voce. 
Toto fere hoc triduo affixus fui libris. 

Affixus est libris... studio continuo... nullum facit studiorum 
suorum finem... nullam studiis suis interponit moram. 

Toto die studui... studui per totum diem. 

Relaxare animum ludo. 

Dicere sententiam aliquam. 

Sententia mihi dicenda est. 

Interponere gaudia curis. 

Sufferre laborem nequeo ... non sum huic labori ferendo. 

Tenere memoria. 

Recte dicta sunt abs te omnia. 

Addere alicui aliquid. 

Lanius matri meae addidit aliquid mantissae loco. 

Deus dedit fatri meo bonum ingenium. 

Scribere in libro aliquid ... in librum. 

Observator scripsit garrientium nomina in tabula. 

Ediscere praelectionem ... mandare memoriae. 

Pronuntiare orationem. 

Dabo tibi exercitia scripta. 

Dedit mihi exercitia describenda. 

Amo te ob diligentiam istam... de ista diligentia. 

Praeceptor non permittet, ut ludamus. 

Renuntiare alicui aliquid ... renuntia mihi quid pellio dixerit. 
Docere aliquem aliquid ... Quis docuit te arithmeticam? 

Audivi ex patre, ex matre... a patre... de matre. 

Gaudete, quod impetravi vobis potestatem ludendi. 

Gaudete me impetrasse ... 

Audio fratrem tuum valde gavisum esse, cum audivisset me vobis 
impetrasse veniam. 

Spero omnes discipulos gavisuros esse, cum attulero ipsis iucun- 
dum nuntium. 

Omnes discipuli gaudebunt, cum audiverint praeceptorem dedisse 
ipsis veniam. 

Credo Philippum gavisurum esse valde, cum te salvum viderit. 


Colloquium XXVI. 

Argumentum: Exemplum ad discipulos in rebus latinis germdnice 

vertendis paulatim exercendos. 

Praeceptor, Petrus. 

Praec. Attende, Petre, ut discas latina bene germanice ver¬ 
tere. Pet. Attendo, praeceptor. Praec. At diligenter. Pet. Immo 
diligentissime et ex animo. Praec. Bene facis. Pet. Propone igitur 
mihi latina, ut nobis interdum soles. Praec. Quid opus est? Pet. 
Was ist vonnoten? Praec. Gallinae. Pet. einem Huhn. Praec. ut. 
Pet. dass. Praec. illa. Pet. sie. Praec. sit. Pet. sei. Praec. bona. 
Pet. gut. Praec. Recte vertisti. Nunc ad singulas partes huius 
orationis responde nominatim. Pet. Respondebo, quoad potero, 
dummodo mihi praeieris. Praec. Quid. Pet. Est pronomen. Praec. 
Opus. Pet. Nomen. Praec. Est. Pet. Verbum. Praec. Gallinae. 
Pet. Nomen. Praec. Ut. Pet. Coniunctio hoc in loco. Praec. Illa. 

Pet. Pronomen. Praec. Sit. Pet. Verbum. Praec. Bona. Pet . No¬ 
men. Praec. Age, dicamus Iterum, quo singula paulo plenius intel¬ 
legas. Pet. Quid nunc respondebo? Praec. Indica breviter singula¬ 
rum partium declinatum, ut vos docere soleo. Pet. Praeito igitur, 
ut coepisti. Praec. Quid. Pet. Quid, cuius nomen substantivum 
anomalum. Praec. Opus. Pet. Hoc opus, operis, ut onus, oneris. 
Praec. Falleris, Petre. Pet. Quid ita? Praec. Quia opus hic est 
adiectivum. Pet. Eho adiectivum? quomodo declinatur? Praec. 
Est indeclinabile. Pet. Me miserum! numquam istud audieram. 
Praec. Addendum fuit, quod sciam, vel quod meminerim. Pet. 
Cur? Praec. Quia fortasse audieras, sed meministi male. Pet. 
Fieri potest: sed perge, quaeso, me docere. Quid vernacule signifi¬ 
cat istud nomen? Praec. Non solet germanice verti, nisi iunctum 
cum verbo, sum, es. Pet. Da exemplum. Praec. Cotidie in ore 
habes exempla. Pet. Nunc mihi non occurrunt. Praec. Nonne soles 
dicere et audire ex condiscipulis, opus est mihi charta, atramento, 
pecunia et similibus? Pet. Saepe dico, fateor, et saepe audio: sed 
parum adverto. Praec. Nunc igitur adverte et manda memoriae. 
Opus est mihi pecunia ad libros emendos. Pet. Da item aliud 
exemplum, quaeso. Praec. Opus est tibi virgis, ut tua expellatur 
pigritia. Pet. Fateor equidem, praeceptor: sed Deus, ut spero, 
mei miserebitur. Praec. Omnium miseretur Deus, qui pie illum 
invocant. Sed de nomine opus, iam satis multa, quod ad vos 
attinet: ad cetera redeo. Est. Pet. Sum, es, est, verbum anomalum. 
Praec. Gallinae. Pet. Gallina, gallinae, ut mensa, mensae. Praec. 
Ut. Pet. Non declinatur, quia est conniunctio. Praec. Illa. Pet. 
Ille, generis masculini: illa feminini, illud, neutrius. Praec. De¬ 
clina in feminino. Pet. Illa, illius, illi etc. Praec. Sit. Pet. Iam 
dictum est. Praec. Bona. Pet. Bonus gen. masculini: bona, femi¬ 
nini: bonum, neutrius: nomen adiectivum. Praec. Confer ad 
exemplum. Pet. Iustus, iusta, iustum: bonus, bona, bonum. Praec. 
Nunc mutuo vos interrogate, quo plenius omnia tractetis. 


ELOCOTIO. 

Vertere latina germanice. 

Frater meus sedet domi vertens germanicum exercitium latine. 
Attendere diligentissime ... alicui. 

Proponere alicui aliquid. 

Respondere alicui... ad aliquid. 

Respondere ad interrogata. 

Interrogatus responde ... interrogatus respondit. 

Praeire alicui... voce. 

Dic Iterum, quo plenius intellegam. 

Petre, falleris ... laberis. 

Numquam hoc audivi, quod sciam ... quod meminerim. 

Perge me docere. 

Quid vernacule significat istud nomen? 

Hoc mihi occurrit. 

Nunc mihi exempla non occurrunt. 

Occurrere alicui... obviam alicui... subsidio alicui. 

Haec vox mihi excidit. 

Audire aliquid ex aliquo ... a patre ... de matre. 

Opus est mihi charta. 

Opus est discipulis nova mensa. 

Opus est hominibus vestibus adversus frigus ... vestes sunt opus 
hominibus. 

Opus est mihi pecunia ad libros emendos ... libri sunt mihi opus. 
Nunc advertite. 

Mandare memoriae... imprimere memoriae. 

Expellere pigritiam virga, baculo. 

O Deus, miserere mei... Deus miseretur omnium hominum, qui 
pie illum Invocant... pie ipsum invocantium. 

Sed hac de re satis ... quod ad me attinet. 

Conferre sermones cum aliquo ... conferre se ad aliquem. 
Conferre ad exemplum aliquid. 

Interrogare se mutuo... interrogare aliquem de re aliqua. 
Tractare quaestionem aliquam plenius ... tractare aliquem male ... 
iniuriose, humaniter. 


FINIS LIBRI PRIMI 

LIBER SECUNDUS 


Qui est de litterarum studiis rebOsque eo pertinentibus et 

EXERCITATIONIBUS LUDICRIS. 




Colloquium I. 


Argumentum: Discipulus de diligentia in litteris admonitus , frustra 
ait se moneri , quod aliquam artem malit discere , quam litteras . 

Cui ars discenda sit ingenio suo apta . 

Atx5lphus, BeAtus. 

Adol. Miror ego, quid tibi velis, tu fere semper es otiosus, aut 
garris, aut ineptis. Beat. Quid vis faciam? Adol. Ut litteris des 
operam diligenter. Beat. Cur me istud mones? Adol. Pro meo in 
te amore, tuaque utilitate. Beat. Frustra mones. Adol. Quid ita? 
Beat. Quia non est mihi animus in litteris. Adol. Quid ergo velles? 
Beat. Discere aliquam artem aptam ingenio meo. Adol. Iamne 
cogitasti, quaenam ars tibi placeat potissimum? Beat. Iam pri¬ 
dem. Adol. Cur ergo patrem non admones? Beat. Numquam ausus 
sum. Adol. Cur non? Beat. Vereor, ne mihi irascatur. Adol. Roga 
praeceptorem, ut illi dicat. Beat. Immo te oro, mi Adolphe, dic 
tu ipse praeceptori meis verbis: nam verecundia me impedit. Fa- 
ciesne, quod rogo? Adol. Faciam certe, idque libentissime. Valde 
enim taedet me videre te adeo remissum. Beat. O quam mihi gra¬ 
tum feceris! Adol. Sed praeceptor te appellabit. Beat. Quid tum? 
Oblata occasio me audacem reddet ad mentem meam libere ape¬ 
riendam. Adol. Recte iudicas. Beat. Tu igitur fac promissi memi¬ 
neris: deinde renuntia mihi, quid ille tibi responderit. Adol. 
Alioqui essem tibi nuntius inutilis. 


ELOCOTIO. 


Mirari aliquem. 

Miror te ad me nihil scribere. 

Non mirum est, quod frater tuus non faciat progressus maiores 

in studiis, quia fere semper est otiosus, aut garrit, aut ineptit. 
Non potui satis mirari. 

Miror, quid tibi velis ... nolis. 

Quid hoc sibi vult? ... Tu semper es otiosus. 

Domi sedet otiosus. 

Scabiosus numquam est otiosus ... sententiae otiosae. 

Garrire nugas ... garrire in aurem ... garrientes notandi sunt. 
Garrientium nomina notata sunt in tabula ... Quis ita garrit? 
Praeceptor, omnes mei condiscipuli garriunt et ineptiunt. 

Lubens illud faciam ... nihil faciam libentius. 

Hoc facio invitus ... volo studeas. 

A teneris annis, ab ineunte aetate diligenter studuit. 

Robertus his sex mensibus diligenter studebit, litteris operam 
dabit. 

Cur non studuisti in museo? 

Studere aliquid facere... studere litteris. 

Cur me istud monuisti? 

Monere aliquem litteris ... monere aliquem de re aliqua. 

Hoc unum te moneo ... hoc unum te admonitum velim. 

Moneo te, ut caveas ab illo ... quoties ista monitus es? et adhuc 
cotidie ea moneris. 

Moneo te, pro amore meo in te, tuaque utilitate. 

Monebo ipsum ex mandato patris... frustra illum mones. 

Sedulo quidem et mones et hortaris, sed frustra. 

Non est mihi animus litteris... non amo litteras. 

Habeo animum a litteris alienum ... abhorreo a litteris. 

Capit me odium vel satietas studii. 

Est mihi animus in patinis. 

Sit tibi animus. 

Volo discere artem aliquam aptam ingenio meo. 

Didici hanc artem usu... discere ex litteris alicuius... discere ab 
aliquo. 

Discere ex aliquo aliquid ... discere fidibus. 

Ingenium meum linguae graecae non est aptum. 

Aptus alicui rei vel ad aliquid ... calceus aptus pedi vel ad pedem. 
Aptus studiis. 

Discam artem mechanicam aptam ingenio meo. 

Vestis est apta (conveniens, congrua) patri. 

Iamne cogitasti, quaenam ars tibi placeat potissimum? 

Studia non mihi placent... valedicam studiis. 

Mercatura mihi placet potissimum. 

Nolo placere dmnibus, quia nec omnes mihi placent. 

Placet sibi. 

Alteri placet theologia, alteri medicina. 

Admoneo te huius rei, hanc rem, de re hac... admonere patrem. 



Admonere aliquem officii sui. 

Putavi ea de re discipulos esse admonendos; visum est mihi ea 
de re discipulos admonere. 

Admonere aliquem alicuius rei (sic diligentiae, promissi, debiti). 

Admoneri ab amicis ... audere aciem ... audere periculum in aperto. 

Vereor, ne princeps irascatur mihi... vereor dicere ... vereor, ut 
possim. 

Vereor, ne praeceptor omnia resciscat. 

Vereor conspectum praeceptoris ... vereor caritatem annonae. 

Irasci alicui de aliquo ... irasci cum aliquo. 

Nihil commisi, cur mihi irascaris. 

Vehementer mihi iratus est... infensus est mihi. 

Rogare aliquem de aliqua re ... rogare aliquem mutuam pecuniam. 

Rogare aliquid ab aliquo. 

Roga praeceptorem, dicat patri tuo tibi non esse animum in 
litteris. 

Orare aliquem ... orare aliquem multis et supplicibus verbis; etiam 
atque etiam. 

Orare aliquem per Deum ... orare pro aliquo... orare aliquid 
ab aliquo. 

Orare aliquem pro salute alicuius (adorare, exorare, perorare). 

Dicere verbis alterius alicui aliquid. 

Dicam praeceptori verbis tuis. 

Dicere pace alicuius... ut pace tua dicam hoc. 

Dicere pro certo ... Dic praetori verbis meis salutem ... meo nomine. 

Dicere vera... ex animo: (Addicere, praedicere, benedicere, con¬ 
tradicere, edicere proprie est magistratuum, indicere, interdi¬ 
cere, maledicere). 

Verecundia impediebat me. 

Impediri aliqua re... morbo, pudore etc. Quo morbo impeditur? 
febri. 

Impedire aliquem aliqua re. 

Nihil impedio. 

Pensum meum iam absolvissem, nisi Carolus impedivisset me. 

Faciesne, quod rogo? 

Dicturusne es, quod rogo? 

Dicam, faciam libentissime ... haud gravate faciam ... fecit gra- 
vatim. 

Haud quaquam, fecit ex animo... conficere, deficere, efficere, in¬ 
terficere, officere, perficere, reficere, sufficere, benefacere, ma¬ 
lefacere, arefacere, pinguefacere, assuefacere. 

Taedet me videre te adeo remissum ... taedet me huius rei ... 
taedet me vitae. 

Taedet me laboris ... taedet me hic diutius morari. 

Animus remissus ... remissus animo ... remissum tractare studia ... 
mitte me. 

Amitto, admitto, committo, demitto, dimitto, dimittere osculo, 
emitto, immitto, intermitto, intromitto, omitto, permitto, pro¬ 
mitto, praetermitto, submitto, remitto, transmitto. 

0 quam gratum fecisti mihi ... facere alicui gratum ... facere gra¬ 
tiam alicui. 

Appellare aliquem ... blande appellare ... appellare aliquem de 
pecunia. 

Appellare aliquem nomine ... compellare, interpellare. 

Si occasio se obtulerit... uti occasione oblata. 

Amittere occasionem oblatam. 

Hanc occasionem tibi oblatam noli praetermittere. 

Reddere aliquem audacem. 

Reddere alicui animum. 

Aperui ipsi mentem meam libere ... animi mei sensus ipsi exposui. 

Recte iudicare... pessime iudicavit... iudicare de aliquo. 

Iudicare de re aliqua inter aliquos. 

Fac memineris promissi. 

Memento mori... meminisse alicuius. 

Renuntia mihi, quid socrus tua responderit... ne verbum quidem 
respondit. 

Responde ad interrogata. 

Nuntius inutilis. 

Frater tuus mihi heri fuit nuntius tristis. 


Colloquium II. 

Argumentum : Discipulus infelicior e ingenio docetur , quibus 
adminiculis ad eruditidnem jiat progressus . Virtutis studium non~ 
parum ad eruditidnem adipiscendam confert . Qui virtutis rationem. 

habet , dotibus animi augetur a Deo . 


BeAtus, Canutus. 

Beat. Visne permanere in ista ignorantia? Can . Avertat Deus. 
Beat. Quid Igitur facies? Can. Da mihi super hac re consilium, 
quaeso. Beat. Imprimis Deum saepissime et ex &nimo precare: 
deinde semper attentus esto: hoc est, diligenter audito, quidquid 
docetur, sive praeceptor loquitur, sive aliquid reddunt condisci- 

puli tui: postremo caritatem diligenter cole. Can. Quibus modis? 
Beat. Neminem neque laedito neque offendito: nemini invideto, 
neminem odio habeto: sed contra, omnes dilige tamquam fratres, 
ac bene omnibus, quoad poteris, facito. Can. Quid illa mihi confe¬ 
rent ad studiorum profectum? Beat. Plurimum. Can. Quomodo? 
Beat. Sic enim Deus tibi illuminabit ingenium: memoriam et 
ceteras animi dotes augebit: denique studia tua ita promovebit, 
ut maiores in ea re progressus in dies facias. Can. Consilium mihi 
sane das optimum. Otinam in Dei ipsius gloriam uti perpetuo 
valeam, tibique aliquando referre gratiam. Beat. Non opto, ut 
mihi aliquid gratiae eo more referas, nisi ut Deum saepemimero 
laudes, studiaque honesta semper prosequaris, atque ita ad divi¬ 
narum litterarum cognitionem tandem pervenias. 


ELOCUTIO. 

Permanere in ignorantia. 

Electi non permanent in peccatis suis. 

Multi discipuli permanserunt in ignorantia... neglegentia et ne¬ 
quitia. 

Permanere in amicitia... in sententia sua. 

Permanere in officio... Christiani fuerunt constantes. 

Deus avertat... avertere furorem alicuius ... avertere rem aliquam. 
Dare alicui consilium de re aliqua. 

Quid dedit tibi consilii? 

Qui dedit consilium tibi, non eventum, sed fidem praestare debet. 
Dare alicui rei colorem. 

Abdere, addere, super addere, condere, abscondere, dedere, indere, 

obdere, perdere, reddere, subdere, tradere. 

Precari Deum ex animo ... precari bonas preces. 

Precari aliquid ab aliquo. 

Discipuli estote attenti... verberabimini... luetis poenam ... dabitis 
poenas. 

Tu non es attentus ... attentus ad rem ... non fui ad eam rem 
attentus. 

Attendere alicui rei... attendere animum ... audite animo attento. 

Nimium ad rem in senecta attenti sumus. 

% . 

% a 

Quidquid docetur, audiam ... audire praeceptorem docentem. 
Audire a, de, ex aliquo aliquid ... audire de aliquo aliquid ... audire 
aliquem. 

Docere aliquem aliquid. 

Quis te hoc docuit?... addocere, dedocere, edocere. 


51 



Audivi praeceptorem loquentem ... cum praeceptor loquitur, di¬ 
scipuli taceant. 

Multa locutus est. 

Condiscipuli tui reddunt aliquid latine. 

Reddere litteras alicui... reddere rationem. 

Colere caritatem ... pietatem ... aliquem ... agrum 
Accolere, excolere, incolere, recolere. 

Laedere aliquem... laedere dictis... facto... laedere famam ali¬ 
cuius. 

Offendere aliquem... offendere caput ad parietem... ad lapidem. 
Invidere alicui... invidere alicui aliquid. 

Habere aliquem odio. 

Odium capitale ... odium intestinum ... odium occultum. 

Diligere omnes Christianos tamquam fratres. 

Diligere aliquem mutuo... valde, unice diligere... benefacere 
omnibus. 


Isti libri mihi nihil conferent ad profectum studiorum. 
Profectum facere ... Firmiores in litteris profectus alit aemulatio. 
Conferre sermones inter se et cum aliquo ... conferre rationes. 
Conferre se ad aliquem... ad hostes... conferre curas et cogi¬ 
tationes omnes in rem aliquam. 


Conferre se ad theologiam, philosophiam, iurisprudentiam, medi¬ 


cinam. 


Dare operam medicinae. 

Conferre se in fugam... in pedes. 

O Iesu, illumina mihi ingenium meum. 

Augere rem aliquam. 

Patris in nos amorem, quibuscumque poterimus rebus, augebimus. 
Dare dotem filiae. 


Promovere studia alicuius. 


Spero me promotum iri futuro periculo paschali. 

Facere progressus ... progressu temporis. 

Maiores fecissem in studiis progressus, nisi morbo impeditus 
fuissem. 


Philosophi numquam in studiis tantos progressus facere potuis¬ 
sent. 


Dare alicui consilium optimum. 

Uti consilio... scit uti foro, hoc est, novit se accommodare rebus 
gerendis. 

Uti opera alicuius... uti patientia incredibili... utar te teste... 
uti re aliqua. 

Valere auctoritate ... valere memoria ... pollere memoria. 

Valere nihil. 

Referre alicui gratiam ... Non opto, ut mihi aliquid gratiae referas. 
Referre alicui aliquid acceptum. 

Laudare Deum saepenumero. 

Prosequi studia honesta... prosequi aliquem laude, amore. 
Pervenire ad veram Dei cognitionem. 

Pervenire ad annum quinquagesimum sextum. 

Pervenire ad aures ... ad manus ... fama ad nos pervenit. 

Allatum est mihi, ad me. 


Coll6quium III. 

Argumentum: Hic probi adulescentis admonitio contemnitur ab 
improbo. Scientia res inaestimabilis. Misericdrdia. Bona externa 
perdunt multos. Divitiae sunt Dei donum, virtutis et scientiae 

possessio. Mens bona. 

CArolus, Demetrius. 

Car. Quando repetes ludum litterarum? Dem. Nescio. Car. 
Cur de hac re patrem non admones? Dem. Quid putas me curare? 
Car. Parum admodum, ut credo. Dem. Profecto verum dicis. Car. 
Satis est signi te non amare litteras. Dem. Scio legere, scribere, 
gallice loqui, saltem mediocriter; quid opus est mihi tanta scien¬ 
tia? Ego plura scio quam amici mei. Car. O miserum adulescen¬ 
tem! Siccine rem contemnis inaestimabilem? Dem. Quid tu sic 
exclamas? Unde tibi videor miser? Car. Amice, nulla tibi a me 
orta est iniuria; quod enim tibi dixi, non est convicium, ne tu in 
malam partem accipias: sed miseror, quia id contemnis, quod 
felicitatem parit. Dem. Lucrum, divitiae, voluptas felicitatem pa- 
riunt. Car. Immo ista multis fuerunt exitio: tametsi divitiae sunt 
donum Dei, nec nocent nisi iis, qui abutuntur: verum enim — vero 
nulla est homini pretiosior possessio quam virtus et rerum ho¬ 
nestarum cognitio. Dem. Vis igitur contionari, ut video. Car. 
Otinam sacras contiones audivisses diligenter. Dem. Hem, obtun¬ 
dis me, numquid vis? Car. Ut bonam mentem det tibi Deus. Dem. 
Ea fortasse tibi est magis opus quam mihi. Vale. 

ELOCUTIO. 

Repetere ludum litterarum... repetere aliquid... repetere altius 

aliquid. 

Repetere aliquid ex alto, a capite. 

Repetere studia. 

Castra repetebat. 

Nesciebam, quorsum tu ires... nescire aliquem... nescire latlne. 
Non sum nescius. 

Admonere aliquem aliquid, de aliqua re. 

Admonere aliquem alicuius verbis. 

Admonere aliquem alicuius rei, aliquam rem et de aliqua re. 
Quid putas me curare? ... curat me sollicite ... aliena curat, sua 

neglegit. 

Curare aliquem diligenter ... curare aegrotos. 

Curare aliquid faciendum ... cura ut veniat. 

Frater tuus praeceptorem, ut video, parum curat... Dicere verum. 
Dic mihi veritatem ... dicere rem ipsam, quod res est. 

Dicere rationem, sententiam ... dicere salutem alicui... ab aliquo. 
Dicere serio, addicere, antedlcere, praedicere, benedicere, contra¬ 
dicere, indicere, interdicere, maledicere. 

Satis pecuniae, satis verborum. 

Pauci nobiles amant litteras ... delectantur studiis, flagrant amore 

studiorum. 

Scire linguam; scio certo aliquid. 

Hoc scio pro certo. Scire aliquid laus est, pudor est nihil discere 

velle. 

Satis signi est te scire graece. 

Scisne loqui latlne, graece, gallice, germanice, hebraice? 

Quid opus est mihi tanta scientia? 

Si opus est, si necesse est, si necessarium est. 

Multa mihi opus sunt... opus est mihi multis rebus. 

Nummis mihi opus est ad hanc rem; nummi mihi opus sunt ad 

hanc rem. 

Opus est hoc fleri... O miserum adulescentem! O famam gratam! 
Contemnere rem aliquam. 

O miseri adulescentes, cur contemnitis artes liberales? 

Corporis exigui vires contemnere noli. 

Quid sic exclamas?... Exclamare maxima cum voce... quid 

clamitas ? 

Acclamare, conclamare, conclamatum est, declamare, inclamare. 
Vigil exclamat horas... vigil exclamat esse horam primam... 

exclamare gaudio. 

Proclamare, reclamare. 

Videris mihi miser. 

Ut mihi videtur ... ita mihi videtur... visum est mihi. 

Tu mihi videris vir probus. 

Videris mihi errare. 

Videor mihi sanitati restitutus. 

Maxima mihi a te orta est iniuria. 

Facere alicui iniuriam. 

Nulla re te umquam affeci iniuria ... numquam laesi te. 

De te nihil male sum meritus ... nil umquam adversum te peccavi. 
Hoc a te ortum est... in te residet culpa: tu es in culpa. 
Convicium est quod dicis. 

Convicium illud, quod iam dixisti, sustinere nequeo. 

Accipere in malam partem ... accipere aliquid ab aliquo. 

Accipere consilium ... accipere iniuriam ... accipere aequo animo. 
Accipere mollius aliquid ... accipere laute. 

Misereri alicuius... miseruit me tui fratris. 

Parere felicitatem. 

Parere liberos ... parere odium. 

Vir generat mulierque parit, sed gignit uterque. 

Haec res ipsi erit exitio. 

Est ipsi magnae curae ... est ipsi magnopere cordi ... est tibi te¬ 
stimonio. 

Nocere alicui... nihil nocuerit, si... 

Abuti re aliqua... abuti divitiis ... donis Dei. 

Virtus est possessio pretiosissima. 

Pastor contionatus est de furto ... quis hodie contionabitur? 
Quod fuit exemplum contionis? 

Pastor pro materia contionis habuit Psalmum centesimum. 
Sacerdos pro materia contionis habuit versum octavum capitis 

noni Evangelii Ioannis. 

Contio erat nimis prolixa ... Contio perbrevis. 

Obtundere aliquem ... obtundere auditum. 

Det tibi Deus mentem bonam. 

Deus det tibi iter felix... Opus est tibi pecunia. 

Hoc libro tibi magis opus est, quam mihi. 

Audio opus esse tibi nova veste. 


Coll6quium IV. 

Argumentum: Patris docti diligentia in filiis domi docendis. 
Beneficium Dei agnoscendum ab iis, qui bonos parentes habent. 

Fratres ex fide in Christum. 

GeGrgius, Arnulphus. 

Georg. Qaundo redisti domo? Arn. Tandem redeo. Georg. 
Ubi est frater? Arn. Mansit domi. Georg. Cur mansit? Am. Ut 

pranderet cum matre. Georg. Tu vero, cur etiam non mansisti? 
Arn. Iam pranderam cum patre. Georg. Quis vobis ministrabat? 
Arn. Ancilla. Georg. Quid mater? Ubi erat? Arn. Etiam domi, 
sed occupata. Georg. Qua in re? Arn. In recipiendo tritico, quod 
nobis advectum fuerat... Georg. Quando redibis domum? Arn. 
Cum arcessar a patre. Georg. Quo die istud erit? Arn. Fortasse 
hinc ad quattuor dies. Georg. Cur vos tam saepe commeatis? 

Arn. Sic volunt parentes. Georg. Quid agitis domi? Arn. Quod 
iubemur a parentibus. Georg. Sed interim perit vobis studiorum 
tempus. Arn. Non omnino perit. Georg. Quid igitur? Arn. Quoties 
pater non est necessario occupatus, omnibus horis exercet nos 
mane, ante et post prandium, ante cenam, post cenam satis diu, 
postremo etiam antequam cubitum eamus. Georg. Quibus rebus 
vos exercet? Arn. Exigit a nobis ea potissimum, quae tota hebdo¬ 
mada in schola didicimus: scripta nostra recognoscit, ac de iis 
nos interrogat: saepe iubet nos aliquid modo latine, modo ver¬ 
nacule describere: interdum etiam nobis proponit brevem senten¬ 
tiam vernaculo sermone, quam latine vertamus: interdum contra, 
iubet aliquid latinum vernacule reddere. Postremo, ante cibum 
et post, semper aliquid legimus idque tota praesente familia. 
Georg. Nihilne de catechesi interrogat? Arn. Id facit omni die 
Dominico, nisi forte domo absit. Georg. Mira narras, si modo 
vere. Arn. Immo sunt longe plura, quam quae tibi narravi: sum 
enim oblitus morum civilitatem: de qua etiam admonere nos 
solet in mensa. Georg. Cur pater vester tantum sumit laborem in 
vobis docendis? Arn. Ut sic intellegat, num in schola operam luda¬ 
mus, et tempore abutamur. Georg. Mira hominis diligentia; atque 
adeo prudentia. O quam devincti estis Patri caelesti, qui talem 
patrem in terra dedit vobis! Arn. Faciat ille, ut hoc et cetera 
eius beneficia numquam obliviscamur. Georg. Bonum et pium est 
hoc optatum: cura, ut habeas non modo in ore, sed in animo 
etiam magis. Arn. Quod me tam fideliter mones, habeo tibi gra¬ 
tiam. Georg. Bene monendi officium debemus omnibus, sed maxi¬ 
me fratribus. Arn. Fratribusne igitur solis? Georg. Eos potissimum 
fratres hic dico, qui ex fide in Christum nobis coniuncti sunt. Arn. 
Recte nidicas, sed viso, num frater domo tandem reverterit. Nam 
ad cessandum promptus est plus satis. 

ELOCUTIO. 

Redire domo ... rediit domo pedes ... equo, via ferrea, birota 
velocissima, automataria, autocineto, aeronavi, velivolo. 

Frater meus tantum rediit domo equo ... rediit navigio. 

Rediit vehiculo. 

Manere domi ... manere in sententia ... manere in vita. 

* 

Mos manet... manendum mihi fuit domi. 

Prandere cum aliquo ... prosit vobis prandium ... pransus accedam. 
Tempus est, ut assidamus, prandium corrumpitur. 

Ministrare alicui. 

Servus ministrabat ero, ancilla erae. 

Nisi occupatus fuissem, ministrassem vobis. 

Occupare civitatem. 

Multis negotiis occupatus ... districtus negotiis ... implicatus ne¬ 
gotiis. 

Occupatus est in recipiendo tritico. 

Occupari in re aliqua ... occupatus fuit ligna disponendo. 
Occupatus fuit in lignis disponendis. 

Recipere aliquem ... recipere aliquem mensa. 

Recipere aliquem tecto ... recipere causam in se ... recipio me. 
Hodie mane advectum nobis fuit frumentum. 

Advehere magnum frumenti numerum ... advehere trans mare 

aliquid. 

Advehere equo ... advehere navi. 

Quando pater redibit domum? 

Arcessere aliquem ... arcessitus huc sum domo. 

Hic manebo, quoad arcessar ... ibo arcessitum Ioannem. 

Hinc ad dies octo. 

Crebro illius litterae ad me commeant... commeare aliquo ... ad 

aliquem. 

Ultro citroque. 

Parentes sic volunt... sic volo, sic iubeo, stat pro ratione voluntas. 
Bene vel male alicui velle. 

Iubere aliquem aliquid ... iubere aliquem esse sine cura de aliquo. 
Parentes rne iusserunt hoc facere. 

Parentes mihi hoc imperaverunt. 

Quidquid iusseris, faciam. 

Omne tempus mihi periit. 

Pecunia nobis periit 

Periit... pudor illi periit. 

Pater est occupatus ... occupatus multis negotiis. 

Districtus, implicatus negotiis. 

Exercere se aliqua re, in aliqua re ... exercere iustitiam, ingenium, 

memoriam, stilum. 

Pueri ante et post prandium exercendi sunt. 

Ire cubitum ... si dormias, ito cubitum. 

Primus cubitu surgas, postremus cubitum eas. 

Tempus est eundi cubitum. 

Exigere aliquid ab aliquo ... exigere mercedem, promissum. 
Exigere poenam ab aliquo. 

Rector hodie exegit omnia, quae tota praeterita hebdomada di¬ 
dicimus. 

Discere, ediscere; ad verbum ediscere. 

Recognoscere scripta ... inspicere in speculum. 

Interrogare aliquem aliquid; de re aliqua. 

Multa me interrogavit, ad quae ne verbum quidem respondi. 
Iussit me aliquid describere latine. 

Vertere sententiam germanicam in latinum. 

Aliquid latinum vernacule reddere; ad verbum reddere, transferre. 
Proponere alicui aliquid ... proponere vertendum aliquid. 
Proponere ediscendum aliquid. 

Praeceptor proposuit nobis exercitium germanicum latine red¬ 
dendum. 

Ego argumentum meum nondum reddidi latine; reddere rationem. 
Vertere in bonum, in laudem, in partem peiorem, in commodum 

suum. 

Vertere tergum alicui. 

Legere aliquid ex Vetere et Novo Testamento. 

Legere attente, legere cum animi attentione. 

Perlegi Sacras Litteras bis vel ter a principio ad finem (a capite 
ad calcem). 

Praesente familia tota, praesente patre, praeceptore. 

Nihilne pastor interrogavit de catechismo? 

Omni die dominico interrogamur de catechismo. 

Abesse domo. 

Narrare mira; horrenda narras. 

Rumor narrat; haeccine vera sunt, quae narras? verissima! 
Admonere aliquem de civilitate morum. 

Admoneri ad aurem. 

Praeceptor noster magnum sumit laborem in nobis docendis. 
Sumere laborem... sumere otium sibi... sumere exemplum sibi. 
Sumere in manus. 

Ludere operam; ludere par, impar; ludere alea... sphaeris ebur¬ 
neis ... manubriato reticulo ac pila ludere; manubriati reticuli 
ludus; latrunculis ludere. 

Abuti tempore, re aliqua; abuti patientia alicuius. 

Devinctus sum patri tuo... devincire sibi aliquem beneficio. 
Faciat Deus, ut numquam obliviscar beneficia eius. 

Oblivisci alicuius rei vel aliquam rem. 

Haec nulla umquam vetustas obruet; nulla umquam delebit 
oblivio. 

Habere in ore et animo. 

Hoc semper proverbium in ore habet. 

Habeo te in animo; habere semper aliquid in animo; habere in 
honore. 

Nihil habet in bonis. 

Monere aliquem fideliter. 

Habere alicui gratiam. 

Habere gratiam apud aliquem. 

Debere beneficium alicui. 

Debere officium alicui... debere pecuniam alicui. 

Nobis ex fide in Christum coniuncti sunt. 

Affinitate coniunctum esse ... coniungere feminam matrimonio. 

Coniungi hospitio. 

Dicere aliquem fratrem ... dicere in aurem. 

Iudicare recte ... iudicare aliquem hostem. 

Reverti domo ... pater nondum revertit ... reverti ad institutum. 
Promptus manu. 

Promptus ad pugnam. 

Promptus ad cessandum, non ad discendum. 


Colloquium V. 

Argumentum: Eduardus et Felix conferunt annos suos. Laudatur 
docti paedagogi diligentia: item boni patris prudentia in liberorum 
instituendorum cura. Agnoscitur ea in re Dei beneficium. Eximplum 

exercitationis in lingua latina a teneris annis peractae. 

EduArdus, Felix. 

Ed. Quot annos habes? Fel. Tredecim, ut a matre accepi: tu 
vero? Edu. Equidem non tot habeo. Fel. Quot igitur? Edu. Deest 
unus. Fel. Sunt ergo duodecim. Sed frater tuus quotum agit an¬ 
num? Edu. Quintum. Fel. Quid ais? Iam latine loquitur. Edu. 
Quid miraris? Semper habemus domi paedagogum et doctum et 
diligentem: semper nos latine loqui docet: nihil vernaculum ef¬ 
fert, nisi aliquid declarandi causa: quin etiam patrem non aude¬ 
mus nisi latine alloqui. Fel. Numquam igitur vernacule loquimini? 
Edu. Solum cum matre, idque certa quadam hora, cum illa nos ad 
se vocari iubet. Fel. Quid agitis cum familia? Edu. Cum familia 
rarus est nobis sermo, et quidem tantum in transitu: et tamen 

famuli ipsi nos latine alloquuntur. Fel. Quid ancillae? Edu. Si 
quando usus postulat, ut eas alloquamur, utimur sermone verna¬ 
culo, ut solemus cum ipsa matre. Fel. O vos felices, qui tam dili¬ 
genter docemini? Edu. Beneficio Dei, quem doni auctorem habe¬ 
mus, qui curat nos tam accurate erudiendos. Fel. Certe eius rei 
laus et honor uni caelesti Patri debetur. Edu. Sed quid agimus? 
Iam audio recitari catalogos. Fel. Ergo festinemus. 


ELOCUTIO. 


Quot annos habes? (sex, septem, octo, viginti, triginta, quadragin¬ 
ta etc). 

Quotum agis annum? Quotum Agitas annum? Resp. septimum, 

octavum, vicesimum, vicesimum primum, secundum, tricesi¬ 
mum, quadragesimum etc. 

Quot annos natus es? Triginta unum, quadraginta duos etc. 

Maior me est duobus annis. 

Non maior ... natu maximus, natu minimus. 

Ratio est in promptu. 

Frater tuus agit annum quintum, decimum, vicesimum. 

Loqui latine, graece, hebraice, gallice, italice, germanice. 
Habemus praeceptorem doctum et diligentem. 

Quis docuit te latine loqui? 

Doctus latine ... doctus latinis litteris. 

Docere linguam latinam mercede ... docere aliquem aliquid. 
Docere aliquid ita esse. 

Nihil vernaculum effert. 

Efferre animum ... efferre aliquem ... efferre pedem porta. 

Efferre laudibus aliquem in caelum ... efferre verbis aliquem. 
Declarare aliquid ... declarare benevolentiam suam in aliquem. 

Declarare voluntatem suam. 

Alloqui aliquem latine. 

Locuti sunt inter se germanice. 

Mater me vocavit... Paedagogus meus iussit me hoc facere. 
Iubere, mandare, praecipere... iubere aliquem aliquid. 

Rarus est mihi sermo cum familia. 

Nullus mihi omnino cum illo umquam sermo fuit. 

In transitu cum illo mihi tantum sermo fuit. 

Tempus postulat... ratio, res, fides, amicitia, necessitas. 

Postulare aliquid ab aliquo. 

Uti sermone vernaculo ... latino, germanico. 
vos felices! 




Pater nos curat accurate erudiendos ... vel ut erudiamur. 

Curare studiose diligenterque aliquid. 

Cures negotium conficiendum, i.e. confici, vel, ut conficiatur. 
Audio recitari catalogos. 

Recitare memoriter ... e memoria. 

Recitare ex scripto. 

Unde incipiam recitare? ... incipe ab eo loco, ubi proxime desti¬ 
tisti. 

Incipe ubi proxime finivisti. 

Festinare, accelerare, properare, maturare. 

Propere, festinanter, celeriter, velociter, ocius, raptim, cursim, 

in transcursu. 

Festina lente. 


Colloquium VI. 

Argumentum: Liber eleganter compactus ostentatur . Reprehenditur 
stulta quaestio: excusatur , quasi iocus fuerit . locus inter familiares 

usitatus . In iocis nostris Deus non est offendendus . 

Ferdinandus, GeGrgius. 

Ferdi. Quis iste novus liber deauratus, quem tam magnifice 
ostentas? Gerg. Terentius. Ferdi . Ubi impressus? Georg. Lipsiae. 
Ferdi. Quis tibi dedit eum? Georg. Emi pecunia mea. Ferdi . Unde 
nactus eras pecuniam? Georg. Stulte istud quaeris; quasi vero 
furatus sim. Ferdi. Absit a me id cogitare: sed animi causa id 
rogabam. Georg. Nec ego serio dictum tuum reprehendi: sed eo 
more iocari solemus cum familiaribus. Ferdi. Nihil iocari prohi¬ 
bet, modo ne Deus offendatur. Sed age, ad propositum reverta¬ 
mur: de quo emisti Terentium istum? Georg. De Clemente. Ferdi. 
Ilione bibliopola circumforaneo? Georg. Maxime. Ferdi. Quanti 
constitit? Georg. Decem nummis. Ferdi. Nihilne amplius? Georg. 
Nihil omnino. Ferdi. Profecto satis vile pretium. Georg. Praeser¬ 
tim cum auratus adeoque eleganter compactus sit. Ferdi. Erantne 
codices alii similes? Georg. Duo vel tres. Ferdi. Deduc me quaeso 
ad illum. Georg. Eamus. 


ELOCtJTIO. 


Liber deauratus. 

Liber iste quidem deauratus est, sed depravatus. 
Liber mutilatus est, non est integer. 

Hic liber mendosus est; codex ille mendis scatet; hoc volumen 

refertum est mendis; liber mendose impressus est. 

Ostentare rem aliquam. 

Ostentare se; ostentare patientiam suam. 

Altera manu fert lapidem, panem ostentat altera. 

Ubi impressus est liber tuus? Resp. Francofurti, Lipsiae, Lutatiae 
Parisiorum. 

Quis dedit tibi Terentium, Vergilium, Ciceronem istum? 

Emere pecunia sua rem dliquam. 

Emere pretio parvo ... pretio minore ... pretio minimo ... emere 
pretio magno, maiore, maximo ... emere minoris. 

Emere care, magno, carius, carissime; aestimare magni, pluris, 
plurimi 

Emere minimo ... emi tribus nummis, duobus obolis. 

Magno emi libros. 

Unde nactus est pecuniam? ... Thesaurum nactus sum. 

Nancisci occasionem ... hospitium ... potestatem. 

Quaerere ex aliquo ... de, abs aliquo. 

Quaero te. 

Stulte quaerere aliquid ... quod quaesivisti ex me stulte, sapienter 
respondebo. 

Quaero te hanc rem... quaero te de hac re... quaero hanc rem 
abs te. 

Furari aliquid ... alicui... 

Furtum facere, subducere, subtrahere, sublegare; pecunia furtiva. 
Animi causa hoc rogabam. 

Reprehendere dictum alicuius ... reprehendere aliquem serio, 
gravissimis verbis. 

Austeris verbis increpare. 

Reprehendere factum alicuius. 

locari cum aliquo ... nihil iocari prdhibet. 

Offendere aliquem... offendere ad aliquid... offendere caput ad 
parietem. 

Offendere aliquem contumelia. 

Reverti ad propositum... reverti ad diem... reverti in gratiam 
cum aliquo. 

Redire in grdtiam. 

Thesaurus verborum constitit decem nummis. 

Pluris constiti patri meo, quam umquam rependere possum. 

Emi pretio minore quam tu ... emi dimidio vilius ... duplo cdrius. 
Emere pecunia praesenti ... Emit Vergilium tanti, quanti biblio¬ 
pola voluit. 

Quanti licitatus es librum? 

Liber eleganter compactus est a glutinatore librorum. 
Deducere aliquem ad aliquem. 

Deducere domum. 


Colloquium VII. 

Argumentum: Gedrgius ab Henrico librum commodato petit: non 
dat Henricus, quia iam alteri diderat. Idem mavult iniuriam pati, 
quam accusare condiscipulum ob privatam iniuriam. O caritatem 

rarissimam! Consilium bonum res est tutissima. 


Ge6rgius, Henricus. 

Georg. Commoda mihi Vergilium tuum in duos dies, si nullo 
incommodo tuo id fieri potest. Hen. Profecto non possum. Georg. 
Cur non? Hen. Cum Gerardus his diebus a me commodato acce¬ 
pisset, pignori opposuit. Georg. Ain tu, pignori? Hen. Sic est, ut 
dico. Georg. Quanti oppigneravit? Hen. Tribus, ut ait, nummis. 
Georg. O hominem ingratum! Hen. Tantumne ingratum? Georg. 
Immo vero et ingratum et malum. Sed numquid ille rem tuam 
oppignerare potuit, te inconsulto? Hen. Potuit, ut factum vides. 
Georg. Non tamen debuit. Hen. Rem acu tetigisti; sed quid face¬ 
rem? Georg. Rogas? Defer eum ad praeceptorem. Hen. Malo istam 
pati iniuriam, quam committere, ut miser vapulet. Georg. Bene 
facis, dummodo tuum reddat. Hen. Reddet, spero. Georg. Unde 
reddere? Hen. Ait se brevi accepturum a patre pecuniam. Georg. 
Quid si te fallit? Hen. Fieri potest: sed tamen aliquot dies exspec¬ 
tabo, quid futurum sit; deme consilium capiam. Georg. Consilio 
recto nihil est tutius. Hen. Meministi probe; sic enim praeceptor 
dictavit nobis. Sed numquid vis aliud? Georg. Ut bene tibi sit. 
Hen. Et tibi optime. 


ELOCUTIO. 

Commodare alicui aliquid. 

Commoda mihi Horatium tuum in horam... in dies tres aut 
quattuor. 

Sine incommodo meo fieri non potest. 

Accipere commodato. 

Hanc pecuniam accepit mutuo... mutuatus est hanc pecuniam. 
Rogare, petere, accipere alicunde commodato. 

Dare mutuo alicui aliquid. 

Accipere aliquid ab aliquo. 

Opponere aliquid pignori. 

Opponere se alicui. 

Oppignerare alicui aliquid. 

Omnia sua vasa argenta dedit pignori. 

Quo pignore vis certare? 

Quid vis in sponsionem deponere? Quanti vis contendere? pignore 
trium nummorum. 

Homo ingratus. 

Ingratum si dixeris, omnia dixeris. 

Me inconsulto fecit... matre inconsulta fecit et patre inscio. 

Rem acu tetigisti. 

Tangere manu. 

Tangere aliquid leviter... hoc me tangit. 

Deferre aliquem ... deferre regnum alicui... deferre ad senatum. 
Deferre munus alicui... deferre primas alicui. 

Pati iniuriam ... dolorem, famem, sitim, frigus. 

Pati aequo animo ... iniquo animo. 

Parum aberat, quin ego miser vapularem. 

Nihil propius fuit, quam ut verberarer. 

Citra controversiam argentum reddidit. 

Pecuniam sine lite reddidit. 

Redde quod debes ... reddere suum cuique. 

Spero me brevi accepturum a patre pecuniam. 

Fallere aliquem... fallere fidem ... fallere spem alicuius. 

Falli opinione ... spes me fefellit... nisi me fallit animus. 

Tres integros exspectavi dies. 

Quid tandem futurum sit, nescio. 

Capere consilium... capere cibum ... capere animum... capere 
locum. 

Tutus a calore ... ad omnes ictus tutus. 

Sit tibi bene ... sit tibi optime. 


Colloquium VIII. 

Argumentum: Quaeritur liber per oblivionem relictus . Arguitur 

neglegintiae , qui reliquit . 

HerAldus, IosSphus. 

Heral . Vidistine librum meum? Ioseph. Quem librum quaeris? 
Herald. Ciceronis epistulas. Ioseph . Ubi reliquisti? Herald . Oblitus 

eram in auditorio. Ioseph. Tua fuit neglegentia. Heral. Fateor: 
sed interim indica, si quem scias accepisse. Ioseph. Cur non adis 
praeceptorem? Solet enim, ut scis, quae a nobis relicta sunt, aut 
ferre in museum, aut alicui dare, qui reddat. Heral. Bene mones. 
0 me obliviosum, cui istud in mentem non venit. 


ELOCUTIO. 

Librum tuum, quem quaeris, non vidi. 

His oculis vidi te. 

Relinquere aliquem... consuetudinem. 

Brevi me praesentem videbis. 

Febris eum reliquit. 

Oblivisci alicuius rei... aliquam rem. 

Oblitus sum librum meum in ludo ... in aedibus. 

Tua fuit neglegentia. 

Indica, si quem scias accepisse librum meum. 

Adire aliquem... adibo praeceptorem hac de re. 

Numquam adeo praeceptorem, quin ab ipso abeam doctior. 
Ego dedi a te relicta in schola Petro, ut redderet tibi. 
Mihi oblivioso hoc non venit in mentem. 


Colloquium IX. 

Argumentum: Liber inventus redditur domino suo. Summo iure 
non est semper agendum. Leges scholasticae. Leges aequitate 
regendae. Causa sine periculo. Petitur gratiae relatio. Exemplum 

hoc est caritatits. 

IoAnnes, Leo. 

Ioan. Nonne hic liber tuus est? Leo. Ostende mihi: agnosco 
meum, ubi invenisti? Ioan. In auditorio nostro. Leo Ago tibi 
gratias, quod eum collegisti. Ioan. Atqui nunc notdndus esses, 
si summo iure vellem tecum agere. Leo. Ipsae etiam leges cupiunt, 
ut iure regantur. Ioan. Quo iure reguntur leges nostrae? Leo. 
Aequitate et praeceptoris arbitrio, nempe qui nobis eas privatim 
condiderit: praeterea non solet tam severus esse in eo, quod vel 
neglegentia vel oblivione peccatum est. Ioan. Sic saepe expertus 
sum, sed quoquo modo peccaveris, dicenda erit causa coram ob¬ 
servatore. Leo. Non timeo causam dicere, ubi nihil est periculi. 

loan. Taceo. Leo. Sed quaeso quid opus est, ut id sciat observator? 
Hoc enim Deus nihil offensus est. loan. Age, celabo. 

Leo. Bene facies. loan. Sed heus, memento par pari referre, si 
forte mihi acciderit aliquod delictum eiusmodi. Leo. Aequum 
bonum dicis: meminero. 


ELOCCITIO. 

Ostendere alicui aliquid ... ostendere de excelso locum aliquem 
alicui. 

Ostendere se virum. 

Hoc signo agn6sco librum meum. 

Inveni librum tuum in auditorio. 

Invenire hoc non possum in libro tuo. 

Invenire remedium alicui malo. 

Inventus est in culpa. 

Invenitur apud auctores vel in auctoribus. 

Ille primus hoc invenit... ille auctor est huius rei. 

Agere gratias alicui. 

Colligere librum. 

Colligere exercitum... confldre, conficere, conscribere, instruere, 
exercitum. 

Colligere se .. colligere animum ... colligere, cdgere, petere stipem. 
Colligere vasa. 

Notare dliquem... notare aliquem creta... notare carbone. 

Agere summo iure cum aliquo... agere lege cum dliquo... dgere 
paenitentiam. 

Agere partes alicuius... agere res alias. 

Non me latent leges nostrae scholasticae... non ignarus sum 
legum. 

Nescis leges nostras. 

Regere iure... regere rempublicam ... reguntur omnia nutu et ar¬ 
bitrio Dei. 

Omnia hic reguntur aequitate et arbitrio principis. 

Cdndere leges ... cdndere litteras in dliquo loco ... cdndere urbem. 
Ab aevo condito. 

Iudex severus. 

Peccare ignordntia ... oblivione ... peccdre in dliquem, in dliqua re. 
Dicere causam coram aliquo... dicere causam pro dliquo. 

Quid times causam dicere, ubi nihil est periculi? 

Periculum est in mora... periculum est, ne. 

Nihil periculi est tibi ab illo. 



Loquere audacter, nihil periculi tibi a me metuendum. 
Non opus est, ut tu scias. 

Offendere aliquem ... offendere aures alicuius. 

Celare aliquem aliquid. 

Celare aliquid ... fugitivum. 

Par pari referre... paria reponere. 

Aequum bonum dicere. 


Colloquium X. 


Argumentum: Ludovicus et Maximilianus suos sibi mcissim libros 
enumerant. Legendi interdum libri extraordinarii: praestat sero 

quam numquam discere. 

LudovIcus, MaximiliAnus. 

Ludo. Habesne multos libros? Max. Non admodum. Ludo. Sed 
quos habes? Max. Rudimenta grammaticae, colloquia scholastica, 
Terentium, Vergilium, Horatium, epistulas Cicerdnis cum ver¬ 
nacula interprgtatidne, Catdnem, Lexicon, Testamentum Novum 
et catecheseos librum, praeterea librum chartaceum ad scriben¬ 
dum dictata praeceptoris. Tu vero quos habes? Ludo. Omnes 
habeo, quos enumerasti, praeter Catonem, Terentium et Ciceronis 
epistulas. Cur enim libros habeam, qui non praeleguntur in schola 
nostra. Max. At ego, dum sumus otiosi, lego interdum illos: ut 
semper aliquid addiscam novi, praesertim in lingua latina, et ho¬ 
nestatis moribus. Ludo. Prudenter facis, mi Maximilidne. O, me 
miserum! qui numquam didici quid sit studidsum esse! Max. Di¬ 
sce igitur. Praestat enim sero, quam numquam discere. 


ELOCUTIO. 

Habere multos libros... multam pecuniam... multum pecu¬ 
niae. 

Habere accessum ad aliquem ... habdre amicum aliquem ... habdre 
aes alienum. 

Habdre colloquium cum aliquo. 

Plane, quid sit, non intdllego, addes igitur interpretatidnem ver¬ 
naculam . 

Scribam dictata praeceptoris in librum meum chartdceum. 



Quae memoria retinere nequeo, chartis mando. 

Omnes habeo libros, quos enumerasti, praeter Horatium. 

Libri impietatis levitatisque damnati, non praelegendi, sed eorum 
lectio ceu pestilentia fugienda. 

Praelegere alicui aliquid. 

Tacitus et Horatius in ludo hoc anno non praeleguntur, expla¬ 
nantur. 

Verbis ac sermone Terentium et Cicerdnem effingere studebo. 
Otiosi sumus ... otiamur ... otio indulgemus ... vacamus otio. 
Otiosus ... nihil agens ... vacuus ab opere... solutus omni opere. 
Quoties lego caput ex Sacris Litteris, addisco aliquid novi. 

Quid novi affers? 

Propter hiemis magnitudinem istinc nihil novi ad nos allatum est. 
Discere mores honestatis ... mores honestos. 

A pueritia moribus honestatis studuit. 

Frater tuus facit progressum, proficit, in litteris et moribus. 
Litterarum studiosus. 

Praestat discere sero, quam numquam. 


Colloquium XI. 

Argumentum: Liber commodato petitur, isque impetratur, sed ab 

alio quodam repetdndus. Beneficio non abutendum. 


Michael, Norb£rtus. 

Mich. Visne mihi commodare tuum Horatium? Norb. Volo 
equidem, modo illum repetas a Conrado, cui utendum dedi. Mich. 
Quo signo vis repetam? Norb. Nempe hoc, quod eius habeo epistu¬ 
las. Mich. Id mihi satis est. Norb. Sed quando reddes? Mich. Cum 
descripsero contextum in tres aut quattuor praelectiones. Norb. 
Matura igitur: ne meo studio incommodes. Mich. Maturabo. Norb. 
Sed heus tu, cave macules: alioquin aegre commodabo posthac. 
Mich. Nempe indignus essem beneficio. 

ELOCOTIO. 

Commodare alicui aliquid ... utendum dare. 

Dare commodato alicui aliquid. 

Commoda mihi Livium tuum, tantisper dum ludis. 

Repetere rem aliquam ... repetere locum aliquem. 

Dare alicui aliquid utendum ... dare alicui aliquid describendum. 
Dare alicui aliquid discendum. 

Dedit mihi hanc epistulam describendam. 

Hoc signo volo repetas. 

Satis est mihi... sat diu ... sat est... sat scio ... satis verborum est. 
Quando reddes mutuum? ... reddere librum... reddere litteras 

alicui. 

Reddere rationem ... reddere responsum ... reddere alvum. 
Describere aliquid ... describere aliquem. 

Describere aliquem furem. 

Maturandum est... maturato opus est... maturare abitum ... ma¬ 
turare fugam ... maturare iter. 

Incommodare alicui... incommodare studiis alicuius. 

Inicere remoramen studiis alicuius ... impedire studia alicuius. 

Cave illum... cave tibi ab illo ... cave ab illo. 

Ille tibi vitandus est. Tibi est ab illo cavendum. 

Si sapis, illum fugies. 

Cave improbos sodales ... Fuge prava consortia. 

Vita malorum consuetudinem. 

Liber meus mundior tuo ... amo munditiem librorum. 

Cave, macules meum librum digitis atramento foedatis. 

Habet aures vel auriculas asinorum. 

Cave ne fallaris, vel cave fallaris. 

Libri foris et intus commaculati. 

Indignus beneficio. 

Plurimi Christiani beneficiis Dei indigni sunt. 


Colloquium XII. 

Argumentum: Repetitur commodatum , dilationem petit y qui 

commodato accepit y edmque impetrat . 


Robertus, ConrAdus. 

Rob. Cur non reddis mihi librum? Con. Expecta in crastinum 
diem: nondum satis usus sum. Rob . Libenter exspectabo. Con. 
Referam tibi gratiam, Deo volente. Rob . Pro tantulo beneficio 
nullam exspecto gratiam. Con. Tamen est meum agnoscere. 

ELOCUTIO. 


Exspectare aliquem ... exspectare avidissime aliquem. 

Exspectare mortem parentum... exspectare omnia ab aliquo. 
Exspectare diem ex die... exspectare in diem crastinum. 

Nondum satis usus sum libro tuo, quem commodavisti mihi. 

Uti consilio alicuius... uti teste aliquo. 

Referre gratiam alicui. 

Exspecto gratiam nullam. 

Pater meus, Deo volente, expeditis negotiis domum revertetur. 
Plura in me contulisti beneficia, quam ut pares tibi gratias re¬ 
ferre queam. 

Inops, si referre gratiam non potest, habere potest. 

Est meum agnoscere beneficia praeceptoris in me collata. 
Omnium civium est agnoscere hoc ... Omnium discipulorum est 
agnoscere hoc. 


Colloquium XIII. 

Argumentum: Brevis confabulatio, sed doctrina plena. Vir bonus 

et prudens occasionem docendi capit e re minima. 

Norbertus, Otto. 

Norb. Unde veniebas modo? Ot. E culina. Norb. Quid illuc 
Ieras? Ot. Ut me calefacerem. Norb. Tu, credo, libentius es in 
culina, quam in schola, nonne? Ot. Nihil mirum: in schola non 
est ignis, sicut in culina. Norb. Abi, si sapis. Ot. Utinam tam 
saperem in divinis rebus, quam in cura corporis! Norb. Fac 
sapias. Ot. Quomodo? Norb. Studio, cura, labore, diligentia. Ot. 
Non parco labori. Norb. Recte facis: sed est tempus exspectan¬ 
dum, cuius progressu fiunt dmnia: interea precandus est Deus 
assidue. Ot. Bene mones: utinam ille studia nostra promoveat in 
gldriam sui nominis. Norb. Id faciet, si pergamus eum colere di¬ 
ligenter. 


ELOCUTIO. 

Venit e culina... venit currens... venit equo, navi, navigio, 
pede, pedes, autocineto, blrota velocissima, automataria, aeronavi. 
Venire sero... venire serius, post diem festum. 

Calefacere se... calefacere aliquem. 

Tu libentius es in culina et foro, quam in templo et schola. 

U tinam homines tam saperent in rebus divinis, quam cura cor¬ 
poris. 

Sapere studio... sapere rem suam recte ... sapere nihil. 

Parcere labori... parcere alicui... parcere nulli... parcere auribus 

alicuius. 

Parcere impensis ... parcite castis auribus. 

Exspectare aliquem... tempus exspectandum est. 

Progressu temporis. 

Precari Deum assidue. 

Promovere dliquem... nihil promoves. 

O benigne Iesu, precor Te ex animo, promove studia mea incepta 
in ndminis tui gloriam. 

Pergere colere aliquem ... pergere aliquo ... pergere in maledicta. 
Colere Deum... parentes colendi sunt. 


Coll6quium XIV. 

Argumentum: Amici libera reprehensio si bene accipiatur, haud 

mediocriter prodest. 

ROBgRTUS, PATRICIUS. 

Rob. Unde nunc redis? Patri. Foris. Rob. Cur prodisti? Patri. 
Ut irem domum. Rob. Quid eo? Patri. Petitum libros meos. Rob. 
Eho, cur non attulisti? Patri. Oblitus eram. Rob. Siccine soles 
ientaculum aut merendam oblivisci? Patri. Rarissime. Rob. Pro¬ 
fecto, magna fuit neglegentia. Patri. Immo maxima: sed quid 
agas? scholastici sumus. Rob. Quid si praeceptor tuum factum 
sciret? Patri. Fortasse poenas darem. Rob. Ain tu, fort&sse? 
procul dubio vapulares. Non te pudet sine libris in scholam ve¬ 
nire? Patri. Non solum pudet, sed etiam piget: verumtamen ne me 
accuses obsecro. Rob. Nihil minus cogito: sed non possum dissi¬ 
mulare, quin ego te reprehendam. Patri. Istud, credo equidem, 
amice facis: itaque boni consulo. Rob. Id satis est mihi. Eamus 
intro in auditorium. Patri. Tempus est. 

ELOCUTIO. 

Redeo foris ... redire e foro vel a foro. 

Redire domo. 

Iit domum petitum libros suos ... petiturus libros, ad petendos 
libros. 

Libros obliviscuntur discipuli saepe, ientaculum et merendam 
perraro. 

Admodum obliviosus est... satis video te mei oblitum esse. 
Magna, immo maxima fuit neglegentia. 

Dare poenas ... vapulavit propter neglegentiam a praeceptore. 
Paulum aberat, quin vapularem. 

Nihil propius fuit, quam ut vapularem, verberarer. 

Merito poenas dedit... dare poenas tergo. 

Huius peccati poenas dabis acerbissimas. 

Non te pudet pigritiae... non te pudet sine libris venire in 
scholam ? 

Accusare aliquem furti. 

Dissimulare rem aliquam... dissimulare silentio iniuriam ac¬ 
ceptam. 

Dissimulare odium. 

Reprehendere aliquem. 

Boni consulere ... consulere aequi bonique. 

Amice facis, quod consulis famae, existimationi, dignitati eius. 
Aequi bonique facio. 

Tempus est, ut eamus in auditorium ... est tempus eundi. 
Praeceptores exigunt rationem scripturae. 

Exigere vectigal... poenam ab aliquo. 

Exactae aetatis vir... acerbissima exactio. 


Coll6quium XV. 

Argumentum: Oblata occasione quidam profectus sermonem ad 
parvuli captum, docendi gratia, accommodat. Exemplum est, quod 
nulla bene agendi occasio, praesertim in docendo, sit praeter¬ 
mittenda. 

Paulus, RenAtus. 

Paul . Quid rides? Ren . Nescio. Paul . Nescis? Magnum signum 
stultitiae. Ren . Me Igitur stultum vocas? Paul . Minime vero: sed 
dico tibi, argumentum esse stultitiae, cum quis rideat, et ridendi 
causam nesciat. Ren. Quid est stultitia? Paul . Si diligenter evolveris 
Catonem tuum, istud quod quaeris, invenies. Ren. Nunc non habeo 
meum Catonem, et volo aliam rem agere. Paul. Quod habes 

negotium? Ren. Est mihi ediscendum aliquid de Logica. Paul. 
Et interim quaeris fabulari, ineptule. Ren. Dic mihi, quaeso, de 
stultitia in Catone. Paul. « Stultitiam simulare loco, prudentia 
summa est ». Annon haec didicisti? Ren. Immo, sed non recorda¬ 
bar. Paul. Cum domi eris, inspice librum tuum. Ren. O quantas 
gratias ago tibi! ego proponam alicui istam quaestionem, qui non 
poterit mihi respondere: et sic erit victus. Paul. Tace, iuvenis, 
tace, et stude, ne vapules. Ren. Non multum curo: ego fere teneo 
praelectionem. Paul. Nisi taces, dicam alteri a praefecto, qui te 
statim notabit. Ren. Mane, mane, nihil dicam amplius. Paul. Sed 
memento id quod dixi tibi. Ren. Quid est? Paul. Ne rideas umquam 
sine causa. Ren. Sed ridere non est malum. Paul. Non dico istud. 
Ren. Quid, igitur? Paul. Stultum est sine causa ridere. Ren. Nunc 
intellego. Paul. Recordare, saepe. 


ELOCUTIO. 

Quid est bonae rei, quod tecum rides tam suaviter, quasi 
thesaurum nactus sis? 

Excitare risum, concitare risum ... movere risum alicui. 

Cachinnos excitare, movere. 

Tenere risum, abstinere risu. 

Subridere, i. e. paulum ridere. 

Omnibus se deridendum propinare. 

Omnibus arridet. 

Vocare aliquem stultum ... vocavit me nebulonem. 

Argumentum stultitiae. 

Sunt certissima argumenta et indicia stultitiae. 

Sunt certissima argumenta te hoc fecisse. 

Magnum est argumentum ita esse. 

Satis evidens argumentum rem sic esse. 

Nescio huius rei causam. 

Volvere librum aliquem diligenter. 

Fortuna instar rotae volvitur. 

Quod quaeris, invenies in Catone tuo. 

Non habeo nunc Vergilium ad manus. 

Agere rem aliam. 

Quod habes negotium? 

Ediscere aliquid de Logica. 

Ediscere ... mandare memoriae ... discere memoriter ... infigere,, 
insculpere memoriae. 

Studes fabulari. 




Stultitiam simulare loco, prudentia summa est. 

Non recordabar... non veniebat mihi in mentem. 

Recordari alicuius rei et aliquid, de aliqua re. 

Inspicere librum. 

Proponere alicui quaestionem. 

Respondere ad quaestionem. 

Respondere maledictis et ad maledicta... respondere ad inter¬ 
rogata. 

Respondere ad ea, quae quaesita sunt. 

Ad hoc ne verbum quidem respondit. 

Acute arguteque respondere. 

Responde, quod rogo, aut vinceris. 

Respondere, dare responsum, reddere responsum. 

Studete, discipuli, ne vapuletis ... ne verberemini. 

Navate, date litteris operam. 

Tenere praelectionem. 

Dicam praeceptori. 

Notare dliquem in tabula. 

Nihil dicam amplius. 

Stultum est ridere sine causa. 

Ridere quidem licet, sed cachinnare inurbanum est. 

Intellegere, capere, animo percipere, mente complecti, cogitatione 
comprehendere, ratidne comprehendere. 

Non hercule intelligo. 

Non satis intellego, quid velis. 

Recordari aliquid et alicuius. 


Colloquium XVI. 

Argumentum : Quidam occupatus in merenda monetur instare 
praelectidnis tempus: Sic iuvenes studiosos mutua decet admonitio. 


Renatus, SiGFRiDus. 

Ren. Audistine horologium? Sig. Dudum sonuit. Ren. Dinu¬ 
merasti horas? Sig. Dinumeravi. Ren. Quota est? Sig. Fere dimidia 
quarta. Ren. Instat igitur praelectionis tempus: fac ut paratus 
sis. Sig. Ubi merendam peredero, ecce me paratum. Ren. Cur 
meridie non affuisti nobiscum? Sig. Prodieram cum bona vdnia 
praeceptoris. Ren. Sed interim sum tibi impedimento? Sig. Nihil 

impedis: ne bolum quidem perdidi interpellatione tua. Ren. Bene 
habet: perge, sed matura. 


ELOCUTIO. 

Audistine horologium? 

Dudum sonuit septima. 

Vox hdminem sonat. 

Quid sonat haec vox? 

Dinumerare horas. 

Quota hora est? ... dimidia quarta ... duodecima ... 

Instat decima. 

Ille instat factum (esse) ... instat mihi periculum ab illo. 

Iam iam audita est hora. 

Instare, ut, ne. 

Fac, (ut) sis paratus. 

Adesse alicui. 

Prodire cum venia praeceptoris ... prodire in conspectum alicuius. 
Prodire in lucem ... prodire dbviam alicui. 

Esse alicui impedimento... Tu nobis omnibus es impedimento. 
Impedis nos omnes. 

Perdidi ne bolum quidem interpellatione tua. 

Bene habet. 

Perge, sed matura. 


Colloquium XVII. 

Argumentum: Discipulus langues parentum desiderio retinetur a 
praeceptore et a condiscipulis, ne domum abiens perdat tempus, 

admonetur. 


Sigismundus, Titus. 

Sigis. Quid tecum cogitas Tite? Tit. Libenter irem domum. 
Sigis. Quid eo? Tit. Ut me his diebus parumper recrearem cum 
matre. Sigis. Quid obstat, quo minus eas? Tit. Praeceptor non 
vult permittere. Sigis. Melius tibi consulit quam ipse putas. 
Tit. Quomodo? Sigis. Nam interea perderes multum temporis et 
cum redisses, doleres. Nonne verum dico? Tit. Profecto sic est. 
Sigis. Mane igitur, si sapis. Tit. Parebo tuo consilio: quia mihi 

rectum videtur. Sigis. Nollem sciens malum tibi consilium dane. 
Atque utinam, quod suadeo, succedat tibi prospere. Tit. Spero ita 
fore, Deo volente. 

ELOCtJTIO. 

Cogitare aliquid secum ... mecum ... cogito ... in animo cogito ... 
Animo mecum cogito. 

Coepi egomet mecum sic cogitare. 

Hoc cogito dies noctesque ... hac de re cogito dies noctesque. 

Ire domum. 

Domus magna ... luculenta ... magnifica ... ruinosa ... collapsa. 
Recreare se cum aliquo. 

Recreari litteris alicuius ... recreare litteris aliquem. 

Praeceptor non vult permittere, ut eam domum. 

Consulere alicui... bene ... male ... consulere aliquem. 

Consulere saluti suae. 

Parentes melius consulunt liberis quam ipsi putant. 

Consulo te doctum ... tibi consulo, dum tua curo. 

Perdere tempus ... perdere tempus comissationibus, lusu, nugis. 
Habere temporis rationem. 

Doleo, quod ... dbleo vicem eius. 

Doleo ab oculis ... ex capite, a capite. 

Si sapiisses, mansisses et fugam non arripuisses. 

Parere consilio alicuius. 

Consilium tuum mihi videtur rectum. 

Scientes consilium malum non dedimus. 

Qui consilium dat, non eventum, sed fidem praestare debet. 

Quod suasisti, successit mihi prospere. 

Res successit ex voto. 

Non succedet. 

Speramus fore, Deo volente. 

Spero fore, ut discas quae in schola audivisti. 

Spero has litteras ab eo lectum iri. 


Colloquium XVIII. 

Argumentum: Scripturus quidam detrdctat praelectionem repetere . 
Ludo temporis quid detrahendum , idque studiis impendendum. 

Exemplum pueri lusibus dediti. 

TheodorIcus, Vinc£ntius. 

Theo. Vincenti. Vine. Quid vis? Theo. Repetamus una prae¬ 
lectionem. Vine. Non est mihi otium. Theo. Quid habes negotii? 

Vine . Volo scribere. Theo. Quid scribere paras? Vine . Dictata 
praeceptoris. Theo. Cur heri non scripsisti? Vine. Quo tempore 
scriberem? Theo. Cum ludebatur. Vine. At ego nolebam amittere 
ludendi occasionem. Theo. Ah piger, nihil aliud quam lusiones 
meditaris. Nonne diebus Mercurii et Saturni ternae sunt horae 
liberae? Vine. Liberae quidem sunt, sed ad lusum destinatae, 
deputatae, assignatae. Theo. Immo partim lusibus aut alicui ho¬ 
nestae remissioni, partim studio litterario sunt dicatae. Vine. 
Fateor dumtaxat iis, qui volunt immori studiis. Theo. Non poteras 
heri sesquihoram detrahere ludo tuo: aut saltem horam unam? 
Vine. Tu stude quantum vis: ego vero ludam quamdiu licebit. 
Theo. Per me quidem licebit, sed interim parum proficies in 
litteris. Vine. Nonne praeceptori satisfacio? Theo . Utcumque. 
Vine. Tu igitur, studiose, vis esse praeceptore ipso severior? 
Omitte me tandem, age tuum negotium, ego meum. Theo . Age, 
age, ut libet. 


ELOCUTIO. 

Repetere lectionem ... repetere consuetudinem ... repetere ius 
suum. 

Repetere memoria aliquid. 

Non est mihi otium. 

Habere aliquid negotii. 

Parare se ad aliquid ... parare sibi amicos ... parare sibi amicos 
pecunia. 

Parare sibi amicos muneribus ... 

Parare abitum... paro hoc facere ... paratus ad aliquid. 

Paratus ad omnem eventum. 

Scribere dictata praeceptoris. 

Amittere occasionem ludendi... amittere aliquid ex animo. 
Amittere fidem... excidere fide mercatorum. 

Amittere tempus, vires. 

Nil nisi lusiones meditaris. 

Haec multo ante meditare. 

Meditari fugam... meditari abitum ... meditatur regnare. 
Meditari adversus aliquem aliquid, de aliqua re. 

Horae liberae... cogitationes sunt liberae. 

Cogitationum poenam nemo patitur. 

Destinatus ad lusum... morti destinatus. 

Deputare aliquid in lucro ... deputare se indignum. 

Attribuere alicui aliquid ... attribuere culpam alicui. 

Attribuere locum alicui... mihi natura attribuit. 


77 



Assignare culpam fortunae ... assignare locum alicui. 

Assignare tempus alicui. 

Dicare alicui operam suam ... dicare Deo aliquid. 

Immori studiis, i.e. facere nullum studiorum finem. 

Detrahere alicui aliquid ... detrahere in iudicium aliquem. 
Detrahere vestes alicui. 

Tu stude, quantum vis, ego ludam, quamdiu licebit. 

Per me licet. 

Parum proficere in litteris... promovere studia alicuius. 

Nihil proficis. 

Satisfacere alicui... satisfacere promissis ... stare promissis. 
Nemo illo severior. 

Satisfacere opinioni omnium ... satisfacere exspectatidni alicuius. 
Omitte me ... fac me missum. 

Age tuum negotium, ego meum. 

Tu tuum age, atque esto diligens. 


Colloquium XIX. 

Argumentum: Valerianus arguit Augustinum neglegentiae. Au¬ 
gustinus fatetur culpam: promittit diligentiam in posterum . 

Exemplum bonae indolis in iuvene. 

ValeriAnus, AugustInus. 

Val. Nihilne est quod reddamus hodie praeceptori? Aug. Nihil, 
nisi de grammAticae rudimentis. Val. Quidnam? Aug. Inspice 
librum tuum: invdnies annotatidnes, quas praeceptor nobis prae¬ 
scripsit. Val. Quando istud fuit? Aug. Die Veneris hora quarta. 
Val. At ego tunc non interfui. Aug. Ergo plagas meruisti. Val. 
Siccine iudicas, severe iudex? Occupatus eram domi: nec Abii 
iniussu praeceptoris. Aug. Esto: sed tamen debuisti prostridie 
quaerere, quid pridie actum esset. Val. Meam culpam confiteor: 
sed cedo librum tuum, quaeso: ut videam, quid nobis reddendum 
sit. Aug. Accipe, et eadem dpera signato, quae a praeceptdre nobis 
praescripta sunt. Val. Faciam diligenter: neque posthac, ut spero, 
me accusabis neglegentiae. 

ELOCUTIO. 

Reddere praelectionem ... reddere lectionem perperam. 
Rdddere de integro lectidnem ... reddere denuo lectidnem. 

Reddere inter se vicissim lectionem, altero recitante, altero codi¬ 
cem inspiciente. 

Convertere e germanico in latinum. 

Inspicere librum ... explicare librum ... complicare, claudere li¬ 
brum. 


Praescribere alicui aliquid inflectendum. 

Praescribere vel iniungere aliquid discendum. 

Praeceptor die Veneris nihil praescripsit discendum. 

Merere plagas. 

Male iudicas. 

Occupatus fui domi... occupatus fui domi multis negdtiis. 
Districtus, distentus, implicatus fui domi multis negotiis. 
Iniussu praeceptoris abire ... Iussu meo factum est. 

Pridie cogita, ne quid agas hodie, cuius te paeniteat postridie. 
Confiteri culpam ... confiteri Deo peccata. 

F&teor me peccasse. 

Noxae remissidnem peto... delicti veniam peto. 

Cadite libros vestros. 

Quid nobis meridie reddendum? 

Signare librum. 

Accusare neglegentiae aliquem. 


Colloquium XX. 

Argumentum: Excusatur cuiusdam in lignis struendis occupatio, 

quod ad scholam non veniat. 

Alb£rtus, Bernardus. 

Alb. Cur non venit Petrus in scholam? Berrt. Est occupatus. 
Alb. In quo negdtio? Bern. In ligno struendo. Alb. Qui scis? 
Bern. Dictum est mihi. Alb. A quo? Bern. A patre eius. Alb. Ubi 
eum vidisti? Bern. Fuit mihi obvius, cum venirem. Alb. Vide, 
ne mentiaris: nam ex illo quaeram, si forte occurrat mihi per 
vicos. Bern. Reperies sic ut dico. 

ELOCUTIO. 

Petrus propter negdtia domestica (quia occupatus est) non 
potest venire in scholam. 

Occupatus est disponendo ligna vel in lignis disponendis. 

Struere ligna. 

Dictum est mihi a patre tuo ... audivi ex patre tuo. 

Paedagogus tuus fuit mihi obvius ... venit mihi obviam. 

A^enire media nocte, sub vesperam, appetente nocte, summo mane, 
meridie, a prandio. 

Vide ne mentiaris ... haec omnia mentita et falsa sunt. 

Mentiri non est meum. 

Certare mentiendo ... certatim mentiri... mentiri in aliquem. 
Pascere aliquem mendaciis ... mentiri alicui. 

Quaerere aliquid ex aliquo ... quaerere aliquem. 

Occurrere alicui per vicos. 

Reperi, ut dixisti. 


Colloquium XXI. 

Argumentum : Vehementer dolet Berndrdus se a suorum studio¬ 
rum socio Christophoro deseri , adeo ut ne amicis quidem et salu¬ 
taribus admonitionibus leniatur dolor . Locorum intervallum non 

semper dirimit amicitias . 


Bernardus, Christ6phorus. 

Bern. Ergone abis in patriam? Christ. Cogor, abire, nempe 
arcessitus a patre. Bern, Numquamne es reversurus? Christ. Non 
spero. Bern . Quando profecturus es? Christ. Crastino die, ut 
opinor. Bern. Siccine igitur me relinquis? Christ. Ita necesse est. 
Bern. O me miserum! Ubi et quando amicum talem reperiam? 
Talem studiorum meorum socium? Christ. Ne doleas; esto animo 
bono: meliorem dabit tibi Deus. Bern. Ille quidem potest, scio: 
at ego vix sperare possum. Christ. Noli, obsecro, te affligere 
tantopere. Nec enim hac separatione corporum interitura est 
amicitia nostra: quin potius accrescet magis, et absentes corpore 
praesentes animis erimus. Quid epistulae, quas ultro citroque 
dabimus, quantam vim speras habituras esse? Quid quod mutuo 
illo desiderio amor ipse noster fiet incundior? Bern. Verisimilia 
sunt, quae dicis, omnia: sed interim non lenitur dolor meus. 
Christ. Ah! reprime lacrimas. Bern. Non queo prae dolore. Christ. 
Siccine agis? An putas me minore dolore tangi? Sed quid agis? 
Divinae voluntati parendum est. Nunc ipse te collige, obsecro, 
ac potius ad hilariter cenandum te para. Pluribus post cenam 
colloquemur. Bern. O quam triste divortium! 

ELOCUTIO. 


Abire in patriam. 

Quia cogor abire in patriam, sine me abire ... sine (ut) abeam, mitte 
me, omitte me. 

Pater arcessivit fratrem meum domum. 

Si erit necesse, arcesse me: Si quid erit opus, arcesse me hinc. 
Suo iumento sibi malum arcessit. 

Spero me brevi reversurum. 

Revertit eques... revertit pedibus vel pedes... via ferrea, birota 
automataria, autocineto. 

Crastino die, ut opinor, Georgius proficiscetur Romam ... Venetias. 
Proficisci ad locum... de loco... dbviam alicui. 

Omnia ab illo proficiscuntur mala. 

Necesse est, ut relinquam te. 

Relinquere aliquem ... relinquere aes alienum grande. 

Relinquere inultum. 

Relinquere testamento alicui aliquid. 

Socius studiorum ... socius itinerum. 

Dolere ... in dolore vel in maerore esse... maerere. 

Hoc mihi dolori est. 

Dicam illi quod doleat. 

Doleo vicem illius. 

Esse bono animo ... animum capere, sumere, recipere. 

Socius melior. 

Spero, spem habeo, spe ducor, habet me spes, spes est. 

Nulla spes est fore, futurum esse. 

Bona spes habet animum meum. 

Vix spero (spe teneor) hoc futurum. 

Affligere se, sese. 

Infandis malis affligimur. 

Affligere sententiis aliquem. 

Affligi morbo. 

Fides afflicta. 

Affligi acerbe de re aliqua. 

Amicitia vera non interim separatione corporum. 

Absentes corpore, praesentes sunt animis. 

Ultro citroque... huc, illuc...; sursum, deorsum. 

Dare litteras ultro citroque. 

Ultro citroque cursitat. 

Multis verbis ultro citroque habitis. 

Ille nobis consumptus est dies. 

Litterae tua magnam vim, magnum pondus, habent. 



Mutuum desiderium. 

Amor meus factus est iucundior, desiderio mutuo. 

Amor tuus, quo tu amas ... amor tui, quo tu amaris. 

Id quod tu dicis (narras), non videtur mihi verisimile. 

Lenire dolorem ... iram ... aegritudinem. 

Reprimere lacrimas. 

Lacrimas cohibere (reprimere) nequeo, non possum tenere la¬ 
crimas. 

Lacrimae ipsi prosiluerunt, obortae sunt ipsi lacrimae. 

Non queo prae dolore tenere, mittere, sistere, cohibere, reprimere 
lacrimas... abstinere, temperare a lacrimis. 

Non minore tangor dolore. 

Tangi dolore. 

Hoc me tangit... ordo te tangit... tangere manu. 

Parere voluntati divinae. 

Oboediam et parebo voluntati tuae. 

Quidquid iusseris, faciam. 

Ad nutum tibi paratus ero. 

Me totum ad nutum et voluntatem tuam convertam. 

Colligere se ...; colligere stipem. 

Parare se ad aliquid... ad prandium, cenam; cenandum, ien- 
tandum. 

A cena pluribus tecum colloquar. 

Divortium facere. 

Facere divortium doctrinarum. 


Colloquium XXII. 

Argumentum: Doctrina pueris maxime necessaria. De fugienda vi¬ 
delicet pravorum consuetudine, et maxime impostorum. Exemplum 

amici fidi in dando consilio. 

CArolus, Desid£rius 

Car. Nonne meministi praeceptorem tam saepe monere nos de 
fugiendis sodalibus pravis? Desi. Ego vero probe memini. Car. Ta¬ 
men alicubi satis neglegenter uteris eius monitis. Desi. In quo 
videor tibi ea neglegere? Car. Dicam tibi, si modo attente audias. 
Desi. Dic obsecro: audiam attentissime. Car. Numquam vis cavere 
ab illo impostore, corruptore, homine fraudulento? Desi. Cur ca¬ 
veam? Car. Ne illius contagione depraveris. Nosti enim eum esse 


82 


pessimum. Desi. Atqui non sponte sequor: ad me accurrit undique. 
Car. Nimirum quia novit te habere quod des, et dare libenter ac 
saepe. Desi. Quid igitur mihi faciendum suades? Car. Dic semel et 
serio et quasi animo irato: Quid vis, amice? Cur me ubique se¬ 
queris? Omnes clamitant te esse pessimum, et ideo sodales tui 
esse nolunt. Proinde omitte me posthac quaeso: ne, tua causa, 
virgis palam caedar. Desi. Quid si velit aliquid contra respondere? 
Car. Abrumpe illi sermonem, teque recipe celeriter. Desi. Ago tibi 
gratias, quod me tam fideliter monueris. 


ELOCUTIO. 

Fugere (cavere) pravos sodales. 

Parentes mei monuerunt me de fugiendis furibus. 

Monere aliquem de re aliqua. Monere, ut etc. 

Monere aliquem litteris. 

Unum illud te adhuc monebo. 

Uti re aliqua neglegenter. 

Scit uti foro ... hoc est, novit se accommodare rebus gerendis. 

Uti teste aliquo. 

Videris mihi neglegere omnia pastorum monita, ut mihi videtur. 
Videris mihi admodum errare. 

Audire attente. 

Cave posthac, si me amas, umquam istud verbum ex te audiam. 
Audiendum est mihi attentissime. 

Cavere sibi ab aliquo. 

Cave illum. Cave tibi ab illo. Cave ab illo. 

Tibi ab illo cavendum est. 

Cave ad impostoribus ... ab homine fraudulento. 

Cave impostores. 

Depravari contagione alicuius. 

Sequi aliquem... patrem, matrem, fratrem. 

Sequi aliquem sponte, lente. 

Accurrere ad aliquem. 

Novit te esse garrulum. 

Novi, scio, non ignoro, cognitum est mihi, non me latet, non 

me fugit, non me praeterit, non me inscio est, manifestum 
est, exploratum habeo. 

Norunt omnes, nemo ignorat, neminem latet te habere quod des. 
Certo scio; est mihi exploratum, compertum, te dare libenter ac 

saepe. 

Quid professor suasit studiosis theologiae agendum? 

Hic suasit, ille dissuasit, neuter persuasit. 

Hoc mihi non persuadebis, etiamsi tibi Ciceroniana esset elo¬ 
quentia. 

Hoc tibi persuadeas velim. Hoc tibi persuasum habeas. 

Suadere alicui aliquid. 

Suadere pacem. 

Sequi aliquem ... ducem ... familiares. 

Dixit serio et animo irato Christophorum esse pessimum. 

Probi adulescentes malorum sodales esse nolunt. 

Eligit aequalem prudens sibi quisque sodalem. 

Similis simili gaudet. 

Omittere aliquem. 

Tua causa palam virgis caesus sum. 

Volo puerum palam caesum, ut palam caedatur. 

Respondere ad aliquid ... alicui. 

Omnia respondet... respondere maledictis et ad maledicta. 
Abrumpere alicui sermonem. 

Sermo abruptus ... locus abruptus. 

Recipere se celeriter. 

Usu receptum est. 

In se recipere ... recipere se aliquo. 

Recipio te, i.e. iterum accipio; recipio tibi, h.e. promitto. 

Recipio me domum, i.e. confero me domum. 

Agere gratias. 

Monere aliquem fideliter. 

Ago tibi gratias, quod tam fideliter monueris me. 


Coll6quium 





Argumentum: Quidam, quod afuerit, quaerit ex condiscipulo, quid 

actum sit in auditorio. 


DoMiNicus, Ennius. 

Dom. Quid actum est in auditorio hora tertia? En. Tractatae 
sunt orationis partes ex praelectione. Dom. Nihilne amplius? En. 
Dixissem, nisi me interpellasses. Dom. Erravi: perge. En. Postea 
dictavit praeceptor argumentum vernaculum, hodie vertendum. 
Dom. Quando reddendum? En. Cras meridie. Dom. Iamne vertisti? 
En. Utcumque. Dom. Dicta mihi, quaeso, vernaculum. En. Excipe, 
festina; nam debeo scribere aliquid. 

ELOCUTIO. 


Quid actum est in schola quinta hora prima? Grammatica 

tractata est a praeceptore. 

Interpellare Aliquem. 

Interpellare, interturbare loquentem, interrumpere sermdnem 

alicuius. 

Errare, esse in errbre, versari in errore, hallucinari, exorbitare. 

Errare toto caelo, tota via, aberrare a scopo. 

Errare humanum est. Quandoque bonus dormitat Homerus. 

Hem lapsus sum ...; deponere errorem. 

Dictare argumentum vernaculum. 

Vertere vernaculum in latinum. 

Iam converti argumentum meum in latinum ... mox reddam. 

Reddere sententiam sententia, verbum verbo. 

Dicta mihi quaeso vernaculum. 

Excipere-scribere; excipere osculo aliquem... brachiis... te 

excepto. 

Excipite exercitium. 

Festinare, properare. Non possum assequi praeceptorem dictan¬ 
tem. 


Colloquium XXIV. 

Argumentum: Puer cenatus praelectionem repetit. A cena non 
statim studendum. Praelectiones saipius legendo facile ediscuntur 

ErAsmus, FerdinAndus. 

Eras. Quo properas? Fer di. Eo cenatum: quid tu? Eras. Iam 
cenavi. Fer di. Quota hora? Eras. Septima, ut fere solemus. Ferdi. 
Quid nunc ages? Eras. Repetam aliquid eorum, quae reddere 

debemus crastino die. Ferdi. Ego didici ex paedagogo meo non 

% 

% 

esse tam cito a cibo studendum. Eras. Istud ego quoque didici, 
sed nolo nunc ediscere. Ferdi. Quid ergo facies? Eras. Ego quasi 
animi causa, praelectibnem particulatim aliqubties legam et 
relegam. Ferdi. Quid tum? Eras. Ita paulatim fiet, ut sine cura, 
sine taedio, sine molestia bonam partem praelecti6nis ediscam. 
Ferdi. Ista non satis intellego, et certe videris mihi supra aetatem 
sapere. Eras. Non est res adeo difficilis, quin te docere possem, 
nisi ad cenam properares. Ferdi. De cena in tempore admones: 

ego igitur eius causa me domum recipio. Vale. Eras . Ducat te 
Deus et reducat. 


ELOCOTIO. 


Ire cenatum. 

Nos solemus cenare, tempore aestivo hora sexta vespertina, et 

tempore hiberno hora septima. 

Repetere praelectionem reddendam die Veneris. 

Quam crastino die habemus scholam iniunctam? 

Quae praelectio nobis erit reddenda? De re grammatica... De 

syntaxi. 

A cibo non statim studendum ... non statim inhaerendum, invigi¬ 
landum chartis, discendum, incumbendum litteris. 

Ediscere, mandare memoriae. 

Praelectionem legere et relegere. 

Animi causa. 

Edidici iam bonam partem praelectionis meae. 

Sine cura, sine molestia. 

Non satis intellego, quid velis. 

Te plus intellegere et sapere, quam me arbitror. 

Non satis intellexi sententiam tuam. 

Sapere supra aetatem. 

Res difficilis ...; difficilior, difficillima. 

Hanc rem facile te docebo. 

Properare ad locum aliquem. 

Properat hoc facere. 

Admonere aliquem aliquid, de aliqua re. 

Alicuius rei admonere aliquem. 

Recipere se domum. 

Deus te ducat et reducat. 


Colloquium XXV. 

Argumentum: Ferdinandus conferre studet de oratione sacra: 
Georgius recusat atque offenditur . Exemplum in morum dissi¬ 
militudine. 


Ferdinandus, Ge6rgius. 

Ferdi . Hodie te non vidi in oratione sacra: quid hoc sibi vult? 
Georg. Quid sibi velit nescio: ego tamen interfui. Ferdi . Narra 

mihi, quae mandasti memoriae. Georg. Non est tuum a me rati6- 
nem exigere. Ferdi. Ego quidem non exigo: verum id rogo, ut 
memoriae causa conferamus una. Gerg. Malim nunc solus recor¬ 
dari. Audies me, si vis, cum praeceptor ante prandium nos inter¬ 
rogabit. Ferdi. Quid mali erit, si nunc inter nos ea de re confera¬ 
mus? Georg. Nihil mali erit, fateor: sed non mihi libet. Ferdi. 
Tua igitur te libido regit. Georg. Omitte me: cur molestus es? 
Ferdi. Omitto sane, sed audi unum verbum. Non decet condisci¬ 
pulum esse tam morosum. Georg. Nec condiscipulum decet esse 

tam molestum. 


ELOCUTIO. 


Quid hoc sibi vult? 

Vidi ipsum in foro stantem, cum haberetur contio. 

Roga, an Paulus interfuerit contioni. 

Mandare aliquid memoriae in contione... observare aliquid ex 

contione. 

Committere aliquid memoriae, commendare, custodire aliquid 

memoria. 

Numquam ex animo meo discedat hodierna contio. 

Exigere rationem. 

Cur rogas id? Ut conferamus una memoriae causa. 

Conferre novissima primis; conferre manus; conferre se in fu¬ 
gam; conferre beneficia in aliquem; conferre rationes. 

Omnem operam conferre ad philosophiam. 

Recordari, reminisci, meminisse, in memoriam revocare, memoria 

repetere, redigere in memoriam. 

Interrogare aliquem. 

Nihil mali est. 

Conferre inter se de re aliqua. 

Non libet mihi hoc facere. 

Regi libidine sua. 

Regere rempublicam. 

Regere aliquem disciplina. 

Omittere aliquem ...; molestus es mihi...; muscae mihi admodum 

sunt molestae. 

Audi unum verbum; non decuit te esse adeo morosum; nec te 

decebit in posterum esse tam molestum patri meo. 

Colloquium XXVI. 


Argumentum: Gregorius Hugonem ad repetendam praelectionem 

invitat. Exemplum diligentiae in studio. 


Gregarius, Hugo. 

Greg. Fecistine officium tuum? Hug. Qua in re? Greg. In 
repetenda praelectione. Hug. Nihil adhuc repetivi. Greg. Quid 
causae fuit? Hug. Exspectabam, dum rediret compar meus. Greg. 
Quo ille iit? Hug. Domum. Greg. Quid eo? Hug. Petitum me¬ 
rendam. Greg. Quid si redibit serius? Hug. Nescio: fieri potest. 
Greg. Vis interea mecum repetere. Hug. Equidem non recuso. 
Greg. Secedamus igitur, ne quis molestus sit nobis. Hug. Profecto 

a 

bene mones: nemo studere potest in tanto ambulatorum strepitu 
et clamore. Greg. Aspice illic locum remotissimum, ubi nulli sunt 
ambulantes. Hug. Eamus illuc. 


ELOCOTIO. 


Facere officium. 

Facere officium in re aliqua. 

Quid causae est, quod frater tuus nondum repetat praelectionem? 
Exspectare aliquem. Exspecto, dum redeat compar meus. 

Ire domum... rus. 

Ibo petitum, petiturus, ad petendam, petendae merendae grdtia, 

ut petam merendam. 

Fieri potest, ut professores redeant serius. 

Ego tecum repetam. 

Recus&re, abnuere, renuere, negare, denegare. 

Nihil tibi a me postulanti recusabo. 

Recusat hoc facere, negat se hoc facturum. 

Secedere de via ... secedere in locum aliquem. 

Molestus es mihi. ; 

Ronchus tuus mihi molestus est. 

Quis intus hic est strepitus? quale murmur? 

Quis tantum Excitat strepitum et clamorem? 

Secedamus in locum remotissimum. 

Locus ab omnium hominum consortio remotus. 

Eamus illuc, ubi nulli sunt ambulantes. 

Coll6quium XXVII. 

Argumentum: Praimii parvitas contemnitur a sordido. Praemium 

non lucri, sed honoris causa datur. 

HENRiCUS, IOSEPHUS. 

Hen. Qui sunt victores hac hebdomada? Ios. Ubi eras, cum 
rationes redderentur? Hen. Arcessitus a patre fueram: sed qui 
sunt victores? dic sodes. Ios. Georgius et ego. Hen. Iamne habui¬ 
stis praemium? Ios. Habuimus. Hen. Quodnam? Ios. Duodenas 
juglandes. Hen. Hui? quale praemium! Ios. Eho inepte, aestimas 
ergo praemium ex rei pretio? Hen. Hic nihil aliud video aesti¬ 
mandum. Ios. Sordidus es: qui lucro sic inhias. Non meministi 
verborum praeceptoris? Hen. Quorum? Ios. Non lucri, sed honoris 
causa datur praemium. Hen. Nunc reminiscor, quasi per nebu¬ 
lam; posthac ero diligentior. Ios. Sic tandem sapies. 


ELOCUTIO. 

Vincenti praemia dantur. 

Fratres tui praeterita hebdomada fuerunt victores. 
Reddere rationem. 

Arcessere aliquem. 

Ibo arcessitum illum. 

Nolo id malum, quod vitari potest, ultro arcessere. 
Praemii loco accepit frater tuus tres iuglandes. 

Loco coronae... pecuniae. 

Aestimare praemium ex rei pretio. 

Homo sordidus. 

Inhiare lucro. 

Meminisse alicuius rei. 

Memini hoc audire, vel audisse. 

Illius diei probe memini... illum diem memoria teneo. 
Non lucri causa, sed ad fallendum taedium temporis lusi. 
Reminiscor quasi per nebulam. 

Posthac erimus diligentiores. 



Argumintum: Omnis victoria, nisi ad Dei gloriam referatur, mera 
est vanitas: Victdria modisti adulescentes recte utuntur: stulti 

contra faciunt . Curiositas . Discipulis tria potissimum curanda. Sine 
Deo nihil fit boni. Spiritus divinus in nobis operatur. Omne bonum 
a Deo esse confitendum est. Deus auctor fidei , idem et perseve¬ 
rantiae. Spes bona. Adulescentium ingenuorum consinsio in bonum . 


Iac6bus, Leo. 


ilii.:. 

Iac. Valde miror, cur hodie mane non affueris. Leo. Quid mi¬ 
raris tantopere? Nihil hic est novi: multi absunt cotidie, immo fere 
horis singulis. Iac. Atqui victoria tibi erat in manibus. Leo. Quid 
ego curo? eiusmodi victoria, ut bene dicebat quidam, nihil aliud 
est quam brevis gloria. Iac. Sed interim modesti adulescentes hinc 
ad studia magis incenduntur, nec tamen inani gloria tumescunt: 
sed ad honorem Dei referunt, quidquid inde laudis accesserit. 
Leo. Istud certe raro contingit. Plures enim sunt, qui victoriis 
abutantur ad privatam gloriam, quam qui divini honoris rationem 
habeant. Iac. Verisimile dicis. Leo. Immo verissimum. Fac. Sed 


velim mihi dicas, cur afueris. Leo. Scripsi ad patrem litteras. Iac. 
Cuius nomine? Leo. Matris. Iac. Dictavitne tibi ipsa? Leo. Quid 
scripsissem, nisi dictasset? Iac. Quid continebant litterae? Leo. 
Longum esset tibi narrare. Iac. Saltem dic earum argumentum. 
Leo. Varium erat et multiplex, et quid tua, quaeso, scire refert? 
Iac. Nihil. Leo. Cur ergo tam avide quaeris? Iac. Animi causa. 



quam garris: omitte me. Iac. Ausculta paucis. Leo. Age ausculto, 


loquere quid velis. Iac. Scire cupio, ubi sit pater tuus. Leo. Quasi 


vero nescias. Iac. Unde scirem? Leo. Cum tibi sit notissimus, 


et cum simus vicini, non putavi te ignorare. Iac. Dic tandem, 
quaeso. Leo. Est Lipsiae. Iac. Quando est profectus? Leo. Ab¬ 
hinc dies quattuor. Iac. Quid illic agit? Leo. Negotiatur. Iac. 
Quando rediturus est? Leo. Finito mercatu. Iac. Ad quod tempus 
finietur? Leo. Roga mercatores, non est meum curare talia. Iac. 
Quid igitur curas? Leo. Ut Deum timeam, parentibus oboediam, 
bonas artes cum pietate discam. Iac. Ne tu magnifice loqueris: 
Sed dic mihi serio, potesne res tantas efficere? Leo. Egone istud 
mihi assumo? Quin potius fateor, ne incipere quidem penes me 
esse. Iac. Quid ergo de te fiet? Leo. Deus ipse Spiritu suo in me 
operabitur. Iac. Qptime sentis: nihil ex te praeterea requirebam. 
Leo. Beneficio Dei, cui acceptum refero, quidquid inest in me 
boni. Iac. Istud recte et laudo equidem: ne tibi videar nihil aliud 
quam garrire. Leo. Cum illud dicerem, iocabar sane. Iac. Ego sic 
accepi, sed tu, ut coepisti, perge discere, et sapere. Leo. Qui mihi 
dedit fidem, idem, ut spero, perseverantiam dabit. Iac. Bene 

speras: et ego idem spero tecum. Itaque pergamus vivere nos 
eoniunctissime, ut adhuc fecimus. Leo. Per me quidem non sta¬ 
bit, nisi ope divina prorsus ero destitutus. Iac. Avertat ipse 
Deus! sed audin’ tu horologium? in ipso tempore sermonem 
finivimus. 


ELOCUTIO. 


Mirari aliquem. 

Mirum est quod. 

Miror neglegentiam tuam. 

Nihil novi narras. 

Nihil non novum ... universa nova. 

Singulis diebus discipuli quidam absunt. 

Victoria fuit Philippo in manibus. 

Victoria est brevis gloria. 

Incendi ad studia. 

Tumescere re aliqua. 

Animus turgescit et tumet. 

Referre aliquid ad honorem Dei. 

Referre aliquid ad aliquem. 

Referre in rationes. 

Referre in librum, in codicem. 

Referre alicui...; referre ad senatum. 

Nondum rettuli exercitium extemporale in librum argumentorum. 
Redigere in mundum. 

Referre ex litteris alicuius. 

Multum laudis inde accessit ipsi. 

Hoc raro continget. 

Abuti victoria. 

Habere rationem alicuius rei. 

Dicere verum; dicere id quod est, dicere ita ut res est, dicere 
rem ipsam. 

Sum verus? dixin’ tibi verum? 

Verisimile, simile veri et vero, credibile, veritati consentaneum, 
probabile. 

Velim, dicas mihi id, hoc est, ut dicas. 

Subscribere nomen epistulae. 

Scribere litteras ad aliquem nomine alicuius. 

Mater dictavit mihi litteras, ad calamum. 

Ego scripsi calamo festinante, raptim, properante manu. 

Longum est tibi narrare quid continuerint litterae, ideoque dicam 
tantum illarum argumentum. 

Argumentum epistulae erat varium et multiplex. 

Quod tua nihil refert, percontari desinas. 

Mea et omnium discipulorum refert. 

Animi causa tam avide regabam. 

Curiosus est aliquid novi audiendi. 

Nihil aliud agis, quam garris. 

Omittere aliquem ... facere aliquem missum. 

Auscultare alicui... auscultare patri, est parere; auscultare pa¬ 
trem = audire. 

Auscultare ab ostio, ad fores. 

Loquere quid velis. 

Loqui aperte, clare, dilucide. 

Loquere distincte, articulate. 

Loquendum est clara et distincta voce. 

Scire cupio, ubi sit pater tuus. 

Quasi vero nescias. 

Miror te hoc nescire, cum tibi sit notissimus. 

Ignoro, nescio, incertus sum, fugit me, latet me, praeterit me, 
non satis mihi liquet, ubi sit pater tuus. 

Non putavi te ignorare hoc. 

Pater proficiscetur Lugdunum, Londinium, in Angliam, Venetias, 
Lutetiam Parisiorum, Francofurtum. 

Opifices finito mercatu Francofurtensi negotiabuntur Heidel- 
bergae. 

Non est meum curare talia. 

Quando aurifex rediturus est? 

Timere Deum. 

Oboedire parentibus. 

Discere bonas artes. 

Loqui magnifice. 

Assumere sibi aliquid. 

Assumere aliquem... assumere aliquem in consilium. 

Deus dat velle et perficere. 

Non est penes homines incipere aliquid boni. 

Deus operatur in hominibus Spiritu suo. 

Sentire optime de re aliqua. 

Male de aliquo sentire. 

Sentire honeste, praeclare de aliquo. 

Referre alicui aliquid acceptum. 

Quidquid in me boni est, Deus operatus est. 

Videris mihi garrire, barbare. 

Tuus condiscipulus videbatur sibi esse valde doctus, 
locabar, cum ista dicerem. 

Pergere coniungitur quandoque cum infinitivo, ut pergere discere, 
pergere vivere. 

Dare fidem alicui. 

Vivere coniunctissime. 

Non stat per me. 

A nobis stat. 

Destitutus nummis. 

Deus avertat. 

Finire rem dliquam. 

Audin’ horologium? 

In tempore finire rem. 


Colloquium XXIX. 

Argumentum: Latinus sermo colldquiis exercitur. Colloquiorum 

materia. Otiosus sermo qui sit. Docilitas. 


LUDOVfCUS, METHdDIUS. 

Ludo. Unde redis? Meth. Foris. Ludo. Cur exieras? Meth. 
Redditum epistulam. Ludo. Qualis est caeli facies? Meth. Nebu¬ 
losa. Ludo. An regelat? Meth. Sic resolvitur gelu, ut nives omnino 
liquescant. Ludo. Etiamne pluit? Meth. Sensi aliquid superne 
destillare. Ludo. Fortasse in transitu e stillicidio tecti. Meth. Immo 
e nubibus, scio: quod si non credis, vide tu ipse. Ludo. Quasi ego 
tibi non credam in re tantilla. Meth. Cur igitur dubitare vide¬ 
baris? Ludo. Ut pluribus verbis tecum fabularer. Meth. Quorsum 
id pertinet? Ludo. Ad latinum sermonem exercendum. Meth. Sed 
interim saepe otiosa verba dicimus, a quibus omnino, ut absti¬ 
neamus, Christus praecipit. Ludo. Tota erras via in praecepti 
intellectu. Meth. Cur istud dicis? Ludo. Quia non est otiosus 
sermo, qui ad aliquam institutionem refertur, praesertim ubi 
agitur de bonis et honestis rebus, qualia sunt Dei opera in rebus 
naturalibus. Meth. Videris mihi recte sentire: proinde facile tibi 
assentior. Ludo. Sed haec hactenus, instat nobis aliud negotium. 
Meth. Age, desinamus. 



93 



ELOC0TIO. 


Redire, reverti, repetere iter, reflectere iter. 

Praeceptor, licetne mihi exire redditum urinam? 

Praeceptor, licetne mihi exire peractum requisita naturae? salvo 
honore, salva venia. 

Qualis est caeli facies? 

Pluit, caelum minatur pluviam, imminet pluvia. 

Caelum nullis nubibus obductum est... satis serenum est. 
Regelat. Nix liquescit. 

Omnia congelescunt, costringuntur gelu. 

Frigus vehemens, intensum, horrendum est. 

Omnia nive tecta. 

Nix duos pedes alta iacet. 

Nulli spirant venti. 

Ventus paulo mitior factus est. 

In transitu. 

E stillicidio tecti destillavit mihi aliquid in caput. 

Credere alicui. 

Credere in Deum. 

Credere se alicui. 

Visus est dubitare. 

Videmini nobis dubitare de hac re. 

Fabulari cum aliquo verbis pluribus. 

Exercere sermonem latinum. 

Dicere verba otiosa. 

Abstinere re aliqua, et ab aliqua re. 

Abstinere iurgiis ... abstinere a iurgiis, litibus et a litibus. 
Abstinere vino. 

Abstinere manus ab alienis. 

Tota via errare. 

Referre ad institutionem aliquid. 

Reddenda nobis aliquando ratio de quovis verbo otioso. 

Videris mihi recte sentire. 

Assentiri alicui. 

Instat nobis aliud negotium. 

Insto interdum idem quod insisto, ut: rectam instas viam, id est, 
insistis vel ingressus es viam rectam: interdum idem quod 
imminere vel propinquum esse. 

Colloquium XXX. 


Argumentum: Martinus et Nicolaus iocdntes se exercent in usu et 
syntdxi huius ndminis: domus; et dbiter alia simul tractant. Sino 

Dei voluntate nihil fit. 


MartInus, NicolAus. 


Mar. Quod est tibi domicilium? Nic. Paterna domus. Afar. 
Unde nunc venis? Nic. Domo. Mar. Ubi cenabis? Nic. Domi 
vestrae, ut spero. Mar. Qui scis? Nic. Pater ipse tuus hodie me 
invitavit. Mar. Ubi illum vidisti? Nic. Domi Georgii. Mar. Quod 
illic erat tibi negotium? Nic. Pater me miserat nuntiatum aliquid. 
Mar. Scire etiam velim, ubi sis cubiturus? Nic. Domi fratris. 
Mar. Quid habes negotii cum fratre tuo? Nic. Dixit sorori nostrae 
se velle convenire me otiose. Mar. In qua domo habitat? Nic. In 
quadam conducticia. Mar. Eho, nullamne habet propriam domum? 
Nic. Habet quidem, sed eam locat quibusdam inquilinis. Mar. 
Locat Igitur domum propriam, conducit alienam? Nic. Scilicet ut 
ex me audis. Mar. Quanti locat? Nic. Duodeviginti aureis italicis. 
Mar. Cur illam non potius habitat? Nic. Quia sita non est in loco 
satis commodo, sive, ut ita loquar, mercatorio. Mar. Sed illam 
alienam quanti conducit? Nic. Longe pluris. Mar. Quanti Igitur? 
Nic. Quinque et viglnti. Mar. Cara est habitatio. Nic. Carissima: 
sed quid agas? Loci commoditas id facit. Mar. Age, ut aliquando 
tandem finiamus, dic precor, scisne ubi cras futurus sis? Nic. Do¬ 
mum revertar, ut inde in scholam me conferam: si quidem permi¬ 
serit Dominus. Mar. Cur addis: si Dominus permiserit? Nic. Quia 
nisi permissu Dei, ne domo quidem exire possumus. Mar. Istud 
audivi saepe ex praeceptore. Nic. Cur ergo rogabas? Mar. Quia 
numquam nimis dicitur, quod bene dictum fuerit, praesertim ubi 
de rebus divinis agitur. Nic. Istud quoque ex praeceptore didici¬ 
mus. Mar. Verum: sed utile est talia saepe repetere ad memoriam 
exercendam. Nic. Vide, quo nos sensim adduxerit tua prima inter¬ 
rogatio! Mar. Tantum volui paucis verbis tecum iocari. Nic. Age 
quoniam nunc satis animum exercuimus, non vis etiam corpus 
exercere valetudinis causa? Mar. Quidni velim? Nic. Eamus Igitur 
lusum pila manuali; eo lusu scio te delectari. Mar. Delector sane: 
sed nunc pilam non habeo. Nic. Ecce tibi: sequere me. Mar. Ego 
te sequor libens: tu me bene ducito. 

ELOCUTIO. 


Quodnam est Friderico domicilium? 

Est ipsi domus paterna. 

Venire domo. 

Affinis tuus hodie cenabit domi nostrae. 

Parentes tui invitarunt me hodie ad cenam. 

Cena magnifica et lauta; cena splendida, copiosa, opipara. 

Cena moderata et honesta. 

Invitare, vocare aliquem ad cenam, ad prandium. 

Repetere convivium. 

Quod tibi hic negotium? quid tibi hic negotii? 

Praeceptor, ignosce mihi, quod tam sero veniam, pater misit me 
nuntiatum aliquid. 

Hodie Cornelius cubiturus est domi fratris mei. 

Quid habetis negotii cum scurris istis? 

Quid vobis negotii cum scurris? 

Convenire aliquem. 

Futuro die Mercurii conveniemus te. 

Habitare in domo conducticia. 

Locare domum viginti aureis in annum. 

Conduxit domum triginta tribus imperialibus. 

Habitat tredecim aureis. 

Domus amica, domus optima (proverbium). 

Locare domum quadraginta aureis in annum. 

Domus consulis sita est in foro frumentario. 

Loci commoditas facit, ut habitatio adeo cara sit. 

Reverti domum... in patriam. 

Conferre se in scholam. 

Si Dominus permiserit. 

Sine permissu Dei ne domo quidem exire possumus. 

Audivi ex praeceptore, ex patre, ex tabellario, nuntio, veredario, 
cursore publico. 

Numquam nimis dicitur, quod numquam satis discitur. 

Didici ex illo. 

Repetere aliquid ad exercendam memoriam. 

Vide, quo colloquium nostrum adduxerit nos. 

Adducere aliquem ad misericordiam. 

Adducere in summas angustias. 

Adducere aliquem in discrimen. 

Adducere aliquem in ius. 

Non possum adduci, ut credam, ut faciam, 
locari cum aliquo. 


96 



Exercere animum ... corpus. 

Valetudinis causa. 

Ire lusum pila... conis, globulis. Manubriato reticulo ac pila lu¬ 
dere; proelia latronum ludere. 

Delectatur lusu pilae... lusu globulorum. 

Abscedite paulum, ut feriam pilam. 

Amisi pilam e conspectu meo. 

Pila non potest hinc longe abesse. 

Qui aberrat a pila, perdit ius feriendi... Ecce tibi pila. 

Ordo ludendi redit ad me. 

Scio te delectari lusu chartarum. 

Per telephonium colloqui; per telephonium loqui. 


Colldquium XXXI. 

Argumentum: Euntes in scholam latine loquuntur. Simile gaudet 

simili. Improborum mores probis odiosi. 

Nic6machus, OthomAnnus. 

Nico. Salve Othomanne. Otho. Tu quoque salvus sis, Nic6- 
mache. Quota est hora? Nico. Mox audies sonum semihorae post 
quintam. Otho. Bene habet: mature satis aderimus. Nico. Gaudeo 
me tibi occurrisse, ut euntes latine tantisper colloquamur. Otho. 
Ea sane est utilis et iucunda exercitatio. Nico. Quoties Incido in 
aliquem ex istis dissolutis nebulonibus, mallem raedarium offen¬ 
disse. Non enim per eos mihi licet aliquid in via meditari, adeo 
mihi sunt eorum mores odiosi. Otho. Nihil mirum; nam fere sunt 
eiusmodi, ut neque loqui velint quldpiam boni, neque audire su¬ 
stineant. Nico. Quid cum illis agas, quibus nihil est curae, nisi 
ut suas libidines expleant? Otho. Nihil aliud crepant nisi suas 
cuppedias, et meras compotationes in secretis cauponulis. Nico. 
Etiam nos irrident pinis buccis, quod latine per vicos loqua¬ 
mur. Illud vero est omnium pessimum, quod nusquam se patian¬ 
tur admoneri. Otho. Quia scilicet, ut ait Propheta, non est timor 
Dei ante oculos eorum. Nico. Si quid occeperis amice commonere, 
statim audies. Tace, contionator, obtundis me. Quod si dixeris, 
deferam te ad praeceptorem, aut ad observatorem: Oh, ego bene 
curo, Inquiunt: tu non ausus fueris. Nam si me accusares, non 
ferres impune. Otho. Immo vero te continuo verberabunt, si locus 
erit semotus ab arbitris. Nico. Profecto, cum quidam ebrum me 

nuper offendisset in quodam recessu, impegit mihi in utramque 
malam duos ingentes colaphos: et aufugit continuo. Otho. Quid 
tu, quaeso, interea? Nico. Quid istud quaeris? Tam illud subitum 
fuit, ut vix hominem aspicere potuerim. Otho. Sed qui tam cito 
et sensim ad scholam pervenimus? Nico. Sic fere confabulantibus 
usu venire solet. Otho. Age, ingrediamur sine murmure et stre¬ 
pitu, ne discipulos offendamus. 


ELOCUTIO. 


Salvete, condiscipuli carissimi. 

Salvine sunt parentes tui? 

Quota hora est? ... prima, secunda etc. 

Adesse mature. 

Gaudeo Ioannem mihi occurrere. 

Gaudeo te salvum advenisse. 

Vehementer gaudemus, quod mater tua salva adhuc venerit. 
Credo praeceptorem valde gavisurum fuisse, si audiret nos collo- 
quentes latine. 

Exercitatio utilis et iucunda. 

Incidere in aliquem. 

Cum domum me conferrem, paene incidi in manus hdstium. 
Incidere in errorem. 

In mentem hic mihi incidit. 


Offendere aliquem. 

Offendere caput ad parietem. 

Asinus ad lapidem non bis offendit eundem. 
Meditari aliquid. 


Nihil licebat nobis in auditorio meditari ob inferidris ordinis 


discipulos. 

Meditabor hoc in via. 

Mores praetoris vestri mihi odiosi sunt... displicent mihi. 
Neque loqui vult quidpiam boni, neque audire sustinet. 
Sustinere dolores. 


Sustinere dliquem auctoritate sua. 

Haec res est ipsi curae. 

Nihil ipsi curae est, nisi ut edat et bibat. 

Sum illi vehementer curae, est de me valde sollicitus. 

Studia non sunt ipsi curae, sed mihi maiori curae, quam tibi» 
Explere libidines... explere animum alicuius gaudio. 

Explere cupiditates multa opera et impensa. 

Explere famem ... sitim ... summam. 

Nihil aliud crepant ardaliones isti, nisi cuppedias, lusus, compo¬ 
tationes in cauponulis secretis. 

Irridere aliquem plenis buccis. 

Loquimini latine per vicos aut notabimini ab observatore. 

Condiscipuli non patiuntur se admoneri. 

Timor Domini initium sapientiae. 

Commonere aliquem amice. 

Obtundere aliquem. 

Deferre aliquem vel nomen alicuius ad praeceptorem ... custodem. 

Non feres impune ... verberare aliquem. 

Locus semotus ... eligere arbitros. 

Impingere alicui colaphum in utramque malam... impingere in 
lapidem. 

Sensim pervenire in locum aliquem ... sic usu venire solet... offen¬ 
dere discipulos ... ingrediamini sine murmure et strepitu scho¬ 
lam ... bini et bini ingrediuntur templum sine murmure. 


Colloquium XXXII. 

Argumentum: Res ad bonam scripturam necessaria. Probus puer 
bene merendi occasionem non modo exspectat, sed etiam quaerit. 
Caritas Christiana. Spiritus auctor eius. Exemplum diligenter 

notandum. 

Otto, PhilIppus. 

Ot. Serione scribis, an tu ineptis? Phil. Equidem scribo serio, 
cur enim tempore abutar? Tu vero cur istud rogas? Ot. Quia vidi 
aliquando cum bene scriberes. Phil. Scribo interdum mdlius. Ot. 
Qui fit igitur, ut nunc tam scribas male? Phil. Desunt mihi bene 
scribendi adiumerita. Ot. Quae tandem? Phil. Bona charta, bonum 
atramentum, bona penna. Nam haec mea charta, ut vides, misere 
perfluit: atramentum est aquosum et subalbum, penna mollis et 
male parata. Ot. Cur ista 6mnia mature non providisti? Phil. 
Pecunia mihi deerat, et nunc etiam deest. Ot. Incidisti in illud 
vulgare proverbium: « Cui deest pecunia, huic desunt omnia ». 
Phil. Sic agitur mecum. Ot. Sed quando te speras accepturum? 
Phil. In mercatu proximo pater missurus est, aut ipsemet ven¬ 
turus. Ot. Ego te interea iuvare volo. Phil. Si quidem id potes, 
magno beneficio me affeceris. Ot. Accipe hos sex nummos mutuo 
ad chartam et cetera comparanda. Phil. Quam vere dictum est 

illud: « amicus certus in re incerta cernitur! ». Sed quid te im¬ 
pellit, ut mihi ultro benigne facias? Ot. Caritas illa Dei, quae, ut 
Paulus ait, effusa est in cordibus nostris. Phil. Mira est vis divini 
Spiritus, qui eius auctor est caritatis. Sed mihi interim cogitan¬ 
dum, quomodo tibi referam gratiam. Ot. Parva res est! omitte 
istam cogitationem, ne te impediat, quo minus in utramvis aurem 
dormias: tantum redde mutuum, cum tibi commodum fuerit. 
Phil. Reddam, ut spero, propediem. Ot. Eamus ad precationem, 
ne notemur. Phil. Adde unum, si placet. Ot. Quid est? Phil. Ne 
hodie incenati mittamur cubitum. Ot. Ha, ha. 


ELOCUTIO. 


Scribere serio. 

Abuti tempore ... abuti penna ... patientia alicuius ... ingenio suo. 
Male, bene, melius scribere. 

Exarare litteras, pingere scite, perite, non imperite. 

Desunt fratri meo adiumenta studiorum. 

Charta perfluit, transmittit atramentum... quia atramentum est 
aquosum et subdlbidum. 

Atramentum crassum. 

Atramentum tam densum est, ut haereat in summa fissura, nec 
ad litterarum formas effingendas defluat. 

Intingere pennam in atramentum ... parare pennam. 

Penna cuspide tenui. 

Penna cuspide molliore. 

Deest mihi pecunia... deest mihi theca calamaria. 

Incidere in proverbium vulgare, tritum adagium. 

Incidere in morbum ... incidere in aliquem ... in febrim. 

Cui deest pecunia, huic desunt omnia. 

Speramus nos cras accepturos esse pecuniam Amstelodamo. 
Sperat frater tuus patrem missurum esse pecuniam in mercatu 
proximo Francofurtensi. 

Spero, spem habeo, spe ducor, habet me spes, alor spe. 

Iuvare aliquem. 

Afficere aliquem beneficio... conficere beneficium in aliquem, 
exhibere alicui beneficium. 

Accipere pecuniam mutuo ... dare mutuo vel mutuam ... accipere 

aliquid ab aliquo. 

Accipere excusationem. 

Accipere aliquem lepide ... accipere decimas, accipere repulsam ... 
Comparare sibi aliquid... comparare amicitias... praedium... 
bona. 

Amicus certus in re incerta cernitur. 

Impellere aliquem ad bene faciendum alii. 

Caritas Dei effusa est in cordibus nostris. 

Referre gratiam. 

Omittere cogitationes. 

Impedire aliquem aliqua re ... impedire iter alicuius. 
Dormire in utramvis aurem. 

Reddere mutuum. 

Ire ad preces, precationem. 

Mittere aliquem cubitum. 

Ire cubitum. 

Heri a matre incenati missi sumus cubitum. 


Colloquium XXXIII. 

Argumentum: De emptione scalpelli librarii et eius exploratione. 

Solus Deus bona docet. 


Philibertus, Quintus. 

Phil. Unde redis tam anhelus? Quin. A foro. Phil. Quid illinc 
affers? Quin. Scalpellum. Phil. Quanti emisti? Quin. Duobus num¬ 
mis. Phil. Estne bonum? Quin. Est e Germania; ut dixit mercator: 
vide notam. Phil. Ego minime novi: sed tu non satis prudenter 
facis, qui fidas cuilibet mercatori. Quin. Quid facerem? Phil. De¬ 
buisti aliquem peritum adhibere, qui tibi optimum deligeret. 
Quin. Hic erravi, fateor: sed hoc me consolatur, quod mercator 
habetur vir bonus et religiosus. Phil. Quasi nulli sint fallaces 
eiusmodi. Quin. Puto esse plurimos. Sed haec omittamus, quin 
potius experiamur ipsum scalpellum. Phil. Experientia docebit 
nos. Quin. Accipe et tenta, obsecro. Non enim tentavi nisi le¬ 
vissime idque inter emendum. Phil. Quis te docuit tam prudenter 
eligere? Quin. Rogas? Non meministi praeceptorem nobis dicere 
tam saepe, « Deum esse solum, qui bona doceat? ». Phil. Profecto 
hic optime te docuit. Quin. Ago illi ex animo gratias: et precor, 
ut me semper doceat parere suae voluntati. Phil. Ego quoque 
idem precor, nec solum nobis, sed etiam piis omnibus. Quin. Facis 
ut pium decet scholasticum. Sed estne tempus, ut conferamus nos 
in auditorium? Phil. Sic est, sume libros et eamus una. 

ELOCUTIO. 


Redit anhelus ... tristis ... hilaris. 

Quid affers novi ex foro? 

Quanti emisti, mercatus es, scalpellum? Duobus, tribus nummis. 

Non emerim vitiosa nuce. 

Estne bonum scalpellum? Sume exemplum. 

Ex nota vides cultrum hunc esse e Germania. 

Fidere alicui. 

Fide, sed cui, vide. 

Fateor me errasse, non adhibendo proxenetam peritum, qui deli¬ 
geret mihi optimum. 

Hoc me consolatur, ea consolatione sustentor, quod advocatus 
meus hactenus habitus est vir bonus. 

Consolor me bona conscientia. 

Consolari, solari aliquem, levare alicui dolorem, minuere maero¬ 
rem, praebere vel dare alicui solacium, consolationem adhibere, 
sustentare aliquem consolatione. 

Experiri .scalpellum, cultrum. 

Experientia docebit. 

Experientia edocti sumus. 

Experiri, periclitari, facere periculum, tentare. 

Qui scis ergo istud, nisi periculum feceris i.e. re ipsa expertus sis? 
Experiri cum periculo. 

Expertus haec dico. 

Experiar et tentabo omnia. 

Tentavi hunc gladium levissime, idque inter emendum. 

Eligere aliquid... eligere ex multis, de multis, a multis. 

Eligere aliquem (in) principem. 

Electissimi viri civitatis. 

Deus solus est, qui bona docet. 

Agere gratias ex animo. 

Docere aliquem aliquid. 

Parere alicui... obtemperare, oboedire, morem gerere, obsequi 
alicui. 

Precari aliquid ab aliquo. 

Precari mala alicui... bene alicui. 

Decet pium puerum religiose orare, studere diligenter. 

Conferre se in locum aliquem ... in scholam, in templum, in forum. 
Tempus est, ut conferamus nos in auditorium. 

Eamus una. 

Colloquium XXXIV. 


Argumentum: Consilii mutatio propter spem lucri. Consilium 
bonum etiam inimicis dandum. Christus magister dptimus. 

Doctrina Christi studiose sequenda Spiritus divini instinctu. 


Quintus, Rob£rtus. 


Quin. Emistme scalpellum, ut nuper voluisti? Rob. Non emi. 
Quin. Quid obstitit? Dixisti enim mihi empturum te hodie. Rob. 
Dixeram quidem: sed mihi postea in mentem venit praestare, ut 
exspectarem mercatum proxime futurum in hac ipsa urbe. Quin. 
Quid facies lucri? Rob. Et minoris emam, et melioris notae, nempe 
ex Germaniae officinis... Quin Quis tibi istud consilium dedit? 
Rob. Georgius noster. Quin. Bene fecit: Debemus enim amicis 
bonum consilium semper dare. Rob. Tantumne igitur amicis? 
Quin. Immo et inimicis, fateor: quia sic iubet Christus, praecep¬ 
tor noster optimus. Rob. t T tinam doctrinam eius bene infixam 
memoriae conservemus, eamque perpetuo sequamur! Quin. Spiri¬ 
tus ille bonus cuius unius instinctu animi nostri ad bene agendum 
accenduntur, sit nobiscum. Rob. Bene precaris. 


ELOCUTIO. 

Emere aliquid: obolo aureo. 

Emi minoris, vel minore pretio quam tu. 

Quanti emisti fuscinulam? Quanto pretio emisti? 
Proficisci ad mercatum. 

Dare consilium alicui, consulere alicui. 

Infigere memoriae. 

Sequi doctrinam Christi. 

Ex instinctu patris hoc fecit. Patre volente, iubente. 
Bene precari alicui. 


Colldquium XXXV. 

Argumentum: Scalpellum commodato petitur, datur, sed addita 
condicidne. Qui cdmmodum accipit, non debet abuti commodato. 

RomAnus, Silv6rius. 

Rom. Habesne scalpellum? Sil. Habeo. Rom. Oro te, com¬ 
moda mihi parumper. Sil. Quando reddes? Rom. Cum primum 

duos lapides (scriptorios) exacuero. Sil. Accipe, sed ea lege, ut 
integrum reddas. Rom. Ea condicione acceptum intellego: etiamsi 
non addidisses. Sil. Intellegenti, ut vulgo dicitur, pauca sufficiunt. 

ELOCUTIO. 

Commodare alicui aliquid. 

Reddere mutuum. 

Cui dedisti chartam mutuam? Petro. 

Exacuere lapidem. 

Ea lege, ea condicione, accipio ... hoc pacto. 

Intellegenti pauca sufficiunt. 


Coll6quium XXXVI. 

Argumentum: Cultdllus datur commodato, sed aegre. 

St£phanus, Theodorus. 

Steph. Commoda mihi parumper cultellum tuum. Theo. 
Semper aliquid commodato petis: accipe, quin tu eme pdtius. 
Steph. Non habeo pecuniam. Theo. Cur non petis? Steph. Unde 
petam? Theo. A patre. Steph. Non est in hac urbe. Theo. Ubi 
igitur? Steph. Peregre profectus est. Theo. Quo? Steph. Bemam. 
Theo. Quo die? Steph. Nudius tertius. Theo. Quando revertetur? 
Steph. Cras, ut speramus: sic enim dixit proficiscens. Theo. Bene 
vertat Deus. 


ELOCUTIO. 

Petere commodato, rogare commodato, accipere commoda¬ 
tum. 

Dare mutuo i.e. cum non eadem, sed alia eiusdem generis et 
pretii redduntur. 

Argentum quaerit mutuo; mutuam quaerit pecuniam. 

Pater non est in urbe, sed profectus est rus. 

Quo vicinus tuus profectus est? Bemam, Basileam, Lutetiam Pa¬ 
risiorum, Venetias, in Silesiam, in Italiam. 

Quando vitricus tuus revertit? 

Futuro die solis, lunae, Martis, Mercurii, Iovis, Veneris, Saturni. 

Deus bene vertat; Deus faveat tuis conatibus, Deus hoc tibi for¬ 
tunet ... 

Colloquium XXXVII. 

Argumentum: Theodorus et Villerius de scalpello recens empto 
colloquuntur. Res inventa restituenda est domino , si cognosci potest - 
Inventori dandum aliquod praemium. Deus precandus et laudandus- 

Theodorus, Villarius. 

Theo. Quid ais de scalpello, quod emi tibi nudius tertius: estne 
satis bonum? Vili. Immo vero est optimum, sed, me miserum, 
paulum afuit, quin perderem. Theo. Eho, quid ais? Quomodo id 
accidit? Vili. Cum redirem foris, excidit mihi in vico. Theo. Unde 
excidit? Vili. E theca mea, quam imprudenter apertam relique¬ 
ram. Theo. Quomodo recuperasti? Vili. Affixi statim chartulam 
valvis ianuae, post prandium quidam scholasticus mihi rettulit. 
Theo. Otinam omnes tam fideles essent, qui res amissas reperiunt. 
Vili. Profecto pauci sunt, qui restituant, si modo sit res alicuius 
pretii. Theo. Et tamen id verbo Dei ipso praecipitur. Vili. Quidni? 
Est enim furti species, si quis rem alienam inventam retinet, 
modo sciat, cui reddenda sit. Theo At plerique putant se iure 
possidere, quidquid amissum invenerunt. Vili. Errant illi quidem 
gravissime. Theo. Verum, ut redeamus ad inceptum sermonem, 
quid dedisti scholastico, qui scalpellum tuum invenerat? Vili. 
Dedi duos nummos et aliquot iuglandes: laudavi praeterea et 
paucis admonui idem semper esse faciendum. Theo. Recte fecisti: 
sic enim libentius reddet alias, si quid reppererit. Sed quid si per¬ 
didisses? Vili. Aequo animo tulissem: mihi emissem aliud. Theo. 
Itane aequo tulisses animo? Vili. Certe non sine aliqua molestia. 
Theo. Non igitur aequo animo: sed nolo te artius urgere. Vili. 
Non sumus theologi. Theo. Quid ergo? Vili. Philosophi. Theo. Et 
quidem imperiti. Vili. Tanto diligentius Deum precari debemus,, 
ut per Evangelium suum nos liberet ab ignorantiae tenebris, in 
quibus versati sumus. Theo. Id vero faciemus, si sanctis admoni¬ 
tionibus pareamus, quas audimus cotidie a praeceptore et saepe 
a divini verbi ministris. Vili. Vide, quantum nobis profuerit scal¬ 
pelli mei amissio. Theo. Ob eam rem tibi etiam atque etiam gra¬ 
tulor, primum quod tibi recte emeris: deinde quod amissum 
recuperaveris. Vili. Habeo tibi gr&tiam, mi Theodore. Theo. Quin 
Patri nostro caelesti sit laus et gratiarum actio. 

ELOCUTIO. 

Nudius tertius. 

Quid ais de scalpello? 

Quid ais de theca calamaria? 

Quando emptus est hic cultellus scriptorius? Nudius tertius. 
Estne bonus? optimus. 

Me miserum! miser ego homo! 

Redire foris. 

Pecunia excidit mihi e crumena. 

Relinquere cistam apertam... ianuam apertam. 

Recuperare rem amissam. 

Affigere schedulam valvis ianuae. 

Programma valvis templi affixum est. 

Puer quidam sextae classis. 

Reperire res amissas. 

Restituere amissum. 

Res pretii alicuius; res nullius pretii. 

Res magni, maximi pretii. 

Praecipere aliquid. 

Iure possidere aliquid. 

Erravit gravissime. 

Invenire rem amissam. 

Redire ad sermonem inceptum. 

Redire ad priora. 

Repperi aliquid. 

Ferre animo aequo ... ferre patienter... patienti animo ... patientia 
ferendum, quod mutari non potest. 

Urgere aliquem artius. 

Doctor theologiae, iuris, medicinae. 

Precari Deum. 

Liberare aliquem ab ignorantiae tenebris. 

Liberati sumus per Christum. 

Versari in tenebris. 

Parere alicui. 

Audire aliquid ex aliquo. 

Verbi divini magister vel minister. 

Haec res mihi multum prodest. 

Gratulari alicui... de aliqua re... aliquam rem, aliqua re. 
Recuperare amissum. 

Habere gratiam alicui. 

Coll6quium XXXVIII. 


Argumentum: Pennae venales. Diversa vivendi ratio pro locorum 
diversitate. Hic observa communem emptorum morem, qui tot 

verbis conantur de pretio proposito aliquid detrahere. 


Venantius, ArnOldus. 

Ven. Pennae istae, quas circumfers, suntne venales? Arn. 
Etiam, si se emptor obtulerit. Ven. Ostende; vah! quam sunt 
molles. Arn. Tenta diligenter, sunt enim aliae aliis firmiores. Ven. 
Satis video quales sint, quot vis dare pro nummo? Arn. Tantum 
sex. Ven. Quid ais? Sex mallem emere a mercatoribus, qui Lutetia 
et Lugduno huc afferunt. Arn. Quasi nesciam quanti veneant. Avi¬ 
di vi ex fratre, qui dat operam scribae huius urbis, se emisse 
Lutetiae quattuor obolo. Ven. Aliter Lutetiae, aliter Genavae vi¬ 
vitur: sed non opus est tot verbis; vis dare duodecim? Arn. Hui! 
duodecim? Quasi ego furatus sim. Ven. Istud non dico: sed vide, 
an tibi placeat condicio. Arn. Vis uno verbo dicam? Ven. Dic quae¬ 
so: satis iam garritum est. Arn. Dabo tibi novem, modo pro¬ 
miscue de mea manu accipias. Ven. Nugas agis, ego sine de¬ 
lectu nollem accipere quindecim. Vale, alibi inveniam satis. 
Arn. Per me licet: heus, heus, redi. Ven. Cur me revocas? 
Arn. Accipe, si vis, octo, nec a me plures exspectes. Ven. 
Cedo totum fasciculum, ut deligam arbitratu meo. Arn. Tene, 
delige, ut vis. Ven. Vide nunc et si libet, numera. Arn. Sunt viginti 
quattuor: constat numerus. Ven. Accipe pretium. Arn. Bene vertat 
Deus utrique nostrum. Ven. Idem tecum opto, atque precor. Sed 
quando afferes meliores pennas? Arn. Nescio an meliores possim, 
sed, ut spero, brevi plures afferam, cum ad nos domum proficiscar. 
Ven. Non licet mihi diutius hic morari. Vale, Amolde. Arn. Cura, 
ut valeas. Venanti. 


ELOCUTIO. 

Pennae hae venales sunt. 

Circumferre pennas venales. 

Aestimat fasciculum pennarum decem nummis. 

Emptor se nondum obtulit. 

Offere se... offerre alicui aliquid... auxilium, operam, spem ... 
munera alicui. 

Emi dimidio carius, quam emerunt ceteri. 

Pennae molles. 

Penna caule amplo; penna cuspide tenui... cuspide duriuscula ... 

caule nitido et firmo. 

Penna una firmior altera. 

Tentare pennam. 

Quot pennas dabis mihi pro obolo? Tres, octo, triginta, 
fime re scalpellum, gladiolum scriptorium a mercatoribus. 

Affere Lutetia, Roma, Lugduno Batavorum. 

Quasi nesciat Christophorus, frater tuus, quanti veneat cornu 
atramentarium. 

Dare operam alicui... dare operam mercatori. 

Dare operam alicui rei... musicae. 

Dare operam Platoni. 

Haec theca pennaria, calamaria empta est Bemae, Lutetiae pau¬ 
cis nummis. 

Aliter vivitur Lutetiae, aliter Genavae. 

Non opus est tot verbis, ubi rerum testimonia adsunt. 

Quasi vero furatus sim calamos. 

An me furatum esse putas? 

Putasne me digitis aduncis emisse? 

Vis dicam uno verbo? 

Accipere pennas promiscue de manu mercatoris. 

Agere nugas. 

Accipere sine delectu. 

Per me licet. 

Revocare aliquem. 

Accipe, si vis octo, nec a me plures exspecta. 

Cedo totum fasciculum. 

Deligere arbitratu suo. 

Delige ut vis. 

Numera pennas, si libet. 

Constat numerus ... accipere pretium. 

Proficisci domum... in patriam; Carthaginem, Venetias. 

Non licet mihi hic diutius morari. 

Cura, ut valeas. 

Da operam, ut valeas. 

Valetudinem tuam cura diligenter. 

Colloquium XXXIX. 


Argumentum: Arnulphus a Bernardo pennam commodato petitam 

decipit. 


Arnulphus, BernArdus. 


Arn. Visne mihi dare unam pennam? Bern. Non sic dantur 
mihi. Arn. Hem! rem tantillam mihi negas? quid si magnum 
quid rogarem? Bern. Fortasse repiilsam ferres. Arn. Credo equi¬ 
dem: age non peto dono; saltem commodabis. Bern. Non recuso; 
modo ne abutare. Arn. Non abutar. Bern. Cave hinc pedem m6- 
veas. Arn. Nusquam moveo. 


ELOCUTIO. 

Non sic datur mihi charta bibula, emporetica. 
Negas mihi rem tantillam. 

Denegare alicui aliquid. 

Rogas magnum aliquid. 

Ferre repulsam. 

Non peto dono. 

Abuti penna, occasione. 

Cave hinc pedem moveas. 

Cave tibi ab illo; cave illum, cave vitia, pericula. 


Colloquium XL. 

Argumentum: De lapide et penna. 


BonifAcius, Celsus. 

Boni. Acuistine lapidem meum? Ceis. Iam dudum. Boni. Cui 
formae scripturae? Ceis. Mediocri. Boni. Maluissem ad minutas 
litteras. Ceis. Debuisti praedicere. Boni. Oblitus eram. Ceis. Pau¬ 
lum refert, mucronem facile mutabo: I petitum. Boni. Sed ubi reli¬ 
quisti? Ceis. Super mensam hypocausti. Boni. In qua parte? 
Ceis. Ubi studere soleo. 

ELOCUTIO. 


Acuere lapidem. 

Proferre pennam ex calamario. 

Reponere pennam in calamario. 

Penna respergit chartam atramento. 

Cui formae scripturae vis lapidem aptum? 

Ad litteras minutas ... ad litteras maius cui as. 
Mutare mucronem. 

Reliqui gossypium super mensam hypocausti. 
In qua parte? 

Studere in museo. 

Studere honestati. 

Studere philosophiae, theologiae. 


Coll6quium XLI. 

Argumentum: De lapidibus imptis et acuendis. 

CamIllus, Desid^rius. 

Desi. Emistine mihi lapides? Cam. Emi, sicut desiderasti. 
Desi. Ostende. Profecto videntur optimi esse. Cam. Gaudeo me 
utiliter emisse. Desi. Non abs re, sed quanti? Cam. Pro his duobus 
dedi obolum. Desi. Singulos igitur binis emisti denariis? Cam. Res 
apparet. Est vile pretium pro rei bonitate. Desi. De quo emisti? 
Cam. De quodam circumforaneo. Desi. Apud huius oppidi merca¬ 
tores singuli, et quidem minus boni, veneunt obolo. Cam. Et tamen 
audent interdum dicere pluris sibi constare Lugduni. Desi. Ea fere 
est mercatorum consuetudo: nihil enim proficiunt, nisi admodum 
mentiantur, ut ait Cicero. Cam. Sed age ne te diutius remorer, 
agamus quod instat. Desi. Cito expediam: aspice me diligenter, 
ut discas aliquando. Cam. Aspicio intentis oculis: sed mihi opus 
esset spatio paulo longiore. Desi. Istud ergo fiet in cubiculo, si 
quando me vis invisere. Cam. Quo tempore? Desi. Post scholae 
missionem: hoc est, hora nona matutina, vel quarta postmeri¬ 
diana. Nunc habes lapides duos, recte, ni fallor, in usum tuum 
accommodatos. Hunc tertium in aliud tempus tibi integrum ser¬ 
vabis. Cam. Accipe tibi, si placet. Desi. Quin tibi serva; domo 
afferuntur mihi satis multi. Cam. Ago tibi quantas possum gratias. 
Vale. Desi. Incolumem te conservet Deus. Sed heus! ne parcas ura- 
quam labori meo. Cam. Tu quoque et me et rebus vicissim utere, 
si quid opus fuerit. Iterum vale. 

ELOCUTIO. 


Mihi non videris nimis occupatus. 

Exacuere lapides ... apparare lapides. 

Exacuere dentes. 

Exacuere mucronem in aliquem. 

Lapides ad scribendum aptissimi... parum habiles, ad usum 

scribendi. 

Gaudeo me utiliter emisse. 

Quantum dedisti pro pallio tuo? 

Est pretium vile. 

De quo emisti Biblia ista? 

De quodam bibliopola. 

Singula Biblia veneunt paucis nummis. 

Pluris constant libri tecti corio suillo quam membrana. 
Mercatores nihil proficiunt, nisi admodum mentiantur. 

Remorari aliquem. 

Agamus quod instat. 

Aspice magistrum praeeuntem, ut discas. 

Aspicere oculis intentis. 

Opus esset mihi spatio paulo longiore. 

Invisere aliquem post missionem scholae ... cum grex discipulorum 

dimissus est. 

Hi lapides recte in usum meum accommodati sunt. 

Reservare aliquid in aliud tempus. 

Quin tibi serva has pennas. 

Hae pennae allatae sunt mihi domo. 

Deus praeceptorem nostrum conservet salvum et incolumem. 
Suntne parentes tui adhuc salvi et incolumes? Valentne? 

Parcere alicui. 

Ne parcas labori meo. 


Colldquium XLH. 

Argumentum: Eduardus et Fridericus experiuntur atramenti sui 
mixturam. Mediocritas. Experientia. Ex dudbus corruptis aliquid 

compdnitur. 

EduArdus, FriderIcus. 

Edu. Habesne bonum atramentum? Frid. Cur istud rogas? 
Edu. Ut mihi des aliquantulum. Frid. Eho, non habes? Edu. 

Immo: sed eo non possum scribere. Frid. Quid obstat? Edu. 
Quia nimis spissum est. Frid. Nescis diluere? Edu. Non est mihi 
aqua. Frid. Dilue vino. Edu. Multo minus. Frid. Quid si aceto 
•diluas? Edu. Inde charta perflueret. Frid. Qui scis? Edu. Audivi 
•ex magistro quodam, qui docebat me scribere. Frid. Ego vero 
aliud audivi magis mirum. Edu. Narra mihi, sodes. Frid. Quid 
mihi dabis? Edu. Bonum pirum. Frid. Audi igitur, quod ego 
didici ex quodam paedagogo meo: Atramentum quod aceto lique¬ 
factum est, aegre eluitur. Edu. Fieri potest: sed interim da mihi 
paulum in usum praesentem. Frid. Tene atramentarium tuum be¬ 
ne apertum: ego infundam tibi. Edu. Ecce, infunde. Vah! quam 
liquidum est. Frid. Fortasse quia non est cummi satis. Sed quam 
decolor. Edu. Utere si vis eo quale est: non enim habeo melius. 
Frid. Quid igitur faciam? Edu. Hem, inepte, non potes penna 
tua bene miscere. Frid. Miscui satis: quid possem praeterea? 

Edu. Infunde rursus in cornu meum. Frid. Admove propius, 
estne satis? Edu. Comprime penna linteolum. Frid. Ita compressi, 
ut fere sit aridum, quid erit tandem? Edu. Atramentum bonum 
aut certe mediocre. Frid. Bona est mediocritatis regula, ut ex 
praeceptore didicimus. Sed numquid ex duabus malis rebus confici 
potest aliquid boni? Edu. Ubi miscuero et tibi rursus infudero, 
videbis experimentum. Frid. Ardeo istud videndi desiderio. Edu. 
Porrige nunc atramentarium tuum. Frid. Ecce infunde; ohe iam 
satis est: quae istaec est profusio? plus mihi dedisti, quam tibi 
retinueris. Edu. Commisce etiam atque etiam. Frid. Num- 
quam possit coquus sua iura et condimenta melius confundere. 
Edu. Iam tandem facito periculum. Frid. Dicta mihi aliquam 
sententiam, ut interim discam aliquid. Edu. Experientia, ut vulgo 
dicitur, est rerum magistra. Habes? Frid. Dicto citius. Edu. 
Videlicet iam pridem tenebas. Frid. Quis illud ignoret, quod est 
adeo vulgare? Edu. Nunc videamus. Frid. Res apparebit melius, 
ubi scriptura bene desiccata fuerit. Edu. Quid vis exspectare? 
iam sicca est plus satis. Frid. Oh, vide quam nigra sit? Edu. 
Dixine vere? Frid. Aliquando periculum feceras scilicet. Edu. 
Constabit igitur experientiam esse rerum magistram. Frid. Quin 
etiam hinc experimur, ex rerum commixtione bonam fieri tempe¬ 
rationem. Edu. Iam incipis altius philosophari, itaque discedo. 
Frid. 0 longum sermonem de nihilo! Edu. Nihil me paenitet: 
alioqui inerti otio torpebamus. 

ELOCUTIO. 

Bonum mihi est atramentum. 

Fuitne vobis bona cervisia? 

Ampulla atramentaria. 

Da mihi aliquantulum atramenti. 

Atramento meo non possum scribere, quia nimis spissum est. 
Diluere atramentum aqua ... aceto. 

Atramentum dilutius est, subinde infusa aqua. 

Instillare in atramentum guttas aliquot aquae, ut sit liquidius. 
Charta perfluit, transmittit atramentum. 

Docere aliquem legere, scribere. 

Ego audivi magis mirum. 

Scio aliquid novi. 

Narra mihi sodes. 

Atramentum, quod aceto liquefactum est, aegre eluitur. 

Da mihi paulum atramenti in usum praesentem. 

Tene atramentarium tuum bene apertum. 

Infundere atramentum in atramentarium ... infundere in vas. 
Atramentum liquidum est decolor. 

An non habes melius atramentum? 

Misceto atramentum tuum penna. 

Admove atramentarium propius. 

Comprime penna linteolum. 

Numquid ex duabus rebus malis confici potest aliquid boni? 
Ardeo desiderio videndi parentes tuos. 

Porrige mihi atramentarium tuum. 

Indere atramentum in atramentarium. 

Satis est... satis atramenti, pecuniae. 

Dedisti mihi plus quam tibi retinueris. 

Commiscere iterum atque iterum. 

Coquus sua iura et condimenta confudit. 

Facere periculum. 

Dictare alicui sententiam aliquam. 

Experientia, ut vulgo dicitur, est rerum magistra. 

Dictare citius... lentius. 

Non possum assequi praeceptorem dictantem. 

Scriptura desiccata est. 

Scripturam recentem pulvere conspergere. 

Scriptura sicca est plus satis. 

Exsiccentur litterae per se. 

Incipit philosophari. 

Sermo de nihilo ... de lana caprina; de asini umbra. 

Nihil me huius rei paenitet. 

Paenitebit te pigritiae tuae. 

Torpere 6tio inerti. 

Coll6quium XLU1. 


Argumentum: De emptione chartae. Auctarium in emptione. Suam 

quisque utilitatem curat. 

EusfiBius, Felix. 

Euse. A quo emisti istam chartam? Fel. A Farino. Euse. 
Estne bona? Fel. Melior quam ista tua, ut opinor. Euse. Nihil 
miror. Fel. Cur istud dicis? Euse. Quia fortasse c&rior. Fel. Nescio. 
Euse. Quanti emisti scapum? Fel. Nummo: tu vero quanti? Euse. 
Nummo et pluris. Fel. Quanti igitur? Euse. Quinque nummis. 
Fel. Non male profecto emisti. Euse. Quin etiam mercator dedit 
mihi auctarium. Fel. Quodnam, quaeso? Euse. Schedam chartae 
bibulae. Fel. O me imprudentem, qui oblitus sum petere! Euse. 
Ego ne petivi quidem, sed ultro ille dedit: Et hoc inquit addo 
tibi, ut me revisas. Fel. Sic solent emptores allicere. Euses. Nec 
mirum: suum quisque commodum quaerit. Fel. Sed quid dgimus, 
hodierni pensi immemores? Euse. Exiguum est, satis temporis 
nobis restat. 


ELOCUTIO. 

Ibo emptum chartam a mercatore. 

Charta mea melior est, quam ista tua. 

Quanti emisti scapum? Codicem chartae. 

Charta emitur in singulos codices nummis plus minus duobus. 
Mercator dedit mihi auctarium ... aliquid pro corollario. 

Scheda chartae bibulae emitur obolo. 

Institores sic allicere solent emptores. 

Ea lege mercator dedit mihi aliquid corollarii, ut reviseren se. 
Immemor pensi... iramemor mortis. 

Satis temporis nobis restat, quia nondum praeteriit, transiit, 

exacta est undecima. 

Non convenit cum re tempus; tempus non fert, concedit, permittit. 
Non licet per tempus; aliud plane tempus, dliud res postulat, 

requirit. 


Colloquium XLIV. 

Argumintum: Quidam ex iis, qui profecti sunt, dissimulanter 
recusat iuveni chartam in libellum compingere: sed oblata occa- 

de minutis rebus cum illo fabulatur: ut eum sic in lingua 
/* tina exerceat . Eadem opera, ut iuvenis caritatis exemplum discat, 
Q mbingit ei libellum chartaceum. Postremo illum paucis et brevibus 

C ° ^praeceptis instituit. Exemplum dissimulationis in bonum 


FrancIscus, GervAsius. 

Fran. Rogo te, Gervasi, compinge mihi hanc chartam. Ger. 
Quid me rogas? non est ars mea. Fran. Et tamen saepe compingis 
&liis! Ger. Quot habes schedas? Fran. Octo: sed iam sunt com¬ 
plicatae.; tantum restat, insuere membranae. Ger. Quid dabis, 
si tibi compegero? Fran. Nihil habeo, quod possim dare: nam 
pecunia nulla mihi est. Ger. Ergo quaere tibi alium opificem, non 
enim gratis faciam. Fran. Mi Gervasi, tu es tam bonus. Denegabis 
mihi rem tantillam? Ger. Scin' tu, quid habeat proverbium? Fran. 
Quod proverbium dicis? Ger. « Manus manum lavat (fricat) ». 
Fran. Quid hoc sibi vult? Ger. Da aliquid, si quid velis accipere. 
Fran. Si quid haberem, certe darem libenter. Ger. Cedo merendam 
tuam. Fran. Merendam? ha me miserum! quid edam? Malim dare 
pllleum, si auderem. Ger. Merenda tua parva res est. Fran. Sed 
vehementer esurio. Ger. Quid causae est? Fran. Quia nihil prandi 
nisi frustum panis, et tres aut quattuor iuglandes. Ger. Eho, 
quid causae fuit? Fran. Quia mater domo aberat. Ger. Quis ergo 
tibi dedit merendam? Fran. Ipsa. Ger. Atqui dixisti eam afuisse. 
Fran. Verum est: aberat enim tempore prandii: nec rediit nisi 
paulo ante merendam. Ger. Nihllne edisti domi, antequam in 
ludum venires? Fran. Nihil. Ger. Cur non? Fran. Quia timebam 
ut adessem in tempore. Ger. Tintinnabuli sonitus te satis admo¬ 
nere debet. Fran. Sed raro audimus in nostris aedibus. Ger. Quid 
ita? Fran. Quia longe nimis ab hac schola absunt. Ger. Suntne 
vera ista omnia, quae mihi narras? Fran. Vera profecto, Gervasi. 
Ger. Age, da mihi tuam chartam, ego tibi compingam elegantem 
libellum! tu Interim ede merendam tuam. Fran. Ego petam a 
matre obolum, quem dabo tibi. Ger. Cave petas, nihil volo: quin 
potius darem tibi, si egeres. Fran. Ago tibi gratias. Ger. Nonne 
putabas me serio petere abs te merendam? Fran. Profecto sic 
putabam. Ger. Atqui dicebam ioco. Fran. Quam ob rem? Ger. Ut 
paulisper audirem te latlne fabulari. Nam quod bene discis, 
gaudeo. Quanti emisti chartam hanc? Franc. Dedi pro codice duos 
nummos. Ger. Non emisti male, bona est: sed non recte complica¬ 
sti. Habesne membranam? Fran. Ecce tibi. Ger. Bene res habet: 
ego citius confecero quam tu merendam perederis. Fran. Habebo 
tibi maximam gratiam, mi Gervasi. Ger. Honeste loqueris: sed me- 

mento, fili, semper vivere in timore Domini, diligenter oboedire 
matri, frequens esse in schola, diligens in studio: non versari 
cum pravis ac dissolutis: denique quibus poteris benefacito, quo¬ 
modo vides me fecisse tibi: intellexistin? Fran. Optime. Ger. Fac 
igitur ut saepe recorderis. Fran. Faciam, Deo volente. Ger. Ede 
nunc otiose. 


ELOCUTIO. 

Compingere librum... consuere. 

Glutinator librorum hunc librum bene quidem compegit, sed 

depravatus, mutilatus est, non est integer. 

Glutinator librorum. 

Quot habes schedas? 

Complicare chartam. 

Insuere chartam membranae. 

Nulla est fratri meo pecunia. 

Denegare alicui aliquid. 

Scin’ tu, quid habeat proverbium? 

Manus manum lavat (fricat). 

Da, ut accipias. 

Cedo merendam tuam ... cedo librum. 

Mallem dare pilleum meum, quam merendam, si auderem. 

Esurio vehementer. 

Prandi nihil, nisi frustum panis. 

Quid causae est? 

Abesse domo ... tempore prandii. 

Venire in ludum ... domi edendum, non in ludo. 

Timebam ut adessem in tempore ... ne non adessem. 

Sonitus tintinnabuli admonet me de reditu in scholam. 
Admonere aliquem de re aliqua et alicuius rei. 

Raro audimus horam in nostris aedibus. 

Aedes nostrae longe nimis ab hac schola absunt. 

Suntne vera 6mnia quae narras? 

Cave, petas pecuniam. 

Cave dixeris, pro: ne dixeris. 

Egere pecunia. 

Dicere ioco. 

Fabulari latxne. 

Quod bene discis, gaudeo. 

Gaudeo te bene discere. 

Emi hanc chartam obolo ... nummo. 

Dedi pro hoc pallio decem nummos. 

Oboedire matri... magistratui. 

Vivere in tim6re Domini. 

Georgius frequens est in schola ... diligens in studio. 
Versari c um pravis ac dissolutis ... cum scurris. 

Uti familiaritate alicuius. 

Benefacere omnibus. 

Bene mereri de omnibus; conferre beneficia in omnes. 


Colldquium XLV. 


Argumentum: Duo discipuli de usu chartarum pueriliter disputant. 


Gregarius, Herminius. 

Gre. Unde venis? Herm. Foris. Gre. Quid prodieras? Herm. 
Ut emerem chartam. Gre. Emistine? Herm. Emi. Gre. Quantum 
emisti? Herm. Scapum. Gre. Quanti? Herm. Quinque nummis. 
Gre. Cuius formae? Herm. Minoris. Gre. Ostende. Herm. Vide 
n nm bona sit. Gre. Bona est, profecto: in quem usum emisti? 
Herm. Inepte quaeris: quis est chartarum usus nisi ad scriben¬ 
dum? Gre. Immo alius. Herm. Quis, cedo? Gre. Ad merces invol¬ 
vendas. Herm. Intellegebam de charta scholastica, non de empore¬ 
tica, non enim sum mercator. Gre. Utimur etiam charta ad siccan¬ 
dam recentem scripturam. Herm. Satis scio, sed charta illa est bi¬ 
bula. Gre. Et tamen charta est. Herm. Esto. Gre. Ergo multiplex 
est chartae usus, etiam in schola. Herm. Cogor fateri. Gre. Etiam 
dicam tibi alium usum et quidem in schola frequentissimum. 
Herm. Quem? Gre. Non ausim dicere sine praefatione honoris. 
Herm. Quid opus est inter nos honorem praefari? non enim verba 
foetent. Gre. Dicam igitur, quando ita vis. Herm. Dic libere. 
Gre. Charta purgatoria. Herm. Illuc non semper feruntur chartae 
purae, sed iam scriptae, eaeque inutiles. Gre. Quid tum? chartae 
sunt tamen. Herm. At ego de charta pura et nova loquebar. 
Gre. Sed interim victus es. Herm. Sic ita sane: non me paenitet 
disputatiunculae huius nostrae. Sed iam a lusu disceditur. Gre. 
Et nos ergo loco cedamus. 


ELOCUTIO. 

Venire foris. Unde venis et quo tendis? Unde venis et quo 

vadis ? 

Quantum chartae emisti? ... scapum ... schedam ... volumen char¬ 
tarum. 

Charta formae minoris. 

Quis est huius rei usus? 

Cui rei utilis? Ad quid prodest, confert? quorsum valet haec res? 

cui bono haec res? Ad quid conducibilis? 

In quem usum emisti hanc chartam? Ad scribendum. 

Quaerere inepte. 

Involvere merces charta emporetica. 

Charta thuri involvendo accommodata. 

Siccare scripturam. 

Pulverem de pariete radere. 

Ad siccandam scripturam. 

Cogor fateri multiplicem esse chartae usum. 

Usus frequentissimus. 

Non ausim dicere sine praefati6ne honoris. 

Praefari honorem. 

Paenitet me huius disputationis ... salva venia, salvo honore. 
Discedere a lusu. 

Cedere loco. 


Coll6quium XLVT. 

Argumentum: Charta mutuo data reposcitur. Prudentis est prius 
referre in cddicem expensi, quam aliquid credere sive dare mutuo. 

HermAnnus, ItiLIUS. 

Herm. Meministin’ me tibi nuper dedisse chartam mutuo? 
Iui. Quidni meminerim? non adeo sum obliviosus. Herm. Quot 
erant schedae? Iui. Quattuor. Herm. Cur non reddidisti? Iui. 
Exspectavi, dum haberem codicem. Herm. Habuistine tandem? 
Iui. Tantum hodie. Herm. Unde nactus es? Iui. Petivi a praecep¬ 
tore. Herm. Ubi? Iui. In bibliotheca eius. Herm. Quid ille, deditne 
libenter? Iui. Misit me ad hypodidascalum, qui statim dedit 
codicem. Herm. Non ante in suum codicem rettulit? Iui. Nihil 
dare solet, quin prius inscribat. Herm. Audivi ex patre id esse 
viri prudentis. Iui. Praesertim si reddenda est ratio Herm. Sed 
quibus indiciis dare tibi ausus est? Iui. Ostendi illi aliquid manu 
mea scriptum in libello meo: sic enim, ut scis, facere solemus. 
Herm. Reddes ergo mihi mutuum? Iui. Post prandium statim, ne 
dubitaveris. 

ELOCUTIO. 


Reddere alicui mutuum. 


Exspecta, dum redeat noverca. 

Unde nactus es tantam pecuniae summam? 
Socer misit generum ad hypodidascalum. 


Referre in cddicem. 

Referre exercitia in librum exercitidrum. 

Inscribere in librum et in libro. 

Est viri prudentis. 

Rationem reddere. 

Hoc mihi indicio esse potest. 

Hinc colligere, conicere possum. 

Sunt certissima argumenta et indicia te hoc fecisse. 

Reddere mutuum. 


Colloquium XLVII. 

Argumentum: De scriptione colloquuntur. 


IULIUS, LUDOVICUS. 


Iui. Cur non scribis? Lud. Iam scripsi meam paginam, tu 
vero? Iui. Eo scriptum in area. Lud. Quid ita? Iui. Quia serenum 
est caelum. Lud. Festina, tempus abit: et mox exigitur ratio. 


ELOCUTIO. 


Ire scriptum exercitia. 

Caelum est serenum. 

Caelum nullis nubibus est obductum. 
Exigere ratidnem. 

Festina lente. 

Homo urbanissimus. 

Unus aut summum alter. 

Unus post dlterum. 

Colloquium XLVIII. 


Argumentum: Ludovicus Michaelis vult dictata describere. Michael 
permittere non audet, ne a praecept&re arguatur. Nec fallendum, 
nec mentiendum est. Praestat discipulum timidiorem esse, quam 

audaciorem. 


Ludo vicus, MIchael. 

Lud. Quid agis? Mich. Scribo. Lud. Quid scribis? Mich. De¬ 
scribo dictata praeceptoris. Lud. Quaenam? Mich. Hesterna. Lud. 
Quid? Non affuisti? Mich. Immo affui: sed non potui magi¬ 
strum dictantem assequi. Lud. Quae res te impediit? Mich. Quod 
satis commode non sedi. Lud. Venisti ergo sero. Mich. Istud est. 
Lud. Cedo commentarium tuum, egomet tibi scribam. Mich. Quid 
faciam lucri? Lud. Ego citius quam tu describam: post ludemus 
una, ut concessit praeceptor. Da, inquam, libellum tuum. Mich. 
Libenter id quidem facerem, sed non audeo. Lud. Quid times? 
Mich. Edictum praeceptoris. Lud. Quod mihi edictum narras? 
Mich. Nescis eum vetuisse, ne quis sine permissu eius alteri scri¬ 
beret? Lud. Id ego probe memini: sed unde hoc sciet? Mich. Ro¬ 
gas? Cum, emendandi causa, scripturae rationem exiget, tum 
capiar. Novit enim manum meam: praeterea neque mentiendum, 
neque fallendum est. Lud. Verbo Dei utrumque vetatur. Mich. 
Quid ergo respondebo praeceptori, cum ille negaverit me ista 
scripsisse? Lud. Non eo res evadet, spero. Mich. Nolo tua spe 
tantum subire periculum. Lud. Vah! nimium timidus es: num- 
quam rem facies. Mich. At tu forsitan audacior. Lud. Tu igitur 
scribe quantum vis, ego ad ludendum me cdnfero. Mich. Abi 
quaeso: iam unam paginam descripsissem, nisi me interpellasses. 
Lud. Interim aliquid proficimus, dum latine fabulamur. 


ELOCUTIO. 


Describere aliquem. 

Describere ex codice manu scripto. 

Non possum assequi magistrum dictantem. 
Sedere commode. 

Venire sero. 

Princeps concessit, permisit. 

Timeo edictum praeceptoris. 

Quae tu mihi somnia narras. 

Non licet scribere alteri sine permissu praeceptoris. 

Nescis non licere loqui submisse inter nos? 

Exigere rationem scripturae, emendandi causa. 

Novi manum tuam. 

Mentiendum non est. 

Ne verbum quidem respondit affini suo. 

Quid respondit tibi; quid tibi dedit responsi? 

Nego te hoc scripsisse. 

Res eo non evadet, spero. 

Subire periculum, spe alterius. 

Facere rem. 

Tu es audacior omnibus tuis condiscipulis. 

Conferre se ad ludendum. Manubriati reticuli ludus; manubriato 

reticulo ac pila ludere. 

Interpellare aliquem. 

Fabulari latine. 


Colloquium XLIX. 


Argumentum: Evocatur Augustinus a fratre per Michaelem inter 

nuntium. 


Michael, AugustInus. 

Mich. Heus, Augustine. Aug. Quid vis? Miche. Arcesseris. Aug. 
Qui me vocat? Mich. Frater tuus. Aug. Ubi est? Mich. Prae fori¬ 
bus te exspectat. Aug. Certo scis esse fratrem meum? Mich. Quidni 
sciam? Vidi illum et sum allocutus. Aug. Viso sane quid sit. 


ELOCUTIO. 


Heus, Philippe. 

Arcessitus sum a cdnsule ... a magistro ad ... 

Certo scis esse praetorem huius urbis? 

Quidni sciam? 

Alloqui aliquem verbis blandis ... verbis durioribus. 

Colloquium L. 


.Argumentum: In hoc colloquio quaesita est colloquendi materia 
.ex simulato ludendi praetextu. Exemplum bonae indolis iuvenum, 

cum alter bene monet, alter paret sine controversia. 


NicolAus, Ge6rgius. 

Nic. Salve, Georgi! Ge. Tu quoque salvus sis, Nicolae. Nic. Lu¬ 
damus paulisper. Ge. Quid ais inepte? Vix scholam ingressus es et 
iam de ludo loqueris. Nic. Noli irasci, quaeso. Ge. Non irascor. 
Nic. Quid ergo sic exclamas? Ge. Accuso tuam stultitiam. Nic. 
Non licet igitur ludere? Ge. Immo licet, at cum tempus est. Nic. 
Vah, tu nimium sapis. Ge. 0tinam saperem satis! sed mitte me, 
quaeso, ut repetam quae mox reddenda erunt praeceptori. Nic. 
Aequum dicis: volo ego quoque tecum repetere, si tibi placet. 
Ge. Eho, quid hoc est? Quid sibi vult ista tam subita mutatio? 
Nonne tu modo locutus es de lusu ? Nic. Locutus sum quidem, sed 
non serio. Ge. Cur simulasti? Nic. Ut paucis tecum fabularer. Ge. 
Quid hoc prodest? Nic. Etiam rogas? Numquam audivisti ex 
praeceptore? Ge. Nunc mihi non occurrit: quid, inquam, prodest 
confabulari? Nic. Ad nos in latina lingua exercendos. Ge. Pro¬ 
fecto recte putas: et ego te nunc magis amo. Nic. Habeo tibi gra¬ 
tiam: age repetamus praelectionem: nam brevi praeceptor aderit. 


ELOCUTIO. 


Ingredi scholam. 

Desiderius vix scholam ingressus est et iam de ludo loquitur. 
Noli irasci mihi, quaeso. 

Provocare ad iram aliquem. 

Accusare aliquem alicuius rei... furti. 

Nimium sapis. 

Repetere reddenda praeceptori. 

Simulare probitatem. 

Simulare morbum. 

Audire aliquid ex aliquo. 

.Non occurrit mihi nunc. 

Exercere se in lingua latina. 

Habeo tibi gratiam. 

Praeceptor brevi aderit... aderit opinione citius. 

Colloquium LI. 


Argumentum: 


Invitatio ad animum relaxandum . Corporis exerci 

tdtio confert valetudini. 


Qdilo, Paulus. 


Odi. Visne venire mecum? Paul. Quo properas? Odi. Ad la¬ 
cum. Paul. Quid eo? Odi. Lotum pedes. Paul. I, sane, nunc lotibne 
mihi opus non est. Odi. Sed interim paulum fabulabimur. Paul. Ne 
fabulari quidem nunc velim. Odi. Atqui utilis est confabulatio, 
modo agat de honestis rebus. Paul. At mihi utilior est ad valetu¬ 
dinem exercitatio corporis. Odi. Quid si mansero tecum? Paul. 
Prudenter facies: et nos pila manuali colludemus. Odi. Bene ver¬ 
tat Deus, maneo. Paul. Alias lotum una tecum ibo: cum scilicet 
longius erit temporis spatium. Odi. Ad ludum igitur nos accinga¬ 
mus. Paul. Nulla est in me mora. 


ELOCUTIO. 

Veni mecum. Latrunculis ludere vel proelia latronum ludere. 
Quo properas? Ad lacum, lotum pedes meos. 

Non opus est Petro lotione. 

Opus est hominibus victu et amictu. 

Confabulari de rebus honestis. 

Exercitatio corporis utilis est ad valetudinem. 

Colludere pila manuali. 

Post prandium exercebo me pila manuali. 

Excipere pilam ... repellere pilam ... remittere pilam. 

Deus bene vertat. 

Cum longius erit mihi temporis spatium, ibo tecum. 

Accingere se ad iter... ad ludum. 

Accingere se operi, ad rem aliquam. 


Coll6quium LII. 

Argumentum : Invitatio ad ambulationem. Dei opera invitare 

debent ad eum imitandum. 

Arnulphus, MaximiliAnus. 

Arn. Iam dudum taedet me toties repetere lusus scholdsticos. 
Max. Quid facias igitur? Arn. Eamus in hortum nostrum. Max. 

Quid agemus? Arn. Ambulabimus, colloquemur, Dei beneficia in 
eius operibus commemorabimus. Max . Nihil sane iucundius: sed 
petenda erit a praeceptore venia. Arn. Iam impetravi mihi et 
item alteri, quem vellem ducere. Max. Bene res habet, eamus, 
ducente Deo. Arn. Precor ut nos custodiat. Max. Ego quoque idem 
precor tecum. 


ELOCOTIO. 

Taedet me vitae, taedet me vivere. 

Ire in hortum. 

Commemorare beneficia Dei in eius operibus. 
Nihil iucundius est isto lusu. 

Petenda est venia a praecept6re. 

0 

Impetravi potestatem ludendi. 

Precor, ut Deus te ducat et reducat. 


Coll6quium LUI. 

Argumentum: Invitatio ad lusum. Eventus ludi. Quidquid nobis 
decidit , est boni consulendum. Ditare aliquem solius est Dei. Spe 
lucri non est ludendum. Ethnicorum doctrina de fortuna. Admonitio 
cdreat odio et invidia. Solus Deus est animorum scrutator. 

Exemplum admonitionis mutuae. 


Henricus, Bonifacius. 

Hen. Ubi sunt iuglandes tuae? Bon. De quibus loqueris iu- 
glandibus? Hen. Quas hodie ex praemio accepisti. Bon. Ubi sint, 
rogas? Quasi eas tibi servare debuerim. Hen. Non sic intellego: 
sed quaero, quid feceris. Bon. Edi in merenda. Hen. Edisti, miser? 
Cur potius non servasti ad ludendum? Bon. Edere malui, quam 
perdere. Hen. Non poteras perdere nisi duodecim. Bon. Fateor. 
Hen. Quod si sors tulisset, potuisses ducentas aut fortasse plures 
lucrifacere. Bon. Dubius est, ut vulgo dicitur, ludi eventus. Hen. 
Quid tum? Ubique parati esse debemus in utramque partem, et 
boni consulere, quidquid nobis evenerit. Bon. Istud ego scio: sed 
non sum admodum ludendi peritus in eo genere. Hen. Abi, num- 
quam rem facies. Bon. Nemo rem facit, nisi Deo volente, nec ego 
ditari ex ludo velim. Hen. Ergo, ut video, quaerendus est mihi 
collusor alius. Bon. Nihil sane impedio. Sed mane parumper. Hen. 

Quid vis? Bon. Quid tu vocas sortem, de qua hic mihi mentionem 
fecisti? Hen. Ipsam fortunam. Bon. Quid autem est fortuna? Hen. 
Stultorum opinio. Bon. De fortuna quid opinantur stulti? Hen. 
Nunc mihi non vacat de hoc tibi respondere: sed vide annotatio¬ 
nem praeceptoris in Catonem. Bon. In quem locum? Hen. In illum 
versiculum: « Indulget fortuna malis, ut laedere possit ». Bon. 
Ut video, non ignoras, quid sit fortuna. Hen. Satis scio fortunam 
nihil esse. Bon. Cur ergo dixisti, quod si sors tulisset? Hen. Acci¬ 
dit ut sic loquar ethnicorum more. Nam eorum libri, ut saepe 
docet praeceptor, pleni sunt eiusmodi impiae doctrinae. Bon. Nihil 
mirum: nempe illi veram Dei cognitionem non habuerunt. Hen. 
Sed audi me, Bonifaci, si vis amplius disputare, quaere tibi alios 
disputatores: nam mihi nunc serio ludendum est: volo tamen 
prius te vicissim admonere. Bon. O quam gratum mihi feceris! 
Hen. Nonne tu dixisti haec verba: Dubius est ludi eventus? Bon. 
Fateor me dixisse, sed praemunivi. Hen. Quomodo hoc intellegis? 
Bon. Addidi enim haec tria verba: ut vulgo dicitur. Hen. O astu¬ 
tam vulpeculam! os occlusisti mihi. Sed haec inter nos sine odio 
aut malevolentia dicta sint. Bon. Novit Deus utriusque animum. 
Hen. Est enim ille solus animorum scrutator. Sed quid tu? Vis 
hic solus otio torpescere? Bon. Cogito, quo lusu me exerceam. 
Hen. Quasi sit diutius cogitandum. Age, sequere me, dabo tibi 
mutuo iuglandes. Bon. Amice nunc loqueris, sed quando reddam? 
Hen. Ad calendas graecas: si non poteris citius. Bon. O festivum 
caput! eamus. 


ELOCUTIO. 

Accipere aliquid ex praemio. 

Has iuglandes accepi ex praemio. 

Tibi non servavi. 

Servare ad ludendum... spe lucri. 

Edere in merenda. 

Quod si sors tulerit. 

Lucrifacere pecuniam. 

Dubius est ludi eventus, ut vulgo dicitur. 
Paratus sum in utramque partem. 

Boni consulendum, quidquid nobis accidit. 
Non sum ludendi peritus in eo genere. 
Peritus lusus ... iuris, legis. 

Numquam rem facies. 

Nemo rem facit, nisi Deo volente. 

Ego ex ludo ditari nolim. 

Quaerendus est tibi collusor alius. 

Quaerere collusorem. 

Facere mentionem alicuius rei; de re dliqua. 

Non vacat mihi nunc respondere tibi. 

Respondere alicui de re aliqua, et aliquid. 

Loqui more ethnicorum. 

Liber plenus impia doctrina; vel impiae doctrinae. 
Facere alicui gratum. 

Occludere alicui os. 

Obturare hominibus ora. 

Haec inter nos dicta sint. 

Deus est animorum scrutator. 

Torpescere otio. 

Exercere se ludo Aliquo. 

Sequi aliquem ... Christum. Dare alicui aliquid mutuo. 
Reddes mutuum ad calandas graecas. 


Colloquium LIV. 

Argumentum: Invitatur ad lusum quidam: __ ille studium praefert 
lusui. Exemplum rarum pueri studiosi. Omnia tempus habent. 

Utendum remissionibus in tempore. 

Robertus, St£phanus. 

Ro. Qua de re sic elatus es laetitia? Steph. Pater meus adve¬ 
nit modo. Ro. Quid mea refert? Steph. Immo plurimum, quia no¬ 
bis impetravit ludendi veniam. Ro. Ain tu? Steph. Vide iuvenes 
iam ludentes in area. Ro. Ludant sane alii: ego studere malim, 
quam ludere. Steph. Nec minus ego, sed in tempore. Nam, ut est 
in proverbio: « Omnia tempus habent ». Unde et nos recte monet 
Cato noster: « Interpone tuis interdum gaudia curis, ut possis 
animo quemvis sufferre laborem ». Ro. Vera sunt, quae dicis, 
fateor: sed interim omitte me, ut serio studeam. Steph. Per me 
studeas licet: nihil impedio: at ego hac utar occasione. Ro. Utere 
sane. 


ELOCUTIO. 

Efferri laetitia... iracundia. 

Efferri studio videndi aliquem. 

Efferre animum... pedem porta. 

Pater meus advenit modo. 

Quid mea refert ? 

Quod tua nihil refert, percontari desine. 

Plurim um mea et fratris mei et totius civitatis interest.. 

Impetravi veniam ludendi. 

Qmnia tempus habent. 

Interpdnere gaudia curis suis. 

Sufferre laborem. 

Per me studeas licet. 

Uti occasione. 


Colloquium LV. 

Argumentum: Silverius et Theodorus parant se ad ludendum pila 

manuali. 

Silv£rius, Theod6rus. 

Sil. Impetrasti ludendi facultatem? Theo. Impetravimus. Sil. 
Ad quod usque tempus? Theo. Ad cenam usque. Sil. Qui dederunt 
versus? Theo. Primi et secundi. Sil. Quid ceterae classes? Theo. 
Primus quisque decurio trium proximarum classium pronuntiavit 
unam e Sacris Litteris sententiam. Sil. Nonne precati estis, ut 
solemus? Theo. Precati et quidem praesente ludimagistro: tu 
vero ubi eras? Sil Eram domi a matre arcessitus. Theo. Nunc 
igitur, quid agere cogitas? Sil. Ludere sesquihoram, deinde ad 
studium me recipere. Theo. Vin' tu, tibi sim collusor? Sil. Quidni 
velim? Theo. Quo lusu nos exercebimus? Sil. Nullus est mihi 
incundior pila manuali. Theo. Nec mihi quidem. Sil. Visamus 
igitur, an ceteri partes sortiti sint, nam si soli ludamus, minus 
erit voluptatis. Theo. Visamus sane. 


ELOCUTIO. 

Impetrare facultatem ludendi. Latrunculis ludere; proelia 
latronum ludere. 

Ad quod usque tempus impetrasti facultatem ludendi? Ad vespe¬ 
ram usque. 

Pronuntiare sententiam e Sacris Litteris ... ex. catechesi. 
Arcessitus sum domum. 

Ludere sesquihoram. 

Recipere se domum... ad lusum. 

Vin’, ut tibi sim collusor? 

Quo lusu exercebimus nos? 

Manubriati reticuli ludus; manubri&to reticulo ac pila ludere. 
Quod lusus genus tractabimus? 

Ludemus alea. 

Ludemus conis. 

Contendamus cursu. 

Nullus lusus iucundior est pila manuali. 

Sortiri partes. 

Ego et Fridericus ab eadem stamus parte. 

Contrarias partes tuentur Arnulphus et Georgius. 

Contingit mihi id quod volui. 


Colloquium LVT. 

Argumentum : Non solum nobis nati sumus: sed alius alium sollicite 

curare debet in tempore. Exemplum tempestivae admonitionis . 


Torquatus, Vinc£ntius. 

Tor. Quid cdgitas, Vincenti? Cave tibi, obsecro. Vin. Quid 
mihi cavebo? Tor. Ne in morbum incidas. Vin. Qua ex causa? 
Tor. Ex nimia lusus intemperantia. Vin. Unde apparet pericu¬ 
lum? Tor. Quia totus aestuas, totus sudore mades. Vin. Recte et 
in tempore admones: profecto non sentiebam. Tor. Desiste, si me 
audis. Vin. Audio vero libenter, ac tibi morem gero: quis enim 
respuat tam fidele consilium? Tor. Deterge faciem sudariolo, et 
indue te celeriter: ne subitum frigus contrahas. Vin. Habeo tibi 
gratiam: nam fere morbis sum obnoxius. Tor. Quid est causae? 
Vin. Infirmitas meae valetudinis: vides enim, quam imbecillo sim 
corpore. Tor. Eo magis debes tibi cavere. Vin. Istud probe novi, 
et parens uterque me monet saepissime; sed quid agas? Natura 
proni sumus in nostram perniciem. Tor. O mi Vincenti, non est 
voluptati serviendum, sed temperantia valetudini consulendum. 
Vin. Est in promptu carmen Catonis in eam sententiam. Tor. 
Teneo, sed de his alias: iam satis indutus es, non est, quod hic 
morere diutius. Vin. Vale, Torquate, monitor amicissime. Tor. 
Vin’ tu domum te deducam? Vin. Nihil opus est deductione: 

ego belle ma habeo, Dei beneficio. Tor. Mi Vincenti, cura ut 

valeas. 


ELOCUTIO. 


Cogitare de re aliqua. 

Cogitare etiam atque etiam. 

Cavere sibi ab aliquo; aliquem. 

Cavere aliquid... vitia. 

Cave, ne hoc facias ... cave hoc facias, cave feceris. 
Incidere in morbum ... in febrim. 

Madere sudore. 

Desistere a sententia sua. 

Desistere de sententia ... sententia desistere; coeptis. 
Gerere morem alicui. 

Respuere fidele consilium praetoris. 

Detergere faciem sudariolo. 

Induere se ... induere pallium ... non fuit indutus pallio. 
Contrahere frigus subitum. 

Avia mea multis morbis est obnoxia. 

Esse corpore imbecillo. 

Proni sumus in perniciem nostram ... pronus ad iram. 
Servire alicui... soror mea servit mercatori. 

Consulere valetudini suae. 

Pecunia est in promptu... habere praesentem pecuniam. 
Nondum est indutus pallio. 

Belle habere, bene valere. 


Colloquium LVU. 
Argumentum: Diligentiae laus. 


ViNCENTius, AugustInus. 

Vin. Cur hodie non lusisti nobiscum? Au. Non erat mihi lu¬ 
dendi spatium. Vin. Quid habebas negotii? Au. Non absdlveram 
pensum meum. Vin. Quod pensum? Au. Dimidium exemplar fuit 
mihi perscribendum. Vin. Perfecistine? Au. Perfeci. Vin. Laudo 
tuam diligentiam, ludes alias otiose. Au. Cum voluerit Deus. Vin. 
Recte dicis; nam absque voluntate eius fieri nihil potest. 

ELOCOTIO. 


Praebere se exemplum virtutis. 

Lude nobiscum, Friderice. 

Ego ludum absolvam... ad finem usque persequar. 
Habeo aliquid describendum. 

Praescribere alicui, ad Aliquem, de aliqua re. 
Scribere ad exemplar. 

Scribere litterarum formas. 

Lude otiose ... ludamus, dum licet per lucem. 


FINIS LIBRI SECUNDI 

LIBER TERTIUS 


De m<5ribus aliisque extra litterArum stDdia actiQnibus 




Colloquium I. 


Argumentum: Praeceptum de parentum oboedientia refertur ad 

omnes , qui nobis praesunt. Contentiones vitandae. 


Aj.bSrtus, AegIdius. 

Alber. Nescis nos vetitos esse submisse loqui inter nos? 
Aeg. Quidni sciam, cum praeceptor tam saepe nobis inculcet eius 
rei causas? Albert. Cur igitur modo fecisti contra? Aeg. Quia 
Robertus ita me coeperat alloqui. Alber. Quid tum? debuisti eum 
admonere, non imitari. Aeg. Debui, sed tunc mihi non venit in 
mentem. Alber. Sed interim notandus es. Aeg. Minime vero: 
nisi vis esse ipso praeceptore severior. Alber. Dic mihi causam. 
Aeg. Quia praeceptor vetat quempiam notari, qui sponte delictum 
agnoverit: modo ne tale sit factum, quod verbo Dei interdictum 
sit. Alber. Nonne a Deo praeceptum est, ut parentibus oboedia¬ 
mus? Aeg. Illud est quintum decalogi praeceptum. Alber. Atqui, ut 
legimus in libro catecheseos, praeceptum illud patet latius. Nam 
parentum nomine praeceptores complectitur et magistratus, et 
denique omnes, quibus Deus ipse nos subiecit. Aeg. Non equidem 
nego, vera esse, quae dicis: sed malo praeceptorem consulere, 
quam tecum disputare: alioqui in maius malum me induceres, 
quod est contentionis vitium, multo magis a praeceptore vetitum. 
Alber. Aequum dicis, memineris igitur praeceptorem admonere, 
cum rationes a nobis exigit. Aeg. Ne putaveris me obliturum: 
praesertim cum mea res agatur. 


ELOCUTIO. 

Vetitum est quemquam loqui. 
Praeceptor vetuit primum notari. 
Pater vetuit filium exire domo. 

Ridendo dicere verum, quid vetat? Vetuit ante brumam aliquid 
novi negotii incipi. 

Loqui submisse. 

Frater tuus semper facit contra ... semper est contrarius; nititur 
in vetitum. 

Coepit me caupo alloqui. 

Admonere aliquem. 

Admonere aliquem alicuius rei; de aliqua re. 

Imitari aliquem... chirographum alicuius... sermones hominis. 
Haec res mihi non venit in mentem. 

Hi garrientes extemplo notandi sunt. 

Observator praeceptore ipso severior est. 

Dic mihi causam absentiae tuae. 

Agnoscere sponte delictum. 

Hoc verbo Dei interdictum, vetitum est. 

A Deo praeceptum est, ut oboediamus parentibus. 

Oboedire, morem gerere alicui. 

Illud est quintum, sextum decalogi praeceptum. 

Praeceptum quintum nomine caedis etiam complectitur iram et 
invidiam. 

Deus subierit nos magistratui. 

Consulere praeceptorem. 

Consulere alicui. 

Inducere in malum ... in tentationem. 

Vitium contentionibus vetitum esse omnibus liquet. 

Memineris admonere praeceptorem. 

Exigere rationem ... pensionem ... poenam ab aliquo. 

Exactae aetatis vir... exacto mense. 

Res mea agitur. 

Tunc tua res agitur, paries cum proximus ardet. 


Colloquium II. 

Argumentum: Admonitio de civilitate morum. 

Cornelius, BAsiLfus. 

Corn. Heus tu, praeceptor adest. Basii. Quid tum? Corn. 
Respice ad eum. Basii. Quam ob rem? Corn. Ut ei caput aperias 
et venientem salutes. Basii. Ita decet facere: sed aliud cogitavi. 
Corn. Tace. 

ELOCUTIO. 


Quid tum? 

Praeceptor adest. 

Respicere ad aliquem... respicere finem. 

Aperire alicui caput. 

Saluta venientem. 

Eum ingredientem salutavimus. 

Decet omnes huius Academiae tirones, discipulos ita facere. 
Cogitare aliud ... cogitare aliquid dies et noctes. 

Cogitare de re aliqua. 


Colloquium III. 

Argumentum: Duo ad tonsorem euntes colloquuntur. Nemo gaudet 

se odiri intempestive. 

ConrAdus, Gregarius. 

Conrad. Quonam is tam celeriter? Greg. Ad tonsorem. Conrad. 
Ego quoque una tecum. Greg. Rogasti veniam? Conrad. Non 
rogavi: sed tantisper exspecta me, dum eo rogatum. Greg. Festina 
igitur. Conrad. Mox redibo. Redii: eamus nunc iam. Greg. Quo 
vultu te praeceptor excepit? Conrad. Hilari sane. Greg. Eodem 
me quoque acceperat. Conrad. Non solet irasci nobis, nisi eum 
adeamus intempestive. Greg. Quotusquisque id non aegre fert? 
Conrad. Etiam nos, qui adulescentes sumus, saepius irascimur 
condiscipulis, cum studia nostra, quantulacumque sunt, interpel¬ 
lant. Sed iam desinamus: optime tonsorem ante officinam video. 
Greg. Euge, nulli sunt igitur exspectantes: ita fiet, ut minus 
diu moremur. 


ELOCUTIO. 

Quonam is tam celeriter? Quo properas? 

Ad tonsorem, habitantem in foro frumentario. 
Rogare veniam delicti. 

Praeceptor excepit Bernardum vultu hilari. 

Irasci alicui ... vereor, ne paedagogus irascatur mihi. 
Adire aliquem intempestive. 

Aegre ferre aliquid. 

Interpellare studia alicuius. 

Video tonsorem ante officinam. 

Ante officinam librariam. 

Morari, remorari, cunctari, moram trahere, moram facere, pro¬ 
ducere, interponere moram. 

In me non erit mora; ego non ero in mora. Per me nulla erit 
mora. 

Remorari aliquem ... afferre alicui moram. 

Exspectare aliquem, manere aliquem, praestolari; exspecta me 
hic tantisper, dum redeam. 


Colloquium IV. 


Argumentum: Desiderius et Dionysius colloquuntur de matrimonio . 
Adulescens doctus et bene moratus . Puella bene instituta . Exemplum 

prosperi coniugii. 


Desiderius, Dionysius. 

Desid. Euge, audivi sororem tuam nupsisse. Dionys. Verum 
audisti. Desid. Quis est maritus eius? Dionys . Quidam civis 
Lugdunensis, honestis parentibus progenitus. Desid. Estne dives? 
Dionys . Talis habetur: sed tamen pater meus haec longe pluris 
facit: primum, quod ille sit bene moratus adulescens: deinde, 
quod non solum doctissimus, sed etiam bonarum litterarum aman- 
tlssimus: denique, quod verus Dei cultor et Christianae religionis 
summus observator. Desid . Mihi narras egregios adulescentis titu¬ 
los. O felicem sororem tuam, quae Dei beneficio talem virum nacta 
est! Dionys. Felicem sane non abs re dixeris: modo bonum illud 
perpetuo sic agnoscat, ut semper meminerit ex Dei bonitate 
profectum esse, ob idque immortales agat eidem gratias. Desid. 
Credo id eam facturam. Dionys. Ita spero quidem, sic enim a pa¬ 
rentibus semper instituta est in doctrina Christiana. Sed me iam 
alio revocant domestica negotia. Ergo vale, mi Desideri. Desid. 
Tu quoque bene vale, suavissime Dionysi. Dionys. Quid vis? 
Desid . Ut verbis meis dicas salutem plurimam tuis omnibus, 
praecipue patri matrique, et ipsi novae nuptae: meque ei gratulari 
faustum illud coniugium. Dionys. Ego vero id faciam, et quidem 
libentissime. 

ELOCUTIO. 


Audivi sororem tuam nupsisse fratri meo. 

Mercator Heidelbergensis. 

Progenitus parentibus honestis ... bonis parentibus prognatus est. 
Ampla et honesta familia progenitus, natus. 

Nobili genere natus est; summo genere natus, claris maioribus, 
nobilissima familia. 

Stirpe antiquissima. 

Obscuris natus parentibus; obscuris natalibus ortus; obscuro loco 
natus, vel ignobili. 

Maritus Margaritae habetur vir dives. 

Ego pluris facio virtutem quam nummos. 

Adulescens bene moratus. 

Amantissimus bonarum litterarum. 

Narrare alicui aliquid, de re aliqua. 

Unusquisque gaudet se honorifice appellari ... se titulis ornari 
egregiis. 

O felicem sororem tuam, quae virum talem nacta est. 

Nancisci aliquid beneficio Dei. 

Non abs re fratrem tuum dixeris felicem. 

Agnosco bonum illud ex bonitate Dei profectum esse. 

Multa ab ipso in me beneficia sunt profecta. 

Ago Deo gratias immortales ... agamque, dum vivam. 

Agas parentibus tuis meo nomine diligenter gratias. 

Credo sororem hoc facturam esse. 

Instituere aliquem litteris graecis. 

Sic institutus est a praeceptore ... in doctrina Christi. 

Informare, instituere aliquem in ingenuis artibus. Imbuere ali¬ 
quem bonis moribus, doctrina, religione. Erudire aliquem in his 
vel illis rebus. 

Negotia domestica me alio iam revocant. 

Dic omnibus tuis verbis meis salutem. 

Saluta omnes tuos meo nomine. 

Dixi salutem pluriman novae nuptae. 

Gratulor sorori tuae faustum hoc coniugium. 

Gratulor tibi hanc rem, hac re, de hac re ... Gratulor tibi ductam 
uxorem. 


Colloquium V. 

Argumentum: Docti adulescentis colloquium cum puero qui me¬ 
diocriter profecit. Admonitio ad praestandam mutuam opem. 


137 



Precatio. Quid pueris agendum cum mane surrexerint. Deus agno¬ 
scendus est adiutor. Spes certa in Deo posita neminem frustratur. 

Philosophi ethnici midta verbo divino consentanea dixerunt. 

EduArdus, Alb^rtus. 

Eduard. Quota hora surrexisti hodie? Alber. Paulo ante 
quintam. Eduard. Quis te expergefecit? Alber. Nemo. Eduard. 
An ceteri iam surrexerant? Alber. Nondum. Eduard. Non isti 
eos excitatum? Alber. Non ii. Eduard. Quam ob rem? Alber. 
Nescio, nisi quia non putabam illud ad me pertinere. Eduard. An 
non te illi excitant interdum? Alber. Immo saepissime. Eduard. 
Debuisti igitur similiter facere. Alber. Debui, fateor. Eduard. 
Memento igitur ut posthac facias. Alber. Faciam, Deo iuvante. 
Eduard. Sed tu quid fecisti, cum surrexisti e lecto? Alber. Primum 
flexis genibus precatus sum Patrem caelestem nomine Filii eius 
Domini nostri Iesu Christi. Eduard. Factum bene, quid postea? 
Alber. Deinde ornavi me, et curavi corpus mediocriter, ut Chri¬ 
stianum decet: postremo ad cotidiana studia me rettuli. Eduard. 
Si perges sic facere, ne dubitaveris, quin Deus tua iuvet studia. 
Alber. Adhuc me semper iuvit, quae est eius benignitas, nec me, 
ut spero, derelinquet. Eduard. Recte loqueris: nec ille spem 
tuam frustrabitur. Alber. Anno superiore didici in Catone: 
« Spem retine, spes una hominem nec morte relinquit ». Eduard. 
Quod retinuisti, bene fecisti: est enim egregia sententia et homine 
Christiano digna. Alber. Atqui auctor eius libri non fuit Chri¬ 
stianus Eduard. Non fuit, certa res est. Alber. Unde igitur 
sumpsit tot pulchras sententias? Eduard. Maxime ex philosophis 
ethnicis. Nam et ipsi divino spiritu illuminati, plurima dixerunt, 
quae sunt verbo Dei consentanea: quod tu quoque videre aliquan¬ 
do poteris, si litterarum studium prosequere. Alber. Ego prose¬ 
quar, ut spero, dummodo ipse Deus det patri meo vitam longiorem. 
Eduard. Precare diligenter et ex animo, ut hoc contingat. Alber. 
Cotidie id precor saepe. Eduard. Det tibi Dominus Deus in omni 
opere bono perseverantiam. Alber. Quod mihi optas, idem tibi 
precor: et gratias ago, quod me tam fraterne monuisti. 


ELOCUTIO. 

Ego surrexi paulo ante quintam, sed conturbernalis meus hora 
septima. 

Expergefacere aliquem: excitare aliquem e somno vel somno. 

Experrectus ... expergefactus. 

Pater nondum surrexit, cubitu, e strato, e lecto. 

Multo ante lucem surrexit, antevertit solis ortum, summo mane 

surrexit, primo diluculo. 

Dare signum surgendi. 

Quin surgis? 

Surgere sella, a sella, a mensa surgere. 

Ibo excitatum Paulum. 

Illud ad me pertinet. 

Illi excitant me interdum e somno. 

Fac similiter. Tu quoque fac simile, sic ars deluditur arte. 
Flectere genu, inclinare utrumque genu. 

Decet christianos precari Patrem caelestem coniunctis manibus, 
suspicientes in caelum. 

Frustrari spem alicuius; fides eius nos est frustrata. 

Spes me frustrata est; frustratus sum mea spe,deceptus sum mea 
spe. 

Retinere spem. 

Sententia homine christiano digna. 

Haec sententia ex philosophis ethnicis desumpta est. 
Consentaneum est verbo Dei; veritati consentaneum. 

Prosequi studium litterarum. 

4 

Precari ex animo. 

Cum attentissima cogitatione. # 

Citra festinationem... distincte. 

Quod mihi optas, idem precor tibi. 


Colloquium VI. 

Argumentum: Admonitionem, bonam iuvenis bonus in partem 

bonam accipit, et gratias habet monitori. 


Franciscus, Felix. 

Fran. Quid fecisti regula mea? Fel. Reliqui in pergula supe¬ 
riore. Fran. Cur eam reliquisti? Fel. Oblitus sum. Fran. Non 
recte factum: sed tu sic fere soles, si quid tibi fuerit commoda¬ 
tum. Fel. Piget me neglegentiae meae. Fran. Non satis est dolere, 
nisi mores mutare velis. Fel. Deum precabor, ut eos mihi mutare 
velit. Fran. Si sapis: alioqui nemo tibi posthac commodabit. Fel. 
Habeo gratiam, quod me tam amice monueris. Fran. I nunc repe- 

titum meam regulam: est enim ea mihi opus ad ducendas in 
charta lineas. Fel. Nunc eo. Fran . Refer ad me in cubiculum. FeL 
Mox habebis. 


ELOC0TIO. 

Reliqui regulam tuam in pergula superiore. 

Oblivisci rem aliquam. 

Commodare alicui aliquid ... utendum dare, dare commodato. 
Piget me neglegentiae tuae. 

Mutare mores. 

Vulpes mutat pilos, non mores. 

I petitum libros tuos. 

Opus est mihi regula ad ducendas lineas in charta. 

Refer ad me regulam. 

Referre in adversaria aliquid ... in album. 

Referre responsum alicui. 

Referre in numerum bonorum aliquem. 


Colloquium VII. 

Argumentum: Gabriel Germanum Christiane et humaniter admo¬ 
net: eidem bene ultro facit . Caritas . Verecundia in petendo. 

Liberalis in dando , petere quoque non dubitat. 


Gabriel, GermAnus. 

Gabr. Miseret me tui. Ger. Quid ita? Gabr. Quod lapide tam 
misere abutaris. Ger . Quomodo abutor? Gabr. Quia pessime trac¬ 
tas eum in acuendo. Ger. Non est culpa mea, noli errare. Gabr. 
Cuius igitur? Ger. Scalpelli mei, cuius acies obtusa. Gabr. Scal¬ 
pellum in culpa non est, sed tu ipse. Ger. Cur istud dicis? Gabr. 
Quia debuisti aut scalpellum tuum acuere, aut aliud aliunde ro¬ 
gare commodato, saltem ad praesens negotium. Ger. Non audeo 
petere. Gabr. Quid times? Ger. Ne mihi denegetur. Gabr. Ecce 
tibi meum. Ger. Gratias ago. Gabr. Otere, quantum vis, sed recte. 
Ger . Sciens non abutar. Gabr. Nec sis posthac tam verecundus in 
petendo. Ger. Sic est ingenium meum: soleo dare libentius quam 
petere. Gabr. 0tinam multi essent tui similes! sed tamen qui li¬ 
benter dat beneficium, is petere quoque libere potest. Sed ego te 
nimis detineo: perfice, quod coepisti. 

ELOCUTIO. 


Miseret me tui. 

Tangor, moveor, erga te misericordia ... misereor tui... miseror te. 
Tenet me tui misericordia, commoveor, permoveor, capior miseri¬ 
cordia tui. 

Misericors sum in te. 

Abuti re aliqua. 

Pessime tractare aliquem. 

Christophorus pessime tractavit lapidem suum in acuendo. 

Non sum in culpa. 

Sum insons culpae ... non sum compos culpae... non est culpa 
mea. 

Noli culpam in me transferre, mihi attribuere, assignare, in me 
conlcere, mihi imponere. 

Libero eos culpa. 

Acies scalpelli tui obtusa est. 

Acuere cultrum. 

Dare commodato alicui aliquid. 

Rogare, petere, accipere aliunde commodato. 

Hanc pecuniam mutuo accepi; mutuatus sum hanc pecuniam, 
credita est mihi haec pecunia, mutuo data. 

Denegare alicui aliquid. - 
Timeo, ne denegetur mihi. 

Utere meis libris, quantum vis. 

Sciens abusus est penna mea. 

Verecundus in petendo. 

Sic est ingenium meum. 

Hoc habeo a natura... soleo libentius dare quam petere. 

Otinam multi essent tui similes; similes matri, dissimiles patri. 
Dare beneficium alicui. 

Detinere aliquem spe inani. 

Perfice quod coepisti. 


Colloquium VIII. 

Argumentum: Admonitus monitorem vicissim monet. Suspectus 
caveas, ne sis miser omnibus horis: Nam timidis et suspectis 

aptissima mors est. In suspiciosos. 

Henricus, Hermes. 

Hen. Cur solus rides? Herm. Quid tua? Hen. Quia fortasse 
rides me: Herm. Unde tibi orta est ista suspicio. Hen. Quia ma¬ 
lus es. Herm. Omnes quidem mali sumus: at ego te peior non 

sum. Nemo igitur ridet, nisi aliquem irrideat? Hen. Non sic in¬ 
tellego: sed qui solus ridet, ut saepe audivi, aut stultus est, aut ali¬ 
quid mali cogitat. Herm. Ista sententia cuius sit nescio, sed 
cuiuscumque sit, non est semper vera, tamen admonitionem tuam 
in bonam partem accipio: teque moneo vicissim, ut caveas suspi¬ 
ciosus esse: « Nam timidis et suspectis aptissima mors est »: ut 
est in morali nostro carmine. Hen. Memini: boni tamen consulo 
admonitionem tuam. 


ELOCUTIO. 

Ridere, cachinnari, tollere cachinnum; solute, profuse ridere. 
Quid rides? 

Derides? Irrides? Etiam rides me? 

Ridere, irridere aliquem; ludere, deludere, illudere, ludibrio ha¬ 
bere, suspendere naso, ludificari. 

Per telephonium colloqui; per telephonium loqui. 

Excipere risu dliquem. 

Unde orta est tibi haec suspicio? 

Unde tibi hoc venit in suspicionem? 

Suspicionem a se removere, propulsare. 

Suspicio in eum cadit, ad eum pertinet, in eo residet, consistit. 
Ego non sum peior te. 

Solum aut nullam evidentem ob causam ridere, stultitiae signum 
est. 

Cogitare aliquid mali. 

Accipere in bonam partem. 

Caveas suspiciosus esse. 

Suspectus alicuius rei, aliqua re, super aliqua re, suspectum esse 
alicui. 

Boni consulere aliquid. 


Colloquium IX. 

Argumentum: Desiderius Iacobum monet, ne sit curi6sus alienarum 
rerum percontator. Horatius: Percontatdrem fugito: nam garrulus 
idem est: Nec retinent patulae commissa fidiliter aures. Exemplum 

in percontatores. 

Desiderius, Iac6bus. 

Desid. Unde venis? Iacob. Domo. Desid. Quid agitur domi 
vestrae? Iacob. Nihil tua refert. Desid. Fateor: sed familiares 

sic rogare fere solemus, perinde quasi rogemus: quomodo valetis? 
Quomodo se vestrae res habent? Iacob. De re aliena nimium per¬ 
contari non decet. Desid. Taceo: sed videris mihi pro aetate 
nimis sapere. Iacob. Nihil meum dico: id audivi saepe. Desid. Ego 
quoque non semel audivi. Iacob. Cur ergo non uteris? Desid. Quia 
non semper in mentem venit. Iacob. Immo quia tu es perconta¬ 
tor: quae res non sine causa datur vitio. Desid. Habeo gratiam, 
quod me adeo amice moneas: posthac, adiuvante Deo, cavebo 
ineptus esse. Iacob. Ita paulatim sapies. 


ELOCUTIO. 

Petrum iamiam venisse domo audio. 

Quid agitur domi vestrae? 

Nihil tua refert. 

Quod tua nihil refert, percontari desine. 

Percontatorem fugito, nam garrulus idem est. 

Quomodo valetis? 

Quomodo res vestrae se habent? Quo in statu sunt res vestrae? 
Videris mihi nimis sapere... pro aetate tua... 

Nihil dico meum. 

Non venit mihi in mentem. 

Haec res datur vitio. 

Cave ineptus esse. 

Cave tibi ne sis ineptus. 


Colloquium X. 

Argumentum : Lambertus cum Leondrdo mictum ire cupiens con 

fabulationis ergo ab eo reprehenditur. 


Lambertus, LeonArdus. 

Lambert. Vis venire mictum? Leonard. Satis otiose minxi. 
Lambert. Eamus una, quaeso, ut paulisper fabulemur. Leonard. 
Tace, inepte, nisi vis accusari: non est fabulandi tempus. Nonne 
debuisti meiere cum ientaretur? Lambert. Debui, sed oblitus sum. 
Leonard. Ito igitur solus, cum bona venia praeceptoris: nec sis 
posthac tam obliviosus. Lambert. Parebo tibi, et recordabor. 

ELOCUTIO. 


Ire una mictum. 

Oblitus sum mingere, reddere urinam. 
Admodum obliviosus est. 

Parere alicui... tempori... cupiditatibus suis. 


Colloquium XI. 

Argumentum: Marcus officium petit a Methodio: hic occupa¬ 
tionem causatus belle denegat. Alter non urget ulterius. Exemplum 

modestiae, tum in petendo, tum in denegando. 


Marcus, Meth6dius. 

Mare. Visne mihi describere praelectionem? Meth. Cur non 
habes? Mare. Quia heri fui occupatus. Meth. Accipe meum librum 
et describe. Mare. Non ignoras me lentius scribere: et tu citius 
totum descripseris quam ego quattuor aut quinque versiculos. 
Meth. Quaere tibi alium scriptorem: nunc ego tibi non possum 
dare operam. Mare. Cur non? Meth. Est mihi aliud negotium, 
idemque pernecessarium. Mare. Nolo te urgere, nec possum qui¬ 
dem: sed saltem commoda tuum librum chartaceum. Meth. Ac¬ 
cipe: utere ut libet, modo ne abutare. Mare. Nihil est, quod 
verearis. 


ELOCUTIO. 

Describere alicui aliquid; ascribere. 

Occupatum esse in re aliqua. 

Occupatus est in struendo ligno. 

Scribere lentius, manu sua... raptim, tumultuante calamo, festi¬ 
nante calamo, cito. 

Dare operam alicui... subvenire, opem ferre, auxilio esse, adiu- 
mento esse, subsidio venire alicui. 

Est mihi aliud negotium, idemque pernecessarium. 

Urgere aliquem. 

Nihil est, quod verearis. 

Vereor, ne mihi suscenseat. 

Vereor, ut possim. 

Colloquium XII. 


Argumentum: Ab amico petitur aliquid operae: promittitur per 

opportunitatem. Exemplum amici officiosi. 

NicolAus, Robertus. 

Nicol. Cur non scribis? Robert. Quia non libet. Nicol. Atqui 
praeceptor iusserat. Robert. Scio: sed est mihi aliquid legendum 
prius, praeterea nihil habeo, quod nunc scribam. Nicol. O si velles 
mihi scribere! Robert. Quidnam? Nicol. Sunt mihi describenda 
dictata praeceptoris. Robert. Quae dictata? Nicol. In Ciceronis 
epistulas. Robert. Libenter describam tibi: sed exspecta feriarum 
diem proximum. Nicol. Exspectabo igitur: sed noli me fallere, 
quaeso. Robert. Nec sciens, nec volens fallam. 

ELOCOTIO. 

0 

Non libet mihi nunc scribere. 

Non licet mihi. 

Praeceptor iussit nos omnes scribere ... quidquid praeceptor iussit, 
faciendum. 

Non habeo nunc quod scribam. 

Est mihi aliquid legendum, scribendum. 

Scribere, conscribere, scriptis mandare, litteris prodere, littera¬ 
rum monumentis mandare, litteris consecrare, scriptum relin¬ 
quere. 

Scribere aliquid carmine, metris, versibus. 

Scribere soluta oratione, prosa. 

Describere dictata praeceptoris in Ciceronis epistulas. 

Hoc scripsit Cicero ... hoc Cicero scriptum reliquit, in scriptis 
reliquit. 

Exspectare diem feriarum; feriae Natalis Domini; dies feriatus. 
Noli me fallere quaeso. 

Nec sciens nec volens, fallam te. 


Coll6quium XIII. 

Argumentum: Officium promittitur amici absentis nomine . 

Norb£rtus, LuekMcus. 

Norbert. Quando rediturus est Basilius? Ludov . Non certo 
scio, fortasse die crastino: sed cur hoc quaeris? N orber t. Quia 

secum abstulit catalogum: et praeceptor irascitur, si nemo est, 
qui recitet. Ludov. Relinque mihi istam curam: habeo catalogi 
exemplum. Norbert. Recitabis igitur? Ludov. Recitabo. Norbert. 
Bene facies: et noster Basilius refert gratiam, si qua se offerat 
occasio. 


ELOCUTIO. 

Quando rediturus est Philippus? ... die crastino, perendie; 
gratia Dei clementer aspirante, Deo dante, Christo favente, si 
Deo placet. 

Cur quaeris hoc? ... rogare pro salute alicuius. 

Auferre aliquid secum ... auferre inter manus ... e conspectu. 

Aufer te domum. 

Quod differtur, non aufertur. 

Irasci alicui... nihil commisi, cur mihi irascaris? 

Irasci, indignari, suscensere, ira commoveri, incendi. 

Est, quod tibi irascar, suscenseam. 

Recitare catalogum. 

Hanc curam relinquam patri meo. 

Recitare praelectionem, citra festinationem, clara et distincta 
voce. 

Referre gratiam alicui. 

Si qua occasio offeret se, dabit, dabitur; si fortuna fert, occa¬ 
sionem attulerit, praebuerit. 


Colloquium XIV. 

Argumentum: Quidam domum profecturus paulo ante vinde¬ 
miam promittit amico se curaturum, ut et ille eodem arcessatur . 

Exemplum puerilis amicitiae. 

PhilIppus, ProtAsius. 

Phil. Quando profecturus es domum? Prot. Cras, Deo iuvante. 
Phil. Quis iussit? Prot. Pater. Phil. Quomodo autem iussit? 
Prot. Ad me scripsit superiore hebdomada. Phil. Quo die litteras 
accepisti? Prot. Die Veneris. Phil. Quid continebant praeterea 
litterae? Prot. Omnes recte valere, proximis diebus initium fore 
vindemiae. Phil. O fortunatum, qui vindemiatum prdperas! Prot. 
Vis dicam patri meo, ut te arcessat? Phil. Quam gratum mihi 
faceres! Sed vereor, ut velit. Prot. Immo gaudebit, cum propter 


146 



nostram coniunctionem tum vero quia et latine colloquendo nos 
exercebimus, et de studiis una interdum conferemus. Phil. Oh, 
gaudio totus exsilio. Amabo te, id cura, mi animule. Prot. Sentias: 
interim Deum precemur, ut dicta, facta, et consilia nostra vertat 
in gloriam sui nominis. Phil Bene mones, et certe ita expedit 

facere. 

ELOCOTIO. 

Proficisci domum. 

Quo paras proficisci? quo paras profectionem? 

Cras Deo iuvante iter faciam, conferam me Francofurtum. 

Quis iussit te abire? 

Pater ad me scripsit superiore hebdomada. 

Die Veneris accepi litteras ex patria, quae summam mihi attule¬ 
runt, summam pepererunt voluptatem, magna voluptate me 
affecerunt, me perfuderunt. 

Litterae nihil boni continebant... continebant omnes recte valere. 
Spero brevi initium fore vindemiae. 

Properare vindemiatum. 

Vis dicam patri meo? 

Arcessere aliquem. 

Facere gratum alicui. 

Vereor, ut velit, i. e. ne nolit. 

Vereor, ne praeceptor omnia resciverit. 

Gaudere aliqua re. 

Gaudere in sinu. 

Praeceptor gaudet vehementer, quod exerceatis vos colloquendo 
latine. 

Conferre de studiis ... manus; conferre cum aliquo. 

Conferre in aliquid studia, in aliquid operam multam, in aliquem 
locum se. 

Exsilire gaudio, gestire laetitia. 

Precari Deum cum attentissima animi devotione. 

Vertere dicta et facta sua in Dei gloriam. 


Colloquium XV. 

Argumentum: Richardus a Rogerio eunte domum petit, ut sibi 

uvas afferat. Exemplum puerilis desiderii. 

RichArdus, Rog£rius. 

Rich. Siste parumper gradum, Rogeri, quo properas? Rog. 
Recta domum. Rich. Quid eo? Rog. Mater vult me paucis conve- 

nire. Rich. Nescis quam ob rem? Rog. Nescio, nisi forte, ut vesti¬ 
menta hiberna mihi facienda curet. Rich. Hoc est verisimile: iam 
enim instat hiems. Rog. Iam visa sunt gelicidia, et glacies etiam 
alicubi. Rich. His diebus vidi in foro montanos quosdam, qui 
dicebant magnam vim nivium decidisse superiore hebdomada, 
cum hic interea lentas pluvias tantum videremus. Rog. Ego quo¬ 
que id ipsum audivi domi nostrae ex rusticis, qui triticum nobis 
advexerant. Sed cogor abrumpere sermonem, ne mihi irascatur 
mater. Rich. Sed heus tu, mi Rogeri, affer mihi domo aliquot uvas: 
nam amplissima fuit vobis vindemia. Rog. Afferam, ut spero, utri¬ 
que nostrum affatim: nisi quid forte mater irata est mihi. Rich. 
Istud avertat Deus! 


ELOCOTIO. 


Sistere gradum. 

Properare domum. 

Convenire aliquem paucis. 

Convenire sibi; mores nostri conveniunt; ita inter nos convenit. 
Convenire de pretio; non convenit tibi. 

Mater curabit mihi facienda vestimenta hiberna. 

Mater dedit vestimenta mea sartori resarcienda. 

Id quod tu narras, non videtur verisimile. 

Hiems instat. 

Gelicidia iam visa sunt. 

Glacies lubrica... glacies crepitat, videtur rumpi, glacies nullis 
incumbit sustentaculis, nullis fulta est trabibus. 

Magna vis nivium decidit. 

Omnia nive tecta sunt. 

Audivi ex rusticis. 

Advehere triticum. 

Cogor abrumpere sermonem. 

Abrumpere patientiam. 

Vereor, ne mater irascatur mihi. 

Petrus mihi vehementer iratus est; graviter in me commotus est; 

mihi infensus est. 

Afferre uvas aliquot domo. 

Rusticis hoc autumno amplissima fuit vindemia. 

Afferre affatim. 

Deus avertat istud. 

Colloquium XVI. 


Argumentum: Stiphanum in cubiculum euntem orat Simon, ut 

sibi afferat cingulum. 


Simon, Stephanus. 


Sim. Quo ascendis? Steph. In cubiculum nostrum. Sim. Quid 
eo? Steph. Petitum thecam scriptoriam. Sim. Affer mihi cingulum 
eadem opera. Steph. Ubi est? Sim. Super arcam meam. Steph. 
Afferam: sed tu me hic exspecta. Sim. Nusquam moveo. 


ELOCUTIO. 

Ascendere in cubiculum. 

Ascendere equum vel in equum. Ut desint vires, tamen est lau¬ 
danda voluntas. 

Ascendere caelum... murum. 

Magno opere te hortor. 


Colldquium XVII. 

Argumentum: Dives ex occasione pauperi opem pollicetur. Deus 
hominum Spera nos necopinantes iuvat. Deus afficit Animos ad 
bene agendum. Deus hdminum affectus gubimat. Eximplum 

insigne caritatis erga pauperes. 

Titus, Ti)llius. 

Tit. Quid hic solus cogitas? Tui. Meam deploro miseriam. 
Tit. Quaenam te afficit miseria? Tui. Heu! me miserum! ecce 
mutavimus classem: nec est mihi pecunia, unde libros emam. 
Tit. An non tibi dat pater? Tui. Dat quidem interdum, sed parce 
nimis. Tit. Est igitur avarus? Tui. Non sequitur. Tit. Quid igitur 
impedit, quo minus tibi pecuniam suppeditet? Tui. Paupertas: 
praeterea cum peto, mir&tur tot nobis opus esse libris. Tit. Nihil 
mirum, praesertim cum sit pauper: sed interim esto animo bono, 
nec te afflictes, quaeso: dabo dperam, ut te iuvet pater meus: 
libenter enim largitur pauperibus, praesertim iis, quos novit 
bonarum litterarum studiosos esse. Tui. O me felicem, si tua 

opera me Deus adiuverit! Tit. Iuvabit, spero: sed tu interim 
precare Illum diligenter, ut mei patris animum erga te affectum 
reddat. Tui. Recte mones: nam, ut saepe audivi in sacris oratio¬ 
nibus, solus est Deus, qui hominum animos gubernat ac dirigit. 
Tit . Ita res habet. Tui. Vale, mi Tite, qui mihi animum reddidisti. 
Tit. Tu quoque Tulli, vale. Sed dic mihi quaeso, quantum num¬ 
morum tibi opus est? Tui. Si duos haberem, abunde mihi esset 
in praesentia. Tit. Tace, cras, ut spero, divinium auxilium senties. 


ELOCOTIO. 

Quid cogitas hic solus? 

Versantur in animo meo multae et graves cogitationes. 

Deploro miseriam meam. 

Futuras mecum commentor miserias. 

% 

Afficere animum alicuius... honore aliquem, ignominia, poena 

alicui. 

Quaenam miseria afficit te? 

Mutare classem; brevi ego et Christophorus mutabimus classem. 
Non est mihi pecunia, unde emam libros. 

Das mihi nimis parce. 

Homo avarus, tenax. 

Quid impedit, quo minus hoc pater faciat? 

Suppeditare pecuniam. 

Suppeditare de suis bonis vel facultatibus alicui aliquid, sumptus 
alicui. 

Paupertas durum onus. 

Pauper, egenus, tenuis, paupertas, pauperies, tenuitas, angustiae 
rei familiaris, domestica difficultas, inopia, egestas, penuria, 
indigentia. 

Pater miratur tot nobis opus esse libris. 

Miror neglegentiam tuam. 

Miror te nondum promotum esse ad ... 

Est pauperior Petro; pedem ubi ponat non habet. 

Esse bono animo. 

Afflictare se. 

Dabo operam, ut pater meus iuvet te. 

Largiri libenter pauperibus. 

Largiri ex alieno ... de suo. 

Studiosus bonarum litterarum. 

Precabor Deum, ut patris mei animum erga me affectum reddat. 
Animum habet erga me affectum. 

Singularis illius est in me benevolentia. 

Audivi in contione ... ex patre. 

Deus solus hominum animos gubernat. 

Ita res habet, est ut dico; certum, exploratum est mihi; explo¬ 
ratum habeo. 

Reddere animum alicui. 

Quantum nummdrum opus est tibi? ... tribus; uno obolo. 

Sentire auxilium divinum. 


Colloquium XVQI. 

Argumentum: Pecunia cum affertur, nuntius affertur vulgi opinione 
iucundtssimus. Reprehensio Ubera in familiares. Evangelium, id 
est gratia Dei a Christo nuntiata. Cur Evangelio non omnes credant. 

VALERIUS, VlNCfiNTIUS. 

Val. Venitne frater tuus Lugduno? Vine. Iam venit heri 
ante meridiem. Val. Nihilne litterarum tibi attulit? Vine. Nihil. 
Val. Quid igitur nuntiavit? Vine. Prospera omnia. Val. De patre 
quid narrat potissimum? Vine. Ait illum. Dei beneficio, iam 
plane febri carere, et paulatim convalescere. Val. Gaudeo sane, 
Deumque precor, ut pristinam valetudinem brevi recuperet; sed 
cur ille, ut solet, nihil ad te scripsit? Vine. Negat frater eum 
potuisse scribere. Val. Quam ob rem? Vine. Quia nondum satis 
erat confirmatus. Val. Nihil mirum, cum tam diu tam graviter 
aegrotavisset: sed ille nihil ad te misit? Vine. Immo pecuniam. 
Val. Euge, nullus est iucundior nuntius Vine. Ita aiunt. Val. Tu 
vero sic respondes quasi fabulam audias. Vine. Quin peius audio. 
Val. Quidnam? Vine. Merum mendacium. Val. Egone mentitus 
sum? Vine. Non dico te esse mentitum, sed falsum dixisti. Val. 
Ego quid dicas non intellego. Vine. Dabo operam, ut intellegas. 
Val. Obsecro te. Vine. Si nullus est iucundior nuntius quam de 
allata nobis pecunia, quid ergo est Evangelium Christi? quis est 
incundior nuntius quam gratia Dei, quam Christus attulit nobis 
per Evangelium? Val. Fateor nihil esse iucundius Evangelio, iis 
dumtaxat, qui credunt et ex animo amplectuntur. Vine. Equidem 
sic intellego. Val. At ego loquebar de humanis et terrenis rebus: 
tu vero statim ad caelum ascendisti. Vine. Ita solent boni contio¬ 
natores. Val. Non putabam te esse theologum tam acutum. Vine. 
Nihil dixi nisi quod est tritum et in medio positum. Val. 0tinam 

hoc adeo vulgare et tritum foret, ut omnes in Christum credant. 
Vine. Numquam credent omnes. Val. Quid prohibet? Vine. Quia 
multi sunt vocati, pauci vero electi, sicut Christus ipse testatur. 
Val. Sed ne diutius teneam, potesne facere, ut fratrem tuum 

paucis conveniam? Vine. Vix possum. Val. Quid ita? Vine. Nam 
habet a patre nostro mandata plurima, in quibus curandis totus 
est occupatus. Val. Nonne cenabit domi apud vos? Vine. Cenabit, 
ut opinor. Val. Ibo igitur sub horam cenae. Vine. Veni, precor, 
et eadem opera nobiscum cenabis. Val. Non recuso. Vine. Interim 
vale: sed fac memineris adesse tempore. Val. Quota hora? Vine. 
Ante sextam. Val. Hora est mihi commodissima. 


ELOCUTIO. 

Frater tuus heri ante meridiem venit Lugduno. 

Nihilne litterarum tibi allatum est ex patria? 

Nonne aliquas e patria accepisti litteras? 

Nullae tibi sunt redditae litterae? Nihil epistularum advolavit e 

patria? 

Spatio duorum mensium nihil litterarum accepi a patre. 

Ne pilum quidem litterarum accepi; nemo litteram ad me misit. 
Fridericus nuntiavit omnia domi prospera. 

Pater meus, Dei beneficio, iam plane caret febri. 

Mater paulatim convalescit. 

Precor Deum, ut pristinam valetudinem brevi recuperes. 

Nihil ad me scripsit de hoc negotio. 

Ludovicus negat patrem potuisse scribere. 

Frater nondum satis confirmatus est, nec mirum, cum tam diu 

tam graviter aegrotaverit. 

Soror mea convaluit quidem, sed nondum satis confirmata est. 
Aegrotare graviter. 

Pater nihil pecuniae ad me misit. 

Nullus est iucundior nuntius. 

Ita aiunt. 

Fabulam audio. 

Surdo narrare fabulam. 

Non ducor auditione fabularum; non delector fabulis. 

Fabularum totos modios app6rtas. 

Merum mendacium audio. 

Tota plaustra mendaciorum affers. 

Non dico observatorem mentitum esse. 

Ego quid dicas non intellego. 

Dabo operam, ut intellegas. 

Fateor nullum esse nuntium iucundiorem Evangelio. 

Gaudeo, quod pecunia mihi allata est... pecuniam mihi allatam 

esse. 

Frater tuus valde gavisus est, cum audivit sibi allatam esse pe¬ 
cuniam ex patria. 

Solum pii credunt Evangelio idque amplectuntur ex animo. 
Putabam fratrem tuum esse theologum. 

Theologus acutus. 

Quod dixi, tritum est et in medio positum. 

Multi sunt vocati, pauci vero electi. 

Potesne facere, ut fratrem tuum paucis conveniam? 

Habeo mandata plurima a patre ... plurima in mandatis habeo. 
Negotium conficiendum cures, vel ut conficiatur. 

Petrus totus occupatus est in curandis negotiis domesticis. 
Occupatus curando negotia domestica. 

Fui occupatus in curandis mandatis, quae habui a patre. 

Spero tibi haec negdtia expedienda fore. 

Cenare apud aliquem. 

Domesticus usus et consuetudo. 

Pater meus rogat, ut nobiscum hodie cenes, ut una esse velis 

in cena. 

Renuntia salutem a me patri tuo et dic me velle adesse suo 

tempore. 

Dic me colloquendi potius quam eddndi causa sub vesperam 

venturum. 

Hora commodissima est mihi sexta. 

Facilius est currentem, ut aiunt, incitare, quam commovere 

languentem. 


Colloquium XIX. 

Argumentum: De accepta pecunia et mutuo facile data. Amicus 

verus. Exemplum animi ad bene merindum promptissimi. 

Ambr6sius, Antonius. 

Ambr. Venitne pater ad mercatum hodiernum? Ant. Hodie 
mane convenit me, cum e lecto surgerem. Ambr. Nihil ab eo pe¬ 
tiisti? Ant. Immo, pecuniam. Ambr. Et numerdvit? Ant. In 
praesentia. Ambr. Quantum, obsecro? Ani. Viginti nummos. Ambr. 

Hem! viginti? qui fit, ut audeat tibi tantum pecuniae committere? 
Ant. Quia novit me dispensatorem frugi. Siquidem semper illi 
reddo rationem usque ad teruncium. Ambr. Sed aegre fortasse 
impetrasti? Ant. Immo facillime, atque adeo cum gratia. Ambr. 
O mitem parentem! Ant. Certe mitissimum. Ambr. Sed, ut ad 
rem, quid facies ista pecunia? Ant. Emam libros et alia mihi 
necessaria. Ambr. Potesne mihi aliquid mutuo dare? Ant. Possum, 
si modo eges. Ambr. Nisi egerem, non peterem. Ant. Quantum vis 
a me accipere? Ambr. Quinque nummos. Ant. Accipe. Ambr. Q 
vere amicum animum! Ant. Amicus verus non est, nisi amicum 
iuvat in tempore: si tamen habet unde iuvet. Ambr. Amicus 
certus, ut est in proverbio, in re incerta cernitur. Ant. Quando 
reddes mutuum? Ambr. Ubi primum pater in hanc urbem venerit. 
Ant. Quando venturum speras? Ambr. In mercatu proximo, nempe 
ad octavum diem octobris. 


ELOCUTIO. 

Cum hodie mane e lecto surgerem, pater venit ad mercatum 
hodiernum. 

Convenire aliquem. 

Ita inter nos convenit. 

Hoc tecum mihi non convenit. 

Petere aliquid ab aliquo ... pecuniam, vestes. 

Committere alicui multum pecuniae, concredere ... 

Pater novit me dispensatorem frugi. 

Semper cognovi tuum fratrem frugi hominem. 

Reddere rationem alicuius rei. 

Ratio mihi reddenda est usque ad teruncium. 

Impetrare aliquid aegre ... facillime. 

Quid facies nummo isto? 

Emam libros et alia mihi necessaria. 

Da fratri meo aliquid pecuniae mutuo. 

Eget Christophorus pecunia. 

Quantum pecuniae vis a me accipere? 

Iuvare amicum quendam in tempore. 

Adesse amico, cum res postulat, opus est, si rerum ratio poscit, 
occasio requirit, ubi e re amici est. 

Amicus certus in re incerta cernitur. 

Ubi primum pater in hanc urbem venerit, reddam Petro mutuum. 
Spero patrem futuris nundinis Francofurt^nsibus venturum. 

Colloquium XX. 


Argumentum: Benedictus a Baldo pennam commodato petit: 
hic primo fingit se commodare nolle: deinde dono dat. Christi 
praeceptum. Christianus debet Christum praeceptorem imitari. 

Colloquendi occasio quaesita per simulationem. 


BenedIctus, Baldus. 

Ben. Habesne duas aut tres pennas? Bal. Sunt mihi tantum 
duae. Ben. Da mihi unam commodato. Bal. Non faciam. Ben. 
Cur non? Bal. Ne abutaris. Ben. Memineris: fortasse aliquando 
me frustra rogabis aliquid. Bal. Atqui iubet Christus malum 
bono compensandum. Ben. Nondum istud didici. Bal. Tamen 
discas oportet, si cupis esse Christi discipulus. Ben. Quid cupio 
magis? Bal. Disce igitur Magistrum imitari. Ben. Discam pro¬ 
gressu temporis. Bal. Praestat nunc incipere, cum per tempus 
licet. Ben. Nimis urges, nondum complevi annum octavum, ut 
ait mater. Bal. Semper est bene agendi tempus: sed interim ne 
mihi, quaeso, suscenseas. locabar enim, ut te ad colloquendum 
invitarem tantisper, dum sumus otiosi. Ecce tibi penna, eaque 
non omnino pessima. Ben. Reddam tibi statim atque aliquid 
descripsero. Bal. Nolo mihi reddas. Ben. Quid igitur faciam? 
Bal. Quidquid vis: a me enim tibi dono datur. Ben. Gratiam 
habeo maximam. 


ELOCUTIO. 

Sunt condiscipulo meo tantum tres pennae. 

Da mihi pennam commodato ... non abutar illa. 

Malum bono compensandum. 

Oportet discas praelectionem, si cupis esse discipulus bonus. 
Imitari magistrum. 

Progressu temporis evadet vir doctus. 

Non licet mihi per tempus. 

Tempus non fert, concedit, permittit, patitur, tempus postulat, 

desiderat. 

Complevi annum vicesimum... natus sum annos octo; explevi, 

excessi annum octavum. 

Semper est bene agendi tempus. 

Nimis urget nos praeceptor ... ad studia; ad solutionem urgere. 
Suscensere alicui, irasci alicui; ne mihi suscensueris, sed infe¬ 
riorum classium discipulis. 

Invitare aliquem ad colloquendum latine ... ad prandium, cenam. 
Uterque otiosus est. 

Ecce tibi penna, eaque non omnino pessima. 

Reddam tibi pennam, cum aliquid descripsero. 

Fac quidquid vis. 

Hic imperialis a me tibi dono datur. 

Do tibi librum dono, dono tibi hunc librum, dono te hoc libro. 


Colloquium XXI. 

Argumentum: Amicus amico pecuniam ultro offert. Beneficium 
voluntarium. Humana beneficia diligentius quam divina expen¬ 
dimus. Exemplum liberalitatis rarissimum. 


Claudius, Clemens. 

Claud. Hodie pecuniam a patre accepi: si tibi forte opus. 
Clem. Nihil nunc opus est mihi: tamen gratiam habeo maximam, 
quod tua liberalitate ultro mihi offers beneficium: quotus enim 
quisque id faciat. Claud. Credo esse paucissimos: tu me tamen 
non semel beneficiis provocasti. Clem. Adeo parva illa fuerunt, 
ut non essent commemoratione digna. Claud. Non est parvum 
beneficium, quod ab optima voluntate profectum sit. Clem. Utinam 
Dei erga nos beneficia tam expenderemus, quam solemus homi¬ 
num! Claud. Faciat ille, ut in ea cogitatione nos exerceamus et sae¬ 
pius et diligentius. Clem. Illud profecto necesse est, si volumus 
eius benignitatem saepius experiri. 


ELOCUTIO. 

Accipere pecuniam ab aliquo. 

Offerre alicui beneficium. 

Provocare aliquem beneficiis. 

Provocare ad aliquem ... ad certamen provocare ... ad regem. 
Beneficium hoc ab optima voluntate profectum est. 

Proficisci de loco, ex loco. 

Otinam Dei erga nos beneficia tam expenderemus, quam solemus 

hominum. 

Expendere rem aliquam. 

Expendere pecuniam. 

Codex accepti et expensi. 

Expendere aliquid secum. 

Exercere se aliqua re ... in aliqua re. 

Experiri aliquid de aliquo ... re ipsa ... extrema. 


Colloquium XXII. 


Argumentum: Longa insinuatione petitur mutua in futurum 
pecunia : ea statim promittitur . Exemplum astutiae , item animi 

prompti ad bene merendum . 


Richardus, Desiderius. 

Rich. Abiitne pater tuus? Desid. Abiit. Rich. Quota hora? 
Desid. Prima postmeridiana. Rich. Quid dixit tibi? Desid. Multis 

0 

verbis monuit me, ut diligenter studerem. Rich. Utinam sic facias. 
Desid. Faciam Deo iuvante. Rich. Ecquid pecuniae dedit tibi? 
Desid. Dedit, ut fere solet. Rich. Quantum? Desid. Nihil ad te. 
Rich. Fateor: sed tamen quid facies ista pecunia? Desid. Emam 
chartam et alia, quae mihi sunt usui. Rich. Quid si amiseris? Desid. 
Aequo animo ferendum erit. Rich. Quod si forte egebo, dabisne 
mutuo? Desid. Dabo et quidem libenter. Rich. Habeo tibi gratiam. 


ELOCUTIO. 


Pater meus hora prima postmeridiana abiit Romam. 
Monere aliquem multis verbis. 

Monere aliquem de aliqua re. 

Moneo, ut studeas diligenter. 

Quoties ista monitus es. 

Faciam, Deo iuvante ... si Deo placet. 

Ecquid pecuniae pater dedit mihi? 

Nihil ad te, quantum affinis meus mihi dederit pecuniae. 

Ferre aliquid aequo animo, moderate, placide, patienter. 
Tolerare forti, quieto animo. 

Egere pecunia. 

Dare alicui pecuniam mutuo. 

Colloquium XXIII. 


Argumentum: Ab amico quidam mutuo pecuniam impetrat: obiter 

mentio fit de providentia Dei . 

'Ennius, EustAchius. 

En. Quantum habes pecuniae? Eust. Decem nummos, tu vero? 
En. Non tantum. Eust. Quantum igitur? En. Duos nummos. 
Eust. Vis mihi dare mutuo? En. Est mihi opus. Eust. In quem 
usum? En. Ad emendam chartam. Eust. H6die reddam tibi. En. 
Addendum fuit, Deo iuvante. Eust. Sic docet praeceptor, ex verbo 
Dei: sed non possum assuescere. En. Fac assuescas. Eust. Quo¬ 
modo id fiet? En. Si saepe cogitas nos in Dei manu sic esse, ut 
nihil possimus sine eius auxilio. Eust. Bonum mihi das consilium. 
En. Quale mihi dari velim. Eust. Sed, ut ad propositum redeamus, 
dabis mutuo istam pecuniam? En. Miror te mutuo petere, qui plus 
habeas, quam ego: Eust. Est quidam scholasticus hac transiens, 
qui librum venalem ostentat. En. Quid tum? Eust. Cupiebam 
emere, quia vilius indicat, quam noster bibliopola. En. Accipe: sed, 
quaeso, unde tam cito reddes? Eust. A cena ibo domum, ut a 
matre petam. En. Quid si dare nolit? Eust. Nihil cunctabitur, 
cum librum ostendero. 


ELOCUTIO. 

Dare mutuo .. petere mutuo ... accipere mutuo. 

Hanc pecuniam mutuo accepi a Conrado. 

Dare commodato, commodare, utendum dare, quando idem resti¬ 
tuitur. 

Da mihi mutuo dimidiam partem, reddam tibi, cum habuero. 

Si dies solutionis venerit (ceciderit), Deo iuvante, reddam tibi 

pecuniam, quae mihi mutuo data est a te. 

Assuescere aliqua re vel alicui rei vel ad aliquid. 

Assuetus mendaciis ... assuevit hoc facere. 

Sine auxilio Dei nihil possumus facere. 

Redire ad propositum. 

Miror Godofredum mutuo petere pecuniam a me, cum plus habeat 

quam ego. 

Quanti indicat? indicit, inscribit? 

Mercator hbdie merces suas vilius indicat quam heri... dimidio 

vilius. 

Emit librum tanti, quanti bibliopola vdluit. 

Quanti bibliopola inscripsit, indicavit, aestimavit hunc librum? 

Dimidio imperiali. Ego vero licitatus sum dimidio aureo. 
Magno emi libros meos, dimidio carius quam ceteri... duplo 

carius emi. 


Coll6quium XXIV. 

Argumentum: Forestus a Friderico quinque nummos mutuo petit t 

solum duos decipit. 

Forestus, FriderIcus. 

For. Potesne mihi mutuo dare aliquantum pecuniae? Frid. 
Quantum petis? For. Quinque nummos, si tibi est commodum. 
Frid. Non tot habeo. For. Quot igitur? Frid. Tantum quattuor. 
For. Bene sane, da mihi istos quattuor. Frid. Dabo, si vis, dimi¬ 
dium. For. Cur non totum? Frid. Quia sunt mihi opus duo. 
For. Da igitur duos, quaeso. Frid. Sed tibi non sufficient. For. 
Petam ab aliquo alios. Frid. Accipe igitur hos duos: quando red¬ 
des? For. Die, ut spero, Saturni, cum pater ad forum veniet. Frid. 
Esto igitur memor. For. Ne timueris. 

ELOC0TIO. 

Dabo tibi mutuo dimidiam partem. 

Duo aurei mihi opus sunt; opus est mihi duobus aureis; (opus 

habeo duobus aureis). 

Tres imperiales sufficient mihi. 

Quando reddes mihi pecuniam mutuam? Ad calendas graecas.. 
Pater die Saturni veniet ad forum. 

Esto memor pecuniae mutuo tibi a me datae. Ne timueris. 


Colloquium XXV. 


Argumentum: Gregarius habens pecuniam Gratiano paucillum. 

petenti denegat: spem tamen dat in posterum 

GratiAnus, Gregarius. 

Grat. Da mihi duos nummos mutuo. Greg. Nunc mihi non 
est promptum dare. Grat. Quid obstat? Nam scio te his diebus 

accepisse pecuniam. Greg. Accepi quidem, sed emendi sunt libri, 
et alia mihi necessaria. Grat. Nolo tuum commodum remorari. 
Greg . Ubi emero, quae mihi sunt opus, si quid supersit, faciam te 
libenter participem. Grat . Interea igitur sperans exspectabo: sed 
quid, si nihil tibi superfuerit? Greg, Statim dicam tibi, ne frustra 
diutius exspectes. Grat, Quando emes ea, quae decrevisti? Greg, 
Cras, ut spero, aut summum perendie. Grat, Bene habet, tempus 
est brevissimum. 


ELOCtfTIO. 

Da mihi mutuo duos nummos, si promptum est tibi. 
Summum vel ad summum. 

Remorari cdmmodum alicuius. 

Multa mihi opus sunt. 

Facere aliquem participem alicuius rei. 

Christus fecit nos participes regni caelorum. 

Nihil mihi siiperest. 

Cras empturus sum ea, quae decrevi. 


Colloquium XXVI. 

Argumentum: Conrado Alfredus promptissime dat mutuam pecu¬ 
niam. Exemplum exprdmptae liber alitatis. 

X 

ConrAdus, Alfredus. 

Conrad. Vis a me magnam inire gratiam? Alfred. Nihil liben¬ 
tius faciam: si quidem penes me res ipsa est: Sed quid est, in 
quo tibi commodare possim? Conrad. Da mihi mutuo nummos 
decem. Alfred. Non tantum nunc habeo, sed maiorem partem. 
Conrad. Quantum quaeso? Alfred. Nescio: nisi crumenam in¬ 
spexero/ecce tibi octo nummos cum semisse. Conrad. Solos sep¬ 
tem accipio, non enim te vacuare prorsus volo. Alfred. Parvi 
refert: totum, si vis, accipe. Conrad. Ago tibi gratias: credo hoc 
pecuniae satis fore negotio meo cum aliquantula, quam ipse 
habeo. Alfred. Ut libet. Conrad. Amo te de ista tua tam exprbmpta 
benignitate. Alfred. Si quid aliud possim, noli parcere. Conrad. 
Reddam totum, Deo volente, cum primum pater ad me miserit. 
Alfred. Ne sis magnopere sollicitus: nondum est opus mihi. 

ELOC0TIO. 


Inire gratiam apud aliquem... ab ineunte aetate... anno 
ineunte ... in capite anni. 

Res penes me non est. 

Quid est, in quo tibi commodare possim? 

Inspiciam crumenam meam, an tantum pecuniae habeam. 

Ecce tibi decem imperiales. 

Vacuare aliquem. 

Ne parcas mihi et labori meo. 

Mors parcit nemini. 

Pater nullam ad me adhuc misit pecuniam. 

Sollicitum esse de re aliquia. 

Sollicitum me habet haec res. 


Colloquium XXVII. 

Argumentum: Pecuniam creditam reposcit a debitore creditor . 

Deus omnia gubernat. 

IUSTUS CREDITOR, IAC6BUS DEBITOR. 

Iust. Quoad patris reditum exspectas? Iacob. Hinc ad diem 
octavum. Iust. Qui scis diem? Iacob. Ipse pater ad me scripsit. 
Iust. Adventus eius, ut spero, te ditabit. Iacob. Croeso ditior ero, 
si bene nummatus venerit. Iust. Tunc mihi mutuum reddes? Iacob. 
Non est, quod dubites, quin si tibi opus erit amplius, non modo 
reddam mutuum, sed etiam referam gratiam. Iust. Quomodo? 
Iacob. Pecuniam mutuam vicissim dabo. Iust. Nihil opus erit, 
spero. Iacob. At nescis quid possit accidere? Iust. Tempus est 
brevissimum. Iacob. Non eo dico, quod tibi velim ominari malum. 
Iust. Licet ominentur homines, Deus clavum tenet. Iacob. Sed 
quid cessamus recipere nos in auditorium? Iust. Opportune 
admones. 


ELOCOTIO. 

Quoad vixit; quoad exspectatis senem? 

Exspecto reditum patris mei hinc ad diem octavum. 
Croeso ditior ero, si pater meus bene nummatus venerit. 
Redde fratri meo mutuum. 

Pecuniam mutuam vicissim dare. 

Referre gratiam. 

Ominari malum alicui. 

Deus clavum tenet. Ille autem clavum tenens quietus sedeat in 

puppi. 

Clavum clavo pellere. 

Quid cessant discipuli recipere se in auditorium. 

Recipere aliquem ... mensa ... tecto ... civitate. 

Recipere aliquem hospitio ... causam in se ... in amicitiam ... in 

se aliquid. 

Recipere se aliquo. 


Colloquium XXVIII. 

Argumentum: Redditur commodatum, cum excusatione dilationis . 

Non debemus offendi, nisi ubi Deus offenditur. 


MATTHfAS, MAURlTIUS. 

Mat. Satisne usus es scalpello meo? Maur. Satis. Mat. Redde 
igitur. Maur. Accipe, ago tibi gratias. Mat. Nihil est quod agas. 
Maur. Sed ignosce, quod non ultro et citius reddiderim. Mat. Ea 
de re nihil sum offensus. Non enim debemus offendi, nisi cum 
Deum offendi videmus. Maur. Recte sentis. 


ELOCUTIO. 

Theob&Idus nondum satis usus est scalpello tuo. 

Nihil est, quod agas gratias. 

Ignosce mihi, quod non ultro et citius reddiderim tibi librum. 
Offendere aliquem, commovere, conturbare, movere alicui bilem.. 
Offendi aliqua re. 

Deus graviter offenditur peccatis. 

Si qua offensiuncula facta est animi tui. 

Pergraviter offensum esse. 

Neminem umquam non re, non verbo, non vultu denique offendit. 

Colloquium XXIX. 


Argumentum: Nicolaum in portum euntem, ut visat, ecquid sibi 
alimenti advectum sit, comitatur Marcellus, idque confabulandi 

gratia. 


Marcellus, NicolAus. 

Mare. Quo nunc solus abis? Nicol. Semper a versibus aliquid 
auspicaris. Mare. Facile est carmen incipere, deducere non item. 
Sed dic, quo nunc is? Nicol. Recte in portum. Mare. Quid in portu 
habes negotii? Nicol. Viso, ecquid alimenti mihi advectum sit. 
Mare. Vis me tibi comitem? Nicol. Immo, etiam ducem, si tibi ita 
videtur. Mare. Numquam dux esse didici, sed saepe egi cdmitem. 
Nicol. Nihil ad rem pertinet pluribus verbis hic fabulari: eamus 
una. Mare. Eamus sane: confabulari licebit amplius ambulando 
in ripa lacus, si navis nondum appulsa est. Nicol. Quid si iam 
est appulsa? Mare. Tamen deambulare satis diu poterimus, dum 

exoneratur. 


ELOCUTIO. 

Facile est rem incipere, non item deducere... absdlvere, per¬ 
ficere, ad umbilicum perducere Aliquid, finem alicui rei 
imponere, coronidem addere, supremam manum addere, 
colophonem addere. 

Bene coepisse est fere absolvisse. 

Dimidium facti, qui bene coepit, habet; principium dimidium 

totius. 

Quid negotii habes in portu? 

Viso ecquid alimenti mihi advectum sit. 

Quid videtur tibi? 

Si ita videtur tibi... si ita visum fuerit tibi. 

Agere comitem... in fugam agere... agere de re aliqua... agere 

natalem. 

Fabulari verbis pluribus. 

Nihil pertinet ad rem. 

Confabulari una ambulando. 

Ambulare in ripa Rheni. 

Ioannes et Carolus confabulantur in pergula. 

Navis nondum appulsa est. 

Appellere ad locum aliquem navem. 

Appulit ad ... scopulos nauta. 

Exonerare navem ... exonerare ventrem ... aliquem metu exone¬ 
rare, tormenta, conscientiam. 


Colloquium XXX. 

Argumentum: Alter alterum quanti vivat , percontatur. 

# 

Robertus, Oliverius. 

Rob. Ubi hodie cibum cepisti? Oliv. Apud hospitem meum. 
Rob. Quanti prandisti? Oliv. Sex nummis. Rob. Cena autem quanti 
constitit? Oliv. Tantidem. Tu vero quanti aleris cotidie? Rob. 
Pluris quam tu. Oliv. Quanti igitur? Rob. Sedecim nummis. 


ELOCOTIO. 

Tempus est capiendi cibi vel capiendi cibum. 

Hodie cepi cibum apud hospitem ... edere, comedere, sumere ci¬ 
bum, capere cibum. 

Quanti prandisti? Sex nummis, dimidio imperiali. 

Quanti aleris cotidie? Dimidio aureo, tribus nummis. 


Colloquium XXXI. 

Argumentum: Paulo frustum panis petenti abunde dat Camillus. 
Paulus non allatum panem excusat matris absentia et domesticorum 

occupatione. 


Paulus, Camillus. 

Paul. Da mihi frustum panis. Camil. Non habes? Paul. Si 
haberem, non peterem. Camil. Cur non attulisti? Paul. Dicam 
postea: sed da interim quaeso: nam esurio vehementer. Camil. 
Cape. Paul. Hui tantillum! Camil. fitiam quereris? Paul. Non 
immerito: das parce nimis. Camil. Vide quantulum restet: dedi 
fere dimidium. Paul. Ago tibi gratias: dedisti abunde: sed ioca- 
bar. Camil. Nunc responde: cur non attulisti panem domo? Paul. 
Nemo erat qui daret. Camil. Nemo? Paul. Prorsus nemo. Camil. 

quid mater? Paul. Aberat domo. Camil. Quid ceteri? Paul. 
Omnes erant occupati. Camil. Cur ipse non cepisti? Paul. Num- 
quam auderem tale quidpiam. Camil. Cur non? Paul. Mater per¬ 
petuo vetat, ne quid attingam, sine permissu eius. Camil. Dura 
mater! Paul. Tuo quidem iudicio, qui indulgentiorem habes. 
Camil. Non dico indulgentem, sed certe liberalem. Paul. Quomodo 
te tractat? Camil. Suavissime omninoque ex animi sententia. 
Paul. Fortasse in tuam perniciem. Camil. Avertat Deus optimus 
maximus! Paul. Non equidem invideo. Camil. Cur ergo hoc dicis? 
Paul. Ut interim te moneam omnes licentia deteriores fieri. 
Camil. Bene facis, sed quid censes? Nonne uti licet parentum 
bonitate? Paul. Certe licet, modo ne abutaris. Camil. Rogas. 
Paul. Quin aut patris aut matris indulgentiam in malum verti¬ 
mus. Camil. Recte dicis: sed quotusquisque id facit? Paul. Immo 
fere omnes: nisi qui a Domino Deo prohibentur. Camil. Quis 
potest bonus esse, nisi per Dei gratiam? Paul. Ergo, ut saepe mo¬ 
nemur a praeceptore, precandus est, ut Spiritu suo nos bonos et 
sanctos efficiat. Camil. Gaudeo te non attulisse ientaculum. 
Paul. Quam ob rem? Camil. Quia hoc nostro colloquio mihi videor 
multum profecisse. Paul. Ego quoque non paulum. Camil. Tua 
opera id factum est. Paul. Immo beneficio Dei, qui quidem ita 
voluit. Camil. Credo equidem. Paul. Et hic igitur et in ceteris 
agnoscamus bonitatem eius. Camil. Valde id aequum est. Paul. 
Immo valde necessarium: siquidem volumus ingrati animi cri¬ 
men effugere: O sermonem iucundissimum! Gratiae Deo immorta¬ 
les per Iesum Christum. Camil. Ita velim. 


ELOCUTIO. 

Soror mea natu maxima esurit vehementer. 

Non immerito frater tuus conqueritur de tua avaritia. 

Dare nimis parce. 

Dare dimidium... abunde. 

locari, ludere ioco, per iocum, iocose, ioci causa, ludo, per ludum. 
Afferre aliquid domo ... rure. 

Abesse domo. 

Occupatus in re aliqua ... in scribendis litteris. 

Vetitum est aliquid attingere. 

Mater dura est, tuo quidem iudicio. 

Mater indulgens. 

Blanda patrum segnes facit indulgentia natos. 

Ego non habeo matrem indulgentem, sed certe liberalem. 

Tractare aliquem suavissime ... magnifice, aspere, clementer. 

durius. 

Tractare aliquem male, iniuriose, copiose, plane, omnibus re¬ 
bus, ex animi sententia. 

In perniciem dare, perniciem afferre; exitium parere, interitum 

sibi parare. 

Deus avertat, prohibeat. Ne id Deus sinat. 

Invidere alicui aliquid. 

Invidere honori alicuius ... laudi, gloriae, virtuti. 

Monere aliquem de re aliqua. Id te moneo, ut. 

Pueri licentia fiunt deteriores. 

Uti re aliqua ... abuti. 

Vertere aliquid in malum... in bonum. 

Prohiberi ab aliquo; prohibere alicui, aliquid, ut domo, iti¬ 
nere, fuga. 

Moneri ab aliquo. 

Deus precandus est, ut efficiat nos bonos et sanctos. 

Gaudere rebus novis ... gaudere privilegio. 

Proficere re aliqua. 

Videor mihi multum profecisse institutione praeceptoris. 

Praeceptoris opera factum est, ut proficerem... potissimum be¬ 
neficio Dei. 

Effugere crimen animi ingrati. 


Colloquium XXXII. 

Argumentum: Panis mutuo dandus appenditur. 


Robertus, Alph6nsus. 

Robert. Restatne tibi multum panis? Alphons. Satis, gratia 
Dei. Robert. Visne mihi dare mutuo? Alphons. Libenter. Robert. 
Sed fortasse tibi non sufficiet. Alphons. Sufficiet, ut spero. Robert. 
Ad quod usque tempus? Alphons. Ad diem Veneris. Robert. Unde 
habebis postea? Alphons. Domo. Robert. Quis afferet? Alphons. 
Egomet ibo petitum? Robert. Quando? Alphons. Ipso die Veneris. 
Robert. Da mihi mutuo sesquilibram. Alphons. Quis appendet? 
Robert. Uxor praeceptdris, aut ancilla. Alphons. Eamus petitum 
ex arca mea. Robert. Quin ito solus, ego te in culina exspectabo. 

ELOCUTIO. 


Non restat matri meae multum panis. 

Sufficere alicui. 

Sufficit mons alimentis hominum. 

Ad quod usque tempus? Ad diem Veneris. 

Ire petitum aliquid ex arca. 

Exspectare aliquem. 

Quem hic exspectas? Exspecto tabellarium hic integram horam. 


Colloquium XXXIII. 

Argumentum: Invitat Silvium ad ientandum Stephanus. Exemplum 

convictus , oboedientiae et studii. 


Stephanus, SIlvius. 

Stephan. Vis ientare mecum? Silv. Non habeo ientaculum. 
Stephan. Quid non attulisti? Silv. Ego domi ientaveram. Stephan. 
Itane semper facis? Silv. Minime; sed quia bene mane surrexeram, 
sic matri placuit me tractare. Stephan. Prosit tibi: ego igitur 
solus ientabo. Silv. Et ego interim studebo. 


ELOCUTIO. 


■ 

Ientare cum aliquo. 

Surgite, iam vendit pueris ientacula pistor. 

Bene mane surgere. 

Hoc mihi non placet, quod scribis. 

Prosit tibi; bene sit tibi. 

Studere medicinae ... dare operam medicinae, theoldgiae, iurispru- 

dentiae, philosophiae. 


Colloquium XXXIV. 

Argumentum: ThedphUus et Thomas de prandii horis inter se 
colloquuntur : ille maturius ait se prandere, hic serius , idque propter 
patrem e curia exspectandum : eademque de causa psalmorum 

cantioni se interesse non posse. Modus servandus. Offensiones mutuo 

remittendae. 


Theophilus, Thomas. 

Theoph. Quando vis prandere? Thom. Ego iam prandi. 
Theoph. Quota hora? Thom. Sesquioctava. Theoph. Tam mane igi¬ 
tur prandetis? Thom. Sic fere solemus aestate. Vos autem? 
Theoph. Non prandemus ante sesquidecimam: interdum post un¬ 
decimam. Thom. Hui! Cur non citius? Theoph. Exspectandus est 
pater, dum e curia redeat. Thom. Tu igitur non potes adesse in 
aula ad cantionem hymnorum. Theoph. Raro admodum intersum. 
Thom. Quomodo excusaris? Theoph. Exemptus sum illo munere. 
Thom. Quis te exemit? Theoph. Didascalus patris mei monitu. 
Thom. Ergone omnes senatorum filii habent huiusmodi privile¬ 
gium? Theoph. Habent, modo patres iubeant. Thom. Nonne mater 
posset tibi dare prandium ante reditum patris e senatu? Theoph. 
Posset quidem; sed pater vult a me exspectari. Thom. Quam ob 
rem? Theoph. Quia sic illi placet. Thom. Nunc mihi tacendum est. 
Os enim mihi occlusisti. Theoph. Cur tu es tam curiosus percon¬ 
tator? Thom. Adulescens sum: et adulescentes semper cupiunt 
aliquid scire novi. Theoph. Fateor: sed est modus in rebus, ut 
praeceptor nos saepe docet. Thom. Ergo discedamus, ut te pran¬ 
sum conferas. Theoph. Ignosce, quaeso, si qua in re te offen¬ 
derim. Thom. Ego abs te idem peto: ego, inquam, potius, qui 
te offendere potui loquacitate mea, sed nihil mali cogitans. 

ELOCOTIO. 

Hodie prandebimus hora undecima. 

Aestate incolae huius loci prandent post undecimam. 

Pater exspectandus est. 

Quota hora pater tuus venit e curia? 

Interesse in cantione hymnorum ... in convivio. 

Interesse negotiis ... contioni. 

Exemptus munere aliquo. 

Exemptus honoribus. 

Eximere aliqua re ... servitute, vinculis vel e vinculis. 

Mdnitu consulis exemptus sum. 

Iubcre aliquem aliquid. 

Occludere os alicui. 

Percontator curiosus. 

Est modus in rebus. 

Est modus in rebus, sunt certi denique fines, quos ultra citraque 

nequit consistere rectum. 

Praeceptor docuit nos hodie graeca et latina. 

Conferre se pransum. 

Ignosce mihi, si qua in re offenderim te. 

Offendere aliquem in aliqua re, vel aliqua re. 

Cogitare aliquid mali. 

Cogitare aliquem locum, cogitare Britanniam. 


Colloquium XXXV. 

Argumentum: Thomas Theodoro de sua merenda impertit, et 
simul rationem ostendit, qua sibi ille in posterum merendam et 

ientaculum prospiciat. 


TheodOri us, Thomas. 

Theodor. Oro te, da mihi ex pane tuo. Thom. Mihi non habeo 
nimis: tamen volo tibi impertire, accipe. Theodor. Gratias ago 
tibi. Thom. Non est, quod agas ob rem tantulam: Sed dic, quaeso, 
cur non attulisti? Theodor. Quia non fuit domi nostrae, qui 
mihi daret. Thom. Tu vero cur non accipis? Theodor. Non audeo, 
nisi det mater. Thom. Bene facis; sed audi bonum consilium. 
Theodor. Ausculto, ut audiam: dic quaeso. Thom. Cum prandio 
finito tolluntur mensae reliquiae, petito merendam tuam, eamque 
in peram statim recondito, ita fiet, ut numquam immunis venias. 
Theodor. De ientaculo autem quid suades? Thom. Ut petas in 
exitu cenae, et idem facias, quod dixi tibi de merenda. Theodor. 
Numquam vidi melius consilium esse datum. Thom. Fac igitur 
ut memineris, et cum vis, utere. Theodor. Ego vero utar, quoties 
opus erit. 


ELOCUTIO. 

Impertire alicui aliquid. 

Nemo est domi nostrae. 

Auscultare alicui. 

Auscultare aliquem. 

Prandio finito, vel, pransus ad te accedam. 
Tollere reliquias mensae. 

Recondere aliquid in peram suam. 

Recondere gladium in vaginam. 

Recondere se in aliquem locum. 

Immunis a bello, immunis militia. 

Suadere alicui aliquid. 

Persuadere alicui aliquid. 

In exitu cenae. Exeunte cena. 

Nescio, quis futurus huius rei exitus; quem eventum res habitura 

sit, nondum scio. 

Fac, quod dixi tibi. 


Colloquium XXXVI. 

Argumentum: Exemplum oblivionis. 

UrbAnus, VergIlius. 

Urban. Scin’ tu, quota sit hora? Vergil. Non certo scio: 
sed video instare cenae tempus. Urban. Me miserum! oblitus sum 
adire matrem, quae iusserat. Vergil. Curre, curre: opportune 
venies, ut cenes domi. Urban. Recte mones: eo rogatum veniam. 
Vergil. Eccum hypodidascalum. Urban. Optime adest. 

ELOCOTIO. 

Aedituus non certo scit, quota sit hora. 

Instat hora undecima. 

Manus horologii nondum attigit punctum. 

Adire matrem ... consulem, praetorem. 

Ire rogatum veniam. 

Praeceptor, rogo veniam exeundi. 

Eccum hypodidascalum. 

Optime adest, in tempore, adest ad tempus, adesse pugnae; adsum. 


Colloquium XXXVII. 

Argumentum: De carnium differentia et beneficidrum divinorum 
agnitione. Mendacium vitandum est. Christus veritas. Christiani 

sunt filii Dei et Christi fratres. Caritas in pauperes. 

Aurelius, Augustinus. 

Aurei. Quid mater dedit tibi in merendam? August. Vide. 
Aurei. Caro est: sed quaenam? August. Bubula. Aurei. Quaero 

utrum recens, an salsa? August. Est bubula salita. Aurei. Utrum 
pinguis, an macra? August. Eho, inepte, nonne vides macram esse? 
Aurei. Annon mavis esse vitulinam aut vervecinam? August. 


Utraque bona est: sed in omni 



sapit mihi haedina, prae¬ 


sertim assa. Aurei. Hem, delicate puer, iamne palatum tam doc¬ 
tum habes? August. Dico ut sentio, non enim est mentiendum. Au¬ 
rei. Absint a nobis mendacia. Sumus enim filii Dei, et Christi fra¬ 
tres, qui est ipse veritas, ut ipse de se loquens testatur. August. Sed 
ad rem. Suilla quoque vescor libenter, modico sale aspersa et bene 


cocta. Aurei. O mirificam Dei gratiam, qui dat nobis tot obso¬ 
niorum genera et tam bona! August. Quot putas esse hac in urbe 
pauperes, qui solo pane hordeaceo victitant, neque tamen ad sa¬ 
turitatem? Aurei. Non dubito quin multi sint, in tanta praesertim 
annonae caritate. August. Itaque nos in tanta bonarum rerum 
copia, quantas Deo gratias agere debemus? quas laudes illi dicere? 
Aurei. Eius igitur beneficia magnifice ubique praedicemus: atque 
interim precemur, ut pauperum suorum misereatur inopiae. Au¬ 
gust. Utinam ipse animos nostros suo Spiritu ad eam rem penitus 
afficiat. Aurei. Ita precor. 


ELOCUTIO. 

Mater dedit mihi carnem bubulam in merendam... in pran¬ 
dium. 

Vide, quam macra sit haec caro. 

Malo esse carnem vitulinam quam bubulam. 

Iudaei non vescuntur came suilla. 

Caro assa sapit mihi in genere omni. 

Non est mentiendum ... mentiri non est viri boni. 

Qui mendacio confidit, in parietem caducum inclinat. 

Diabolus est mendax et pater omnium mendaciorum. 

Mendacia absint a filiis Dei et fratribus Christi. 

Mentiri apud aliquem ... pascere aliquem mendaciis. 

Loqui de se ipso ... de dliis. 

Vivere, victitare pane ... lacte. 

Edere ad saturitatem. 

Dicere Deo laudes. 

Praedicare beneficia Dei. 

Misereri alicuius ... Domine, miserere mei. 

Afficere ad aliquid. 

Afficere laetitia aliquem ... iniuriis aliquem. 

Inferre alicui iniuriam. 

Colloquium XXXVIII. 


Argumentum: De puero contra vetitum praeceptoris in foro dulciola 

emente. 

RobMrtus, Benedictus. 

Robert. Unde venis? Benedict. A foro. Robert. Quis te illuc 
miserat? Benedict. Mater. Robert. Quid egisti in foro? Benedict. 
Emi dulciola. Robert. Nescis nos vetitos esse emere dulciola 
aliqua? Benedict. Quis hoc ignorat? nam dictum est palam in 
aula. Robert. Qui igitur ausus es emere dulciola? Benedict. Mater 
dedit mihi nummum, ut mihi emerem in merendam. Quid mali 
feci, si parui matri? 


ELOCUTIO. 

Venio a foro piscatorio. 

Vetiti sunt discipuli ludere a mane usque ad vesperum. 

Palam dicere ... clam ... in aurem. 

Qui ausus es emere vinum, cum vetitum sit nos emere vinum? 
Quid mali feci? 

Quid commisi, commerui? 

Parere parentibus... magistratui; parere tempori... parere ne¬ 
cessitati. 


Colloquium XXXIX. 

Argumentum: Vestis mane induenda, non interdiu mutanda. 


CArolus, Custos. 

Carol. Unde affers istam tuniculam? Cust. Domo. Carol. 
Quid vis facere? Cust. Volo induere. Carol. Nunc non est mutandi 
tempus. Cust. Quando igitur? Carol. Cras mane, cum surges e 
lecto. Cust. Bene mones, exspectabo. 


ELOCUTIO. 


Afferre aliquid domo. 
Induere thoracem... pallium. 

Paulus non fuit indutus pallio. 

Mutare vestes. 

Surgere e lecto, vel, lecto. 

Surgere multo ante lucem ... in altitudinem. 

Surgere cubitu, sella. 


Colloquium XL. 


Argumentum : Interrogatiuncula 


de 


morbo. Deus 


est 


medicorum 


princeps. 


Dionysius, Conradus. 


Dionys . Quid egisti per hos quindecim dies? Conrad. Mini¬ 
stravi matri, quae graviter aegrotabat. Dionys . Ain' tu? Conrad . 
Sic est profecto. Dionys. Quo laborabat morbo? Conrad . Febri 
tertiana. Dionys. An convaluit? Conrad. Paulatim convalescit, 
gratia Dei. Dionys. Quis eam sanavit? Conrad. Medicorum sum¬ 
mus. Dionys. Quis ille? Conrad. Ipse Deus. Dionys. De hoc nihil 
dubito: sed cuius opera? Conrad. Domini Paterni. Dionys. Is habe¬ 
tur maximi nominis in medicinae professione. Conrad. Id cotidie 
probant egregiae curationes eius. Dionys. Quibus remediis ute¬ 
batur in curanda matre tua? Conrad. Medicamentis. Dionys. Satis 
istud intellego, etiam te tacente; sed dic plane, quae fuerint ista 
medicamenta? Conrad. Sine me aliquantisper recordari. Dionys. 
Sino: dic tandem quae reminiscaris? Conrad. Duo tantum nomina 
mihi occurrunt, iniectiones et potiones. Dionys. Quid ista con¬ 
ferunt? Conrad. Eho, inepte, ita rogas, quasi ego medicinae 
operam dederim. Itaque si cupis amplius scire, quaere tute ipse 
ab iis potius, qui ista profitentur, hoc est, a medicis et medica¬ 
mentariis, pharmacopolis. Dionys. Ne mihi suscensueris, oro. 
Conrad. Cur tu es adeo curiosus? Dionys. Ut addiscam semper 
aliquid. Conrad. At vide interim, ne voceris percontator. Dionys. 
Audi tamen item pauca. Conrad. Loquere. Dionys. Quamdiu 
aegrotavit mater? Conrad. Duas fere hebdomadas. Dionys. Interea 
ubi erat pater? Conrad. Profectus erat Lugdunum ad mercatum 
Dionys. Sed tu, qua hora redisti in gymnasium? Conrad. Hodie 
mane. Dionys. Dedistine excusationem praeceptori? Conrad. Dedi. 
Dionys. Quid tibi respondit? Conrad. Factum bene, inquit. Tu 
vero ubi fuisti? Dionys. Hesterno die rus ii cum patruo. Conrad. 
Age, videamus, quid simus reddituri hora secunda: nam ego quo¬ 
dam modo nunc novus sum scholasticus. 

ELOCUTIO. 


Quid egisti per hos quattuordecim dies? 

Graviter aegrotare. 

Laborare febri tertiana... podagra ... capite, vel, ex capite, den¬ 
tibus . 

Soror mea natu maxima convalescit paulatim. 

Deus est medicorum summus. 

De hoc nihil dubito ... de re aliqua dubitare. 

Convaluit opera medici. 

Gerardus habetur nominis maximi in professione medicinae. 
Mercator maximi nominis. 

Uti remediis in curando aegro. 

Sine me aliquantisper recordari. 

Nunc mihi non occurrit... reminisci aliquid, alicuius, de aliqua re. 
Dare operam medicinae ... theologiae ... iurisprudentiae. 

Profiteri medicinam... theologiam. 

Profiteri aliquid ... profiteri se iurisconsultum. 

Suscensere alicui. Curiosus recentium... incuriosus periculorum. 
Proficisci ad mercatum. 

Dare excusationem praeceptori. 

Ire rus ... redire rure ... esse rure vel ruri. 

Videamus, quid reddituri simus hora secunda. 


Colloquium XLI. 

Argumentum: Ernestus Eusebio aegrotanti suadet, ut quiescat. 

Paret Eusebius. 

ErnSstus, EusfiBius. 

Ernest. Quid tristis es, Eusebi? Euseb. Aegroto. Ernest. Quid 
morbi est? Euseb. Nescio. Ernest. Sed tamen, estne gravis mor¬ 
bus? Euseb. Non admodum, gratia Dei. Ernest. Quidnam tibi 
dolet? Euseb. Caput. Ernest. Quid? totumne caput? Euseb. Non 
certe. Ernest. Quae pars igitur? Euseb. Nescio nomen. Ernest. 
Estne vertex? Euseb. Non est. Ernest. Quid ergo? utrum sinci¬ 
put? an occiput? Euseb. Haec pars anterior. Ernest. Est ergo 
sinciput. Euseb. Quid igitur faciam? Ernest. Quiesce bene: mox 
sanus eris. Sic enim a matre accepi nullum esse praesentius re¬ 
medium capitis doloribus quam quietem. Euseb. Atque varii sunt 

morbi capitis. Ernest. Et varia fortasse remedia: sed quid est 
facilius, quam id tentare, quod dixi tibi? Euseb. Experiri qui¬ 
dem nihil, ut spero, nocebit: sed ubi quiescam? Ernest. Domi 
vestrae in lecto. Euseb . Mater non sinet. Ernest . Immo, si dixeris 
te aegrotare. Euseb . Atqui me putabit simulare. Ernest . Fieri 
potest: sed quid dubitas periculum facere? Euseb . Bonum consi¬ 
lium. Ernest . Otere, si vis. Euseb . Faciam profecto. Ernest . Enim- 
vero, si sapis. Euseb . Sed unum restat. Ernest . Quid est? Euseb. 
Impetranda est a praeceptore venia. Ernest . Adi et pete. Euseb. 
Quid? si nolit dare. Ernest. Immo facillime. Euseb . Qui scis 
istud? Ernest. Quia satis est credulus nobis; nisi qui aliquoties 
illum fefellerunt. Euseb. Numquam sciens illum fefelli. Ernest. 
Ito igitur fidenter. Euseb. Nunc eo. Ernest. Sed heus prius medi¬ 
tare, quid sis dicturus, ne forte loquendo haereas. Euseb. Bene 
mones: non accedam imparatus. 

ELOCOTIO. 

Soror mea natu minima videtur mihi subtristis. 

Quo laborat frater tuus morbo? 

Laborare morbo gravi... ex capite, pedibus. 

Caput dentesque dolent mihi. 

Simulare morbum ... probitatem. 

Facere periculum. 

Venia impetranda est. 

Praeceptor satis credulus est nobis. 

Praebere se credulum. 

Inclinatus ad credendum animus. 

Id ad fidem propius est. 

Adibo praeceptorem fidenter. 

Meditare, quid dicturus sis. 

Haerere loquendo, recitando praelectionem. 

Imparatus accessit. 

Animus paci et bello paratus. 


Colloquium XLIL 

Argumentum: De frigoris acerbitate et hypocausti incommodo . 

FabiAnus, FortunAtus. 

Fabian. Quo nunc is? Fortunat. In hypocausturti. Fabian. 
Quid eo? Fortunat. Hoccine rogandum est? nonne frigus sentis? 

Fabian. Quotusquisque nunc non sentit, cum adeo sit acerbum? 
sed ego malim me in culina calefacere. Fortunat. Atqui praecep¬ 
tor vetuit. Fabian. Non ignoro: sed rogabo veniam. Fortunat. 
Cur non vis in hypocausto calefieri? Fabian. Vapores tentant 
mihi caput, quod alioqui infirmum satis habeo: unde fit, ut facile 
ex capite laborem. Fortunat. Ego quoque sic aliquando fui: sed 
paulatim assuefeci me ad ferenda hypocausti incommoda. Fabian. 
Et ego, ut spero, me assuefaciam: verum praestat id fieri horis 
postmeridianis, ubi tantus ille aestus deferbuerit. Fortunat. Sed 
nunc tempus non est hic philosophandi diutius, iam mihi dentes 
frigore crepitant. 


ELOCUTIO. 

Frigeo, frigore premor. 

Frigus acerbum ... vehemens, horridum. 

Frigus tolerabile, temperatum. 

Praeceptor vetuit nos calefacere nos in culina. 
Vetiti sumus calefacere nos in culina. 

Vapores tentant mihi caput. 

Habeo caput infirmum. 

Assuefeci me ad ferenda hypocausti incommoda. 
Assuefacere se alicui rei, vel, ad aliquam rem. 
Aestus deferbuit. 

Deferbuit adulescentia. 

Ira defervescit. 

Dentes mihi frigore crepitant. 


Colloquium XLIII. 


Argumentum: Curiosus res novas audire semper captat. 

Gregorius, GeCjrgius. 

Gregor. Unde venis? Georg. E foro. Gregor. Quid illic audi¬ 
visti novi? Georg. Nihil. Gregor. Nihilne? Georg. Nihil prorsus. 
Gregor. Mirum est te nihil audivisse de bello, aut de ceteris rebus. 
Georg. De iis, quae nihil ad me pertinent, non soleo percontari. 
Gregor. Esto: sed tamen aliquid vel in transitu audiri solet. 
Georg. Ne mentiar, intellexi nonnihil in transitu. Gregor. Narra 
mihi, quaeso. Georg. Nunc non est narrandi spatium. Gregor. Cur 

non? Georg. Est mihi alio properandum. Gregor. Quonam? Georg. 
Nihil ad te. Gregor. Quando Igitur revises nos, ut ex te hoc audia¬ 
mus? Georg. Post prandium, si licebit per 6tium. Gregor. Amabo 
te, fac liceat. Georg. Dabo operam: sed noli me detinere diutius. 

Vale. 


ELOCUTIO. 


Venire e foro. 

Nihilne audivisti novi? 

Mirum est te nihil audivisse de bello. 

Domesticus usus et consuetudo. 

In usu verbum esse coepit. 

Hoc nihil ad me pertinet... nihil me tangit, afficit. 

Audivi aliquid in transitu de fratre tuo. 

Non est mihi nunc spatium narrandi. 

Properare, festinare, accelerare, maturare. 

Properare ad aliquem locum, in locum... properare ocius. 
Properat hoc facere. 

Properandum est tibi, festinato, maturato opus est, ut brevi re¬ 
visas nos. 

Nunc mihi non licet per otium. 

Dare enixe operam alicui rei. 

Dare operam, ne aliquid fiat. 


Colldquium XLIV. 

Argumentum: Interrogationes curiosae de rebus minutissimis, nec 
tamen inutiles. Praeparatio in rebus omnibus. Patris familias dili¬ 
gentia in re familiari. 

Hadrianus, Hilarius. 

Hadrian. Cur hodie mane afuisti? Hilar. Occupatus eram. 
Hadrian. In quo negotio? Hilar. In scribendis ad matrem litteris. 
Hadrian. Quid opus erat illi scribere? Hilar. Quia ad me scripse¬ 
rat. Hadrin. Ergo rescripsisti. Hilar. Proprie loqueris. Hadrian. 
Unde tibi miserat litteras? Hilar. Rure, nempe ex villa nostra. 
Hadrian. Quando rus profecta est? Hilar. Superioribus diebus. 
Hdrian. Quid agit ruri? Hilar. Curat nostra negotia rustica. 
Hadrian. Quid potissimum? Hilar. Praeparat ea, quae sunt opus 
ad proximam vindemiam. Hadrian. Prudenter agit. Hilar. Unde 

istud probaveris? Hadrian. Nam omnibus in rebus adhibenda est 
praeparatio diligens. Hilar. Quis te istud docuit? Hadrian. Quidam 
paedagogus dictavit e Cicerone. Hilar. Qua occasione? Hadrian. 
Cum admoneret, ut me diligenter pararem ad reddendum, quod 
didiceram, postero die. Hilar. Profecto recte monebat. Hadrian. 
Sed ad propositum revertamur. Non habetis vllicum, qui curet 
ruri vestra negotia? Hilar. Immo et vllicam habemus, et famulos, 
et ancillas. Hadrian. Quid Igitur opus est illic tuae matris opera? 
Hilar. Quia melius novit providere rebus omnibus, quam isti 
imperiti ruricolae. Hadrian. Nihllne amplius? Hilar. Sine me 
finire propositum. Hadrian. Putabam te absolvisse: perge. Hilar. 
Etiam, ut ex patre audivi, praecipua cura domini requiritur in 
re familiari administranda. Hadrian . Ergo pater tuus nunc potius 
deberet ad villam esse. Hilar. Non potest. Hadrian. Quid prohibet? 
Hilar . Quia totus est in arte sua occupatus. Hadrian. Maiorem, 
ut opinor, ex ea re fructum percipit. Hilar. Quis dubitet? Hadrian. 
Inde Igitur fit, ut relinquat uxori omnem curam rei domesticae. 
Hilar. Omnino sic est. Hadrian. Sed mater quando revertetur? 
Hilar. Vix ante perfectam vindemiam. Hadrian. Quid tu? non 
ibis vindemiatum? Hilar. A matre, ut spero, arcessar. Sed quaeso 
te, quid cogitamus? Iam omnes in auditorium currunt. Hadrian. 
Bene res se habet: curramus et nos, ne postremi simus. 


ELOCOTIO. 

Occupatus in aliqua re. 

Rescribere ad aliquam. 

Proprie loqueris. 

Litterae mihi missae sunt rure. 

Mater mea profecta est rus. 

Quid frater tuus tam diu agit ruri? 

Curare negotia rustica. 

Curare studiose aliquid. 

Paedagogus meus hodie mihi dictavit e Cicerone omnibus in rebus 

diligentem praeparationem adhibendam esse. 

Parare se ad aliquid ... ad reddendum quod didicit aliquis. 

Reverti ad propositum. 

Opus est mihi opera tua. 

Opus est mihi, nobis, vobis charta. 

Providere rebus necessariis. 

Providere alicui rei. 

Providere rei frumentariae, vel, rem frumentariam. 

Providere ligna in hiemem. 

Finire, absolvere aliquid. 

Audire aliquid ex aliquo. 

Magna cura requiritur in administranda re familiari. 
Administrare rem familiarem. 

Percipere fructum ex re aliqua... ex studiis. 

Pater meus omnem curam rei domesticae relinquit matri meae. 
Mater mea ante perfectam vindemiam vix revertetur. 

Ire vindemiatum. 

Arcessi ab aliquo. 

Curramus, ne postremi simus. 


Colloquium XLV. 

Argumentum: Iulius de patre rogatus a lacobo, Antverpiam ait 
hunc ad mercatum abisse, eiusque reditum in horas exspectari: 

Deus ubivis locorum suos conservat. 

\ 

iACdBUS, ItiLIUS. 

Iacob. Ubi nunc est pater tuus? Iui. Puto eum esse Antver- 
piae. Iacob. Quid illic agit? Iui. Negotiatur. Iacob. Ex quo tem¬ 
pore? Iui. Ab ipso initio mercatus. Iacob. Valde miror, qui audeat 
illic commorari tot dies, cum pituita tanta sit per totam urbem. 
Iui. Non est adeo mirandum. Iacob. Itane tibi videtur? Iui. Ita 
profecto. Fuit enim alias in maiore periculo, sed Dominus Deus 
semper eum custodivit. Iacob. Credo equidem, et adhuc custodiet. 
Sed quando est reversurus? Iui. Nescio. In horas exspectamus. 
Iacob. Reducat eum Deus! Iui. Ita precor. 


ELOCUTIO. 

Pater meus negotiatur Antverpiae. 

Ex quo tempore? 

Miror, quod pater tuus audeat illic commorari. 

Pituita est per totam urbem. 

Esse in periculo... in discrimine versari, constitutum esse, peri¬ 
clitari. 

Exspectamus patrem in horas. 

Deus illum ducat et reducat. 

Colloquium XLVI. 


Argumentum: Lucos Lamberto de patris adventu gratulatur. Tem¬ 
poris habenda est ratio. 

Lucas, Lamb^rtus. 

Luc. Quid ita laetus es? Lambert. Quia venit pater. Luc. Ain' 
tu? unde venit ? Lambert. Lutetia. Luc. Quando advenit? Lambert. 
Modo. Luc. Iamne salutasti? Lambert. Salutavi, cum ex vehiculo 
descenderet. Luc. Quid amplius illi fecisti? Lambert. Calceamenta 
detraxi. Luc. Miror te non mansisse domi, propter eius adventum. 
Lambert. Nec ille permisisset, nec ego vellem, praesertim nunc, 
cum audienda est praelectio. Luc. Bene tibi consulis, qui temporis 
rationem habeas. Sed quid pater? valetne? Lambert. Recte, Dei 
beneficio. Luc. Equidem gaudeo plurimum tua et eius causa, 
quod salvus peregre redierit. Lambert. Facis, ut amicum decet: 
sed cras pluribus verbis colloquemur. Vide praeceptorem, qui iam 
ingreditur auditorium. Luc. Eamus auditum praelectionem. 


ELOCUTIO. 

Est alacer atque laetus. 

Est hilari animo; est bono animo. 

Exultare gaudio, laetitia; efferri laetitia; gestire laetitia. 

Quid est, quo minus laetus sis? 

Pater venit Lutetia. 

Iamne salutasti patrem? 

Descendere ex vehiculo... equo. Rediit pedes, via ferrea, birota 

velocissima, automataria, autocineto, aeronavi. 

Detrahere calceamenta. 

Miror te non mansisse domi... quod non mansisti. 

Permisit mihi pater manere domi. 

Permittere alicui omnia. 

Permittere se alicui... fidei alicuius. 

Consulere alicui.. consulere aliquem. 

Habere rationem temporis... observare tempus, servire tempori. 
Gaudeo tua et fratris tui causa, quod pater tuus salvus et in¬ 
columis peregre redierit. 

Non decet Christianum gaudere aliorum malis. 

Cras pluribus verbis colloquemur. 

Ingredi hypocaustum ... museum ... auditorium. 

Coll6quium XLVII. 


Argumentum: Interrogatiuncula de profectu ad locum et reditu 

ex loco. 

Paulus, IoAnnes. 

Paul. Estne domi frater tuus? Ioan. Cur istud rogas? Paul. 
Pater meus voluit eum convenire. Ioan. Non est in hac urbe. 
Paul. Ubi igitur? Ioan. Peregre profectus est. Paul. Quando? 
Ioan. Nudius tertius. Paul. Quonam iit? Ioan. Lutetiam. Paul. 
Qua iter facturus est? Ioan. Lugduno. Paul. Utrum pedes an 
eques iit? Ioan. Iit equo. Paul. Quando redibit? Ioan. Nescio. 
Paul. Sed quem diem constituit illi pater? Ioan. Iussit, ut hic 
adesset ad vicesimum huius mensis diem. Paul. Ducat illum Deus, 
ac reducat! Ioan. Ita precor. 


ELOCUTIO. 


Convenire aliquem. 

Proficisci peregre. 

Qua iter facturus est? 

Dic, qua sit iter? 

Abiit eques, vel, equo. 

Rediit pedes, autocineto, birota automataria. 

Quonam is? ... quo destinasti iter? ... quo tendis? ... quonam tibi 

iter est? 

Peto domum, rus. Concedo Lugdunum. 

Quem pater tuus sibi constituit diem reditus? 

Pater iussit, ut adessem; iussit me adesse; ad diem vicesimum 

octobris. 


Colloquium XLVIII. 

Argumentum: De reditu ex villa. 

Norbertus, MaximiliAnus. 

Norbert. Ubi fuisti his diebus? Maximil. Ruri. Norbert. Quo 
in loco? Maximil. In villa nostra. Norbert. Quid agebas illic? 

Maximil. Ministrabam patri. Norbert. Quid vero ille? Maximil. 
Pastinabat vites nostras. Norbert. Quando illinc redisti? Maximil. 
Heri tantum. Norbert. Quid pater? Maximil. Una mecum revertit. 
Norbert. Bene factum: sed quo nunc is? Maximil. Recta domum. 
Norbert . Quando repetes ludum litterarum? Maximil. Cras, iuvan- 
te Deo aut summum perendie. Norbert. Ergo interim vale. Ma¬ 
ximil. Et tu vale, mi Norberte. 

ELOCtJTIO. 

Fui ruri ... venio rure ... ibo rus. 

Pastinare vites. 

Recta domum ire. 

Repetere ludum litterarum. 


Colloquium XLIX. 

Argumentum: Robertus et Alphonsus de reditu a vindemia deque 

uvis allatis colloquuntur. 

Robertus, Alph6nsus. 

Robert. Gratulor tibi reditum, Alphonse; quando redisti rure? 
Alphon. Heri post meridiem. Robert. Quid mater? Alphon. Quem¬ 
admodum illa me secum duxerat, ita reduxit. Robert. Nonne 
venit in equo? Alphon. Et quidem tolutario. Robert. Tu vero? Al¬ 
phon. Quid rogas? eram illi a pedibus. Robert. Non tibi fuit 
molestus labor itineris? Alphon. Nulla mihi fuit via difficilis; 
adeo erat iucunda in urbem reditio; quid quaeris? noluissem 
eques venire. Robert . Quantum distat hinc villa vestra? Alphon. 
Quattuor miliariis, iisque non admodum longis. Robert. Sed iam. 
satis de reditu, nunc aliud agamus. Fuistine memor promissi tui? 
num redisti vacuus? Alphon. Attuli uvarum quantum potui. Ro¬ 
bert. Quantum igitur? Alphon. Quasillum. Robert. Hui, quasillum! 
tibi igitur? uni! Alphon . Immo nobis duobus. Robert. Quid duobus 
tantillum? Alphon. Non poteram ferre amplius, pro viribus cor¬ 
pusculi mei; quod si robustus essem, asini onus asportassem, 
mater enim facile permittebat. Robert. Quam vellem affuisse! 
Alphon. Mater et ego te plurimum desideravimus. Sed esto animo 
bono; ea reliquit famulum ruri, qui amplissima corbe onustus 
veniet; tum illa tibi dabit affatim. Rober. Aha, nunc optata 

loqueris, mi Alphonse. Alphon. Eamus domum; videbis quasillum 
nostrum adhuc, ut spero, integrum. Robert. O lepidum caput! 
nam et cupiebam ire -salutatum matrem tuam mihi carissimam. 
Alphon. Profecto illi gratissimum feceris. Robert. Eamus igitur. 

ELOCOTIO. 

Gratulari alicui reditum... alicui aliquid ... aliqua re, vel, de 
aliqua re. 

Redire rure. 

Venit in equo, vel, venit eques. 

Sum illi a pedibus ... a rationibus ... a secretis ... a cubiculo... a 

latere ... a consiliis ... a contionibus. 

Nulla mihi fuit via difficilis. 

Villa nostra distat ab urbe tribus miliariis ... tria miliaria. 

Rediit vacuus. 

Vacuus curis, vel, curarum. 

Esse bono animo. 

Onustus litteris. 

Optata loqui. 

Facere gratum alicui. 


Colloquium L. 

Argumentum: Albertus percontatur de rebus ad Georgium perti 

nentibus. 


Albertus, Ge6rgius. 

Albert. Quo in statu sunt res vestrae Lugdunenses? Georg. 
Nescio, iam pridem nihil audimus. Albert. Nihilne scripsit frater 
tuus? Georg. Post menses duos nihil litterarum misit, quod viderit 
pater. Albert. Fortasse aegrotat. Georg. Minime vero; nam tabel¬ 
larii saepe nobis salutem nuntiant verbis eius. Albert. Libenter 
audio illum recte valere. Valde eum diligo, qui fuit mihi suavis¬ 
simus condiscipulus. Georg. Ille, ut, opinor, te vicissim diligit. 
Albert. Id vero mihi non est dubium. Sed nos hora vocat: eamus 
in auditorium. Georg. Maturemus. Iam recitatur catalogus. 

ELOCUTIO. 


Quo in statu sunt res vestrae? Resp. Felici, prospero, adverso. 
Nihilne litterarum accepisti ex patria? 

Nihilne litterarum ad te missum est? 

Nuntia praeceptori tuo verbis meis salutem... meo nomine. 
Libenter audio, fratrem tuum recte valere. 

Georgius est mihi suavissimus condiscipulus. 

Id non est mihi dubium... de hac re nihil dubito. 

Dubium mihi est... haereo, ambigo, in dubio sum; addubito, in 

dubium venio. 

Venio in dubium de tua fide... tua fides venit mihi in dubium. 


Coll6quium LI. 

Argumentum: Interrogatiuncula de acceptis litteris. 

ROBfSRTUS, RAIMtiNDUS. 

Robert. Quid legis? Raimund. Litteras. Robert. A quo ac¬ 
ceptas? Raimund. A patre. Robert. Quando accepisti? Raimund. 
Heri vespere. Robert. Quis attulit? Raimund. Nescio. Robert. 
Nescis? quis tibi reddidit eas? Raimund. Ancilla quaedam a 
caupone. Robert. Unde sunt datae? Raimund. Lutetia, credo. 
Robert. Quo die? Raimund. Nondum licuit inspicere. Robert. Nem¬ 
pe ego te interpellavi. Raimund. Paulum refert: non adeo sum 
occupatus. Robert. Age, perlege tuam epistulam: ego quoque mox 
idem faciam. 


ELOCUTIO. 

Reddere litteras alicui. 

Litterae datae sunt, scriptae, Lipsiae. 

Nondum licuit mihi inspicere litteras. 

Tabellarius mihi epistulam tuam non reddidit loco et tempore. 


FINIS LIBRI TERTII 



LIBER QUARTUS 


Qui de praeceptis vel iis, quae pro praeceptis Obtinent 

CUM DISCfPULIS coll6quia c6ntinet. 




Colloquium I. 


Argumentum: Paedagogus, ad exercendam suorum discipulorum 
memoriam, a quodam eorum exercitationis matutinae rationem 
exigit. Narrat iuvenis ordine et distincte singula, idque memoriter, 
et audientibus condiscipulis. Exemplum iuvenes in simplici narra¬ 
tione exercendi, ut puro sermoni paulatim assuescant. 


Paedagogus, Alb£rtus. 

Paed. Hodie mane quota expergefactus es? Albert. Ante lu¬ 
cem: quota hora nescio. Paed. Quis te expergefecit? Albert. Venit 
excitator hebdomadae huius; pulsavit acriter ostium cubiculi; 
quidam aperuit, excitator accendit nostram lucernam, clara voce 
inclamavit: experrecti sunt omnes. Paed. Narra mihi ordine, quid 
egeris ex illo tempore usque ad finitum ientaculum. Vos, iuvenes, 
auribus atque animis diligenter attendite, ut discatis hunc vestrum 
condiscipulum imitari. Albert. Experrectus surrexi e lecto, indui 
tunicam cum thorace, sedi in scabello, accepi femoralia et tibialia, 
utraque indui, calceos calceavi, femoralia ligulis astrinxi thoraci, 
tibialia periscelide ligavi supra crura, cingulo me praecinxi: ac¬ 
cepi frigidam e situla, manus et faciem lavi, os et dentes collui: 
detersi manteli manus et faciem, caput diligenter pexi, aptavi 
capiti pileolum, togam indui: deinde egressus cubiculum descendi 
infra. Interea signum ad precationem datur minore tintinnabulo: 
in conclave convenitur, precamur una: accipimus ordine ientacu¬ 
lum a famulo culinario: ientamus in triclinio sedentes et quieti, 
sine murmure, sine strepitu: quos audivi inepte garrientes aut 
verba loquentes otiosa, amice admonui: qui non paruerunt admo¬ 
nitioni, detuli ad observatorem, ut eos notaret. Paed. Nemone 
vobis praeerat, cum ientaretis? Albert. Immo hypodidascalus. 
Paed. Quid agebat interea? Albert. Ille per medium conclave 
ambulabat, tenens librum in manibus, et identidem monens obser¬ 
vatorem, ut notaret inepte garrientes. Paed. Nullumne igitur ver- 


187 



bum tunc licet emittere? Albert. Immo licet: verum ii notari 
solent, qui diu et multis verbis inepte et sine ullo fructu confa¬ 
bulantur. Ceterum licet omnibus iucundos inter se tractare ser¬ 
mones de bonis et honestis rebus: dum tamen id modeste fiat, 
citra clamorem et contentionem. Paed. Hactenus satis fecisti mihi; 
cetera narrabis post prandium, nisi Aliquod negdtium intervenerit. 
Eamus nunc in auditorium, ne magistro in mora simus. Albert. 
Audivi modo signum dari. Paed. Opportune datum. 


ELOCUTIO. 

Expergisci, solvi somno, evigilare. 

Expergefacere aliquem. 

Pulsare ostium... cubiculi. 

Aperire ianuam, fores. 

Inclamare aliquem elata voce. 

Narrare aliquid ordine. 

Attendere auribus atque animis ... ad dliquid... alicui. 

Imitari aliquem. 

Surgere e lecto ... e strato ... a mensa. 

Induere tunicam ... thoracem ... pallium. 

Sedere in scabello. 

Calceare calceos. 

Femoralia ligulis astringere thoraci. 

Ligare tibialia periscelidibus supra crura. 

Praecingere se cingulo. 

Aptare capiti pileum ... imponere pileum ... operire caput... tegere 
caput. 

Aperire caput. 

Reddere urinam. 

Accipere frigidam e situla. 

Lavare manus ... abluere ... aequa purgare. 

Colluere os et dentes. 

Detergere manus et faciem manteli. 

Signum datur ad precationem... ad contionem, 
lentamus sedentes et quieti, sine murmure et strepitu. 
Observatoris est amice admonere garrientes. 

Parere admonitioni. 

Deferre aliquem ad aliquem .. inepte garrientes. 

Notare aliquem creta. 

Hypodidascalus praeerat nobis. 

Ambulare per medium auditorium, conclave. 



Ne verbum quidem licet in auditorio, praesente praeceptore, 
emittere. i 

Tractare sermones iucundos de rebus honestis. 

Satisfacere alicui. 

Negotium aliquod intervenit. 

Esse alicui in mora. 


Colloquium II. 

Argumentum: Prosequitur discipulus narrationem ante prandium 

inceptam. 


Paedagogus, Discipulus. 

Paed. Ubi finivisti narrationem ante prandium? Disc. Cum 
vellem finem imponere de ientaculo, tu me interpellasti, praecep¬ 
tor. Paed. Perge igitur narrare ordine reliqua. Disc. Dum ien- 
tandi finem facimus, datur publicum signum posterius. Sumit 
unusquisque libros, imus in auditdrium. Conveniunt omnes, ego 
item venio cum meis condiscipulis. Sedeo in loco meo; praecep¬ 
tor ingreditur, pulpitum ascendit, ut precetur; iubet nos attentos 
esse, tumque publice precatur; deinde sedet in cathedra sua, et 
inquirit de absentibus; absentes notantur in catalogo: qui ad¬ 
sunt ad nomen respondent, ego quoque respondeo. Deinde iubet 
pronuntiari auctoris scriptum. Pronuntiamus terni clara voce, ut 
solemus cotidie. Tum iubet, ut reddamus interpretationem; ali¬ 
quot ex rudioribus legunt singuli; nos autem reddimus terni, 
idque memoriter. Tandem praeceptor rogat vernaculam verborum 
significationem: doctiores, quibus nominatim praecipit, respon¬ 
dent: ego quoque iussus ab eo respondeo: laudat ille eos, qui 
bene responderunt, e quorum numero ego, quod sine iactantia 
dico, unus fui. Postea iubet singulas orationis partes ordine trac¬ 
tari ad rationem grammaticam. Postremo palam praescribit quid 
sit post prandium reddendum: audita hora octava, precationem 
imperat: qua finita, monet ut officium sedulo faciamus: tandem 
nos missos facit. Eo spectante, eximus, ordine et sine strepitu, 
laetique discedimus. Satisne tibi feci, praeceptor? Paed. Immo 
cumulatissime. Disc. Placetne tibi, ut sub cenae tempus idem 
faciam de reliquis huius diei actibus? Paed. Nihil opus erit: nam 
de iis, quae horis postmeridianis aguntur, dlias te audivi satis. 

Disc. Numquid vis praeterea? Paed . Estne tempus eundi in con¬ 
clave ad cantionem? Disc. Tempus est. Paed . Ite igitur. 


ELOCtJTIO. 

Imponere finem alicui rei. 

Imponere finem ientaculo ... facere finem ientandi. 

Imponere alicui aliquid ... onus. 

Imponere alicui. 

Signum prius datum est... signum posterius. 

Catalogus recitatur a praeceptore. 

Respondere ad nomen. 

Finita catalogorum recitatione ... finita praelectione. 

Si praeceptor iubet discipulos esse attentos, nulli licet verbum 
emittere. 

Unusquisque sedeat in loco suo. In suo quisque sedeat loco. 
Inquirere de absentibus, vel in absentes. 

Inquirere in causam absentiae alicuius. 

Inquirere in aliquid, de aliquo. 

Pronuntiare praelectionem clara voce. 

Aliquot ex rudioribus discipulis reddunt interpretationem. 
Praeire alicui declinationes. 

Praeire alicui bono exemplo. 

Voce praeire. 

Verbis vel verba praeire. 

Rogare vernaculam verborum significationem. 

Petrus bene respondit in periculo. 

Absit iactantia dictis ... quod sine iactantia dico. 

Praeceptor nondum praescripsit nobis praelectionem in cra¬ 
stinum. 

Quid professor praescripsit nobis cras reddendum? 

Palam praescripsit, quid sit post pr&ndium reddendum. 
Precationem imperat. 

Fac me missum ... fac sororem missam. 

Exire ordine ... sine strepitu. 

Laetus discessit. 

Sub cenae tempus. 

Audire aliquem de re aliqua. 

Est tempus eundi... discendi... recitandi praelectionem, vel, reci¬ 
tandae praelectionis. 

Colloquium III. 


Argumentum: 


Paedagogus discipulum divinis rebus 


per 


otium 


instituit. Divinorum beneficiorum commemoratio. Christi mors salus 
est omnium fidelium. Laudatur discipuli studium ac diligentia. 

Locus ex Iodnnis Evangelio. 


Paedagogus, Augustinus discipulus. 

Paed. Ades, Augustine? Aug. Adsum, praeceptor. Paed. Quid 
agunt duo condiscipuli tui? Aug. Adhuc docentur a tutore. Paed. 
Tu vero iamne pronuntiasti contextum praelectionis in crasti¬ 
num? Aug. Pronuntiavi. Paed. Satisne recte? Aug. Satis, beneficio 
Dei. Paed. Quis te audivit? Aug. Repetitor. Paed. Bene habet: 
sed est quod monere te velim. Aug. Ego hoc audire percupio. 
Paed. Saepenumero, cogitandum tibi est, quantum debeas bono¬ 
rum omnium largitori Deo, qui et ingenium et memoriam tam 
felicem tibi dedit. Aug. Quid Illi non debeam, qui mihi dedit 
omnia? Paed. Dic aliquot eius beneficia praecipua, quemadmo¬ 
dum docui te aliquando. Aug. Dedit mihi caelestis ille Pater 
corpus, animam. Vitam, mentem bonam, parentes bonos, locuple¬ 
tes, nobiles, bene erga me affectos: et qui non modo suppeditant 
mihi copiose omnia ad hanc vitam necessaria, sed etiam, quod 
est longe maximum, me bonis litteris bonisque moribus tam dili¬ 
genter instituendum curant, ut nihil sit praeterea requirendum. 
Paed. Vere omnia ista dixisti: sed unum praetermisisti, quod est 
singulare Dei beneficium. Scin’ tu, quid sit? Aug. Sine me pauli¬ 
sper cogitare. Paed. Otiose cogita. Aug. Nunc ego reminiscor; 
sed pro magnitudine rei, nescio quibus verbis id possim expri¬ 
mere. Paed. Dic tamen quo poteris modo. Aug. Cogito etiam 
atque etiam. Paed. Dic tandem. Aug. Innumerabilia sunt Dei 
optimi maximi erga me beneficia, in corpore, in animo, in exter¬ 
nis rebus: sed nullum maius nec dici nec cogitari potest, quam 
quod Filium suum unicum gratis mihi dederit, qui me miserri¬ 
mum peccatorem, et sub satanae tyrannide captivum ac morti 
aeternae destinatum redemit, idque morte sua omnium crude¬ 
lissima, et maxime ignominiosa. Paed. Satis apte dixisti et toti¬ 
dem fere verbis quot alias te docueram. Sed numquid Deus tibi 
uni hoc tantum beneficium praestitit? Aug. Minime vero. Paed. 
Quibus praeterea? Aug. Qmnibus, quotquot Evangelio fideliter ac 
vere crediderint. Paed. Age, profer locum ex Ioannis Evangelio 
in eam sententiam. Aug. Sic Deus dilexit mundum, ut Filium 
suum unigenitum daret: ut omnis, qui credit in eum, non pereat. 

sed habeat vitam aeternam. Non enim misit Deus Filium suum 
in mundum, ut condemnet mundum; sed ut servetur mundus per 
eum. Qui credit in eum, non condemnatur: qui vero non credit, 
iam condemnatus est, quia non credit in nomen unigeniti Filii 
Dei. Haec est autem. Paed. Hactenus satis: sed cuius sunt verba 
ista? Aug. Ipsius Christi, de se ipso loquentis. Paed. Quem all6- 
quitur? Aug. Nicodemum, qui ad eum noctu venit. Paed. Faciat 
ipse Christus unicus Salvator noster, ut magis ipsius cognitidne 
proficias. Aug. Faciet, spero. Paed. Perge igitur, ut coepisti ala¬ 
criter, quod bene vertat Deus in gloriam sui nominis. Aug. Ita 
precor. Paed. Eamus cenatum. 


ELOCUTIO. 


Est quod monere velim. 

Nobiles bene erga me affecti sunt. 

Affectus benevolus. 

Affectibus iisdem obnoxius. 

Suppeditare alicui omnia necessaria ... verba alicui. 

Pater meus curavit fratrem meum bonis litteris bonisque moribus 
instituendum... instituere aliquem aliqua re. 

Reminisci aliquid, alicuius et de dliqua re. 

Etiam atque etiam cogitare de re aliqua. 

Destinare aliquem ad mortem. 

Morti aeternae destinatus ... destinare diem alicui. 

Christus redemit nos morte sua omnium crudelissima et maxime 
ignominiosa. 

Praestare alicui beneficium... praestare aliquid, officium, munus 
suum. 

Proferre locum ex sacris litteris. 

Proferre testes, in lucem. 

Proficere in cognitione Christi; proficere nihil. 

Deus hoc vertat in nominis sui gloriam. 

Vertere ad gloriam, in bonum, culpam in aliquem. 

Vertere vitio alicui aliquid. 

Coll6quium IV. 


Argumentum: Quidam discipulus studire mavult quam ludere. 
* Exemplum in discipulis rarissimum. 

Paedag6gus, BlAsius discIpulus. 

Paed. Unde venis? Bias. Venio ex inferiore parte. Paed. Quod 
erat tibi negotium infra? Bias. Ieram deambulatum. Paed. Side 
nunc ad mensam et mane in cubiculo, donec redeam. Bias. Quid 
agam interea? Paed. Edisce praelectionem in diem crastinum, ut 
eam mihi reddas ante cenam. Bias. Iam edidici, praeceptor. Paed. 
Lude igitur. Bias. Sed nullos habeo collusores. Paed. Satis multos 
invenies in hac vicinia, ex tuis etiam condiscipulis. Bias. Nihil 
id curo; nunc malim, si tibi placet, ediscere de catecheseos libro 
in diem Dominicum. Paed. Ut libet. Bias. Si quis te quaeret, 
quid illi dicam? Paed. Dic, me prodisse, sed mox reversurum. 

ELOCUTIO. 

Venire ex inferidre parte. 

Quod erat tibi negotium? 

Reddere urinam. 

Quaerere aliquem. 

Quaerere ex aliquo. 

Ediscam aliquid de catecheseos libro in diem Dominicum. 

Nulli mihi sunt collusores ... quaerendus est mihi collusor. 


Colloquium V. 

Argumentum: Quidam paedagogus discipulum educit ambulatum. 
Exercitatio corporis, Socratis apophthegma. Ambulatio fit propter 
comites iucundior. Exemplum honestae remissionis in studiis. 


PAEDAGdGUS, BENEDfCTUS DISCfPULUS. 

Paed. Heus! Benedicte. Ben. Hem, praeceptor. Paed. Pone 
libros: iam satis toto die studuisti: para te, ut eamus ambula¬ 
tum. Ben. Nonne post cenam praestaret? Paed. Salubrior est 
ante cibum exercitatio corporis. Ben. Memini ex te audivisse. 

Paed. Narra Socratis dictum in eam sententiam. Ben. Cum So» 
crates usque ad vesperam contentius ambularet, interrogatus 
quare id faceret, respondit se, quo melius cenaret, obsonare fa¬ 
mem ambulando. Paed. Probe meministi, quis auctor? Ben. Cicero. 
Sed quo prodibimus, praeceptor? Paed. Extra urbem. Ben. Muta- 
bone calceos? Paed. Muta, ne istos novos pulvere conspergas, 
sume etiam umbellam, nisi mavis solem tibi infuscare faciem. 
Ben. Iam paratus adsum. Paed. Nunc sane prodeamus. Ben. Voca- 
bone ex vicinia unum aut alterum comitem? Paed. Recte admones: 
sic enim incundior erit deambulatio, nam per viam sermones 
inter vos conferetis, et in umbra colludetis alicubi. Ben. Sic etiam 
excitabitur cibi appetentia. Paed. Ego lento gradu praecedam: 
ubi nactus eris comites, vos me per portam ripariam sequimini. 
Ben. Nos igitur illic exspectabis? Paed. Certo. Ben. Quid si nullos 
invenero? Paed. Nihilominus sequere me, audisti? Ben. Audivi, 
praeceptor. 

ELOCUTIO. 

Ponite libros, satis studuistis. 

Toto die studuit... litteris incubuit... operam dedit. 

Ire spatiatum, ambulatum. 

Exercitatio corporis ante cibum salubrior est. 

Contentius ambulare. 

Obsonare famem ambulando. 

Prodire extra urbem. 

Mutare calceos ... sententiam ... animum. 

Mutare vestimenta. 

Conspergere calceos pulvere. 

Ardor solis infuscat mihi faciem. 

Conferre sermones inter se per viam. 

Excitare cibi appetentiam. 

Ego lento gradu praecedam ... Sequi aliquem. 


Colloquium VI. 

Argumentum : Praefectus officium diligenter facit in requirendi? 

absentibus . 


Paedagogus, Bernardus discIpulus. 

Praef. Ubi est frater tuus? Bern. Modo iit domum. Praef. 
Quid eo? Bern. Petitum nobis obsonium. Praef. Quid nunc vobis 

opus 


est obsonio 


Bern. In merendam. Praei. Annon habetis in 


arca vestra 


non 


Bern. Non. Praef. Quid ita non? Bern. Quia mater 
solet nobis dare obsonium, nisi in praesens tempus. Praef. 
Nempe quia novit vos esse gulosos. Bern. Numquid gulosi sumus? 
Praef. Quia fortasse uno convictu devoratis, quod in tres datum 
fuerit. Bern. Tace, ego dicam fratri te nos gulosos vocare. Praef. 
Tace, ego dicam praeceptori fratrem tuum nihil aliud agere quam 
discdrrere. Bern. Atqui prodire non solet, nisi cum bona venia 


praeceptoris 


fallit 


Praef 


Praef. Atqui praeceptorem fallit. Bern. Quomodo 
Non enim mens est praeceptoris, ut ter cotidie 
, Sine illum venire; videbis quid tibi respondeat. 


prodeat. Bern. 

Praef. Immo viderit quid praeceptori respondeat 


ELOCUTIO. 


Ire petitum obsonium. 

Homo gulosus, gulae deditus. 

Uno convictu Christophorus devorat, quod in tres datum est 
Frater tuus nihil aliud agit, quam discurrit. 

Prodii cum bona venia praeceptoris. 

Non fuit mens mea, ut te fallerem. 

Non fuit mihi animus te decipiendi. 

Sine illum venire. 

Viderit frater tuus, quid praeceptori respondeat. 

Quid aedituus respondit tibi? 


Coll6quium VII. 

Argumentum: Discipuli a lusu revocantur. 

RepetItor, Claudius et Clemens discIpuli. 

Rep. Heus iuvenes, heus, heus! Claud. Quid clamitas? Rep. 
Desistendum est a lusu. Claud. Eho, inepte, nondum quarta exacta 
est. Rep. Immo fere semihora post quartam. Clem. Cur non de¬ 
disti signum? Rep. Quia tintinnabuli funis fractus est... Clem. 
Clama iterum, sed attolle vocem. Rep. Heus iuvenes, recipite vos 
omnes. Festinate, festinate, inquam; urget praeceptor. Claud. De¬ 
sine clamare: accurrunt omnes. 

ELOCUTIO. 


Desistere a sententia sua. 

Desistendum est a lusu, quarta exacta est. 
Funis tintinnabuli fractus est. 

Recipite vos in auditorium. 

Desinere in aliquid. 

Desinere clamare. 


Colloquium VIII. 

Argumentum: De quodam discipulo rus profecto cum patre. 

Tutor, Cornelius discipulus. 

Tut. Ubi est Petrus? Cor. Iit foras. Tut. Quo? Cor. Abiit 
rus. Tut. Quocum? Cor. Cum patre. Tut. Quis venerat arcessi¬ 
tum? Cor. Patris famulus. Tut. Quando in urbem redibit? Cor. 
Hinc, ut dixit, ad octavum diem. Tut. A quo petivit abeundi v6- 
niam? Cor. Ab hypodidascalo. Tut. Cur non potius a ludimagi- 
stro? Cor. Ad negotia prodierat. Tut. Sat habeo. 

ELOCUTIO. 

Venire arcessitum aliquem ... ad arcessendum aliquem. 
Hypodidascalus rediturus est in urbem die crastino. 

Hinc ad tres hebdomadas. 

Petere veniam abeundi. 

Prodire ad negotia. 


Colloquium IX. 

Argumentum: Exemplum diligentiae in agendis rebus. 

DomInicus, Custos. 

Dom. Licetne ire cubitum, condiscipuli? Cust. Cur ante ho¬ 
ram? Dom. Quia tertia est mihi surgendum. Cust. Quam ob rem? 
Dom. Scribendi causa. Cust. Quid est tibi scribendum? Dom. 

Litterae ad patrem. Cust. Cur non petis a praeceptore veniam? 
Dom. Bene mones: estne in museo? Cust. Puto esse; vise. 


ELOCUTIO. 

Licet mihi, pater, ire cubitum? 

Licet, precor tibi faustam noctem. 

Cras surgendum est mihi hora tertia. 

Scribendi causa surgendum est. 

Scribere litteras ad patrem. 

Cura has litteras ad patrem meum perferendas, ut hae litterae 

perferantur. 

Petere veniam a praeceptdre. 

Non dubito, quin Philippus petiverit veniam a praeceptdre. 

Non dubito Philippum petivisse veniam. 


Coll6quium X. 

Argumentum: Publica tutdris admonitio ad condiscipulos in 
conclavi communi. Admonitionis summa: ne discipuli timpore 
abutantur. Extemporalis responsio cuiusdam primae classis discipuli. 

Tutor, DonAtus. 

Tut. Desinite, o pueri, garrire absente magistro. 

Verba, quibus summus laeditur ille Pater. 

De studiis potius tractate et rebus honestis: 

Discite sermones, aptaque verba loqui. 

Discite et inter vos reddenda revolvere saepe: 

Doctor enim pueris semper adesse nequit. 

Discite sectari vestigia certa bonorum: 

Otia vos fallant blanda cavete precor. 

En ego praemoneo, vos ne delectet abuti 
Tempore: ne tergum verbera dura premant. 

Ecce iterum vobis morum praedico magister. 

Si quis erit caesus, ne mihi det vitio. 

Dori. Desine plura loqui: nemo parere recusat: 

Est monitor nobis optimus ille Pater: 

Illiusque Patris Natus, cui nomen Iesus: 

Et qui nos renovans Spiritus intus alit. 

Tut. Quem mihi sperassem tam respondere paratum? 

Quis puer angelicos mittit ab ore sonos? 

O quam te memorem nostrae doctissime classis? 

Nam tibi divinum carmen ab ore fluit. 

Non sum tam felix, ut fundam ex tempore versus: 
Sed modo quae dixi, praemeditatus eram. 

Don. Si meditatus eras, qui nunc tam fundis aperte 

Castalios latices? quis furor iste novus? 

Tut. Nam tua me tantis moverunt carmina flammis; 

Ut mihi nunc videar posse movere feras. 

Don. Sed cur immeritum tantis me laudibus effers? 

Est tribuenda uni gloria summa Deo. 

Atque utinam eloquium nobis spatiumque daretur. 
Et nostra in laudes solveret ora suas. 

Sed quia tempus adest, ut voce et mente precemur 
Idque iubet doctor, desino plura loqui. 

ELOCUTIO. 

Non licet discipulos garrire absente professore. 
Laedere aliquem verb is. 

Tractare de studiis. 

Revolvere saepe reddenda. 

Magister discipulis semper adesse nequit. 

Sectari vestigia bonorum. 

Otia blanda fefellerunt eum. 

Verbera dura prement tergum vestrum. 

Tibi erunt parata verba, huic homini verbera. 

Dare vitio alicui aliquid. 

Nemo recusat parere. 

Recusare munus. 

Deus fuit nobis monitor. 

Natus patris. 

Quem mihi sperassem tam respondere paratum? 

Ad utrumque paratus respondit. 

Mittere ab ore sonos angelicos. 

Memorare de aliqua re, aliquid. 

Divinum carmen tibi fluit ab ore. 

Fundere versus ex tempore. 

Praemeditari aliquid. 

Fundere latices Castalios. 

Nulla re moveri potest. 

Carmina tua moverunt me tantis flammis, ut mihi nunc videar 


posse 


movere 


feras 


Efferre aliquem laudibus. 
Gloria tribuenda est Deo uni. 
Solvere ora in laudes Dei. 
Precari voce et mente. 


Colloquium XI. 

Argumentum: Tutoris diligintia in eligenda a discipulis oratione. 

Bene sibi conscius securo est animo. 


Tutor, Desideri us. 


Tut. Unde venis. Desideri? Des. Domo. Tut. Quid affers illinc? 
Des. Merendam. Tut. Quis tibi permiserat exire? Des. Praeceptor 
ipse. Tut. Unde hoc probabis? Des. Adeamus illum, ut consula¬ 
mus. Tut. At vide, quid agas! Des. Hac in re nihil timeo. Tut. Adeo- 
ne securus es? Des. Qui verum dicit, nihil timere debet. Tut. Vera 
quidem ista est sententia, sed quotusquisque non mentitur? Des. 
Certus sum me nihil mentiri nunc. Tut. Propemodum persuades 
mihi. Abi, credo tibi: quia in mendacio numquam te deprehendi. 
Des. Agendae Deo gratiae: quem precor, ut me integrum et purum 
conservet. Tut. Utinam ex animo sic omnes precarentur; recipe 
nunc te, ut edas merendam tuam. 


ELOCUTIO. 

Praeceptor permisit mihi exire ... dedit mihi potestatem 

exeundi. 

Consulere aliquem, alicui. 

Quotusquisque non mentitur? 

Persuadere alicui aliquid ... alicui prorsus ita esse. 

Hoc mihi non persuadebis. 

Deprehendere aliquem in mendacio. 

ColldSquium XII. 


Argumentum: Fac ita observat&ris confabulatio cum discipulo vere 

candidi et simplicis ingenii, 

ObservAtor, Ennius. 

Obs. Tu numquam studes: quando eris doctus? En, Id fiet 
progressu temporis, Deo iuvante. Obs. Recte dicis: sed Interim 
laborandum tibi est. En. Atqui ego non sum arator. Obs. Etiam 
rides? Quasi laborare idem sit, quod arare. En. Scio non idem 
esse. Obs. Cur ergo sic respondisti? Nonne istud ridere est? En. 
Et ridere non est malum, cum sit naturale dmnibus hominibus. 
Obs. Pergin’ tu nugas dicere? En. Quod dixi, verum est: et verum 
dicere non est nugari: cur me immerito reprehendis? Obs. Iure 
te arguo. En. Quo iure? Obs. Quia non ignoras ridere pro irridere 
usitatum esse; et tamen sic accepisti, quasi de risu sim locutus. 
En. Si defendo causam meam, quid mali facio? Obs. Pergis igitur 
esse pertinax? profecto serio notaberis. En. Noli, quaeso, mihi 
irdsci, mi Martine. Obs. Non irascor, sed officium meum facio. 
En. Sed audi, quaeso. Obs. Quid audiam? tuas nugas? En. Audi, 
inquam, nihil mentiar. Obs. Dic breviter: est mihi alibi negotium. 
En. Imprimis, cum tu me admonuisti, non fui otiosus. Obs. Quid 
ergo? Si nihil faciebas, nonne otiosus eras? En. Non eram, pace 
tua dixerim. Obs. Qui potest hoc fieri? En. Dicam tibi: etsi tute 
melius hoc intellegis, quam ego. Nihil faciebam, ut apparebat, 
sed tamen cogitabam aliquid boni. Obs. Declara istud mihi. En. 
Cum tu facis versus, saepe meditaris diu, quasi sis otiosus, 
quamvis numquam sis minus. Obs. Pro ista aetate nimis acutus 
es. Etiam si tibi, ut ais, otiosus non eras: tamen qui te videbant, 
poterant aliter iudicare. En. At solus eram. Obs. Verum: sed 
poterant dliqui intervenire. Denique non fateris culpam? En. Si 
qua fuit culpa, in eo fuit, quod primo aspectu videbar tibi esse 
in otio, cum revera non essem. Obs. In eo nihil requiro: sed de 
irrisione quid respondes? En. Certe nihil dixi irridendi animo. 
Obs. Quo igitur? En. locabar, crede mihi. Obs. Quorsum? En. 
Ut paucis verbis fabulando aliquid ex te addiscerem. Obs. Non 
is sum, a quo multa doceri queas. En. Immo tecum multum boni 
saepe didici. Obs. Quid tandem vis concludere? En. Ut mihi 
igndscas; quando, ut vides, malo animo nihil peccdvi, quod equi¬ 
dem sciam. Obs. Age igndsco: quia videris mihi cdndidus, et aper¬ 
tus; neque adhuc vidi te menddcem esse. En. Ago tibi gratias, Mar¬ 
tine suavissime. 

ELOCUTIO. 


Ora et lab6ra. 

Onire difficilius est quam ardre. 

Etiam rides me? 

Ridere naturale est dmnibus hominibus. 

Nugas tractare. 

Dicere verum non est nugdri. 

Iure arguere aliquem. 


Defendere causam suam. 

Frater tuus pergit esse pertinax. 

Irasci alicui... ne irascaris mihi. 

Est mihi negotium in foro. 

Quid tibi negotii in curia? 

Pace tua dixerim. 

Nimis acutus es pro aetdte tua. 

Iudicare de re aliqua. 

Nemone intervenit? 

Fateri, confiteri culpam. 

Culpa in eo. 

Tu es in culpa. 

Primo aspectu videb&ris mihi in otio. 

Esse in 6tio. 

In eo nihil requiro. 

locari... extra iocum, remdto ioco. 

Est impatiens ioci, lusus, remdto ioco secum agi vult. 
Addiscere aliquid ex aliquo. 

Ignosce mihi, si qua in re offendi te. 

Videris mihi candidus et apertus. 

Homo cdndidus, integer vitae scelerisque purus. 


Coll6quium XIII. 

I 

Argumentum: Observator de minutis rebus interrogans, 

deprehendere discipulum quendam in mendacio. 


Observator, Discipulus. 


tentat 


Obs. Quid agis? Disc. Scribo. Obs. Quid scribis? Disc. Sen¬ 
tentias. Obs. Quas? Disc. Ex Novo Testamento. Obs. Bene facis: 
unde habuisti? Disc. Hypodidascalus dictavit nobis. Obs. Quando? 



Disc. Heri. Obs. Quota hora? Disc. Meridie. Obs. Ubi? Disc. In 
area. Obs. Qui aderant? Disc. Omnes discipuli, praeter primos 
et secundos. Obs. Ubi erant illi? Disc. In aula communi. Obs. Quid 
agebant? Disc. Disputabant. Obs. Vale et perge scribere. 

ELOC0TIO. 

Scribere sententias ex Novo Testamento. 

Studiosi disputant in auditorio philosophico. 


Colloquium XIV. 

Argumentum: Hic nihil invenit repetitor , quod notet. 

Repetitor, DiscIpuli. 

Rep. Quid vos hic agitis, discipuli? mihi videmini garrire et 
nugas agere. Quidam discipulus. Longe falleris: nam repetimus 
una. Rep. Quae? Disc. Verba anomala, quae reddenda sunt hora 
tertia. Rep. Bene facitis. Disc. Vis audire nostrum colloquium? 
Rep. Immo pergite: maius opus moveo: volo tendere laqueos 
picis et graculis. Disc. In area multos ad solem invenies. Rep. 
Retibus est illic praeda meis parata. 

ELOCUTIO. 

Videmini mihi garrire. 

Repetere verba anomala. 

Tendere laqueos picis et graculis. 

Inducere in laqueum ... est arte sua concludere quempiam, ut 
nullum sit effugium. 


Coll6quium XV. 

Argumentum: Discipulos in otio deprehensos non deterret prae¬ 
factus , sed eos humaniter admonet. Eximplum praejietis imitandum 
in causis levioribus , praesertim cum discipuli non sunt contumaces. 

Praefactus, Discipuli garrientes. 

Praef. At at! ecce, nunc estis capti: non fatemini? Quidam 
discipulus. Certe fatemur ingenue, sed non diximus mala verba: 

quaeso 


te, mi Nicolae, noli notare nos. Praef. Quid garriebatis? 


audivi nescio quid, de ientaculo. Disc. Hoc est, loquebamur de 
ientaculo matutino: quia famulus non dederat nobis in tempore. 
Praef. Puto id fuisse: nec certe est valde magnum malum: nisi 


quod 


sunt otiosa verba. Disc . Sed latine loquebamur. Praef. 


Audivi, sed non erat fabulandi locus. Nam, ut scitis, hoc pusillum 
temporis post merendam debet vobis esse valde pretiosum, cum 
sit dicatum studio: scilicet ut se diligenter quisque praeparet ad 
reddenda magistris ea, quae praescripserunt: nonne verum dico? 
Disc. Certe verum dicis: nos debuissemus legere simul quaedam 
de Testamento, quae mox oportebit nos reddere: sed ignosce, 
precor, suavissime Nicolae, posthac erimus prudentiores, et offi¬ 
cium nostrum diligenter faciemus. Praef. Si sic feceritis, praecep¬ 
tor vos amabit tamquam cor suum. Nonne videtis, quemadmodum 
diligat bonos discipulos et studiosos? non amat solum, sed etiam 
laudat et parvis praemiis afficit. Disc. Ista scimus, et cotidie 
experimur. Praef. Ergo mementote: et promissa facite. Disc. Ta¬ 
cebis igitur hanc culpam? Praef. Tacebo. Sed ea lege, ut caveatis 
recidere. Disc. Cavebimus, Christo favente. 


ELOCUTIO. 

Fateri culpam ingenue. 

Dare discipulis cibum in tempore. 

Non est hic locus fabulandi. 

Pusillum temporis. 

Dicare tempus studio. 

Dicare alicui aliquid. 

Dicare Deo aliquid ... operam suam alicui. 

Praeparare se ad reddenda magistro ea, quae praescripsit. 
Legere aliquid de Testamento, de catechesi. 

Ignosce mihi precor. 

Amo te tamquam cor meum. 

Discipulus bonus et studiosus. 

Afficere praemio aliquem ... honore. 

Facere promissa. 

Tacebo culpam tuam, ea lege, ut caveas recidere. 

Cavebo mihi ab illo, Christo favente. 

Cavebo illum, Deo dante, si Deo placet, superis bene fortunantibus, 
gratia Dei clementer aspirante. 

Coll6quium XVI. 


Argumentum: Rector observatores publicos admonet de ipsdrum 

officio. 


Rector, Florentinus fAmulus, Observatores. 

Red. Heus, Florentine. Flor. Hem, praesto sum, ere. Red. 
Arcesse mihi huc quinque publicos observatores, quos hesterno 
die in hunc mensem elegi, nostin? Flor. Optime: nam egomet 
aderam. Red. Sunt, opinor, in suo quisque auditorio: festina. 
Flor. Quam primum redibo. Obs. Adsumus omnes. Rector: quid 
tibi placet imperare? Red. Satis est iubere, nec enim sum impe¬ 
rator, nec magistratus. Ego vos huc arcessendos iussi, ut vos 
officii vestri commonefacerem: Vos igitur attentis auribus atque 
Animis audite. Non ignoratis, quanto cum timbre Domini hesterno 
die palam in conclavi nostro communi vos elegerim? Auspicati 
sumus a sacris precibus: secuta est admonitio nostra atque 
exhortatio ad omnem coetum scholasticum de timore Domini, 
deque moribus, qui deceant studiosos in schola versantes cotidie: 
deinde non sine optimorum adulescentium testimonio, vos elegi 
quinque, quos ad hoc munus idoneos existimavi: postremo ventum 
est ad secundam, cum gratiarum actione, precationem. Ne igitur 
putaveritis ludum fuisse aut iocum actionem illam, in qua nomen 
Domini tam studiose fuerit invocatum. Ac licet apud imperitos 
aut arrogantes hoc munus et vile et abiectum videatur, vos tamen 
credite, cum honorificum tum sacrum esse vestrum istud ministe¬ 
rium. Quod si aliter existimabitis, fieri non potest, ut munere 
vestro recte fungamini. Itaque ego vos hortor quantum possum, 
ut cum Dei timore atque reverentia diligentiam praestetis in iis 
bmnibus, quae intellexeritis ad officium vestrum pertinere. A vobis 
igitur absit omnis favor, bdium, gratia, studium vindicandi, et 
similia, quae transversos reddunt homines, et sincerum corrum¬ 
punt iudicium. Ne timueritis improborum minas, qui pusilli animi 
adulescentes ab officio solent absterrere. Quam enim habent in 
vos potestatem? p6tius eum timete, qui vester est Dominus, qui 
vitae ac necis potestatem habet. Illius, inquam, tanti principis 
timor vobis ob bculos semper obversetur. Incurretis, scio, in 
Aliquot improbbrum ac dissolutbrum bdium: sed pluris sit vobis 
unius Patris vestri caelestis amor et caritas, quam omnes omnium 
hbminum inimicitiae. Estbte semper memores verbi illius, quo 
SalvAtor noster et Summus Praeceptor suos discipulos ad con- 



• m hortabatur. Si vos, inquit, odit mundus, scitdte, quod 
stantia - us 6c ji 0 habuerit. Vos igitur propter ipsum Chri- 

m e qU °^ ines flocci facite nebulonum minas, offensiones, inimici- 

ddmmodo gloriae Dei possitis inservire fideliter. Haec sunt 


stum 
tias 


admonendos esse exi 


J uibus nunc pro temporis brevitate 

de q , . nraP ter illa, quae vos in auditorio hesterno die audivistis 

stimavi, praeuu i , m _ — e 


Primus 


observator 


Maximas tibi gratias dgimus 


praeceptor 


humanissime 
adadgeat 



et Christum precamur, ut sua dona tibi semper 
te vero vehementer petimus, si tibi molestum non 


es t perscriptam des nobis hortatidnem tuam: quo eam inter nos 
quandoque relegentes, memoriae tenacius infigamus. Rect. Id ego 


faciam quam primum 


quandoquidem rem sane honestissimam 


postulati 


Primus obs. Optamus etiam a te, si placet, commenta 


riolum scriptum habere de praecipuis officii nostri capitibus, ut 
simus certiores, quid potissimum sit nobis hac in re observandum. 
Rect. In ipso tempore de hoc admones: et sic ego iam pridem 
animo habebam: sed me cotidie aliud ex alio impedivit. Dabo 


m 


igitur eiusmodi commentariolum, quod videlicet contineat quid¬ 
quid ad observatorum publicorum officia pertinet. Id autem de¬ 
scribetis ex ipso archetypo meo: quod ideo servare volo, ut ceteris 
quoque tradere possim futuris observatoribus. Nunc redite in 
suum quisque auditorium. Obs. Recta imus. 


ELOCUTIO. 

Frater meus electus est observator, in duos menses. 

Iubere aliquem aliquid. 

Iussi fratrem tuum arcessendum vel arcessi. 

Commonefacere aliquem officii... aliquem dliquid, dliquem de 
aliqua re. 

Audire attentis auribus atque dnimis. 

Auspicari praelectiones a precibus. 

Boni mores decent studiosam iuventutem. 

Parvum parva decent. 

Non existimo te ad hoc munus iddneum. 

Nomen Dei studiose invocare. 

Munere suo recte fungi. 

Hortor te, quantum possum. 

Praestare diligentiam in aliqua re. 

Hoc pertinet ad officium tuum. 

Absit a iudice omnis favor et odium. 

Corrumpere iudicium, vel iudices, iuventutem, litteras, pecunia 
aliquem. 

Odium transversos agit homines. 

Non timeo minas tuas. 

Adulescens pusilli animi. 

Absterrere aliquem a se. 

Absterrere ab officio aliquem. 

Habere potestatem in aliquem. 

Deus habet potestatem vitae et necis. 

Obversari ob oculos, ante oculos, vel, obversari oculis. 

Incurrere in odium hominum dissolutorum, in aliquem, in voces 
improborum, in oculos. 

Dei amor et caritas pluris est, quam omnes inimicitiae omnium 
hominum. 

Memor alicuius rei. 

Habere aliquem odio. 

Flocci facere aliquem. 

Haec sunt, de quibus vos pro temporis brevitate admonendos esse 
existimavi. 

Precor Deum, ut adaugeat tibi sua dona. 

Infigere dicta Sacrarum Litterarum tenacius memoriae. 
Postulatis rem aequam et honestam. 

In ipso tempore de hoc admones. 

Aliud ex alio impedit. 

Commentariolus iste continet, quidquid ad officia observatoris 
pertinet. 

Describere ex archetypo. 


Colloquium XVIL 

Argumentum: Admonitus ludimagtster de classe doctore vacua 

statim providet . 


Fridericus famulus. Praeceptor 

Frid . Praeceptor, nemo est, qui doceat in sexta classe. Praec. 
Quid hoc rei est? Ubi est magister Philippus? Frid . Morbo deti¬ 
netur in lecto. Praec. Qui scis? Frid. Nuntiavit quidam ex disci¬ 
pulis eius domesticis. Praec. Dic hypodidascalo meo. Frid. Non 
est in museo suo. Praec. Qui scis? Frid. Nam ego ter aut quater 
pulsavi ostium. Praec. Dic primae classis doctori, ut mittat e suis 

aliquem. Frid. Quid si nolit mittere? Praec. Abi, inepte: an putas 
eum esse tam imprudentem, ut recuset? abi, propera. 

ELOCOTIO. 


Detineri morbo. 

Quidam ex discipulis sextae classis nuntiavit mihi omnes disci¬ 
pulos huius Gymnasii horis postmeridianis agere ferias. 

Ter aut quater pulsavi ostium musei praeceptoris. 

Ter pulsare licet, si non aperitur, abito. 



Argumentum: Duo aut tres ex domesticis discipulis praeceptorem 
mane salutatum veniunt, ut sciat, an omnes surrexerint. Admonitio 

praeceptoris. Exemplum diligentiae observatu dignum. 


FRANCfSCUS UNUS E DISCIPULIS, PRAECEPTOR. 

Franc. Salve, praeceptor. Praec. Salus per Iesum Christum. 
An surrexerunt omnes? Franc. Omnes, praeter parvulos. Praec. 
Num aliquis aegrotat? Franc. Nemo, beneficio Dei. Praec. Quid 
agitur? Franc. Alii se induunt: alii iam student naviter. Praec. 
Adestne vobis hypodidascalus? Franc. Iam dudum. Praec. Ite igi¬ 
tur precatum: vosque diligenter commendate Domino Deo per 
Iesum Christum deprecatorem nostrum: deinde pergite in studiis 
vestris usque ad horam ientaculi. Franc. Ita solemus, praeceptor. 
Praec. Credo equidem: sed quia fere somniculosi estis ac negle¬ 
gentes, idcirco ego vos admoneo saepius. Franc. Gratiam habe¬ 
mus, praeceptor humanissime. Aliquidne vis praeterea? Praec. Dic 
famulo, ut mihi togam afferat. 

ELOCOTIO. 

Salve, salvus sis. 

Parvuli nondum surrexerunt. 

Quid agitur? Sedetur, discitur, scribitur. 

Induere se; novas vestes. 

Studere naviter, vel gnaviter 

Ire precatum. 

Commendare se Deo. 

Praeceptori pro meritis te commendavi. 

Ludere usque ad horam cenae... in serum diei, usque ad vespe¬ 
rum. 

Somniculosus ac neglegens. 

Somno valde deditus ... somni mancipium, somnolentus. 


Colldquium XIX. 

Argumentum: Interrogatus filius a patre de oratione sacra, nihil 

respdndet. 

Pater, FiLius. 

Pat. Affuistine hodie orationi de rebus divinis habitae? Fil. 
Affui. Pat. Qui sunt testes? Fil. Multi ex condiscipulis, qui me 
viderunt, testari possunt, Pat. Sed producendi erunt aliquot. Fil. 
Producam, si iubes. Pat. Quis habuit orationem sacram? Fil. 
Dominus N. Pat. Quota hora coepit? Fil. Septima. Pat. Unde sump¬ 
sit thema? Fil. Ex epistula S. Pauli ad Romanos. Pat. Quo capite? 
Fil. Octavo. Pat. Adhuc bene respondisti: nunc videamus, quid 
sequatur. Ecquid memoriae mandasti? Fil. Nihil, quod referre 
possim. Pat. Nihilne? cogita paulisper: et vide, ne turberis: quin 
esto animo bono. Fil. Certe, pater, nihil possum reminisci. Pat. Ne 
verbum quidem? Fil. Nihil prorsus. Pat. Hem, verbero! quid igitur 
profecisti? Fil. Nescio, nisi quia fortasse interim a malis abstinui. 
Pat. Istud quidem est aliquid: si modo fieri potuit, ut malo om¬ 
nino abstineres. Fil. Abstinui, quoad potui. Pat. Fac ut ita sit! non 
tamen satis fecisti Deo, cum scriptum sit: Declina a malo et fac 
bonum. Sed dic mihi, quaeso, cuius rei gratia illuc ieras potissi¬ 
mum? Fil. Ut aliquid addiscerem. Pat. Cur id non fecisti? Fil. Non 
potui. Pat. Non potuisti, nebulo? immo noluisti, aut certe non cu- 
r&sti. Fil. Cogor fateri. Pat. Quae res te cogit? Fil. Conscientia mea, 
quae me accusat apud Deum. Pat. Recte dicis: utinam ex animo. 
Fil. Equidem ex dnimo dico. Pat. Fieri potest: sed age, quid fuit 
causae, quam ob rem nihil memoriae mandaveris? Fil. Neglegen¬ 
tia mea: non enim diligenter audiebam. Pat. Quid igitur faciebas? 
Fil. Identidem dormiebam. Pat. Ita soles: sed quid agebas reliquo 
tempore? Fil. Cogitabam mille ineptias, ut solent pueri. Pat. An 
tu adeo puer es, ut non debeas attentus esse ad verbum Dei au¬ 
diendum? Fil. Si attentus essem, possem aliquid proficere. Pat. 
Quid igitur meruisti? Fil. Verbera. Pat. Meruisti profecto, idque 
largissime. Fil. Ingenue confiteor. Pat. Verbotenus,. opinor. Fil. 
Immo certe ex animo. Pat. Fortasse? sed interim para te ad pla¬ 
gas accipiendas. Fil. Ah, pater, ignosce, obsecro, peccavi, fateor, 
sed nulla ex malitia. Pat. Atqui tam supina ista neglegentia pro- 

ime ad malitiam accedit. Fil. Non equidem infitior: sed tuam im¬ 
ploro clementiam. Pat. Quid igitur facies, si tibi ignovero? Fil. 
Faciam posthac officium meum, ut spero. Pat. Addendum erat, 
Deo iuvante: sed id parum curas. Fil. Immo, pater, adiuvante Deo, 
praestabo posthac officium. Pat. Age, condono culpam tuis lacri¬ 
mis tibique ea lege ignosco, ut promissi memineris. Fil. Gratias 
ago’ pater humanissime. Pat. Eris apud me in maxima gratia, si 
promissa servaveris. Fil. Faciat Deus optimus maximus, ut pos¬ 
sim. Pat. Faciat, precor. 


ELOCUTIO. 

Adesse orationi de rebus divinis habitae. 

Petrus est mihi testimonio me interfuisse orationi de rebus di¬ 
vinis habitae. 

Multi ex condiscipulis meis me viderunt. 

Producere testes. 

Habere orationem de rebus divinis. 

Oratio de rebus divinis habebitur hora octava. 

Unde sacerdos sumpsit thema orationis sacrae? 

Ecquid memoriae mandasti in oratione sacra? 

Esse bono animo, praesenti animo. 

Reminisci aliquid, alicuius rei, de aliqua re. 

Abstinere a malis. 

Decima a malo et fac bonum. 

Cuius rei gratia illuc isti ? 

Addiscere aliquid ex aliquo. 

Attentus est ad verbum Dei audiendum. 

Attentus in aliqua re. 

Attentus ad rem. 

Verbera merere, vel mereri. 

Confiteri ingenue. 

Para te ad accipiendas plagas. 

Ignosce mihi, praeceptor. 

Haec est supina neglegentia. 

Implorare clementiam principis. 

Deo adiuvante praestabo officium meum. 

Deo adiuvante faciam officium meum. 

Condonat praeceptor noster f&cile culpam ingenue confitentibus. 
Ea lege rector ignovit, ut promissi meminissem. 

Esse in maxima gratia apud aliquem. 

Servare promissa ... stare promissis. 

Colloquium XX. 


Argumentum: Nimio somno deditus discipulus reprehenditur ob 
veniendi in gymnasium tarditatem. Mendacio et causa frivola 
purgare se conatur. Eidem, ut verum fateatur, promittitur impu¬ 
nitas. Poenarum metu post aliquot tergiversationes rem omnem 
confitetur: diligentiam promittit in pdsterum. Docetur, qua illam 
ratione praestare queat. Multis verbis, ut mutet mores, humanissime 
commonetur. Ex poenitentiae signo, quod prae se fert, bonam spem 

promittit. Exemplum in somniculosos. 


PRAECEPTOR, GERARDUS. 

Praec. Heus, Gerarde, sequere me in cubiculum, est quod ego te 
seorsim monere velim. Ger. Adsum, praeceptor. Praec. Num- 
quamne mature in scholam venies? Ger. Non possum venire ci¬ 
tius. Praec. Semper hoc dicis: quid impedit? Ger. Nemo est domi 
nostrae, qui me expergefaciat. Praec. Nemo? Ger. Prorsus nemo. 
Praec. Non habetis cubicularium? Ger. Habemus quidem: sed 
non curat me excitare. Praec. Immo tu, ut opinor, non curas sur- 
gere. Nonne verum dico? quid taces? responde nunc tandem ali¬ 
quid. Ger. Me miserum! quid agam? Praec. Nihil est quod terrea¬ 
ris: fatere verum. Ger. Quid si confessus ero? Praec. Ego tibi igne¬ 
scam: crede mihi. Ger. Ah pudet. Praec. Ne pudeat verum fateri, 
quaeso: alioqui vapulabis. Pergin’ tacere? Heus, observator, vise 
matrem eius et roga. Ger. Ne miseris, oro, praeceptor: dicam tibi 
rem omnem: nihil reticebo. Praec. Age, esto dirimo bono. Ger. Sic 
est, profecto, ut dixisti. Praec. Non satis hoc est, volo audire sin- 
gillatim omnia. Narra mihi plane, quemadmodum sese tota res 
habeat. Ger. Cum venit cubicularius me excitatum, primum nihil 
respondeo, quasi serio dormiam: deinde, si magis urget, attollo 
aegre caput: Sedeo in lecto: thoracem inicio humeris, quasi sta- 
tim surrecturus. Praec. Quam pulchre narras! nunc te magis amo 
quam umquam feci, perge. Ger. Cum primum egressus est cubicu¬ 
larius, tum ego reclino caput in pulvinum, ac demitto pedes. 
Praec. Etiamne redormis? Ger. Ego vero redbrmio bene placidri- 
que. Praec. Quamdiu? Ger. Donec cubicularius secundo veniat. 
Praec. Cum redit, quid tibi dicit? Ger. Exclamat, vociferatur, insa¬ 
nit. Praec. Quibus utitur verbis? Ger. Hem, nebulo, inquit, quando 
eris in schola? ego dicam praeceptori tuo, ut te bene verberet: tu 
numquam vis surgere, nisi bis aut ter excitatus fueris. Praec. Bo¬ 
na fide promittis facturum te posthac officium? Ger. Si umquam 
recidero, causam non dicam, quin palam caedar virgis, idque 

h'ssime. Praec. Belle quidem promittis: sed quomodo prac- 
acer ' Ger. Adiuvante Domino Deo. Praec . Qua ratidne 


^tsbis promissa i 

fl tes illum? Ger. Fide et assiduis precibus. Praec. Alioqui nihil 
* 'teris obtinere. Ger. Credo equidem. Praec. Non satis est credere, 
P ° cures efficere diligenter. Ger. Curabo pro viribus, ac dies noc- 


nisi 


tesque 


per 


verax esse 


id unum meditabor. Praec. Optime loqueris; dum tamen 
memor esse pergas. Ger. Quomodo possum oblivisci? numquam 
desinunt istud monere sacerdotes: tu vero fere cotidie ad id nos 
hortaris: et bene facis, praeceptor, quia omnes sumus valde negle¬ 
gentes: sed ego maxime omnium. Praec. Da Igitur operam, ut tu 
omnium primus mores istos mutes: at memento praecipue sem- 

Ger. Faciat Deus, ut numquam mentiar. Praec. 

O quam felix eris! Ger. Satis in praesentia felix ero, si tantum me 
absolveris. Praec. Faciam, quod tibi sum pollicitus: sed ea lege, 
ut promissi tui memineris, et re ipsa praestes, quemadmodum 
nunc mihi recepisti. Ger. Quid igitur restat, quominus abeam liber? 
Praec. Immo dliquid restat: mane, et audi etiam nunc. Ger. Quam- 
diu vis, praeceptor. Praec. Inter cetera excutias oportet istam pi¬ 
gritiam, quae te in lecto detinere solet; non enim decet studidsum 
adulescentem, somniculosum et inertem esse, sed alacrem et ex¬ 
perrectum, cuiusmodi vides aliquos ex condiscipulis tuis. Non te¬ 
nes memdria divinum Petri Apostoli praeceptum? Ger. Quod est? 


Praec. S6brii, inquit, estote, et vigilate. Ger. O quoties audivi! 
sed, pro dolor! numquam usurpavi. Praec. Fac ut studiose usur¬ 
pes in posterum: neque illud solum, sed etiam cetera bene vivendi 
praecepta, quae toties audivisti. Quod quidem, si diligenter feceris, 
tibi imprimis bene consules; iucundus eris parentibus, et mihi, et 
condiscipulis tuis: denique, id quod est praecipuum, carus eris 
Deo, qui studia tua in gloriam sui nominis magis in dies promove¬ 


bit. Ger. O quantum fructum sentio ex ista admonitione tua me 
capturum! Praec. Vehementer sane gaudeo, et tua et condiscipulo¬ 
rum causa. Ger. Quid si narres illis meam paenitentiam? Praec. Ego 
vero narrabo quam primum: ut exemplo tuo discant nihil esse 
acceptius Deo quam culpam agnoscere, et ad frugem bonam re¬ 
dire. Vale, fili, et adesio hora tertia in auditorio. Ger. Ago tibi gra¬ 
tias ingentes, amantissime praeceptor. 


ELOCUTIO. 
Est quod te seorsim monere velim. 

Expergefacere aliquem. 

Excitare dormientem e somno vel a somno; suscitare aliquem 
somno vel e somno. 

Ancilla non curat me excitare. 

Frater tuus non curat surgere. 

Nihil est, quod terrearis. 

Pudet me fateri verum. 

Vise matrem eius et roga. 

Dicam tibi rem omnem. 

Verissimam tibi exponam causam. 

Nullus domi nostrae servus est, qui me dormientem expergefaciat. 
Non possum per me evigilare, ultro expergisci stata hora. 

Reticere aliquid. 

Nescio, quomodo res se habeat. 

Narrare rem plane. 

Cum hodie servus veniret me excitatum, nihil respondi, quasi 
serio dormirem. 

A cubiculario clare inclamatus nihil respondeo, ac si arte et gra¬ 
viter dormiam. 

Quin surgis? 

Attollere, surrigere caput... pallium ... tollere humo. 

Sedere in lecto ... iacere in lecto. 

Inicere thoracem humeris. 

Induere thoracem. 

Egredi cubiculo ... ex urbe. 

Rursum super pulvinum caput demittere... reclinare caput in 
pulvinum. 

Omne onus imperii in eum reclinat. 

Bene placideque dormire. 

Sopori indulgere ... dormire, somnum capere. 

Sopor, somnus oppressit me... somnus obrepsit mihi... somnus 
me complexus est. 

Incumbere in aurem dextram. 

Ancilla secundo venit, vociferans: heus tu, Endymion, expergi- 
scere, evigila. 

Christophorus, frater tuus, numquam vult surgere, nisi bis aut 
ter excitatus fuerit. 

Bona fide mihi promitte te posthac facturum officium tuum. 
Dicere causam de aliqua re, vel, alicuius rei. 

Gerardus ipse palam caesus est virgis, idque acerbissime. 
Flectere Deum precibus assiduis. 

Obtinere iure aliquid ... precibus et lacrimis. 

Curare efficere ... curabo pro viribus. 

Dies noctesque meditari aliquid. 

Perge esse memor promissi... memento promissi tui. 

Hortari aliquem ad aliquid. 

'Pu primus omnium neglegens es. 

Tu primus omnium mores muta. 

Absolvctc aliquem ... miuriam. 

Absolvere pensum. 

Numeris omnibus absolutus. 

Polliceri alicui aliquid. 

Memento promissi tui. 

Re ipsa praesta, quemadmodum recepisti mihi. 

Recipere interdum idem est quod promittere; recipere aliquid 

alii affirmatione. 

Recipi in cibum, in mensam. 

Iam liber abii. 

Excutere somnum, se sommo; oculis propellere somnum. 

Tenere memoria Christum cruciaffixum. 

Usurpare aliquid ... uti re aliqua studiose. 

Tibi bene consulis. 

Iucundus parentibus et susceptoribus. 

Deus promoveat studia tua in nominis sui gloriam. 

Capere fructum ex aliqua re. 

Redire ad frugem bonam ... evadere ad frugem bonam. 

Non omnes filii evadunt frugi. 


Colloquium XXI. 

Argumentum: Stulte interrogatur magister a quodam discipulo de 
eo, quod palam dictum est. Eximplum est puerilis imprudentiae, 

ut discant adulescentes ad verba doctoris attentiores esse. 

Gregarius, Praeceptor. 

Greg. Praeceptor, quid reddemus cras mane? Praec. Hodie mane 
palam dixi ante scholae missionem. Greg. At ego non affui, 
praeceptor. Praec. Roga igitur condiscipulos: nam si velint sin¬ 
guli me interrogare de rebus a me palam dictis, quaeso, quando 
nnis erit? Itaque fac sis posthac prudentior. Greg. Curabo pro 
viribus. Praec. Sed tu ubi eras? Greg. Prodieram. Praec. Quid 
prodieras? Greg. Ut curarem negotium aliquod, de quo pater ad 
me scripserat. Praec. A quo petiisti veniam? Ab hypodidascalo. 
Praec. Cur non a me potius? Greg. Quia eras occupatus. Praec. 
Quid agebam? Greg. Alloquebaris in area quosdam viros honora¬ 
tos, qui te conventum venerant. Praec. Abi, nunc recordor. 

ELOCUTIO. 


Ante missionem scholae. 

Post missionem scholae. 

Interrogatus de rebus palam a me dictis. 
Quando erit finis nugarum tuarum? 

Pater ad me scripsit de multis rebus. 
Scribere anguste ... late ... diffuse ... raptim ... 
Alloqui viros honoratos ... clam. 

Clandestina inter se habent colloquia. 

Venire conventum aliquem. 

Convenire optime cum aliquo. 


Colldquium XXII. 

Argumentum: Praemium victoriae causa petunt iuvenes: datur a 
magistro, sed non sine admonitione. Obligatur aliquis ex promisso. 

Solus Deus successum dat studiis. Sine Deo omnia vana. 

HenrIcus, Praeceptor, HadriAnus 

Observator. 

Henr. Praeceptor, visne dare parvum praemium ? Praec. Quam 
ob rem? Henr. Victoriae causa. Praec. Ubi sunt compares tui? 
Henr. Adsunt, Hugo et Audax. Praec. Heus, observator, suntne hi 
victores hac hebdomada? Hadr. Habent notas omnium paucissi¬ 
mas. Praec. Ergo sunt victores: quid aliud ex te quaero? Vos igitur 
-quod praemium petitis? Henr. Quod tibi placuerit. Praec. Quo 
tandem iure debeo? Henr. Ex promisso. Praec. Aequum dicitis. 
'Quidquid enim recte promissum est, praestari debet. Henr. Sic 
ex te didicimus. Praec. Ecce vobis pennae singulae ad scriben¬ 
dum: ac, ne putaveritis vulgares eas esse, ex earum sunt genere, 
quae vulgo Hollandicae appellantur. Henr. Gratias agimus, prae¬ 
ceptor. Praec. Quin potius agite Deo, omnium bonorum auctori, 
qui dat studiis vestris successus prosperos: vos autem in litte- 
jdrum studio pergite diligenter. Henr. Dabimus 6peram, quantum 
iuvabit ille Pater optimus. Praec. Sine eius ope vana sunt nostra 
omnia. 

ELOCUTIO. 

Dare praemium. 

Victdriae causa. 

Petrus habet omnium vitia paucissima. 

Quaerere aliquid ex aliquo. 

Quaerere aliquem. 

Quo iure debeo tibi praemium? Ex promisso. 

Quidquid recte promissum est, praestari debet. 

Hae pennae non sunt vulgares, sed Hollandicae. 

Deus bonorum omnium auctor. 

Det Deus studiis vestris successus prosperos, benedicat studiis 

vestris. 

Pergere in studio litterarum, prosequi studium litterarum. 

Sine Dei ope vana sunt nostra 6mnia. 

Ferre opem alicui, venire alicui subsidio, ferre suppetias alicui. 


Colloquium XX] 




Argumentum: Hugo a praeceptore petens mutuo pecuniam mittitur 

ad hypodidascalum. 


Hugo, Praeceptor. 


Hu. Praeceptor, visne mihi mutuo dare aliquantulum pecu¬ 
niae? Praec. Quid opus est tibi pecunia? Hu. Ut Silvio satisfa¬ 
ciam. Praec. Quantum debes illi? Hu. Nummos duos. Praec. Quo 
n6mine? Hu. Quia scripsit mihi aliquot litteras. Praec. Ostende, 
tum petis. Hu. Gratias ago, praeceptor. Praec. Non est, quod agas: 
Hu. Vide, si placet. Praec. Adi hypodidascalum: dic, ut det, quan- 
sed refer in codicem tuum. Hu. Quin iam rettuli. Praec. Factum 
bene: ostende insi hvDodidascalo. 


ELOCUTIO. 


Opus est fratri meo pecunia ad emendam chartam. 

Satisfacere alicui. 

Ne videar ingrdtus, satisfaciam petitioni tuae. 

Non est quod agas gratias. 

Referre in codicem ... in librum argumentorum. 

Colloquium XXIV. 


Argumentum: A praeceptore chartam petens discipulus ad eius 

famulum mittitur. 

Iacobus, Praeceptor. 

Iac. Praeceptor, non est mihi charta ad scribendum: visne 
dare codicem? Praec. Quem in usum? Iac. Partim ad colloquia, 
partim ad exemplaria. Praec. Rettulisti in codicem tuum? Iac. 
Rettuli. Praec. Ostende. Iac. Ecce tibi, praeceptor. Praec. Quid 
hoc rettulisti duodeviginti: vis ergo de maiore? Iac. Si tibi placet. 
Praec. Pete a famulo: ac ne dubitet, ostende illi tuum codicem, 
ut idem in suum referat. Iac. Audio. Praec. Audi item, cave 
abutaris charta: ne tibi pater graviter suscenseat. Iac. Faciat 
Deus, ut bene utar. 


ELOCUTIO. 

Non est Friderico charta ad scribendum. 

Quem in usum petis codicem chartae? Ad scribendum ... 
Referre in codicem duodeviginti nummos. 

Noli dubitare, quin sis accepturus nummos e patria. 

Cave abutaris penna, cum pennam chartae firmius imprimis. 
Suscensere alicui... irasci alicui. 


Cdlloquium XXV. 

Argumentum: Duo fratres , ituri domum, monentur a praeceptore 

de testimimio afferendo , aut teste adducendo. 

Iosephus, Praeceptor. 

Ios. Licetne mihi exire una cum fratre? Praec. Quid causae 
est? Ios. Ut mater emat nobis calceos: deinde ut tonsorem adea¬ 
mus. Praec. Quid eo? Ios. Resectum capillos. Praec. Quid nunc 
opus est? Ios. Ut cras, si Dbminus permiserit, invisamus patruum. 
Praec. Ite et mature redite ad studium. Sed heus, pueri, afferte 
mihi a matre testimonium in crastinum diem, aut testem adducite. 
Ios. Deo iuvante, id curabo diligenter. Quid vis, praeceptor? 
Praec. Ut meis verbis matrem officiose salutetis. 

ELOCUTIO. 


Quid causae est, quod toties cum fratre exeas? 

Mater emit mihi par calceorum apud sutorem. 

Resecare capillos. 

Non opus est, ut capilli vobis resecentur. 

Redire ad studium. 

Adducere, dare testes. 

Testari, esse testimonio, testimonium dare. 

Deum testor, Deus mihi testis est, Deum habeo mihi testem. 
Saluta matrem tuam meis verbis officiose. 

Dic matri salutem meo nomine. 

Testis levis, idoneus. 

Testis idoneus et locuples; testis gravis, incorruptus atque integer. 


Colloquium XXVI. 

Argumentum: Filius in villam a patre ablegandus veniam petit et 

testiminium se allaturum promittit. 


Iosephus, Praeceptor. 

Ios. Praeceptor. Praec. Quid vis? Ios. Licetne mihi ire domum? 
Praec. Cur ante horam? Ios. Pater iussit, ut nunc abirem. Praec. 
Quid eget 6pera tua? Ios. Vult me in villam mittere. Praec. Quid 
eo? Ios. Petitum uvas, et eadem opera nuntiatum Aliquid vilico 
nostro. Praec. Quid si me fallis? Ios. Afferam testimonium, ut 
soleo. Praec. Quando redibis? Ios. Hora prima, ut spero. Praec. 
Qui tam cito? Ios. Villa nostra non longe hinc est. Praec. Ito sane. 


ELOCUTIO. 


Pater iussit, ut exirem, iussit me exire domo. 
Egere 6pera alicuius. 

Petere uvas. 

Opera eadem nuntiabis vilico meo, ut afferat mihi uvas. 
Villa nostra non longe hinc est... non procul hinc distat. 

Colloquium XXVII. 

Argumentum: Filius suam patri in scribendo navaturus operam a 
praeceptore petit viniam, et iubetur postero die afferre testimdnium. 

Lambertus, Praeceptor. 

Lamb. Licetne abesse hora secunda? Praec. Quid habes ne- 
gdtii? Lamb. Pater eget opera mea. Praec. Qua in re? Lamb. Ut 
ei aliquid scribam. Praec. Sed interim non reddes, quae prae¬ 
scripta sunt vobis? Lamb. Iam edidici. Praec. Factum bene. Lamb. 
Placetne tibi audire me? Praec. Cras audiam, cum licebit per 
otium. Lamb. Permittisne igitur, ut absim, praeceptor? Praec. Age 
permitto: sed ita, ut crdstino die scriptum afferas testimonium. 
Lamb. Ego semper tibi affero aut a patre scriptum, aut a nostro 
famulo, patris nomine. Praec. Recte facit pater. Sunt enim multi, 
qui me pascunt mendaciis. Nunc abi, et patri dic salutem verbis 
meis. Lamb. Faciam, praeceptor. 

ELOCtJTIO. 

Nullus discipulus afuit hora secunda. 

Quid habuisti negotii? 

Pater eguit opera mea in curandis negotiis domesticis. 

Qua in re pater usus est opera tua? 

Reddite, quae praescripta sunt. 

Praeceptor, placetne tibi audire me? 

Permisit mihi praeceptor abesse, ut abessem. 

Crastino die, aut a patre, aut a famulo nomine patris scriptum 

afferam testimonium. 

Pdscere aliquem mendaciis ... circumvenire aliquem mendaciis. 

Dic consuli salutem verbis meis, ex me. 

Meo nomine consulem salutato; iubebis consulem meo nomine 

salvere. 

Annuntia consuli ex me salutem; mea vice saluta. 


Coll6quium XXVIII. 

Argumentum: Iturus ad patrem in cauponam. 

LeonArdus, PraecEptor. 

Leon. Praeceptor, arcessor a patre. Praec. Ubi is est? Leon. 
In deversdrio. Praec. Quando venit? Leon. Advenit modo. Praec. 



Quis tibi tam cito nuntiavit? Leon. Misit ad me famulum. Praec. 
Ubi est? Leon. Prae foribus me exspectat. Praec. Cur eum non 
intromisisti? Leon. Noluit intrare. Praec. Quid ita? Leon. Quia, 
ut ait, festinatione urgetur. Praec. Voca illum, ut paucis conve¬ 
niam, deinde abi: sed cura quam primum huc adsis. Leon. Eo 

vocatum. 

ELOCOTIO. 

Arcessere aliquem ... arcessere sibi malum. 

Nuntiare alicui aliquid. 

Frater exspectat me prae foribus. 

Intromittere dliquem in aedes. 

Festinatione urgetur ... urgetur angustiis ... urgere ius suum. 
Convenire aliquem. 

Convenire dliquem paucis. 

Cura, quamprimum huc adsis. 


Colldquium XXIX. 

Argumentum: Lucius scribendi causa iturus ad tutorem, veniam 

impetrat, sed prius diliginter interrogatur. 

Ltfcius, Praeceptor. 

Luc. Licdtne mihi praeceptor, adire tutorem? Praec. Quae 
te causa movet? Luc. Iussit ille, ut se hodie convenirem, si 
liceret per otium. Praec. Quando iussit? Luc. Nudius tertius! 
Praec. Ubi illum vidisti? Luc. In area, quae est e regione sacrae 
aedis. Praec. At vide, ne mentiaris. Luc. A me absit mendacium. 
Si vis, dabo testes ex condiscipulis, qui mecum aderant. Praec. Qui 
sunt illi? Luc. Donatus et Conradus: visne eos arcessam? 
Praec. Mane: ego illos conveniam. Sed dic, quid eget tutor opera 
tua? Luc. Ad dliquid describendum. Praec. Qua igitur hora vis 
illum adire? Luc. Nunc, si tibi placet. Praec. Quando huc redibis? 
Luc. Ut primum me dimiserit. Praec. Nunc abi, atque illi ex me 
dic salutem plurimam. Luc. Faciam libenter. 

ELOCUTIO. 

Quae causa movit te, ut adires tutorem? 

Pater iussit, ut se convenirem. 

Non licet mihi per otium. 

E regione sacrae aedis ... templi. 

Vide ne mentiaris. 

Dare testes ex condiscipulis. 

Tutor meus eget opera mea, ad describendum aliquid. 
Dic sorori tuae ex me salutem plurimam. 

Saluta tuum praeceptorem meo nomine. 


Coll6quium XXX. 

Argumentum: Ituri ad nuptias, pridie veniam petunt, ut domi 

vestimenta mutent: admonentur paucis a praeceptore. 


Marcus, Praeceptor. 

Mare. Licetne, praeceptor, ut ego et patruelis eamus domum? 
Praec. Quid eo? Mare. Ad nuptias consobrinae. Praec. Quando 
fient nuptiae? Mare. Crastino die. Praec. Cur tam cito vultis ire? 
Mare. Ut mutemus vestimenta. Praec. Per me licet, eatis hac 
tamen lege, ut cras huc redeatis cubitum. Mare. Quid si voluerit 
patruus, ut exspectemus repotia? Praec. Non detinebit vos, satis 
scio, dummodo dicatis ei, qua lege dimiserim. Mare. Verum fate¬ 
bimur. Praec. Abite et ab omni cavete intemperantia: faciteque, 
ut luceat lux vestra coram omnibus, unde gloria nostri illius 
caelestis Patris celebretur. Mare. Ita quidem speramus fore, ipso 
nos in omnibus adiuvante. 


ELOCUTIO. 


Ire ad nuptias; facere, parare, adornare, apparare nuptias. 
Nubere alicui. 

Soror tua nupsit fratri meo ... coniuncta est cum fratre meo. 
Nubere in familiam claram. 

Ducere vel assumere aliquam in matrimonium... iungere sibi 

matrimonio. 

Mutare vestimenta... calceos. 

Hac lege dimitto vos, ut maturetis reditum. 

Cavate vobis ab omni intemperantia. 

Gloriam alicuius celebrare. 

Colloquium XXXI. 

Argumentum: Iturus ad forum. Proverbium de pane. 


Martinus, Praeceptor. 

Mart. Licetne exire, praeceptor? Praec. Quae tibi est exeundi 
causa? Mart. Ut quaeram in foro aliquem ex nostratibus. Praec. 
Quid hoc opus est? Mart. Mandare illi volo, ut meos admoneat 
de pane mihi aut afferendo, aut mittendo. Praec. Ubi panis deficit, 
omnia sunt illic venalia. Mart. Istud vulgatum est apud nos 
proverbium. Praec. Immo ubique pervulgatum: adeo panis mor¬ 
talium vitae est necessarius. Sed ad rem: tu nunc prodire vis? 
Mart. Si tibi placet, praeceptor: ne mei negotii occasionem amit¬ 
tam. Praec. Abi, et festina ante prandium redire. Mart. Dabo 

equidem operam. 


ELOCUTIO. 

Quae tibi est exeundi causa? 

Quid causae est, quod exire velis? 

Ibo in forum quaesitum aliquem ex nostratibus. 

Admone meos de mittendo mihi pane ... ut mittant mihi panem 
Ubi panis deficit, omnia sunt illic venalia. 

Proverbium hoc ubique pervulgatum est. 

Sermo vulgaris. 

Amittere occasionem negotii sui. 

Festina redire ante prandium. 

Festinare ad locum, in locum. 


Colloquium XXXII. 

Argumentum : Michael ad forum iturus paucis interrogatur a praeceptore. 

MfcHAEL, Praeceptor. 

Mich. Praeceptor, licetne mihi prodire? Praec. Quae tibi est 
prodeundi causa? Mich. Est mihi eundum ad forum. Praec. Quid 

eo? Mich. Ut emam corium. Prciec. In quem usum? Mich. Ad 
calceorum soleas. Praec. Quis te adiuvdbit in emptidne? Mich . 
Quidam oppidanus, cui hoc mandavit pater meus. Praec. Debuisti 
adire me cum ceteris, qui ad forum prodierunt. Mich . Occupdtus 
eram. Praec. Qua in re? Mich . In scribendis ad patrem litteris. 
Praec. Quando eas dabis? Mich. Hddie, si quem in foro nostrdtem 
offendero. Praec. Abi, et memento ad horam sdlitam adesse. Mich. 
Faciam. 


ELOOJTIO. 

Eundum est mihi in forum ... oportet me ire in forum, 
fimere cdrium ad sdleas calceorum. 

Iuva me in emptidne corii. 

Offendere dliquem. 

Adesse ad horam sdlitam. 


Colldquium XXXHL 

Argumentum: Nicolaus et frater panem petitum ituri , diligenter 

a praeceptdre , ne fallant eum , interrogantur . 

NicolAus, Praeceptor, NorbErtus et Alph6nsus DiscfpuLi. 

Nicol. Praeceptor, licetne cras ire domum? Praec. Quid eo? 
Nicol. Petitum panem. Praec. Non tibi restat? Nicol. Restat 
quidem, sed paulum ddmodum. Praec. Quid frater? estne tecum 
iturus? Nicol. Iussit pater. Praec. Quando convenisti illum? Nicol. 
Die Iovis, cum venisset in hanc urbem. Praec. Ubi eum vidisti? 
Nicol. Apud forum. Praec. Non mentiris? Nicol. Non mentior. 
Praec. Unde probabis? Nicol. Sunt ex condiscipulis, qui affuerunt. 
Praec. Qui tandem? Nicol. Adsunt Norbertus et Alphonsus. Praec. 
Estne verum? Disc. Omnino verum. Praec. Qui scitis? Disc. Vidi¬ 
mus eius patrem, et audivimus ipsa verba. Praec. Si ita est, 
permitto, ut eas domum cum fratre. Nicol. Vale, praeceptor. 
Praec. Vos servet Ddminus Deus. Nicol. Idem tibi precdmur ex 
animo. Praec. Sed heus, quando huc aderitis? Nicol. Crdstino 
die vespere, Deo iuvante. Praec. Cura, ut promissi memineris. 
Nicol. Curabo. Praec. Scilicet, ut soles. Nicol. Immo melius spero. 
Quid vis? Praec. Ut verbis meis salutem dicas parentibus. 
Nicol. Faciam libenter: iterum vale, praeceptor. Praec. Vos quoque 

valete: 


et lento gradu ambulate propter aestum solis. Nicol. Ita 


(Acere solemus. 


ELOCUTIO. 

Non restat mihi panis. 

Mentiri non est viri boni. 

Mendacem oportet esse memorem. 
Permitto, ut eatis domum. 

Precari ex animo. 

Meminisse promissi. 

Dic verbis meis conterraneo tuo salutem. 
Ambulare lento gradu propter aestum solis. 


Coll6quium XXXIV. 

Argumentum: Empturus cultros admonetur, ut sibi imponi caveat- 


Robertus, Praeceptor. 

Rob. Praeceptor, licetne prodire? Praec. Quam ob rem? Rob. 
Ut emam cultros cenatorios. Praec. Ubi sunt quos habebas? Rob. 
Reliqui domi. Praec. Quid ita? Rob. Quia iam obtusi erant et 
inutiles. Praec. Habesne pecuniam ad emendos alios? Rob. Mater 
dedit mihi. Praec. Quis erit adiutor in emendo? Rob. Gerardus. 
Praec. Ite sane: et cavete, ne vobis impondtur. Rob. Cavebimus, 
Deo iuvante. Praec. Omnes quidem iuvat, sed eos potissimum, 
qui ad Eius honorem omnia referunt. 


ELOCUTIO. 

Emi cultros cenatorios dimidio aureo. 

Emisti magni, pluris, plurimi. 

Culter meus obtusus est et inutilis. 

Esto mihi, Gerdrde, adiutor in emendis cultris. 

Imponere alicui... cavate, ne imponatur vobis ... imponere alicui 

nomen. 

Referre omnia ad honorem Dei. 

Colloquium XXXV. 

Argumentum: Onofrius vestificem aditurus. 


On6frius, Praeceptor. 

Onof. Licetne exire? Praec. Quo? Onof. Ad vestificem. Praec. 
Quid eo? Onof. Ut mihi tunicam faciendam metiatur. Praec. Quae 
tibi est materia. Onof. Niger pannus. Praec. Ubi est? Onof. In 
arca mea. Praec. Vestifex autem quis tibi est? Onof. Petrus 
Silvius. Praec. Estne peritus artifex? Onof. Sic audivi: et est 
notus patri meo, qui iussit, ut illum adirem. Praec. Ubi habitat? 
Onof. In vico Xenodochii. Praec. Non nimis longe est, cave dis¬ 
curras. Onof. Cavebo. Praec. Facile a me veniam impetrant, qui 
numquam fallunt. Onof. Avertat Deus, ut umquam fallam. 

ELOCUTIO. 

Vestifex mensus est mihi tunicam faciendam. 

Metiri magnitudinem alicuius rei. 

Inire mensuram rei... agere mensuram alicuius rei. 

Metiri frumentum, oculo aliquid, pedibus aliquid, pede suo se. 
Quae tibi est materia vestimenti? 

Quis tibi vestifex est? 

Artifex peritus ... peritus linguae graecae. 

Pater iussit me adire sartorem in vico Xenodochii habitantem. 
Pater iussit me scribere. 

Cave, discurras ... cave, dicas, id est, ne dicas. 

Avertere hostem ab aliquo. 

Avertere culpam in alium. 


Colloquium XXXVI. 

Argumentum: Iturus ad vestificem. 

Orestes, Praeceptor. 

Orest. Praeceptor, licetne prodire? Praec. Quo prodire cupis? 
Orest. Ad vestificem. Praec. Quid eo? Orest. Petitum femoralia. 
Praec. Iamne facta sunt? Orest. Sunt, opinor. Praec. Recte, opinor, 
dicis: quia res incerta est. Orest. Atqui promiserat mihi in hunc 

diem. Pro.ec. Quid si fallat? Orest. Nihil minuti erit. Praec. Nunc 
uoque vere locutus es: nam raro ad promissum tempus fidem 
praestant artifices. Orest. Viso tamen, praeceptor, si mihi per¬ 
mittis. Praec. Nihil impedio. Orest. Quid vis, praeceptor? Praec. 
fmmo, ut properes, ne desis praelectioni. Orest. Bene mones: 

abeo. 

ELOCUTIO. 


Prodibo ad vestificem petitum femoralia. 

Promisit mihi vestifex se hodie confecturum esse mihi femoralia. 

Verum non stetit promissis. 

Raro ad promissum tempus fidem praestant artifices. 

Praestare fidem. 

Deesse praelectioni. 


Colloquium XXXVII. 

Argumentum: Paulus ad vestificem iturus et eadem opera ad 

chirurgum. 

Paulus, Praeceptor. 

Paul. Licetne prodire, praeceptor? Praec. Quo? Paul. Primum 
ad sartorem, deinde ad chirurgum. Praec. Cur ad vestificem? Paul. 
Ut curem tibialia reficienda. Praec. Suntne lacerata? Paul. Adeo 
lacerata, ut vix induere possim. Praec. Cur ad chirurgum? Paul. 
Ut illi ostendam ulcus, quod mihi his diebus subortum est in 
femore. Praec. Detege, ut videam. Paul. Vide, quando ita placet. 
Praec. Est forunculus. Paul. Ita coniciebam. Praec. Cum ape¬ 
rueris chirurgo, roga illum, ut emplastrum ulceri aptum adhibeat. 
Paul. Faciam, quod suades. Praec. Sed numquis est, qui tecum 
prodire velit? Paul. Immo Ioannes Flavianus. Praec. Quod habet 

^ r 

negotium? Paul. Tonsorem vult adire. Praec. Ite igitur una, 
et redite similiter. Paul. Quid vis praeterea? Praec. Ut matu¬ 
retis reditum, ne merenda vestra multemini. 

ELOCUTIO. 

Curare tibialia reficienda. 

Femoralia mea adeo lacerata sunt, ut vix induere possim. 

Ulcus subortum est mihi his diebus in femore. 

Conicio esse forunculum. 

Aperire alicui aliquid ... animum suum alicui... caput alicui. 
Emplastrum ulceri aptum adhibere. 

Maturare reditum. 

Multari re aliqua. 

Multare morte aliquem ... multam petere. 


Colloquium XXXV 




Argumentum: Petrus de vdriis negdtiis obeundis veniam petit. 


Petrus, Praeceptor. 

Pet. Praeceptor, licetne mihi exire? Praec. Quo tibi eundum 
est? Pet. Ad tonsorem. Praec. Non est tibi aliud negotium? Pet. 
A tonsore volo ire emptum ligulas, illinc me ad sutorem conferre. 
Praec. Cur ad sutorem? Pet. Ut uni ex calceis meis annectat 
corrigiam. Praec. Ista omnia quando conficies? Pet. Intra horae 
spatium, ut spero. Praec. Erunt multi fortasse qui in tonstrina 
exspectant. Pet. Fieri potest: sed, si videro diutius mihi mo¬ 
randum illic esse, exspectabo in diem Saturni. Praec. Estne alius, 
qui prodire velit? Pet. Pontanus ait se velle calamum emere. 
Praec. Scisne illi opus esse? Pet. Scio. Praec. Ite igitur una: 
curate diligenter suum uterque negotium, nec sitis cessatdres. 
Pet. Deo iuvante, cavebimus. 


ELOCUTIO. 

Eundum est mihi ad tonsorem. 

Conferre se ad sutorem. 

Sutor uni ex calceis meis annexuit corrigiam. 

Conficere negotium suum ... mandatum alicuius. 

Intra horae spatium haec omnia conficiam. 

Fieri potest, ut multi sint qui exspectant in tonstrina. 

Morandum est mihi hic diu...; morari triduum alicubi; nihil ista 
moror; non moror. 

Remorari aliquem, afferre alicui moram, inferre alicui moram. 
Exspectare in diem Veneris ... Iovis, Mercurii, Martis, Lunae. 
Saltem aliquot dies profer. 

Nolite cessare ... ne sitis cessatdres. 

Colloquium XXXIX. 


A umentum: De suburbana deambulatione. Georgius et Adolphus 
A *c/-io uli veniam impetrant eundi ambulatum , ut citeris ludentibus , 

atsciyu* , ,. _ 11 _'j_ n i___ 


liberius 


iucundius colloquantur. 


Dei 


laudandi argumintum 


cultoribus eius numquam deest. 


GeOrgius, Ad6lphus, Praeceptor. 

Georg. Praeceptor, licetne pauca? Praec. Loquere. Adolph. 
Nos duo proposuimus, si tibi ita videretur, ire, dum ceteri ludunt, 
loras ambulatum. Praec. Quo vultis exire? Georg. In proxima 
suburbana. Praec. Quid autem agetis ambulantes? Adolph. Trac¬ 
tabimus colloquium aliquod. Praec. Sed de bonis et honestis rebus. 
Georg. Haec temporis serenitas et tam pulchra terrae facies prae¬ 
bebunt nobis honestum aliquod argumentum. Praec. Numquam 
deest Dei laudandi materia, sed veris eius cultoribus. Adolph. 
Numquam profecto: sed ut ad propositum revertamur, permittis- 
ne nobis, praeceptor, extra urbem prodire? Praec. Nisi mihi per¬ 
specta esset vestra perpetua fidelitas et verus amor litterarum, 
numquam permitterem: praesertim, cum pravi adulescentes me 
saepe in hoc genere fefellerint. Vos igitur prodite: deinde mature 
ad cenam revertimini. 


ELOCUTIO. 

Proposueram mihi ire foras ambulatum. 

Caeli serenitas invitat nos ad deambulandum. 

Quid egistis ambulantes? 

Tractare rem Aliquam ... nugas tract&re. 

Caelum satis serenum est; nihil hoc caelo blandius, nihil amoenius. 
Pulchra terrae facies. 

Praebere argumentum alicui... aures alicui... causam, os alicui, 
se docilem, se gratum. 

Numquam deest Dei laudandi materia veris eius cultoribus. 
Reverti ad propositum. 

Nisi perspecta esset praeceptori mea fidelitas et verus amor litte¬ 
rarum, non permisisset mihi prodire extra urbem. 

Perspicere fidem alicuius ... integritatem alicuius. 

Colloquium XL. 


Argumentum: Robertus multorum nomine veniam petit prodeundi 

ad mercatum. 

RobErtus, Praeceptor. 

Rob. Praeceptor, licet nobis prodire? Praec. Estisne multi 
qui prodire vultis? Rob. Omnes fere. Praec. Quid hoc sibi vult? 
Rob. Est hodie mercatus, inde fit, ut fere sibi quisque velit aliquid 
emere. Praec. Nunc ego sum occupatior, quam ut singulorum 
prodeundi causam possim cognoscere: adite igitur repetitorem, 
qui cognoscat et, si vacat, vos deducat ipse. Rob. Gratias agimus, 
praeceptor humanissime. 


ELOCUTIO. 

Emere sibi res multas. 

Quae tibi est causa prodeundi? 

Praeceptor nunc est occupatior, quam ut singulorum prodeundi 

causam cognoscere possit. 

Non vacavit mihi te ducere domum. 


Coll6quium XLI. 

Argumentum: Iturus domum ob levem causam, non impetrat, 
adeoque obiurgdtur. Exemplum observatu dignum, ne pueri 

cursitare temere permittantur. 


Rudolphus, PraecEptor. 

Rud. Licetne prodire? Praec. Quo? Rud. Domum. Praec. Hem, 
tam saepe itare domum. Rud. Mater iussit, ut ego et frater se 
•idiremus hodie. Praec. Cuius rei gratia? Rud. Ut ancilla vesti¬ 
menta nobis excuteret. Praec. Quid istud? suntne vobis maculae? 
Rud. Et multae quidem. Praec. Cur uxorem meam non admonui¬ 
stis? Rud. Non ausi sumus. Praec. Quasi vero illa sit usque adeo 
difficilis. Ancillam habet ea potissimum gratia, ut vestrum om¬ 
nium curet munditiem: nec vos ignoratis hoc, sed gaudetis matris 
invisendae occasionem vobis dari. Vos igitur manete: cras ego 

curabo, ut vobis excutiantur vestes. Rud. Sed mater nos obiur- 
gdbit. Praec. figomet eam placabo, quiescite. 


ELOCUTIO. 

% 


Itare domum. 

Mater iussit, ut adirem se. 

Ancilla excussit mihi vestimenta. 

Excutere alicui lacrimas ... aliquem sella. 

Multae fratri tuo sunt maculae... habet multas frater tuus 

maculas. 

Non ausus sum matrem admonere de pane. 

Uxor praeceptoris difficilis non est. 

Ea potissimum gratia parentes habent ancillas, ut curent puero¬ 
rum munditiem. 

Gaudeo mihi dari occasionem invisendae matris. 

Gaudeo, quod mihi datur occasio invisendi matrem. 

Obiurgare aliquem. 

Placare aliquem ... reprehendere aliquem. 

Placare iram alicuius. 


CoI16quium XLH. 

Argumentum: Quidam prodire volentes obiurgdntur, et in posterum 

diem reiciuntur. 

RobErtus, Praeceptor. 

Rob. Praeceptor, licetne nobis ire ad tonsorem? Praec. Quid 
eo? Rob. Ut capillum tondeamus. Praec. Libenter cotidie exiretis 
sexies: quin exspectate in crastinum diem, ut eatis una cum 
ceteris. Rob. Atqui propter mercatum turba erit in tonstrina. 
Praec. Quid tum, satis habebitis 6tii ad exspectdndum: Recipite 
vos ad studium. Rob. Ut libet, praeceptor. 


ELOCUTIO. 

Tondere capillos... boni pastoris est tondere pecus, sed non 
deglubere. 

Turba est in tonstrina propter mercatum. 

Satis 6tii habes ad studendum. 

Datur tibi satis spatii ad excolenda studia. 
Recipite vos ad studium ... in museum. 


Colloquium XLIIL 

Argumentum: Sebastidnus iubetur scribere ad patrem cuiusdam 

pueri de remittendo ad scholam filio . 


Praeceptor, Sebastianus. 

Praec. Hodie Igitur Petrum convenisti? Seb . Hodie. Praec. 

Ubi? Seb . In sacra aede. Praec . Quota hora? Seb . Octava matutina. 

# 

Praec. Numquid rogasti, quando sit repetiturus scholam? Seb. 
Rogavi. Praec. Quid ille? Seb. Nescio, inquit. Praec. Debuisti 
illum ad reditum exhortari. Seb. Id ego feci, et multis quidem 
verbis. Praec. Bene fecisti: sed quid ille respondit? Seb. Se adhuc 
a patre detineri ad fructus colligendos. Praec. Quid si ad ipsum 
patrem scribas de statu nostro scholastico? fortasse enim move¬ 
bitur, quo filium citius remittat. Seb. Si tibi ita videtur, faciam, 
idque diligenter. Praec. Fac igitur quam primum: sed audi, scribe 
plenissime: deinde litteras tuas mihi ostende, priusquam des 
perferendas. Seb. Sedulo faciam, praeceptor. 


ELOCUTIO. 


Repetere scholam. 

Exhortari aliquem ad aliquid ... multis verbis. 

Detineri ab aliquo. 

Nudius tertius scripsi ad patrem meum de statu nostro scho¬ 
lastico. 

Quo in statu sunt res vestrae scholasticae? 

Remittere puerum ad scholam. 

Iussus sum scribere ad patrem meum de remittendo ad scholam 
fratre meo. 

Quid tibi videtur... videris mihi diligens. 

Scribe plenissime ad principem. 

Ostende mihi litteras tuas, priusquam des perferendas. 

Cura has litteras quaeso perferendas Romam. 

Colloquium XLIV. 


Argumentum: Stephanus a 


negotio reversus, praeceptori, 
est, se sistit. 


ut moris 


Stephanus, Praeceptor. 


Steph. Praeceptor, tuo permissu hora prima prodieram: nunc 
redeo. Praec. Curasti negotium tuum? Steph. Curavi, Dei beneficio. 
Praec. Factum bene, quota est hora? 


S t eph. 


Instat secunda. 


Praec. Voca mihi famulum: deinde ito ad merendam cum ceteris. 


ELOCUTIO. 

Prodii permissu praeceptoris. 
Curare negotium suum. 

Redire a negotio. 

Instat hora prima. 

Ire ad prandium. 

Voca mihi famulum meum. 


Colloquium XLV. 


Argumentum: Sero quidam ad scholam accedens, excusat se, quod 
fratrem exspectaverit, eumque in foro restitisse ait, ut atramintum 
emeret. Inter fratres omnia debent esse communia. Fraternitas. 


Praeceptor, Sigismundus. 

Praec. Cur non venisti citius? Sig. Exspectabam fratrem. 
Praec. Ubi est? Sig. Restitit in foro. Praec. Cur eum non addu¬ 
xisti? Sig. Voluit emere atramentum. Praec. Immo pira, mala, 
aut aliquid e ceteris fructibus. Sig. Nescio, tamen id dicebat. 
Praec. Cum sitis fratres, cur non habetis domi commune atra¬ 
mentum in ampulla? Sig. Frater nihil vult habere commune 
mecum. Praec. Vult igitur omnia sibi propria. Sig. Ita est. 
Praec. Admone me, cum veniet: ego illum docebo, quid sit fra¬ 
ternitas. Sig. Faciam, praeceptor. Praec. Abi in locum tuum. 

ELOCOTIO. 


Cur non venisti citius in scholam? 

Cur non serius accessisti ad scholam? 

Exspectare dliquem. 

Frater restitit in foro, ut emeret chartam. 

Cdnferam me in forum, emptum pira. 

Emere aliquid e fructibus, aliquid fructuum. 

Nolo tecum quidquam commune habere. 

Inter fratres 6mnia debent esse communia. 

Cmnia amicis sunt communia. 

Omnia tibi vis propria. 

Abi in locum tuum, occupa locum tuum; sede in loco tuo; redi 
in sedem tuam. 


Coll6quium XLVT. 

4 

Argumentum: Puer interrogatus de absentia, causam affert horti - 

stam, eamque scriptam profert. 

Praeceptor, Titus. 

Praec. Quid sibi vult, quod afuisti hac tota hebdomada? 
Tit. Oportuit me manere domi. Praec. Quam ob rem? Tit. Ut 
matri adessem, quae aegrotabat. Praec. Quod illi officium prae¬ 
stabas? Tit. Saepius ei legebam. Praec. Quid legebas? Tit. Aliquid 

ex sacris litteris. Praec. Sanctum istud et laudabile ministerium. 

# 

0 tinam sic omnes studerent verbo Dei. Sed quid? nihil agebas 
praeterea? Tit. Quoties opus erat, illi ministrabam cum ancilla. 
Praec. Profer huius rei testimonium, si habes. Tit. Ecce. Praec. 
Quis scripsit? Tit. Famulus noster matris nomine. Praec. Agndsco 
eius manum: quia saepe ab illo mihi attulisti. Tit. Licetne igitur 
redire in sedem meam? Praec. Quidni liceat, cum mihi satisfeceris? 
Tit. Gratias ago, praeceptor. 

ELOCOTIO. 

Abesse tota hebddmada. 

Opbrtuit me manere domi... manendum mihi fuit domi. 

Praest&re alicui officia... ministrare alicui. 

Legere dliquid ex sacris litteris. 

Studere verbo Dei... studere honestati. 

proferre testimdnium scriptum ... testes alicuius rei. 

Famulus haec scripsit ndmine matris. 

Scripsit manu sua. 

Excusavit se praeceptori, apud praeceptbrem, quod ipso inconsul¬ 
to prodierit. 

Licetne mih i redire in sedem meam? ... abire in locum meum. 


Coll6quium XLVU. 

ArgumAttum: Excusat se quidam , quod inconsulto praeceptdre 

prodierit: cuius rei testes producit. 

TheobAldus, Praeceptor. 

Theo. Praeceptor, placetne audire excusationem meam? Praec. 
Quando afuisti? Theo. Hesterno die. Praec. Quota hora? Theo. 
Prima. Praec. Quae fuit causa? Theo. Arcessitus fui. Praec. A quo? 
Theo. A patre Praec. Quis tibi nuntidvit? Theo. Famulus noster. 
Praec. Cur me non adisti? Theo. Quia dicebat ille se urgeri fe¬ 
stinatione. Praec. Suntne tibi testes? Theo. Adsunt, praeceptor. 
Praec. Abi, sede in loco tuo: ego interim eos interrogabo. 

ELOC0TIO. 


Arcessi ab dliquo. 

Orgeor festinatidne. 

Sunt mihi tres testes ... tres sunt mihi testimonio. 


Coll6quium XLV 



► 


Argumentum: Arguitur, qui 6xiit iniussu praeceptdris : sed veniam 

exdrat. 


Praeceptor, TerEntius. 

Praec. Demiror, unde nunc venias? Ter. Domo redeo, prae¬ 
ceptor. Praec. Cur ieras domum? Ter. Petitum merendam. Praec. 
Quam ob rem non attulisti? Ter. Mater erat occupata. Praec. Quid 
tum? debuisti exire iniussu meo? Ter. Non debui, fateor. Praec. 

Quid igitur meruisti? Ter. Plagas accipere: sed ignosce mihi, 
quaeso, praeceptor. Praec. Cur non petivisti exeundi potestatem? 
Ter. Quia non audebam te interpellare. Praec. Quid agebam? 
Ter. Tenebas libellum quendam, et legebas Aliquid. Praec. Fieri 
potuit, sed vos tamen saepe me interpellatis ob rem leviorem. 
Nunc igitur para te ad vapulandum. Ter. Parce mihi, obsecro, 
praeceptor. Praec. Sine, ut prius cogitem aliquantisper. Age, 
parco: tum quia ingenue confiteris, tum quod satis studiosus 
mihi videris. Ter. Gratias ago maximas, praeceptor humanissime. 

ELOCUTIO. 

Exiit iniussu praeceptoris, spe audiendi aliquid novi, quod 
ex Anglia nobis apportasti. 

Merere plagas. 

Petere potestatem exeundi. 

Sine, ut prius cogitem aliquantisper. 

Sine me prius aliquantisper cogitare. 

Contubernalis meus videtur mihi satis studiosus. 

Multos habet studiosos sui. 

Paucos habeo cives studiosos mei. 

Semper fui studiosissimus tui et tuorum. 


Colloquium XLIX. 

Argumentum Quaerit praeceptor de famuli absentia. 

Praeceptor, VincEntius. 

Praec. Ubi est Martinus? Vine. Iit ad forum. Praec. Quid eo? 
Vine. Emptum, ut dixit, cingulum. Praec. Iniussu meo non exire 
debuit: sed hoc nihil ad te. Quis dabit vobis merendam? Vine. 
Dixit se hora secunda reversurum, ut daret nobis. Praec. Quid 
si fallat? Vine. Id non est moris eius. Praec. Nisi ad horam 
affuerit, admone uxorem de vestra merenda, habet enim elavem 
alteram cellae penariae. 


ELOCUTIO. 

Non debuisti exire iniussu meo. 
Hoc nihil ad te. 

Quid istud ad te attinet? 

Dixit se reversurum hora secunda. 
Non est moris eius. 

Adesse ad horam. 

Admonere aliquem de re aliqua. 
Admonere aliquem alicuius rei. 

Ad aurem admoneri ab amicis. 


Colloquium L. 

Argumentum: Praeceptor, ex Valerio cognita fratris eius valetudine, 

iubet domum ut eum Valerius deducat. 


Praeceptor, Valerius. 

Praec. Heus, Valeri! Val. Hem, praeceptor. Praec. Quid flet 
frater tuus? Val. Aegrotat. Praec. Qui scis? Val. Satis apparet. 
Praec. Quo signo? Val. Quia vomuit. Praec. Quid illi dolet? Val. 
Caput et stdmachus, ut dicit. Praec. Cur non recipit se domum? 
Val. Ausus non est. Praec. Tu vero non audebas me admonere? 
Age duc illum tu ipse domum, et matri narra diligenter, ut ille 
se habeat. Propera, quid cessas? Duc eum lento gradu. Val. 
Ducam, praeceptor. 


ELOCUTIO. 

Frater meus flet, plorat, lacrimat, emittit lacrimas. 
Qui scis Christophorum aegrotare? 

Vomere post cenam... vomere in conspectu alicuius. 
Vomitum sistere, inhibere. 

Caput mihi dolet. 

Recipere se domum. 

Ducam sororem tuam Catharinam domum. 

Ducere uxorem. 

Narra matri, quomodo soror se habeat. 

Propera, quid cessas, cessator? Duc eum lento gradu. 

Colloquium LI. 


Argumentum: Praeceptor a puero patris nomine salutatus : et ubi 
parentes sint, quique valeant, percontatus, vicissim patri salutem 

nuntiat. 


VincEntius, Praeceptor. 

Vine. Pater meus tibi salutem plurimam dicit. Praec. Ain' tu, 
quando rure rediit? Vine. Heri tantum. Praec. Ut valet? Vine. 
Optime. Praec. Mater vero ubi est? Vine. Adhuc est in GAllia. 
Praec. Ubi in Gallia? Vine. Aureliae. Praec. De illa quid auditis? 
Vine. Esse bona valetudine praeditam, Dei beneficio. Praec. D6- 
minus Deus conservet eam. Vine. Ita precor. Praec. Dic vicissim 
patri salutem plurimam verbis meis. Vine. FAciam sedulo. 


ELOCUTIO. 

Dicere alicui salutem plurimam. 

Redire rure ... habitare ruri... ire rus. 

Esse bona valetudine praeditum. 

Praeditus bono ingenio ... auctoritate ... alta mente. 
Dic vicissim patri salutem plurimam verbis meis. 
Nuntia vicissim patri salutem. 


Coll6quium LII. 

Argumentum: Quidam puer patris ndmine praeceptorem in hortos 

invitat, praeciptor dbiter aliquid docet ad mores pertinens. 

Adolphus, PraecEptor. 

Adolph. Praeceptor, salvus sis. Praec. Auspicato advenis: 
quid nuntias? Adolph. Orat te pater meus, ut Animi causa eamus 
ima in hortos suos suburbanos. Praec. Ad eam rem nos invitat 
serenitas, et nunc sumus feriati. Sed quid illic aspectu iucundum 
videbimus? Adolph. Varias et pulchras Arbores cum fructibus suis 
item herbarum et florum miram varietatem. Praec. Nihil est illis 
rebus hoc tempore iucundius. Adolph. Ea est Dei erga nos bene¬ 
ficentia. Praec. Quam quidem assiduis laudibus prosequi debemus. 

Adolph. Sed vereor, ne patri in mora simus. Praec. Tantisper 
exspecta, dum togam mutem, ut sim ad ambulandum expeditior. 

Tam paratus sum: nunc eamus. Sed estne domi pater? Adolph. 
prae foribus nos exspectat. Praec. Bene res se habet: vide, ut eum 
decenter salutes. Adolph. De hoc, te docente, saepe admoniti 

Mimus. 


ELOCUTIO. 


Salvus sis, reverende Domine Pastor. 

Salve, salus tibi, salvere te iubeo, bene sit tibi, salvdte pdriter 

omnes. 

Opto tibi salutem plurimam. 

Auspicato advenis. 

Animi causa. 

Caeli serenitas invitat nos ad deambulandum. 

Homines male feriati. 

Videbimus aliquid aspectu iucundum. 

Miram videbimus florum varietatem. 

Nihil vere iucundius. 

Prosequi dliquem assiduis laudibus, odio, hondre. 

Vereor, ne sim tibi in mora... ne sim tibi impedimento. 

Paratus ad deambulandum. 

Prae foribus te exspectabo. 

Salutavi pastorem decenter. 

Admoneri de re aliqua. 

Praeceptore docente ego dormiebam. 


Colloquium L! 




Argum&itum: Magister ad prandium, invitatus excusatidnem mittit. 


ALBfiRTUS, MAGfSTER. 

Alb. Praeceptor, pater te invitat ad prdndium, si tibi placet. 
Mag. Estne solus? Alb. Solus, opinor, praeter domesticos. Mag. 
Excusa me illi, iam enim aliunde invitatus sum. Age tamen illi 
meis verbis gratias. Alb. Numquid vis aliud? Mag. Nihil, nisi ut 
mature ad scholam redeas. Alb. Mature, iuvante Deo. 

ELOCUTIO. 


Praeceptor, pater te invitat ad prandium. 

Excusa me illi, iam enim aliunde invitatus sum. 

Ipse exspecto quendam invitatum ad prandium ex veteribus 
amicis. 

Age illi verbis meis gratias et renuntia illi salutem. 

Mature redire ad scholam. 


Colloquium LIV. 

Argumentum: Praeceptor docens revocatur ex auditorio. 

ArnOldus, Praeceptor, DiscIpuli. 

Arn. Praeceptor! Praec. Hem, quid est? Arn. Sunt quidem, 
qui te conventum volunt. Praec. Ubi sunt? Arn. Te exspectant 
in vico. Praec. Nunc adibo. Arn. Atqui urgent. Praec. Praecurre 
tu, et eos intromitte in aream: ego te sequar, vos Interim exspec¬ 
tate cum silentio, mox ego adero, ut vos ad cenam dimittam. 
Disc. O quam bonum verbum! 

ELOCUTIO. 

Quidam te conventum vult. 

Convenire alicui rei. 

Convenire aliquem. 

Praecurrere alicui, vel, aliquem... aetate aliquem... adventum 
alicuius. 

Lingua mentem praecurrit. 

Intromittere aliquem in aedes. 

Exspectate me cum silentio. 

Dimittere aliquem cum bona pace... uxdrem e matrimonio ... 

osculo aliquem. 

Dimitte me, fac me missum. 

Milites dimittere. 


FINIS LIBRI QUARTI 

LIBER QUINTUS 


De rebus gravi6ribus et quae iudicium postulant atque 

EXERCENT. 




Colloquium I. 


Argumentum: Nuntius laetus de studiis. 


Albertus, Bernardus. 

Alb. Ecquid novi? Bern. Accepi litteras a fratre, qui Lovanii 
habitat. Alb. Quando accepisti? Bern. Heri sub noctem. Alb. 
Quis attulit? Bern. Piscarius. Alb. Quidnam intellexisti ex istis 
litteris? Bern. Omnia bene illic se habere, quae ad studia perti¬ 
nent. Alb. Verane praedicas? Bern. Exspecta, litteras ipsas osten¬ 
dam tibi post prandium. Alb. Est profecto, quod nostris fra¬ 
tribus gratulemur. Bern. Scilicet, quod Deo nostro gratias maxi¬ 
mas agamus. Alb. Id quidem praestare debemus omni tempore: 
sed nunc maxime, cum audimus ea, quae ad gloriam eius prae¬ 
cipue pertinent. Bern. 0 tinam hoc semper habeamus in memoria! 
Alb. Communicabis igitur mecum tuas litteras? Bern. Ut promisi. 
Alb. Ergo post prandium. Bern. Etiam dubitas? Alb. Interea vale. 
Bern. Vale, et salve, Alberte. 


ELOCUTIO. 

Ecquid novi habes? Numquid novi? 

Si quid novi habes, fac me certiorem. 

Accipere litteras ab aliquo. 

Litterae tuae mihi heri sub noctem redditae, traditae sunt. 
Schedae tuae meas ad manus pervenerunt. 

Quidnam intellexisti ex litteris istis ? 

Quid continent litterae? 

Omnia bene se habent, quae ad valetudinem pertinent. 
Pertinet ad Dei gloriam. 

Communica mecum litteras tuas. 



Communicare aliquid cum aliquo, cum aliquo de re aliqua, ali¬ 
quem dliqua re. 

Communicare inter se aliquid, vel, inter se de re aliqua. 


Coll6quium II. 

r 

Argumentum: Agitur de Evangelio diliginter audiendo , ut Deum 
secundum illud coldmus y et iuste sobrie que vivdmus. Voces iuste 

et sdbrie quid significent. 

AUGUSTINUS, Bonifacius. 

Aug. Cur diligenter audire debemus Evangelium? Bonif. Ut 
discamus Deum colere ex voluntate eius. Aug. Nihil aliud re¬ 
spondes? Bonif. Quid respondeam? Nihil enim scio praeterea. Aug. 
Nonne etiam ut sdbrie et iuste vivdmus? Bonif. Declara mihi illa 
duo adverbia, quaeso. Aug. Sdbrie, id est continenter: Iuste, 
id est, in iustitia, nempe ut suum cuique tribuamus. Ita fit, ut 
sobrie ad vitam cuiusque privatam pertineat: Iuste autem ad 
caritatem, quam proximo debemus. Bonif. Sed audi, mi Augu¬ 
stine. Nonne cultus Dei omnia illa complectitur? Aug. Probe 
sentis, Bonifaci: sed volui experiri, an responsionem tuam recte 
intellegeres. Bonif. Bene fecisti. Nam de sincero verbi divini in¬ 
tellectu nihil nimis dici potest. Et de hac re quidem tecum plu¬ 
ribus verbis libenter dgerem: sed nos hora ipsa admonet, ut 
disceddmus. 


ELOCUTIO. 

Colere Deum ex voluntate eius .. secundum Evangelium. 
S6brie et iuste vivendum Christianis. 

Suum cuique tribuere. 

Caritdtem debemus proximo nostro, immo et inimicis. 

Probe sentis... iudicium tuum cum ratione cdngruit... bene iri¬ 
dicas . 

A certo et vero sensu iudicas. 

Intellegere dliquid ex aliquo, de gestibus. 

Nihil de ista re nimis dici potest. 

Pluribus verbis cum aliquo de re quadam agere. 

Multum cum illo hac de re locutus sum. 

Hora nos admonet, ut discedamus ... est tempus discedendi. 

Abire, discedere, recedere, abscedere. 

Numquam discedit a latere illius. 

Colloquium III. 


Argumentu 

patris in 


. Puer a patre commendatur praeceptori. Verus amor 
filium. Corrictio necessaria puero. Hortatio ad diligen¬ 
tiam. Exemplum pueri studidsi et oboediintis. 


BonifAcius, ClaiJdius. 

Bonif. Audivi patrem tuum venisse hodie in gymnasium. 
Claud. Verum audivisti. Bonif. Cuius rei venerat gratia? Claud. 
Ut pro meis alimentis praeceptori numeraret pecuniam: simul 
ut me illi commendaret. Bonif. Numquamne te commendavit? 
Claud. Immo saepissime. Bonif. Quid sibi vult ista commenda¬ 
tio tam frequens? Claud. Amore vero me prosequitur. Bonif. 
Quid tum? Claud. Ideo cupit me diligenter erudiri. Bonif. Quid 
si commendet, ut saepius vapules? Claud. Ea est fortasse causa: 
sed quid inde? non propterea me diligit minus. Bonif. Unde istud 
colligis? Claud. Quia puero tam necessaria est correctio, quam ali¬ 
mentum. Bonif. Verum quidem dicis: sed pauci ita iudicant. Nemo 
etiam est, quin panem, quam virgam, malit. Claud. Hoc est natu¬ 
rale omnibus: quis neget? sed tamen patienter ferenda est poena, 
praesertim iusta. Bonif. Haec habetur in libello morali sententia: 
« Quod marito pateris, patienter ferre memento ». Sed quid si 
poena sit iniusta? Claud. Ea quoque patienda est nihilominus. 
Bonif. 0tinam id nobis in mentem veniret, quoties aliquid pdti- 
mur. Claud. Praeceptor id nos saepe monet, quoties occurrit occa¬ 
sio. Bonif. Ergo demus operam, ut simus posthac diligentidres. 
Claud. Ita fdciat Deus. 


ELOCUTIO. 

Numer&re hospiti pecuniam pro alimentis. 

Sdlvere alicui pretium convictus. 

Commendare aliquem alicui... dliquem de melidre nota. 
Quam diligentissime ... commendare aliquem alterius fidei. 
Commendari alicui. 

Quid sibi vult commendatio tam frequens ? 

Prosequi Aliquem amdre vero. 

Cupit me diligenter erudiri. 

Corrdctio pueris necessaria est. 

Nemo est, quin panem, quam virgam malit. 

Poena etiam iniusta ferenda. 

Quod merito pateris, patienter ferre memento. 

Occasio occurrit. 

Surdo narras fabulam. 

Ita Deus faciat. 

Proverbium vulgi sermone tritum. 

Interesse orationi de rebus divinis habitae. 

Occupatus eram in scribendis litteris ad matrem ... in vindemiis. 
Litteras scribendo occupatus. 

Differre negotium. 

Urgebat me tabellarii festinatio. 

Omnia Deo postponenda ... divinis rebus omnia postponenda sunt. 
Saepe Deum terrenis postponimus. 

Deus spiritu suo immutet nos. 

Postponere aliquem alicui. 

Omnia postposui, dummodo praeceptis patris parerem. 
Auditorium fuit frequens pro more. 

Frequens est cum eo. 

Impendere laborem alicui rei... in aliquam rem. 

Homines glaebae affixi sunt. 

Impendere biennium alicui rei... studium alicui rei... pecuniam 
in aliquam rem ... sumptum ad aliquid ... tempus studiis. 

De hoc non est meum tibi reddere rationem. 

Turpe est doctori, cum culpa redarguit ipsum. 

Impingere colaphum alicui... implere caput colaphis. 

Impingere caput parieti. 


Coll6quium IV. 

Argumentum: Officia domestici apud ludimagtstrum hypodidascali. 

Clemens, Magister, DoMiNicus, Hypodidascalus. 

Clem. Quid hisce diebus inter nos egimus? satisne cogitasti? 
Domi, Etiam atque etiam cogitavi. Clem. Ecquid placet tibi con¬ 
dicio quam obtuli? Domi. Maxime. Clem. Quid mensa, seu con¬ 
victus? Domi. Nihil in ea re desidero. Clem. Quid restat igitur? 
Domi. Ut, si tibi non molestum est, praescribas mihi, quam ope¬ 
ram a me tibi praestari velis. Clem. Id vero est aequissimum. Ac¬ 
cipe igitur praecipua officii tui capita; quorum hoc primum est: 
cotidie mane diligenter curdre, ut omnes mei discipuli mature 
cubitu surgant, pro ratione temporis tum hiberni, tum aestivi. 

rrh' surrexerint, ea curent, quae ad cultum et munditiem corporis 
drtinent: demum ut adsint privatae nostrae precationi. Secun- 
P cotidie in auditorium deducere, mane scilicet, et ante 


dum, ter 


re 


m 


horam undecimam ac tertiam postmeridianam. Illic, nisi egomet 
adero exspectare, donec aliquis ex doctoribus adsit: interea cu¬ 
rare recitandos catalogos, et precationem dicendam. Item observa¬ 
re sedulo, numquis ex discipulis absit ab auditdrio suo: si quis 
aberit, mihi statim renuntiare. Tertium, manere cum discipulis, 
quoties non docentur in scholis suis: interea minores ad praelec¬ 
tionem et scripturam instituere, ceterorumque repetitiones au¬ 
dire, quantum tempus et opportunitas patietur: omnes denique 
in officio retinere, admonere, arguere, obiurgare, virgis etiam, ubi 
opus fuerit, castigare. Quartum, feriatis diebus eos ad sacra or¬ 
dine deducere, ac demum similiter reducere. Quintum, quoties 
ludere permissum erit, subinde observare, ne quid praeter offi¬ 
cium et bonos mores vel factis vel dictis admittant. Sextum, sup¬ 
peditare illis, ex pecunia, quam tibi in manus dabo, chartam, 
pennas, atramentum, et alia quaedam, solum parvi pretii, neces¬ 
saria: eaque omnia in expensarum codicem referre. Id autem 
Mercurii et Saturni potissimum diebus fieri solet. Septimum, 
quae ad eorum libros, vestimenta et curam corporis pertinebunt, 
non neglegere, hoc est, interdum ab illis librorum et vestimento¬ 
rum rationem exigere, valetudinis et cultus corporis rationem 
habere, et alia eiusmodi in adulescentibus, praesertim minoribus, 
curanda et observanda. Octavum, docere pueros tum in classe, 
tum in ceteris, praeter tres classes ordinis superioris, si quando 
necessitas postulaverit. Nonum, interdum, si opus fuerit, me et 
domi et foris in privatis negotiis adiuvare. Hactenus audisti, quae 
mihi abs te praestari velim officia, quaeque etiam ab aliis domesti¬ 
cis hypodidascalis exigere soleam. Eorum tamen omnium non 
adeo severus exactor ero, quin ipse, quoties per otium licebit, ali¬ 
qua tibi remittam, in quibus ego quasi vicarii partes agam. Intel- 
lexistin’ haec omnia? Hypodi. Ego vero diligenter omnia: sed 
unum te oro, ut ad memoriam renovandam des mihi eorum com¬ 


mentariolum, et simul cogitandi ac deliberandi spatium. Mag. 
Quantum temporis postulas? Hypodi. Diem unum. Mag. Ego vero 
duos integros dabo. Interea, ut coepisti, nullo tuo sumptu nobis 
perges convivere et commorari, tam libere quam si esses domi 
tuae. Hypodi. Istud non sine humanitate facis: quo fit, ut maiore 
beneficio me devincias. Mag. Habebis post prandium quem requi¬ 
ris commentarium. Hypodi. Quid si mihi velis dictare? Mag. Malim 

egomet ipse scribere, ne quid forte inter dict&ndum excidat. Hy¬ 
podi. Ut libet. 

ELOCUTIO. 


Agere aliquid inter se ... de re aliqua. 

Etiam atque etiam aliquid cogitare. 

Ecquid placet tibi condicio quam obtuli? 

Adeo placet mihi convictus, ut nihil in ea re desiderem. 

Aestus solis mihi molestus est. 

Pater praescripsit mihi, quam operam a me sibi praest&ri vellet. 
Haec sunt praecipua officiorum medrum cdpita. 

Cura, ut frater surgat. 

Curare ea, quae ad munditiem et corporis cultum pertinent. 
Mature cubitu surgere. 

Adesse precatidni. 

Exspecta, donec adsit Philippus. 

Curare recitandos catalogos. 

Curare litteras perferendas ... ut perferantur. 

Dicere precationem ... clara et distincta voce. 

Custodis est, observare sedulo, num quis absit ... ab auditorio. 
Agere partes alicuius ... praecipitem dliquem. 

Hodie non docebimur in scholis. 

Instituere inferidrum ordinum discipulos ad praelectidnem et 

scripturam. 

Quantum tempus et opportunitas patitur. 

Retinere discipulos in officio ... praemiis ... reprehensionibus. 
Admonere, obiurgare, arguere iuvenes. 

Filius publice virgis caesus, castigatus est. 

Deducendi sunt huius gymnasii discipuli ordine ad sacra. 
Permissum est nobis ludere. 

Observare, ne quid praeter officium et bonos mores, vel factis vel 

dictis iuventus scholastica admittat. 

Admittere fraudem. 

Suppeditare alicui omnia necessaria ... frumentum. 

Si vita suppeditat. 

Referre aliquid in codicem expensarum. 

Res parvi pretii. 

Nihil neglexit, quod ad curam corporis pertinet. 

Pertinet ad rem ... non huc pertinet. 

Exigere rationem librorum et vestimentdrum. 

Haec pueris mindribus curanda et observanda sunt. 

Praestare debitum honorem ... praestare officia alicui. 

Haec officia mihi abs te praestari velim. 

Exigere aliquid ... acerbius ... promissum. 

Exdctor severus ... acerbissima exactio. 

Remittere alicui aliquid. 

Non licet mihi per otium ... tempus non fert, permittit. 

Agere partes vicarii. 

Dare alicui spatium deliberandi. 

Dabo tibi duos integros dies ad deliberdndum. 

Perges convivere nobiscum nullo tuo sumptu. 

Tam libere commoratus sum apud fratrem tuum, quam si essem 

domi meae. 

Commorari paulisper, dum... 

Devincire ad aliquid aliquem ... praemiis ... aliquem sibi bene¬ 
ficiis. 

Scribere manu sua. 

fixeidit mihi aliquid inter scribendum. 

Mercurius, unus ex septem planetis, cuius corpus cunctorum si¬ 
derum minimum. 


Coll6quium V. 


Argumentum: Studiosus quidam adulescens apud familiarem 
conqueritur de habitationis suae incommoditate ad litterarum 
studia. Cupit in aidihus scholasticis habitare. Narrat, cur non 
liceat. Attindit condiscipulus. Consultant una de ineunda ratione 
ad rem perficiendam. Hortatio ad Deum invocandum. Non prodest 
consilium nisi iuvdnte Deo. Deus, qui dat consilium bonum, dat 

6tiam effectum. 

CLAtiDIUS, DESIDfJRIUS. 

Claud. Quam doleo me non interfuisse mane repetitioni ve¬ 
strae. Desid. Cur non venisti in gymnasium citius, ut soles? Claud. 
Me miserum! non surrexi in tempore. Desid. Quam ob rem? 
Claud. Quia nemo expergefecit. Desid. Quis te solet excitare? 
Claud. Hospes noster, aut eius ancilla, sed absente illo, ancilla 
saepe obliviscitur, aut certe neglegit. Desid. Ubi era hospes? 
Claud. Sub auroram prodierat ad sua negotia, ut pdstea rescivi. 
Desid. Quid hospita, nihilne curat? Claud. Quid putas eam cura¬ 
re? cotidie ex quo surfexit, semper intenta est partim curandis 
filiolis, partim ceteris domesticis rebus. Desid. Nullosne habes 
contubernales scholasticos? Claud. Prorsus nullos. Desid. Ah puer 
infelix, qui neminem habes, quocum de studiis conferas! Claud. 
Ob eam rem mea est miserrima condicio, quantum ego iudico. 
Non enim possum arbitrio meo studere propter tantam merca- 

t6rum turbam, qui domum illam frequentant, et mihi toto die ob¬ 
strepunt. Desid. Non habes tibi cubiculum? Claud. Quid mihi pro¬ 
dest habere? est enim ita coniunctum scalis cochleatis, ut ne fe¬ 
lis quidem ascendat aut descendat, quin feriat aures meas aliquis 
strepitus. Desid . Magna profecto molestia. Claud . Illa vero multo 
maior, quod supra meum cubiculum est amplissimum conclave, 
ubi merces asservantur. Unde fit, ut horis omnibus aliquae graves 
sarcinae vel importentur vel exportentur. Desid. O Deum immor¬ 
talem! quomodo illic potes vivere? Claud. Quid ais, vivere? equi¬ 
dem non vivo, sed langueo potius, neque umquam mihi videor 
esse liber, nisi cum sum in schola tecum una et cum ceteris no¬ 
stris condiscipulis. Desid. Quam doleo vicem tuam! Claud. tJti- 
nam mihi liceret tecum habitare in his aedibus scholasticis! De¬ 
sid. Nihil esset mihi iucundius: sed quid impedit? Claud. Patris 
vetus amicitia cum illo hospite meo. Desid. Deberes patrem ad¬ 
monere de studiorum tuorum incommodis. Claud. Saepe quidem 
monui et coram et per litteras. Desid . Quid ille respondet? Claud. 
Frustra monetur, quasi surdo narretur fabula. Desid. Quid ita? 
Claud. Quia numquam in discendi ludo versatus est: ideoque in 
studiorum ratione nihil intellegit. Desid. Ego tamen, si mea res 

ageretur, omnem moverem lapidem, ut voti compos efficerer. 

« 

Claud. Quid si praeceptor ipse ad patrem meum scribat? Desid. 
Numquam istud illi persuadebis. Claud. Cur non? Desid. Quia non 
Vult ambire quempiam, ut discipulorum turbam sibi comparet. 
Abhorret enim ab omni tum ambitione tum avaritia. Claud. Quid 
igitur mihi suades ut faciam? Desid. Unum habeo consilium. 
Claud. Ne mihi, obsecro, reticueris. Desid. Ea res per amicos ten- 
tanda est. Claud. Idem mihi quoque aliquando in mentem venit, 
sed numquam ausus sum experiri. Desid. Quid dubitas? Claud. 
Vereor, ne hoc parum succedat. Desid. Rei exitus est in manu Do¬ 
mini: sed quid tentare nocebit? Claud. Tentemus sane. Nihil enim 
mali, ut confido, inde potest accidere. At ego nescio, qua ratidne 
hic utendum sit. Desid. Dic mihi, nonne exspectas, ut brevi pater 
in hanc urbem veniat? Claud. Spero venturum propediem. Desid. 
Quando igitur? Claud. Ad calendas Quintiles. Desid. Qptime est. 
Scin'igitur, quid sit opus facto? Claud. Doce quaeso. Desid. Fac 
singillatim convenias duos aut tres paternos amicos praecipuos, 
qui sunt viri graves et honorati: nempe ut plus valeat eorum 
auctdritas apud patrem tuum. Claud. Bene mones: quid illis 
dicam? Desid. Narrabis diligenter omnes incommoditates studid- 
rum tudrum. Claud. Nihilne amplius? Desid. Docebis insuper, quo¬ 
nam modo tibi provideri possit, ut tempus redimas, quod apud 
istum hdspitem tam misere hdctenus perdidisti: adde, nisi eo re- 

medio tibi mature consuldtur, actum esse de tuis studiis et eorum 
progressu- Denique ne ante destiteris monere, orare, obsecrare, 
donec persuadeas, ut tibi promittant se acturos esse serio cum 
patre tuo negotium. Claud. Quid si recusabunt? Desid. Vix fieri 
notest ut recusent omnes. Claud. Non est verisimile, praesertim 


cum sint mei amantissimi 


et mihi patris nomine gratificentur 


adeo libenter. Desid. Ad haec res ipsa urgebit eos, nempe tanta 
studiorum tuorum iactura. Claud. Pluribus verbis opus non est 
Auxilio Dei fretus aggrediar quam primum potero 


Desid 


Sed 


interim memor esto, ut in divinas preces die nocteque incumbas 
Claud. Ipso volente Deo, id curabo pro viribus. Satis enim scio 

nullum consilium mihi 



profuturum, nisi, cum ille iuverit 
Desid. Sed iam tempus est, ut domum te recipias, ne forte hospes 
offendatur; quid cessas? Claud. Cogito, quid praetermiserim, de 
quo esses admonendus. Desid. Si quid alterutri nostrum praeterea 
occurrerit, cras otiose tractabimus. Claud. Vale igitur, mi Desi¬ 
deri: et perge, quaeso, me tuis precibus adiuvare: quemadmo¬ 
dum iuvisti optimo consilio. Desid. A Domino Deo profecta sunt 
omnia, qui, ut consilium dedit, sic dabit effectum. Claud. Ita fore 
confido. Iterum vale. Desid. Vale. Claudi suavissime. 


ELOCOTIO. 

Quam doleo me non interfuisse hodie mane orationi de rebus 
divinis habitae ... scholae... ob minus prosperam valetudinem. 
Surgere in tempore ... mature. 

Expergefacere, excitare aliquem. 

Hospite absente, ancilla oblita est me excitdre. 

Hospes meus sub auroram, prima luce, prodiit ad negotia sua. 

Sub vesperum heri rescivi sororem tuam heri mdrtuam esse ex 

febri. 

Quid putas me curare? 

H6spita mea intenta est curandis rebus domesticis. 

Nulli mihi sunt contubernales scholastici. 

Studere arbitrio suo ... studere honestati... dare dperam honestati. 
Frequentare domum aliquam ... scholam. 

Toto die obstrepit mihi. 

Cubiculum meum coniunctum est scalis chochleatis. 

Strepitus ferit aures meas. 

Ferire foedus ... ferire pugno ... ferire aures. 

Importare frumentum in amplissimum conclave ... import&re sar¬ 
cinas ... efferre, exportare. 

Numquam videris mihi liber a studiis, nisi cum es in sacra aede. 
Liber ab aliqua re, vel, dliqua re, legibus, terrore, delictis. 

Dolere vicem alicuius. 

Otinam mihi liceret tecum habitare! 

Venire in collocutionem cum hospite tuo 
Nihil enim esset iucundius. 

Vetus mihi cum hospite tuo est amicitia. 

Utor h6spite tuo valde familiariter. 

Admonere dliquem officii, vel, de officio. 

Admone patrem de studiorum tudrum incommodis. 

Monendus est pater coram et per litteras. 

Surdo narrdre fabulam. 

Patruus meus numquam in discdndi ludo versatus est. 

Vers&ri circa aliquid ... inter manus ... in angustiis ... in discrimine. 
Tu ratidnem studidrum non intellegis. 

Omnem movebo ldpidem, ut voti mei compos efficiar. 

Res tua agitur ... nihil ad me ... quid istuc ad te dttinet. 

Persuadere alicui aliquid. 

Prorsus ita esse, ut dicis, mihi persuades. 

Ambire virginem. 

Comparare sibi aliquid. 

Abhorrere a re aliqua ... abhorret a studiis ... ab avaritia. 

Quid suades mihi faciendum? 

Reticebo nihil, quod sciam. 

Nihil te celdbo. 

Hoc quidem hercule haud reticebo. 

Tacere, silere, conticere, silentio uti, obmutescere, supprimere, 

continere vocem. 

Vdreor, ut succddat. 

Nescio, qui futurus huius rei exitus, cum ille sit in manu Ddmini. 
Exspecto brevi patrem in hanc urbem venturum esse. 

Spero illum venturum futura hebddmada. 

Quod opus est facto ... quaesito opus est ... opus est cauto. 

Vir gravis et honoratus ... vir antiqua virtute et fide. 

Pastdris nostri auctoritas plurimum valet apud senatum ecclesia¬ 
sticum. 

Narrabo venerandis senatoribus ecclesiasticis incommodit&tes stu¬ 
diorum meorum. 

Redime tempus, quod hactenus perdidisti. 

Deus provideat tibi in hac annonae caritate. 

Quidquid provideri potest, provide, ne... 

Ita provisum est legibus. 

Nisi prdvides, actum est de te. 

Omnibus rebus provide. 

Consulere sibi bene. 

Nisi hoc remedio tibi mature consulatur, actum est de studiis tuis. 
Non desistam monere amicum meum, donec ipsi hoc persuadeam. 
Tribunus promisit mihi se serio acturum esse negotium meum 

cum consule. 

Agere causam ... ex bona fide agere, in crucem aliquem, in exilium, 

in fugam, res alienas, vigilias ad portam. 

Non recuso quin, vel, quo minus hoc fiat. 

Scio te esse amantissimum mei. 

Ego sum amans tui, id est, amo te; sum amantior tui, i.e. plus 

amo te. 

Tui amantissimus frater. 

Gratificari alicui de re aliqua. 

Pluribus verbis opus non est... opus est mihi vestimentis; calcei 

sunt nobis opus ... audio tibi opus esse pecunia ... opus est 

nobis calceis novis. 

Multa tibi sunt opus. 

Auxilio Dei fretus hoc facturus sum. 

Recipiam me domum, ne hospes offendatur. 

Bona spe fretus, aliqua re ... fretus gratia, auxilio, consilio. 
Curare pro viribus. 

Confido fore. 

Iuvare consilio. 


Colloquium VI. 

Argumentum: Quidam ultro vult venire habitatum in ephebeo: 
gaudet amicus eius y eumque ad maturandum hortatur. Patris lenitas 
in filium. Plerique pueri habitationem in schola tamquam carcerem 
refugiunt; Improbi adulescentes a studio probos absterrent. Aliquot 
genera exercitationis scholasticae , praecipue latine loquendi. 
Praeceptor in schola sevirior quam inter domesticos; et quare 
magistri gravitate schola in officio contineatur. Disciplinae schola ?» 
sticae bona. Quibus rebus inducantur adulescentes ad amorem 
litterarum. Praeceptor bonus a studiosis diligatur. Disciplina 
severior quibus adhibenda. Mens bona et sincirum iudicium a Deo. 
Eximplum rarissimum adulescentis , qui ultro quaerit in schola 

habitare. 

DomInicus, Eduardus. 

Domin. Nescis, quid mihi his diebus in mentem venerit? 
Eduard . Quid istud, quaeso? Domin . Cogito in ephebeum me re- 

clpere. Eduard. Quae in ephebeo habitandi causa? Domin. Non 
ut tamquam inquilinus habitem, sed ut voblscum convivam in 
mensa praeceptoris. Eduard. O utinam istud ex animo ac vere 
diceres! Domin. Ex nostra mutua consuetudine atque arpicltia de¬ 
beres satis intellegere me nihil apud te neque simulare neque dis¬ 
simulare solitum. Eduard. Plane istud iam pridem intellexi: sed 
audito ex te isto verbo, me rapuit affectus in eam exclamationem: 
ita prorsus oblitus eram mei. Domin. Non aliter dictum tuum ac¬ 
cipio: sed ad rem. Pater quidem non cogit me: sed ex vultu et 
verbis eius satis video id illi placere maxime. Eduard. Nempe hoc 
est: novit pater tuus, vir prudentlssimus, liberalia ingenia cogi 
nolle, duci facile. Sed tamen non dubito id fleri divini instinctu 
numinis, tu vero quid iudicas? Domin. In eadem sum sententia; 
praesertim cum ego quoque in eam partem sponte propendeam. 
Eduard. Magnum argumentum, istud esse ex Deo consilium. Do¬ 
min. Id ego crediderim. Nam qui ad eam rem coguntur a parenti¬ 
bus, fere infltias eunt, ut detrectent imperium. Eduard. Ego, ut 
fatear ingenue, aliquando id in me sum expertus, ante scilicet 
quam ingrederer. Quid enim censes? audiebam ex istis ignaviae 
mancipiis tot maledicta tum de praeceptore, tum de disciplina, 
ut mihi viderer carcerem aut pistrinum Ingredi potius quam ephe¬ 
beum. Quod si tu quoque in aliquem eiusmodi perturbatorem 
incideris, non dubium est, quin ille manibus pedibusque obnixe 
conaretur absterrere ab isto sacro proposito. Domin . Nemini 
adhuc palam feci. Eduard. Quod mihi dicis, non est palam facere. 
Domin. Satis scio: sed mihi istud excidit ex Terentio. Nunc per¬ 
gamus ad reliqua. Eduard. Quid restat, nisi ut Deum preceris, et 
pergas naviter in sententia? Domin. Audivi de cotidiano victu in 
vestra mensa, de praeceptoris et hypodidascali familiaritate in 
audienda praelectionum repetitione; de facilitate praeceptoris in 
ipso convictu, de illo post cenam placido studiorum certamine, de 
libertate colloquendi per otium de honestis rebus, de libera inter 
vos reprehensione, de his, inquam, omnibus satis multa narrasti 
mihi alias: quae quidem valde placent omnia: mihi tamen nihil vi¬ 
detur utilius, quam illa perpetua latlne loquendi exercitatio. Quis 
enim maior est studiorum fructus? quid honestius? quid iucun- 
dum magis? praesertim ubi alius alium sine odio aut invidia li¬ 
bere reprehendit. Eduard. Quid, quod victi in earum rerum cer¬ 
tamine, pud6re tantum puniuntur, victores etiam praemio donan¬ 
tur. Domin. Omnes denique vestrae exercitationes, vel auditu ipso, 
me delectant mirifice. Eduard. Quanto magis illud dices, si, dum 
geruntur, interfueris? Domin. Ego, Deo volente, interero. Eduard. 
Otinam prop^diem. Domin. Ita spero quidem: unus tamen restat 

h' scrupulus, quo me facile, si vis, liberabis. Eduard. Faciam 

P 11 * fide s i p 6tero; sed interim vide, modo ne nodum in scirpo 
uaeras, ut antea vidimus in Terentio. Age, qui tandem scrupulus 
?te est’ Domin. Suspecta mihi est vestra disciplina scholastica; 
non quod velim ob id incepto desistere: sed ut alacrius veniam et 
iucundius, ubi ea de re audiero. Eduard. Nisi tu is esses, qui, ut 
ego novi, me nec vanum nec mendacem existimas, equidem mal¬ 
lem de hoc omnino tacere, quam ea tibi referre, quae sentio. 
Domin. Quid ita tandem? Eduard. Quia difficile est ea verisimilia 
facere, quamquam alioqui verissima, cum de his vulgus hominum 
pessima quaeque dicat et iudicet. Domin. Quorsum istud quaeso? 
Eduard. Nam improborum mendaciis adeo male audit nostra di¬ 
sciplina inter istos illiteratos, ut mirum sit unum aliquem habi¬ 
tare in ephebeo nostro velle: tametsi, quod est opus Dei, quo peius 
audimus, eo plures ad nos conveniunt. Domin. Nihil opus est tam 
longa insinuatione: dic mihi plane omnia: ne timueris, non me ab¬ 
sterrebis. Omnia percepi atque animo mecum peregi. Eduard. Ad¬ 
verte igitur animum, dicam brevissime, quidquid alicuius esse mo¬ 
menti videbitur. Imprimis illud velim tibi persuadeas praecepto¬ 
rem esse nobis multo humaniorem quam in schola appareat. Tam 
enim familiariter versatur inter nos, quam prudens pater solet in¬ 
ter liberos. Cur igitur, inquis, est palam tam severus? Respondeo: 
quia sine tali severitate, ut ex ipso audivi, cum aliquando fami¬ 
liari cuidam narraret, tanta turba scholastica, tamque variis mo¬ 
ribus praedita, nec coerceri, nec in officio contineri posset. Suo 
enim quisque more, suo quisque arbitratu vellet vivere. Domin. 
Quin etiam miror ego mecum saepissime tantam esse in tota 
schola reverentiam, tantum silentium, tantam denique modestiam. 
Eduard. Multo magis mirareris, si umquam vidisses scholas pa¬ 
ganicas. Domin. Vidi aliquando, atque consideravi diligenter. Plus 
est silentii in ephebeo vestro sescentenario, quam quadraginta 
pueri, immo triginta in istis scholis trivialibus obtineant. Sed per¬ 
ge quaeso: vereor ut sis orator asianus. Iam enim incipit oratio tua 
quasi longius aberrare. Eduard. Atqui etiam interpellas ipse. 
Domin. Nihil extra propositum dixi: sed nunc prosequere. Eduard. 
Vis in summa dicam tibi: disciplina haec domestica, licet paucis 
improbis odiosa videatur, bonis tamen et studiosis propter utili¬ 
tatem valde placet. Nam si domi res esset dissoluta, quid nobis tu¬ 
tum foret contra petulantium insultus? quae nobis quies? quae 
studiorum tranquillitas Itaque disciplina ipsa veris studiorum 
amatoribus est perfugium et quasi propugnaculum, non secus ac 
nautis portus in tempestate. Denique quisquis est inter nos pacifi¬ 
cus, et ad recte semper agendum paratus, is est a disciplina tutissi- 

mus. Nec vero id agit praeceptor, ut nos plagis et verberibus tra¬ 
hat ad litterarum studia: sed nos potius inducere studet his ma¬ 
xime rebus: honesta et liberali tractatione, benevolentia, humani¬ 
tate, facilitate morum, beneficiis, denique virtutis et studiorum 
amore. Ex quo fit, ut maior pars nostrum sic affecta sit, ut illi ex 
animo parere studeat, eum caveat offendere, eum tamquam pa¬ 
rentem diligat, observet, revereatur. Domiti. Alioqui discipulorum 
officio non fungeremini. Eduard. At sunt quidam verberones, qui 
nec Deum timent, nec parentes, nec verbera, qui et litterarum stu¬ 
dia oderunt cane peius et angue, ut verbis utar Horatii: talibus, 
inquam, severa interdum adhibetur disciplina: quia videlicet ne¬ 
cessitas cogit. Domiti. Sat habeo. Nunc enim video, quorsum spec¬ 
tet vestrae disciplinae severitas. Eduard. Nimirum ut mores bonos 
tueatur, malos autem cdrrigat aut expellat. Domiti. Ego discipli¬ 
nam istam sane deosculor, tantum abest, ut reformidem. Te au¬ 
tem, mi Eduarde, amo equidem ob istam loquendi libertatem, qua 
mihi stimulos acriores addidisti. Eduard. Ego vero immortales 
gratias ago Patri caelasti, qui tibi mentem bonam dederit, et sin¬ 
cerum iudicium. Domin. Vale igitur, et me, si Dominus permiserit, 
exspecta in pr6ximam hebdomadam: iterum vale, et inceptum 
nostrum tuis precibus Christo commenda etiam atque Ctiam. 
Eduard. Precor tibi noctem quietam, et somnum placidum. 

ELOC0TIO. 

Ex consuetudine ... habere consuetudinem cum aliquo. 
Praeclare aliquid gerere. 

Scrupulus conscientiae. 

In portu navigare ... e portu solvere ... ad portum appellere. 

Niti auctoritate alicuius. 

Conscientia stimulat ipsum. 

Quid tibi in mentem venit, quod receperis te in gymnasium? 
Recipere se in dliquem locum. 

In se recipere. 

Habitat inquilinus. 

Convivere alicui, vel, cum «iliquo. 

Convivere alicui in mensa. 

Dicere ex dnimo. 

Simulat non intellegere ... simuldre mortem ... morbum ... pieta¬ 
tem. 

Dissimulare 6dium. 

Auditis ex fratre tuo his novis rebus rapuit me affectus in excla¬ 
mationem . 

, ere a( j se aliquid ... rdpere in admiratidnem sui dliquem. 
ObHtus eram mei, vestri et alidrum amicdrum. 
c ne ro te non obliturum mei. 

Video ex patris vultu et verbis hoc illi placere maxime 
Liberalia ingenia nolunt cogi, sed duci 


Non 


dubito id fieri instinctu numinis divini ... non dubito quin 


fiat 


In eadem 


sententia 


eandem tueri sententiam 


Sponte in eam partem propendeo. 

Hoc mea sponte facere constitueram. 

Si tua sponte in id propendes, non opus est, ut ad id cogdris a 

parentibus. 

Infitias ire. 

Detrectare imperium. 

Fateri culpam ingenue. 

Mancipium pigritiae. 

Ingredi gymnasium, ephebeum ... carcerem. 

Incidere in aliquem ... in morbum, in febrim, in magnum dliquod 

periculum, malum. 

Non dubium est mihi, quin manibus pedibusque Rector condtus 

fuerit fratrem tuum ab isto malo propdsito absterrere. 

Non dubium est mihi, quin te visurus sim Romae. 

Non fuerat mihi dubium, quin conaturus esset hoc facere. 
Ndmini, nisi Eduardo, hoc feci palam. 

Pergere naviter in studiis. 

Nihil videtur mihi utilius quam latine loquendi exercitdtio. 
Praemio dondri. 

Delectare se auditu exercitationum. 

Delectare aliquem ... se aliqua re. 

Delectari aliqua re. 

Colldquium vestrum mirifice me delectdvit. 

Unus mihi scrupulus restat, quo me velim liberes. 

Rogo te, bona fide facias, quod promisisti. 

Nodum in scirpo quaerere. 

Suspecta est mihi vestra disciplina scholdstica. 

Desistere incepto. 

Audire aliquem de re dliqua. 

Existimare aliquem menddcem. 

Malo de his rebus omnino tacdre, quam ea tibi refdrre, quae 

sdntio. 

Quid sentis hac de re? 

Tu numquam facies hanc rem verisimilem, 

Vulgus de tyrdnno isto pessima quaeque dicit et iudicat. 

Disciplina vestra male audit ... male audire ... bene audire ab 

aliquo. 

Multi discipuli ad studiorum Universitatem nostram conveniunt. 

Res est nullius momenti ... res de lana caprina. 

Dicam brevissime, quidquid alicuius esse momenti videbitur. 

Haec tibi persuadeas velim ... 

Hoc ubi persuasum habeas, persuade tibi praeceptorem satis hu¬ 
manum. 

Persuade tibi praeceptorem nostrum, proxime Deum, causam sa¬ 
lutis tuae esse. 

Ut apparet ... apparet praeceptorem esse satis humanum. 

Turba scholastica sine severitate in officio contineri nequit. 

Adulescens bonis moribus praeditus ... bene moratus, moribus 

commodis, cui mores emendati sunt. 

Vivere suo arbitratu. 

Miror tantum in schola esse silentium. 

Vereor, ut sis futurus orator. 

Non veretur patrem ... vereri alicui ... ab aliquo. 

Longe aberras a proposito. 

6mnia, quae profers, extra propositum dicis. 

Prosequi ordinem rerum ... prosequi omnia ... prosequi amore, 

odio, laudibus. 

Dicere in summa ... summatim, verbulo rem exprimere, paucis 

omnia complecti. 

Disciplina scholastica multis discipulis odiosa videtur. 

Dissolutae vitae adulescens. 

Tutus ab hostibus ... iter non est tutum a latronibus. 

Disciplina veris studiorum amatoribus est perfugium et propugna¬ 
culum. 

■ 

Familiaris tuus plagis et verberibus trahi vult ad studia littera¬ 
rum. 

Inducere aliquem promissis ... humanitate ... beneficiis. 

Inducere in animum meum numquam potui, ut hoc facerem vel 

crederem. 

In errorem inducere ... in tentationem. 

Quomodo maior pars nostrum affecta sit, ex magistro poteris 

cognoscere. 

Quomodo nunc affectus es? 

Cave offendere praeceptorem ... cave hoc facias, vel, cave, ne hoc 

facias. 

Fungi officio praetoris. 

Cane et angue peius odisse aliquem. 

ITt lltar verbis Plinii. 

Severa multis pheris adhibenda disciplina. 

AH tricto disciplinae genere multi scholastici coercendi sunt. 

Necessitas cogit, vult, exigit, postulat, requirit. 

Necessitas durum telum. 

Corrigere malos mores. 

Deosculor disciplinam vestram. 

Reformidare disciplinam. 

Dare libertatem loquendi alicui. 

Addere stimulas acriores alicui ... calcar alicui; addere de suo. 

Exspecta me in proximam hebdomadam. 

Commenda tuis precibus studium nostrum Christo. 

Commendo tibi hunc etiam atque etiam, ut virum tua amicitia 


dignissimum. 

Hic adulescens mihi etiam atque etiam commendatus est a multis, 

quem tibi itidem commendatum esse volo. 

Precor tibi noctem quietam et somnum placidum. 


Colloquium VII. 


Argumentum: 

adeunt: 


Tres 


pueri 


paedagogum suum quasi improviso 


suam 


quisque pronuntiat sententiam , ut ipsos ducat 
deambulatum : ille concedit libenter . Sic studiosos pueros tractare 

deceU ut sint ad suum munus obeundum alacriores . 


Desiderius, Ern£stus, Franciscus, Paedagogus. 


« Quod caret alterna requie, durabile non est, 

Haec reparat vires, fessaque membra novat ». 

Ern. Nec me offendet lusus in pueris: est hoc alacritatis si¬ 
gnum. Franc. Nulla res est, quae perferre possit continuum lab<5- 
rem. Paedag. Video quorsum spectent ista, nimirum ut vos ambu¬ 
latum ducam: sed eandem cantilenam semper fere recantatis, ut 
solent vestrae aviculae. Desid . Quid ergo vis dicamus, praeceptor? 
Paedag. Dicite posthac suam quisque sententiam ex novo Testa¬ 
mento. Ern. Euge, nihil erit nobis facilius: habemus enim in prom¬ 
ptu multam earum copiam. Vis ergo, praeceptor, ut iam nunc in¬ 
cipiamus? Paedag. Sane velim, quando, ut ais, tanta est vobis co¬ 
pia. Ern. Quis incipiet? Paedag. Tu, Desideri, vis honoris tui causa 
huius rei speciem edere? Desid. Id ego libenter faciam: sed Dei 
honoris causa. Paedag. Laudo istud verbum; Divinus enim honor 
et gloria omnibus in rebus est praeferenda. Eia, incipe, si quid ha- 

bes. Desid. Nisi abundaverit iustitia vestra plus quam scrib&rum 
et pharisaeorum, non intrabitis in regnum caelorum. Matth. quin¬ 
to capite, 20. Ern. Deposito mendacio, loquimini veritatem unus- 

9 

quisque proximo suo; ad Ephesios capite quarto, 25. Franc. Filii 
oboedite parentibus vestris in Domino: hoc enim iustum est; ad 
Ephesios capite sexto, 1. Paedag. Euge, bonam speciem: videte, 
ut progressus respondeat; hoc est, ut pergatis in posterum dili¬ 
genter. Desid. Qui nobis principium dedit, dabit idem successus 
prosperos. Paedag. Ita sperandum est. Parate vos, ut prodire ma¬ 
turemus. Desid. Mox aderimus paratissimi. Paedag. Sumite suum 
quisque pallium, ut prodeatis honestius. Sed heus, pueri! Ern. 
Quid vis, praeceptor? Paedag. Videte, ut librum carminum etiam 
afferatis, alicubi in umbra cantabimus. Ern. Ita fiet ambulatio no¬ 
stra iucundior. 


ELOCUTIO. 


In promptu habere. 

Ephesus urbs Joniae, celeberrimo Dianae templo clara, ab Ama- 

zonibus condita. 

Coldssae, oppidum Phrygiae, non procul a Laodicea. 

Carere requie. 

Reparare, recipere, recolligere, vires. 

Non possum perferre istum laborem ... non sum huic oneri fe¬ 
rendo . 

Duxi heri sororem tuam ambulatum. 

Semper eandem cantas cantilenam. 

Non habeo nummos in promptu ... praesentem pecuniam. 

Magna est illis librorum copia. 

Edere specimen alicuius rei. 

Gloria Dei in omnibus praeferenda. 

Ingredi regnum caelorum. 

Oboediendum est parentibus ... Eventus respdndet praedictioni. 
Pergere in studiis ... Det Deus studiis vestris successus prosperos. 
Maturemus prodire. 

Ambulatio nostra hesterno die fuit admodum iucunda. 

Colloquium VIII. 


Argumentum: Patientia in parvis exercitata pavldtim crescit . Mem6- 
riae exercendae ratio . Neglegentia, Brevis exhortatio ad excutiin~ 

dam neglegentiam , pigritiam , tarditatem . 


Franciscus, Ge6rgius. 

Franc. Quo ludi genere te hodie exercuisti? Georg. Iuglan- 
dium. Franc. Ecquid lucri fecisti? Georg. Immo perdidi. Franc. 
Fortuna Igitur tibi adversa fuit. Georg. Nescio quae fortuna: tan¬ 
tum scio mea culpa id accidisse, sed ita volente Deo. Franc. Cur 
Deus id voluit? Georg. Ut hinc discam ferre graviora, cum acci¬ 
dent. Franc. Quasi vero Deus lusiones puerorum curet. Georg. Cu¬ 
rat profecto: quin etiam nihil fit in rerum natura sine divina pro¬ 
videntia. Franc. Siccine philosopharis? quisnam te ista docuit? 
Georg. Non tute audisti toties ex praeceptore nostro? Franc. Fieri 
potuit ut audirem: sed quid agas? Fluxa est mihi memoria. Georg. 
Nimirum, quia illam non exerces. Franc. Quomodo exercenda est? 
Georg. Primum diligenti attentione: hoc est, diligenter advertendo 
ad ea, quae audimus, aut legimus: deinde eadem saepe repetendo: 
denique docendo alios ea, quae didicimus. Franc. Ista nobis sae¬ 
pius inculcantur a praeceptore: sed, me miserum! quam supina 
est haec mea neglegentia! Georg Sic sumus omnes. Franc. Quid 
igitur faciam? Georg. Expergiscere, mi Francisce; toto animo, to¬ 
tisque viribus ad Deum aspira, illum assidue et pio affectu pre¬ 
care: vigilans esto: pravos fugito, versare cum bonis: tum mo¬ 
ribus facillimis effice, ut eos tibi familiares reddas. Franc. Quid 
tandem consequar? Georg. Rogas? si te istis moribus assuefeceris. 
Dominus Deus sua clementia tui miserebitur, brevique animum 
tuum immutatum senties. Franc. O quam opportunus hic mihi 
congressus fuit! obsecro te, mi Georgi, ut saepius colloquamur. 
Georg. Per me non stabit, quoties utrique licebit per 6tium. Franc. 
Gratias ago maximas. Georg. Non est, quod agas, recipiamus nos 
in auditorium. 


ELOCtJTIO. 

Quo ludi genere nos exercebimus? conorum ... globulorum ... 
follem pedibus mittere, follem pugnis mittere, pilam tabellis mit¬ 
tere ... manubridto reticulo ac pila ludere. 

Quid fecisti lucri? nihil ... ne obolum quidem. 
Fortuna mihi non favit, fuit mihi adversa. 

Tua culpa factum. 

Nihil fit in rerum natura sine Dei providentia. 
Est mihi memoria fluxa. 

Advertite diligenter ad audita et lecta. 
Advertere animum ... animo, idem. 

Lecta repetere. 

Toto animo ad Deum aspirare. 

Deum pio precari affectu. 

Vide, ut pravos fugias, verseris cum bonis. 
Versari cum aliquo. 

Redde tibi familiares bonos. 

Assuefacere se alicui. 

Assuetus alicuius rei, et alicui rei. 

Deus misereatur tui clementia sua. 

Congressus hic mihi fuit opportunus. 

Per me non stabit. 

Utrique iam licet per otium. 


Colloquium IX. 

Argumentum: De neglegentia quidam admonetur. Admonitio ad 
somniculosos. Praeceptorum moralium usus. Cotidie proficiendum. 

Vitia naturalia . Armis spiritualibus pugnandum contra vitia. 


FortunAtus, GerArdus. 

Fort . Non satis mirari possum te non esse diligentiorem. 
Ger. Qua in re videor tibi neglegens? Fort. Quod mane fere num- 
quam ades in tempore: atque inde fit, ut paene cotidie noteris in 
catalogo. Cur tu es tam somniculosus? Ger. Mea sic fert natura. 
Fort. Corrige naturam istam, hoc est naturae vitium: quid tibi 
profuit Catonis nostri dictum? Ger. Quodnam quaeso? Fort. « Plus 
vigila semper: nec somno ». Ger. Ne plura: ego probe memini. 
Fort. Nihil prodest meminisse, nisi ad usum tuum accommodes. 
Ger . tJtinam et hoc et alia praecepta salubria tam facile ad bene 
vivendi usum transferremus, quam ea facile ediscimus. Fort. Ut 
verum fatear, praecipere quam praestare multo est facilius. Sed 
tamen eniti debemus, ut vel monitis vel precibus proficiamus 
aliquid, et in dies evadamus meliores. Ger. Quid id non facit, eius 

salus desperanda est 


sed nihil difficilius emendatur, quam na 


turale 


vitium 


Fort. Omnia 



vitia nobis sunt naturalia 


et 


Dei bonitas servaret nos, essemus omnes sceleratissimi. Ger 
Quid igitur faciendum? Fort. Fortiter contra vitia nostra pugnan 


nisi 


dum est 


Ger 


Quo duce? Fort. Ipso Deo 


Ger 


Quibus armis 


Fort. Divinis et 


piritualibus. Ger. Ubi tandem inveniuntur? Fort 


Fort. In 


pistula S. Pauli ad Ephesios. Ger. Quoto capite? Fort 


Sexto. Ger. Quid si locum ipse non intellexero? Fort. Non omnino 
intelleges, satis scio: sed praeceptor erit consulendus. Ger. Quid 
mecum affueris? Fort. Adesse volo, certum est: verum captanda 

. Ger. De hoc igitur alias consilium capiemus. 


si 


erit opportunitas. 

Fort. Quando istud erit? Ger. Proximo die Mercurii, si tibi ita 
idetur. Fort. Quota hora? Ger. Post meridiem prima. Fort. Placet 


v 


sententia. Ger. Nunc igitur discedamus 


ELOCUTIO. 

Miror fratrem tuum non esse diligentiorem. 

Videris mihi neglegens. 

De hoc tu videris; tu videris. 

Tu numquam ades in tempore. 

Notetur hic in catalogo. 

Corrigenda sunt vitia naturae. 

Ego probe memini. 

Transferre ad usum suum; convertere in usus suos; accommodare 

usibus suis. 

Christiani eniti debent, ut in dies evadant meliores. 

Desperat sibi, de se, saluti, salutem, de salute. 

Salus contubernalis tui desperanda est. 

Despero de salute contubernalis tui. 

Deo duce pugnabimus cum hoste. 

Pugnare armis spiritualibus. 

Praeceptor erit consulendus. 

Opportunitas captanda est. 

Capere consilium de re aliqua. 

Si tibi ita videtur ... si visum fuerit tibi. 

Coll6quium X. 


Argumentum: De studidrum tempore amisso. Eius recuperandi spes , 
et quibus modis id fieri possit. Viva magistri vox. Hortdtio ad 

animum bonum. 

Ge6RGIUS, HERMINIUS. 

Georg. Tandem igitur hodie e villa revertisti? Herm. Hodie 
tantum, idque paulo ante prandium. Georg. Atque dixeras te fu¬ 
turum illic biduum. Herm. Ita sperabam fore, et sic pater promi¬ 
serat. Georg. Quid igitur obstitit, quo minus redires citius? Herm. 
Mater me detinuit, quamquam etiam cum lacrimis eam obsecravi, 
ut me missum faceret. Georg. Sed cur te tam diu remorata est? 
Herm. Ut se comitarer in reditu. Georg. Quid vero agebas interea? 
Herm. Colligebam fructus cum rusticis nostris. Gerg. Quos fruc¬ 
tus? Herm. Quasi non sint tibi noti fructus autumnales, et serotini, 
pira, mala, iuglandes, castaneae. Georg. 0 iucunda exercitatio! 
Herm. Non est iucunda solum, sed etiam frugifera. Georg. Sed 
hoc malum, quod interim quinque aut sex praelectionum fructus 
tibi periit. Herm. Non omnino periit, spero; curabo pro viribus, 
ut aliqua ex parte recuperem. Georg. Quid facies? Herm. Descri¬ 
bam quam potero diligentissime. Georg. Quid tum postea? 
Herm. Ediscam ipsam auctoris orationem. Georg. Sed sen¬ 
tentiam non satis intelleges. Herm. Ipsa me iuvabit praecep¬ 
toris interpretatio, ut sensum magna ex parte assequar. Georg. 
Nec tamen id satis erit. Herm. Tu, si placet, aderis mihi per otium, 
ut conferamus una. Georg. Libenter equidem faciam: sed ne istud 
quidem sufficiet. Herm. Non habeo quid possim amplius. Georg. 
Quanto praestitit ipsam audire magistri vocem! Herm. Multo 
sane praestitit: sed quando id mihi non contigit, nec mea culpa 
factum est, nihil habeo, quod me accusem in hac parte. Georg. 
Recte dicis, fac igitur habeas animum bonum. Nam quod ego te- 
cum pluribus verbis de hac re disputavi, non ideo feci, ut vellem 
te adducere in desperationem: sed totum profectum est ex meo 
in te amore singulari. Herm. Haud mihi dubium istud est; quo 
fit, ut maiorem tibi habeam gratiam. Georg. Sed ecce, vocat nos 
ad cenam tintinnabulum. Herm. Nuntius opportunus. 

ELOCUTIO. 

Reverti e villa in urbem ... ad institutum. 

Biduum vixi Genavae. 

Spero 


me futurum Romae, ad decimum diem Iarmarii 


Sperabam ita fore, ut pater promiserat. 

Quid obstitit, quo minus citius redires? 

Fac me missum. 

Fac sororem tuam missam, quam satis diu remoratus es 


Feci statim ipsum missum tuo iussu 


fac ipsos missos 


Comitari aliquem; curabo pro viribus ... pro virili annitar parte 
Non possum assequi sensum. 

Non assequi possum praeceptorem dictantem. 

Praestat ips^m audire magistri vocem. 

Culpa non est mea ... sed tua. 

Innocens sum; expers culpae; extra noxam sum. 

A me culpa haec est procul. 

Quam commisisti culpam, quae culpa a te commissa est? 
Conferre culpam in alium, conicere. 

Habeto bonum animum ... esto bono animo. 

Adducere in desperationem aliquem ... in suspicionem ... in dubi¬ 
tationem, ad iracundiam. 

Haud mihi dubium istud est. 

Salus tua mihi non est dubia. 


Colloquium XI. 

Argumentum: Praeceptoris accusatio in vernaculo sermone loquen- 
tes. Eiusdem ad latine loquendum exhortatio. Interpretatio edicti 
de vdtito vernaculo sermone. Male acturi quaerunt latebras. Nitimur 

in vetitum. Exhortatio ad recte vivendi studium. 

GerArdus, Honorius. 

Ger. Affuisti matutinae precationi? Hon. Affui: tu vero ubi 
eras? Ger. Ieram ad patrem. Hon. Quid eo? Ger. Heri vespere ius- 
serat, ut se convenirem bene mane. Hon. Qui ausus es tam mane 
prodire, idque inconsulto praeceptore? Ger. Iam heri veniam im¬ 
petraram, antequam iretur cubitum. Sed dic mihi, quid ille post 
precationem palam admonuerit? Hon. Audivi, inquit, esse inter 
vos, qui saepe numero vernaculo sermone fabulentur, et nemo in¬ 
terea vestrum mihi quidquam indicat, quod est argumentum con¬ 
sensionis omnium in eodem peccato: haec fuit accusationis sum¬ 
ma: deinde in eam sententiam multa dixit, quae meminisse non 
possum. Ger. Sed quae tandem fuit conclusio? Hon. Quam ob rem, 
inquit, admoneo vos, ut alius Alium ad latine loquendum cohor¬ 
temini diligenter, et eorum ndmina, qui parere noluerint, ad me 

quam primum deferatis, ut huic malo remedium adhibeam. Ger. 
Nullum igitur verbum licebit efferre vernaculum? Hon. Quantum 
ex verbis eius colligere potui, non ita rem intellegit. Non enim, 
ut scis, usque adeo est severus exactor, ut statim puniat, si cui 
verbum aliquod inter colloquendum exciderit. Ger. Aliquoties, 
ut memini, palam dixit edictum suum ad eos pertinere, qui cum 
latine sciant, tamen semper latibula quaerunt. Hon. Ea est quo- 
rundam pertinacia, ut malint saepissime vapulare, repugnando 
praeceptis honestissimis, quam laudari atque etiam diligi obse¬ 
quendo. Ger. Meministi audire ex ipso praeceptdre. « Nitimur in 
vetitum ». Hon. Memini: atque adeo est verissimum: tamen qui 
doctrinab Christi libenter amplectuntur, non studio peccant, ne¬ 
que malitia. Ger. Istud praestat verus ille timor Domini. Hon. Ta¬ 
les igitur, quoad licet per naturae infirmitatem, sedulo cavere ni¬ 
tuntur, ne quid scientes faciant, dicant aut cogitent, quo Deus vel 
minimum offendatur. Ger. Ergo studeamus et nos ipsum cavere, 
studeamus recte vivere, et Dei nostri parere voluntati: non modo 
ne vapulemus, sed magis ut illi optimo Patri nostro placeamus. 
Hon. Ita fiet, ut vere simus non tenebrarum, sed lucis filii. Ger. 
Sed de his alias pluribus: nunc ad praelectionem recipiamus nos. 
Hon. Ecce, vocat signum. 


ELOCUTIO 

Adesse precationi matutinae. 

Pater iussit, ut se convenirem bene mane. 

Inconsulta et inscia matre prodiit. 

Impetravi veniam, antequam iretur cubitum. 

Omnes consentiunt in uno defectu. 

Consentire sibi ... alicui. 

Cohortamini invicem ad latine loquendum ... ut alius alium 

cohortemini. 

Deferre garrientium nomina ad praceptorem. 

Ego huic malo adhibebo remedium. 

Nullum verbum discipulis licet efferre vernaculum 
Excidit mihi haec vox inter colloquendum. 

Fabulati sunt Gerardus et Paulus in templo de rebus ineptissimis. 
Latibula quaerere ... male acturi, quaerunt latebras. 

Repugnare alicui. 

Nitimur in vetitum semper cupimusque negata ... peccare malitia. 
Sciens non facturus sum id... studeamus placere Deo. 

Placet homini, quidquid Deo placet. 

De his alias pluribus. 

Colloquium XII. 


Argurnentum : Discessus quidam ante vacationem scholasticam 

deprehenditur a condiscipulo. 

HermInius, Iac6bus. 

Herm. Tu Igitur cras, ut audio, discessurus es? Iac. Cras, si 
Dominus permiserit. Herm. Eho, cur tam cito? Iac. Urget me 
pater. Herm. Immo tu urges patrem. Iac. Itane tibi videtur? quo¬ 
modo patrem urgere possum? Herm. Assidua missione litterarum. 
Iac. Tantum semel scripsi instare vacationem scholasticam. Herm. 
Quando misisti litteras? Iac. Hebdomada superiore. Herm. Quo 
die? Iac. Die Veneris. Herm. Quid facies domi? Iac. Poteras exspec¬ 
tare dimissionis diem. Iac. Nescio, quando sit futurus. Herm. Spe¬ 
ro fore ad finem proximae hebdomadae. Iac. Sed istud non est in 
nostro situm arbitrio. Herm. Ne in praeceptoris quidem. Sed ista 
sapientioribus relinquamus. Iac. Tutius est: monet enim prover¬ 
bium: Ne sutor ultra crepidam. Herm. Saepe istud ex praeceptore 
audivimus. Iac. Idem quoque non semel docuit nos illam S. Pauli 
sententiam: Noli altum sapere: sed time. Herm. Illud etiam fre¬ 
quenter habet in ore: Altiora te ne quaesieris. Iac. Sed audin' tu 
ad cenam signum dari? Herm. Adhuc pulsat aures meas tintinna¬ 
bulum. Iac. Eamus in auditorium, ne desimus precationi. Cras an¬ 
te discessum te salutabo. 


ELOCUTIO. 

Accommodare se totum ad arbitrium nutumque alicuius. 

Si Deus permiserit, civis meus cras discedet Londinio Amstelo- 

damum. 

Assidua litterarum missione urgebo patrem, ut mittat mihi num¬ 
mos. 

Vacatio scholastica instat ... dies dimissionis, vacationis, feriae. 
Hoc non in meo, sed in Dei arbitrio positum est. 

Vivit ad nutum et arbitrium patris sui, matris suae, uxoris suae. 
Deus hominum consilia suo nutu gubernat. 

Ne sutor ultra crepidam. 

Noli altum sapere. 

Nolite esse prudentes apud vosmetipsos. 

Hoc frequenter habet in ore. 

Ne quaesieris altiora. 


265 



Audio dari signum cenae. 

Adesse precationi ... deesse precationi. 
Salutabo te ante discessum. 


Coll6quium XIII. 

Argumentum: In vacatidne scholastica studiosi adulescentes libenter 
quidem relaxant animos, non tamen omnino cessant, nec otio illo 
per ignaviam abutuntur. Fides etiam inimico servanda. Agendi 
affictus addit celeritatem. Solus Deus su&rum ductor. Exemplum 

studidsis observatu dignissimum. 

Honorius, Iustus. 

Hon. Fuistine hodie in studiorum Universitate? Iust. Ubi ergo 
fuerim? tu vero quid agebas? Hon. Eram domi occupatus. Iust. 
Id evenit praeter morem tuum, soles enim abesse rarius. Hon. 
Quam possum rarissime, quid autem actum est? Iust. Nihil pror¬ 
sus. Hon. firgone remissionem habemus? Iust. Certe. Hon. Quam 
ob rem? Iust. Propter mercatum hodiernum. Hon. Quis dedit? 
Iust. Magister, permissu tamen rectoris. Hon. Quid concessit? 
Iust. Vacationem ab omni munere scholastico. Hon An in totum 
diem? Iust. A mane ad occasum usque solis: tametsi diligenter 
et multis quidem verbis admonuit, ut in otio de negotio cogitare¬ 
mus; ne cras in Universitatem studiorum veniremus imparati. 
Hon. Quid igitur nos? hoccine abutemur otio? Iust. Id vero aeta¬ 
tem nostram decet minime. Hon. Tu ergo, quid paras facere? Iust. 
Me recipere in museum: nisi forte tibi magis placet, ut sesquiho¬ 
ram aliquo prodeamus ambulatum. Hon. Egone recusem? immo 
nihil est, quod nunc magis velim: nam et nos interea tractabimus 
aliquem sermonem litterarium, et simul corpus exercebimus. Iust. 
Eamus igitur extra muros. Hon. Quonam? Iust. Usque ad ripam 
lacus. Hon. Valde istud mihi arridet: sed tu, si placet, me exspec¬ 
tabis. Iust. Quamdiu? Hon. Tantisper, dum crepidas eo mutatum 
calceis. Iust. Ubi vis exspectari? Hon. Ad portam Franciscanam. 
Iust. At vide, ne me fefelleris. Hon. An ego amicum fallam: cum 
sciam etiam inimico servandam esse fidem? Iust. Abi, festina: ego, 
dum te opperior, aliquid interim legam. Hon. Salve, Iuste. Iust. 
Quis iste salutator? Hon. Ecce: redii. Iust. Eho, tam cito! mihi 
videris volasse. Hon. Nimirum affectus ipse pddibus alas addidit. 
Iust. Eamus nunc ducente Deo. Hon. Solus Deus est, qui suos 
ducit ac reducit. Iust. Maturemus, satis longe hinc lacus abest. 
Hon. Tanto melius prandebimus: perge. 

ELOCUTIO. 


Hoc tibi evenit praeter morem tuum. 

A meridie remissionem habemus ... animorum relaxationem. 
Quid actum est in auditorio hora tertia? 

Praeceptor a miane ad occasum usque solis concessit nobis vaca¬ 
tionem ab omni munere scholastico. 

Adulescentes studiosi relaxant animos. 

Non decet discipulos imparatos venire in gymnasium. 

Hoc meam aetatem non decet. 

Prodeamus duas vel tres horas ambulatum. 

Neutiquam recusabo. 

Tractare sermonem litterarium. 

Hoc mihi arrisit... arrideo tibi. 

Exspecta me hic, si placet, dum huc redeam. 

Mutare crepidas calceis. 

Exspectavi te integram horam ad portam Franciscanam. 

Inimicis etiam servanda est fides. 

Opperiri aliquem. 

Deus vos in patriam ducat ac reducat. 

Locus iste hinc longe abest. 


Colloquium XIV. 

Argumentum: De exercitationibus post vacationem scholasticam 
revocatis . De classium exploratione ante promotiones . De spe 
praemii. De eadem in adversis rebus . De fructibus autumnalibus . De 
maximo vini proventu . De abusu vini in summa copia . De admo¬ 
nitionum contemptu . De iis, qui se dociles praebent ad verbum 

Dei audiendum . 

Iac6bus, Lamb£rtus. 

Iac. Salve, Lamberte optatissime! Lamb. Salve et tu vinde¬ 
miator iucundissime. Iac . Quomodo se habet schola? Lamb. Opti¬ 
me. Iac. Iamne redierunt multi? Lamb. Vix quarta pars nunc abest. 
Iac. Quid agitur? Lamb. Docetur, legitur, scribitur, repetitur. Iac. 
Ista sunt generalia et cotidiana: sed quid fit in nostra classe? 
Lamb. Idem quod fit in ceteris, et quod fiebat ante vacationem. 
Iac. Ergone iam habentur praelectiones? Lamb. Iam abhinc octo 
dies. Nam quid aliud fiat? Iac. Solebamus per aliquot dies 
exerceri in iis repetendis, quae antea didiceramus. Lamb. Tribus 

diebus totis nihil aliud actum est. Iac. Quid exploratio? Iamne 
incepta est? Lamb. Hui, incepta! propemodum finita est: cras 
sexta classis interrogabitur. Iac. Me miserum! Exclusus sum a 
praemio. Lamb. Etiamne praemium sperabas? Iac. Quidni spe¬ 
rarem? unicuique sperare licet, praesertim studioso. Lamb. Malim 
ego nihil sperare. Iac. Quid ita? Lamb. Nam si nihil contigerit, 
nulla mihi erit frustratio, neque molestia: sin consequar aliquid, 
id ego in lucro deputabo. Iac. Numquamne legisti: vidi quendam 
vivere spe, qui moriturus erat? Lamb. Immo vero legi, et memoria 
teneo: sed hic nihil ad propositum. Iac. Cur non? Lamb. Quia illic 
loquitur Ovidius de spe illa, quae in rebus adversis retinenda est: 
quem sensum expressit Cato noster hoc disticho: Rebus in ad¬ 
versis animum submittere noli, spem retine: spes una hominem 
nec morte relinquit. Iac. Tu igitur nihil speras? Lamb. Spero 
vitam aeternam. Iac. Dixisti modo sperandum esse in adversis 
rebus: quae tibi sunt adversa? Lamb. Ea, quae me oppugnant 
cotidie. Iac. Quae tandem illa? Lamb. Domesticae sollicitudines, 
infirmitas humana et improbi homines, qui me iniuriis afficiunt. 
Iac. Ex quo tempore factus es theologus? Lamb. Non sum the6- 
logus, sed quod dico, id ego didici e sacris orationibus de rebus 
divinis. Iac. Laudo equidem: sed age, dic mihi serio, estne acta 
classis nostrae exploratio? Lamb. Iam tibi serio dictum puta. 
Iac. Doleo me non interfuisse. Lamb. Citius venire debuisti, quid 
agebas? Iac. Mater me coegit vindemiae exitum exspectare. Lamb. 
Credo, sed tu tua voluntate coactus es. Iac. Ut fatear ingenue, 
libenter exspectavi: sed quid agas? homines sumus, ut aiunt. 
Lamb. Immo iuvenes. Iac. Sed vix credas, quam sit iucundum 
rusticari, praesertim ubi tanta est omnium fructuum affluentia. 
Lamb. Estne vobis magnus vini proventus? Iac. Tantus profecto, 
ut mtuorem vidisse non meminerim. Lamb. Quid aiunt rustici in 
hac tanta ubertate? Iac. Nihil aliud quam potationes et lucra 
crepant, quin etiam vino iam perinde abutuntur, quasi aqua fon¬ 
tana sit. Lamb. Ea est stultae plebis dementia, ut Dei beneficiis 
numquam recte uti sciat. Iac. Scilicet illud est, quod dicitur: 
Numquam sapiunt stulti nisi in angustiis. Lamb. Ergo plectuntur 
merito. Iac. Quid, quod admonitiones etiam irrident. Lamb. Sunt, 
qui nullam omnino ferre possint, quin bene et comiter etiam 
monentibus irascantur. Iac. Audivi aliquid gravius: fuerunt, qui 
mihi verbera minarentur, cum eos humanissime admonerem. 
Lamb. Istud mihi novum non est. Nam et quidam mihi aliquando 
pugnum intentavit: et, nisi veritus esset mei patris auctorita¬ 
tem, profecto vapulassem acerrime. Iac. Sed omittamus eos, quia 
caeci sunt, nec tamen se tales esse intellegunt: iactant se probe 


268 



callere, quid sit Evangelium, cum revera Evangelio adversentur. 
Lamb. Si verbi divini ministros et pastores suos non audiunt, qui 
putas fieri posse, ut nos audiant? At sunt quidam simplices et 
benevoli, qui auditione verbi divini mirum in modum delectantur: 
hi sunt, quos docere est iucundissimum. Iac. Quam gaudeo quo¬ 
ties in tales incido! ut ego illos complector libenter! Lamb. Nec 
immerito: nam ubi eos docueris, tum demum frueris laboris tui 
fructu, non sine voluptate maxima. Iac. Sed nos quid cogitamus? 
non vides, ut nox fere nos oppresserit? Lamb. Discedamus igitur: 
et cras, si Dominus permiserit, pluribus verbis agamus una de 
studiis alacriter repetendis. 


ELOCOTIO. 

Afficere iniuria aliquem. 

Quin etiam. 

Intentare mortem alicui. 

Quomodo se habet schola Berolinensis? 

Quo in statu sunt res scholae Berolinensis? 

Vix quarta pars discipulorum interfuit praelectioni. 

Iam abhinc octo dies habentur praelectiones. 

Abhinc annis quindecim. 

Quando exploratio incepta est? 

Ingeniorum exploratio classis secundae finita (acta) est. 

Cras prima classis interrogabitur. 

Typographi filius ob neglegentiam exclusus est a praemio... non 
ornatus est praemio. 

Spero me accepturum praemium proximo periculo. 

Spero me ornatum iri praemio ... spero me promotum iri. 
Deputare aliquid in lucro ... deputare se indignum. 

Pater meus moriturus omnem spem habebat in merito Iesu Christi. 
Vivere spe... pane. 

Animus in rebus adversis non submittendus. 

Spero Deum mihi in rebus adversis opem laturum. 

Dum spiro, spero. 

Omnia videntur mihi adversa. 

Oppugnare aliquem... pecunia. 

Nec theologus, nec iurisconsultus, nec medicus est. 

Hoc serio tibi dictum puta. 

Quid mihi dicendum putas? incertus sum, quid mihi faciendum. 
Doleo me non interfuisse praelectioni. 

Coactus scripsi, nolens volens. 

Exspectabo te hic libenter, sed redi ocius. 

Estne vobis magna fructuum affluentia? 

Quidam rusticorum nil nisi lucra crepant. 

Plecti merito... capite. 

Ea est vulgi dementia, ut etiam comiter monentibus irascatur. 
Audivi civem (popularem) nostrum minatum esse verbera. 
Nisi vererer auctoritatem patris. 

Diabolus adversatur piis. 

Delectari studiis. 

Gaudeo me incidisse in tales pios nautas. 

Complecti aliquem ... amore ... benevolentia. 

Paucis multa complecti... verbis. 

In senectute frueris fructibus laboris tui. 

Nox opprimet nos. 


Coll6quium XV. 

Argumentum: De moribus adulescentis ingenui tam absente patre 
quam praesente. De quinto Decalogi praecepto. Locus S. Pauli de 
honore liberorum erga parentes. Exemplum simulatae repugnantiae 

ad eliciendum colloquium. 

Lamb6rtus, MartInus. 

Lamb. Pater tuus (ut accepi) rediit e Gallia. Mart. Rediit 
sane. Lamb. Quando? Mart. Die lunae vespere. Lamb. Adventus 
eius non tibi molestus fuit? Mart. Quid molestus? Immo vero 
iucundissimus: sed cur hoc rogas? Lamb. Quia forsitan illo absen¬ 
te liberius vivendi tibi est potestas. Mart. Nescio, quam mihi liber¬ 
tatem narres. Lamb. Ludendi, cursitandi. Mart. An Igitur putas 
me nihil aliud agere, dum pater abest? Lamb. Sic vere solent 
omnes. Mart. Dissoluti quidem. Nam, quod ad me attinet, absente 
patre sic vivo, ut eo praesente. Ludo, cum tempus postulat: non 
discurro, sed cum bona matris venia in publicum prodeo, cum 
aliquid habeo negotii. Lamb. Etiamne matri tantopere subditus 
es? Mart. Aeque ac patri: quid enim putas? nonne de utroque 
aequale est praeceptum Domini? Lamb. Hondra, inquit, patrem 
tuum et matrem tuam. Mart. Quid ethnicus ille auctor distichorum 
moralium? Aequa diligito caros pietate parentes: nec matrem 
offendas, dum vis bonus esse parenti. Quid S. Paulus noster? Filii, 
oboedite, inquit, parentibus in Domino. Nonne parentis nomine 
pater et mater continentur? Lamb. Istud a latinis observatur 

auctoribus. Mart. Quin etiam si quod esset reverentiae discrimen, 
videremur optimo iure plus debere matribus, ut quae dolores 
tantos ac labores propter nos pertulerint. Lamb. Novi ego ista: 
et quae dixisti, placent mihi omnia. Mart. Cur ergo mihi repu¬ 
gnabas? Lamb. Ut ea quasi repugnantia nobis arcesserem sermonis 
materiam. Nam, ut tute nosti, praeceptor saepe nos exhortatur, 
ut nostrum otium in eiusmodi sermonibus impendamus. Mart. 
Bonum sane otium, quod honesto in negotio consumitur. Lamb. 
Huc pertinet illud Africani apopthegma, qui dixit se numquam mi¬ 
nus otiosum esse, quam cum otiosus esset, ut ex Cicerone didici¬ 
mus. Mart. Sed iam tempus monet, ut huic sermoni finem impo¬ 
namus. Lamb. Recte mones: fortasse enim tua causa cena tar¬ 
datur domi. Mart. Plura, si Dominus permiserit, in proximo con¬ 
gressu. Lamb. Precor tibi noctem prosperam. Mart. Et ego tibi 
placidam per membra quietem. 


ELOCUTIO. 

Compos animi... mentis. 

Excandescere in aliquem. 

Ne graveris hoc facere. 

Cedo mihi aquam. 

Pendere animi, vel animo ... pendere ex aliquo, ab aliquo. 
Differunt inter se, a se invicem. 

In conspectu... prodire in conspectum alicuius. 

Videris mihi tristis ... video te esse tristem. 

Perculsus timore. 

Martinus deprehensus est in furto... in mendaciis... in secreta 
compotatione. 

Indignum fdcinus. 

Afflictus et fractus animus ... afflicta provincia. 

Navis tempestate afflicta. 

Impellere aliquem ad aliquid ... ad facinus. 

Obserare aliquid. 

Putabam te profectum esse rus... redii rure, sum rure, vel ruri, 
eo rus. 

Obdere pessulum 6stio. 

% 

Sic omnino sum persuasus ... mihi persuasum est... hoc mihi non 
persuadebis. 

Nimium tribuit prudentiae suae. 

Infaustum prandium. 

Praeceptor deprehendit nos ... garrientes. 

Excandescere gravissime in aliquem. 

Commoveri graviter re aliqua... misericordia. 

Attonitus obmutui. 

Proripere se aliquo... ab aliquo loco, ex aliquo loco, in locum: 

se a templo. 

Unde hoc olfecisti? 

Suspectus alicuius rei, aliqua re, super aliqua re. 

Suspectum esse alicui; tu mihi suspectus es. 

Suspicari aliquid, de aliquo suspicari. 

Quis huius rei futurus exitus? 

Sollicitum esse de re aliqua. 

Vos non videmini solliciti de re hac. 

Tu poenas meritas non evades; poena te certo manebit. 

An palam vel clamculum hoc factum? 

Hoc causam tuam gravabit. 

Conferre consilia. 

Absolvi omnibus sententiis ... vinculis. 

Explicare vires ingenii sui. 

Exigere poenam ab aliquo ... supplicium ab aliquo. 

Animus pendet mihi. 

Semper tibi pendeat hamus. 

In adversis ad Deum confugiendum est. 

Confugere ad opem alicuius. 

Dare poenas gravissimas. 

Deus nobis offert auxilium suum. 

Hic non est locus cessandi aut tardandi. 

Omnes vires, omnes nervos intendere. 

Suscipere causam; curam alicuius; bellum, filium ... ex aliqua; in¬ 
vidiam, odium; aliquid in se. 

Ignoscere alicui aliquid. 

Res adhuc est integra. 

Hoc flagris dignum non videtur. 

Plecti severissime. 

Ediscere praelectionem ad verbum. 

Deus omnes tuas actiones bene vertat. 

Sic accepi a matre. 

Adventus matris fuit mihi iucundissimus. 

Iter fuit mihi molestum. 

Liberius vivendi absente magistro pueris est potestas. 

Data est omnibus ludendi potestas. 

Discurrere per plateas toto die. 

Videmur nobis plus debere matribus quam patribus. 

Recordor semper dolorum, quos mater propter me perpessa est, 


pertulit. 

Repugnare alicui. 

Haec repugnant inter se ... ego non repugnabo. 

Impendere otium in aliquid. 

Consumere otium suum in negotio honesto ... consumere aestatem 
in aliquo loco ... ingenium in musicis, noctem aliqua re, multum 
temporis in aliqua re. 


Numquam minus otiosus sum, quam cum otiosus sum. 
Imponamus sermoni finem. 

Precor patri matrique quietem placidam et noctem prosperam 


Coll6quium XVI. 

Argumentum: Nicolaus narrat Martino de inopinato patris adventu, 
ob falsum de morbo rumorem. Cito irasceris facile placatur: Ira 
puerorum brevis. Exemplum paternae diligentiae in liberorum cura . 


Martinus, NicolAus. 


Mart. Qua pecunia emisti librum istum? Nic. Qua censes, 
nisi mea? Mart. Miror, unde habueris. Nic. Quid miraris? An 


tibi debeo reddere rationem? Mart. Egone exigo? Nic. Videris 
exigere. Mart. Non exigo, inquam, sed sic solemus inter nos fa¬ 
miliariter et libere fabulari, ut latine semper condiscamus aliquid. 
Nic. Ea res, fateor, plurimum confert nobis ad adipiscendam la¬ 
tine loquendi facultatem. Sed nemo est tam lenis, quin interdum 
subirascatur. Mart. Est ut dicis: sed est brevis puerorum ira. Nic. 
Quod autem de pecunia rogabas, eam a patre acceperam. Mart. 
Quando venit? Nic. Abhinc octo dies. Mart. Miror, quod eum non 
viderim. Nic. Non est quod mireris. Mart. Quid ita? Nic. Quia 
vix sesquihoram hic moratus est. Cum enim de vehiculo descen¬ 
disset, meque paucis esset allocutus: Ascendamus, inquit, in tuum 
cubiculum, ut tecum liberius colloquar. Mart. Sed antequam nar¬ 
res cetera, cupio scire, quid sibi velit adventus eius tam inopina¬ 
tus. Nic. Falso quodam rumore, ut fit, audivit me aegrotum esse. 
Mart. Quid ille, cum praeter spem te valentem invenit? Nic. Miri¬ 
fice affectus est gaudio. Mart. Quis dubitet? Nic. Praeterea Deo 
optimo maximo plurimas egit gratias. Mart. Libenter haec audio: 
perge quaeso. Nic. Tunc me de valetudine percontatur: una pre¬ 
camur, non sine gratiarum actione: tandem quaerit, ecquid mihi 

opus sit. Opus, inquam, pater. Qua, inquit, re eges? Libro, inquam, 
quattuor nummorum. Tunc ilico promit ex marsupio decem num¬ 
mos: eos mihi in manum dat, et vale dicto, statim abiit. Mart. 
Cur tibi plus dedit, quam petiveras? Nic. Istud inepte quaeris. 
Scilicet ita laetus erat, quia me, praeter spem, bene sanum offen¬ 
derat. Quod si vel quindecim nummos petivissem, facile dedisset 
mihi. Mart. O quantum debes illi summo Patri, qui tibi adeo bo¬ 
num patrem dederit! Nic. Ne cogitari quidem potest, quantum 
debeam. Sed quid cessamus auditum ire praelectionem? Mart. 
Iam instat hora tertia. Nic. Parata sunt mihi omnia. Mart. Mihi 
quoque. Nic. Eamus ergo in auditorium. 

ELOC0TIO. 

Vitae cursum conficere, 
lactari fluctibus ... hoc vulgi sermone iactatur. 

Profligare bellum. 

Quid-ni ? 

Dies noctesque de Domino Christo cogitavi. 

Confici maerore ... curis, dolore, senio, senectute. 

Litterae, quas nudius tertius ad me dedisti, interceptae sunt. 
Confido matrem tuam salvam esse. 

Semper Deo confisus sum et deinceps quoque confidam ei. 
Dolorem alicuius allevare ... animum alicuius a maerore allevare. 
Lamentari fortunam adversam. 

Macerare aliquem fame. 

Sperare de aliquo aliquid. 

lactare se de aliqua re ... in aliqua re, aliquid. 

Intellego ex litteris patris matri bene esse ... matrem adhuc valere. 
Omnes veri Christiani spem omnem in Deo collocare debent... 
spem in Deo habere. 

Implorare aliquem... auxilium ab aliquo et alicuius... veniam 
delicti. 

O rem auditu iucundam. 

Hoc est in ore omnium. 

Quodnam tibi est domicilium? domus paterna. 

Confugere ad principem tamquam asylum ... ad vota et preces 
confugere. 

Confugere ad opem alicuius. 

Mercaturas obire ... mortem ... munus. 

Homo levis ... nullius pretii, nauci, nihili. 

Profugus patria ... servus a domino profugus. 

Extollere aliquem laudibus ad caelum. 

SSndere preces ex imo pectore 

Et hunc librum pecunia mea 


dare sa iu t em suam Deo, votis et precibus 


Emi 


Fxieere rationem 

Descendere de vehiculo 


in exilium 


conscendere equum 


Nemo hommum 


est tam lenis, quin interdum subirascatur 


Subirascor 

bilis est. 


tibi... admodum proclivis est in iram ... valde irrita 


iracundus est 


facile irascitur ... cito irascens, facile 


non vidisti cuppedinarium, cum sesquihoram hic mo¬ 
ratus sit. 

Nihil audiveram neque de tuo, neque de patns tui adventu 

inopinato. 

Parentes meos praeter spem, insperato, inveni valentes. 

Frater valet, bene habet, utitur prospera valetudine. 

Affici gaudio ... dolore ... desiderio ... morbo. 

Promere pecuniam ex marsupio. 

Promere vinum... aliquid ex, vel, de loco aliquo. Poculum vini 
bibere. 

Dicere triste vale. 

Faciat Deus Optimus Maximus, ut te bene sanum et incolumem 

offendam. 


placatur. 

Miror, quod 


Colloquium XVII. 

Argumentum: A tutore monetur quidam adulescens, ut in admo¬ 
nendo fratre natu minore sit dUigentior. Pergendum constanter in 
admonendis omnibus, praecipue qui nobis coniuncti sunt. Bonae 
indolis signum quodam in puero. Exemplum fraternae admonitionis. 


Marcellus tutor, Rob6rtus. 


Mare. Frater tuus semper in schola aut garrit, aut ineptit, 
aut aliquem incitat: ex quo fit, ut semper notandus sit, deinde 
vapulet. Rob. Quid vis, faciam? Mare. Cur non saepe mones? 
Rob. Numquam desisto monere. Mare. Perge, precor. Rob. Nihil 
est, quod me preceris; numquam cessabo, donec, volente Deo, 
aliqua ex parte emendetur. Mare. Sic usurpabis Catonis prae¬ 
ceptum: « Quando mones aliquem », nosti cetera. Rob. Sed oro 
te, mi Marcelle, ut quoties eum notaveris, id mihi renunties. 
Mare. Numquam finis esset, adeo frequens est nomen eius in meis 
commentariolis. Rob. Saltem fac me semel certiorem, cum pri- 

mum commiserit, de quo sit accusandus: tum ego dicam patri, 
cuius verba magis timet, quam verbera. Mare. Istud non est par¬ 
vum bonae indolis argumentum. Rob. Ita spero quidem. Facies 
igitur, quod rogo? Mare. Ego vero, atque libenter. 

ELOCUTIO. 

Incitare ad garriendum aliquem ... equum incitare. 
Pergendum est in admonendis adulescentibus. 

Emendari. 

Nomen tuum frequens est in catalogo absentium. 

Urbs populis frequens ... frequens est cum eo. 

Tu saepe committis, de quo sis accusandus. 

Fac me certiorem, quando venturus sis... certior factus sum 
fratrem tuum aliquid mali commisisse. Mater certior facta est 
sororem meam valde aegrotare ... de neglegentia fratris mei in 
studiis. Spero nos certiores factum iri, quo in statu res ve¬ 
strae sint. 

Magis timemus verba, quam verbera. 

Est bonae indolis argumentum ... est indole praeditus ... puer 
bonae indolis et bona indole. 

Libenter faciam, quod rogasti me. 


Colloquium XVUI. 

Argumentum: Nicolaus Gregorio arcanum commissum extorquere 
frustra conatur. Amicus, alter idem. Exemplum taciturnitatis in 

celandis amicorum consiliis. 

Nicolaus, Gregarius. 

Nic. Quid consilii tractabas modo cum praeceptore? Greg. Si 
scire cupis, illum percontare. Nic. Cur me celas? Greg. Ne palam 
facias. Nic. Non ideo, crede mihi, te rogo, ut id proferam, quid 
enim proficerem? Greg. Quam ob rem igitur tam cupide rogas? 
Nic. Nimirum ut tecum tacitus gaudeam, si quid boni audieris. 
Greg. Itane paratus advenis, ut a me extorqueas, quod mihi uni, 
idque a praeceptore, creditum est? Nic. Quod mihi dixeris, surdo 
et muto dictum puta. Greg. Egone tergum meum in fidem tuam 
committam? Nic. Id profecto potes, et quidem sine periculo. 
Greg. Numquam dices tam commode, ut istud mihi persuddeas. 

Nic 


Dabo fidem me taciturum 


Greg 


Etiamsi ter quater sano 


tissime iuravens 


non prodam. Proinde, tu desine percontari 


Sic Hem, ubi est illa nostra amicitia? Greg. Nescis dictum illud 
sapientis? Quod tacitum esse vis, nemini dic. Nic. Audivi aliquo¬ 


ties 
enim 


sed quod amico dictum sit 


nemini dictum videtur 


Est 


amicus quasi alter idem. Greg. Eadem tibi dicet, qui scire 
te cupiet, et item alius qui ex illo: atque ita ad aures omnium 


perveniet. Itaque si me tibi posthac 


amicum esse, me missum 


facito. 

Pergin 

afferre 


Nic 


Non sum imperator 


ut te missum faciam 


Greg 


molestus esse? Nic. Abire malim, quam tibi molestiam 


ELOCUTIO. 


Tractare consilia cum aliquo. 

Celare aliquem aliquid ... celdre aliquem de re ... celari de re. 
Percontari aliquem ... aliquem aliquid. 

Facere aliquid palam... proferre. 

Tacitus secum gaudere ... in sinu gaudere. 

Credere occulta alicui... vitam suam alicui. 

Creditum est mihi soli... si credere fas est. 

Arcanum mihi commissum frustra conaris extorquere. 

Hoc tibi dictum puta... hoc tibi persuadeas velim. 

Committere aliquid fidei alicuius, vel, in fidem alicuius. 
Committere consilia alicui... in tutelam alicuius ... se mari. 
pecuniam alicui. 

Persuadere alicui aliquid. 

Quod tua non refert, percontari desinas. 

Tacere aliquid ... de re aliqua ... tace modo. 

Pervenire ad aures alicuius. 

Fac me missum ... fac istum adulescentem missum. 

Malo tibi amicus esse, quam inimicus. 

Quod tacitum esse vis, nemini dic. 


Colloquium XIX. 

Argumentum: Non est mentiendum, ne in rebus quidem levioribus. 
Apud Deum nullum est leve peccatum : Peccata nostra Deus propter 
Christum conddnat , Christus deprecator noster et advocatus. Nemo 
non peccat saepissime, etiam in bonis opiribus. Quid agendum sit, 
ut peccata remittantur. S. Paulus veniam consecutus et quare : 

Divini verbi studium inter exercitationes scholasticas annumerdn 
dum. Quorsum in litteris humanis instruendi sint adulescentes. 


ANSELMUS, DOMfNICUS. 

Ansel. Ecquid hodie precatus es domi? Dom. Cur quaeris 
istud? Ansel. Quia non interfuisti matutinae precationi. Dom. 
Qui scis? Ansel. Observavi. Dom. Atqui tu non es observator. 
Ansel. Non sum. Dom. Quam ob rem igitur observasti? Ansel. 
Quia mihi es carissimus. Dom. Quid tum? Ansel. Dolebit mihi, si 
vapulabis. Dom. Quid? an ego notatus fui? Ansel. Etiam dubitas? 
Dom. Cum recitaretur catalogus, nemo me excusavit? Ansel. Nemo, 
quod sciam. Dom. Si me tantopere amas, ut dicis, cur tute non 
excusasti me? Ansel. Quid causae dixissem? Dom. Comminisci 
debuisti aliquid. Ansel. Ergo mentitus essem. Dom. Quid inde? 
Ansel. Sed ex verbo Dei mentiri non licet. Dom. Fateor: sed erat 
leve mendacium. Ansel. Nihil leve iudicandum est, quo Deus offen¬ 
ditur. Dom. Negare hoc non possum: sed levia ista facile remittit 
nobis propter Iesum Christum, qui est Deprecator noster et Advo¬ 
catus. Nam quotusquisque non peccat cotidie saepissime. Ansel. 
Profecto nullus: quin etiam vix precamur, aut aliquid boni ope¬ 
ramur, in quo non insit aliqua peccati species. Dom. Quid ergo 
futurum esset nobis, nisi Deus facile ignosceret? unde et cotidie 
precantes dicimus: Dimitte nobis debita nostra. Ansel. Nihil 
dubitare debemus, quin remittat, si errata nostra serio et vere 
agnoverimus, si ex animo petiverimus veniam, si fidem habebimus 
nobis ignosci. Dom. Quid igitur restat? Ansel. Istud restat, ut ne¬ 
que delectemur peccatis, neque in his persistamus: neque malitio¬ 
se, scienter et de industria peccatum committamus. Nimis enim 
multa sunt, quae per camis infirmitatem peccamus, aut etiam per 
ignorantiam. Dom. Nihil dubito de peccatis illis, quae ex imbecilli¬ 
tate perpetramus, qualis fuit Petri abnegatio: sed qui fit, ut pecce¬ 
mus per ignorantiam? Ansel. De hoc S. Pauli exemplum habes, qui 
scribens ad Timotheum, in priore epistula palam profitetur se, 
quamvis Ecclesiam Dei persecutus sit, tamen veniam esse con¬ 
secutum: quia ignorans id fecerit. Dom. Isto exemplo mihi abunde 
satis fecisti: nam et ego id legisse memini: sed scin’ tu, quoto 
epistulae capite id scriptum sit? Ansel. Equidem non soleo vexare 
memoriam retinendis capitum numeris: mihi hoc tempore satis 
esse videtur aliquot sententias quasi raptim annotare: quas 
memoriae mandare liceat, si quid interdum otii suffurari possim 
ex cotidiana studiorum praesentium occupatione. Dom. Otinam 

nuoque id facere possem! Ansel. Quid Impedit? Dom. Vix ego 

n fX/%av»A in /avni^r»if n+i AniUiio cr»Vi/\1nofi/>ir* • 

queo satis praeceptori 


tantum 


tur 


facere in exercitati6nibus scholasticis: 
abest, ut aliis studiis aliquid temporis impertiri conceda- 
~Ansel. Satis profecto cotidie sumus occupati: sed haec tamen 
ferenda sunt, quam diu nobis opus esse ipsi Deo et parentibus 
nostris visum fuerit. Dom. Ego propterea libenter fero ac tolero 
omnes eiusmodi labores. Ansel. Qua spe toleras? Dom. Quia 
futurum spero, ut primi sint gradus, quibus ad maiora aliquando 
perveniam. Ansel. Sed de his alias pluribus: nunc ag&mus, quod 
instat. Dom. Quid hoc est? Ansel. Audin’ tu ad cenam signum 
dari? Dom. Bonum signum nuntias, nam sentiebam esuriem. Ansel. 
Nimirum quia merendam praetermisisti. Dom. Otinam ea tam 
facile semper abstinere possem, quam hodie carui libenter. An$el. 
Ego vero non libenter careo, nisi occupatus necessario negotio. 


ELOCOTIO. 


Non 


Excusare aliquem alicui et apud aliquem. 

Quid causae dicis? 

Comminisci aliquid. 

Non licet mentiri ... non est mentiendum, ne in rebus quidem 
levioribus. 

Inesse alicui rei et in aliqua re. 

Non dubito, quin Deus remissurus sit mihi peccata mea... 

dubito Deum remissurum esse mihi peccata mea. 

Delectari aliqua re. 

Persistere in aliqua re ... in amore ... in sententia ... in impudentia 
Perpetrare peccata ex ignorantia ... peccare per ignorantiam. 

Deus remittit peccata ex animo veniam petentibus. 

Non dubito, quin remissurus sit mihi delictum. 

Petrus perpetravit peccatum abnegationis ex carnis imbecillitate 
Consequi veniam peccatorum. 

Retinuisti numerum capitis? 

Raptim annotare aliquid. 

Suffurari aliquid otii. 

Impertire aliquid temporis studio theologiae. 

Vix mihi conceditur aliquid temporis capiendi cibi (cibum). 

Si Deo visum fuerit... si tibi ita visum fuerit. 

Tolerare labores... famem. 

Pii tolerant afflictiones spe felicitatis aeternae. 

Pervenire ad aliquid. 

Sentio esuriem ... sitim ... premor fame, siti. 

Colloquium XX. 


Aegumdntum: Robirtus Patricio commodatum reddit cum gratiarum 
actione. Beneficia ultro citrdque oblata. Exemplum aulicae civilitatis 

propemodum simile. 

RobIjRtus, PatrIcius. 

Rob. Ecce, reddo tibi commodatum et gratias ago maximas. 
Patr. Non est, quod agas: sed tu satisne usus es? Rob. Satis diu 
usum concessisti, quae tua est humanitas. Patr. Quoties opus erit, 
quaeso ne peperceris rebus meis. Rob. Non parcam, quando ita 
iubes. Patr. Pergratum mihi feceris. Rob. Gratiam habeo maxi¬ 
mam: tu vero nostris vicissim utere, si quid opus fuerit. Patr. Non, 
quod moneas; satis mea sponte sum impudens. Rob. Immo vere¬ 
cundus nimis. Patr. Esto, aliquando tamen senties. Rob. Ita 
velim: bene vale. Patr. Te servet Dominus Deus. 


ELOCUTIO. 

Concedere alicui usum alicuius rei. 

Si tua sponte id facis, non opus est, ut te moneam. 
Dominus Deus servet te. 

Facere pergratum alicui. 


Colloquium XXI. 


Argumentum: Quidam reprehenditur , quod animi causa nocuerat. 
Peccatum per ignorantiam. Deus ad usum nostrum creavit omnia. 
Beneficiis Dei non abutindum. Ignoscendum puero sponte delictum 
eonfitenti. Ad precandum admonitio. Singuldrum secretae preces. 
Perseverantia in verbo Dei. Exemplum rarissimum: 

admonitus culpam libinter confitetur. 


puer 




qui 


Romualdus, Paulus. 

% 

Rom. Cur hic dispergebas pisa? Paul. Quando? Rom. Post 
prandium. Paul. Id faciebam animi causa. Rom. Sed ipsa illa 
unde habuisti? Paul. Accepi e corbula, ubi repbsita erant, ut 
crastino die coquerentur. Rom. Debuistine dnimi causa malum 
facere? Paul. Non putabam id esse malum. Rom. Annon est malum 

culeare panem pedibus? Paul. Hoc ego nolim facere. Rom. 

£° n no iis? Paul. Quia panis est nobis maxime necessarius. Rom. 


me 


ne me 


Cur noiis.- '****“ i—— — --—--—-- 

nisa et cetera, quae eduntur, Deus in usum nostrum creavit. 
Paul Non ignoro: quin etiam pisis libenter vescor, si bene cocta 

co ndita sint. Rom. Praeterea vellesne abuti rebus tuis? Paul. 
Minime. Rom. Tanto minus alienis debes. Paul. Istud satis intel¬ 
lego Rom. Ergo non recte fecisti. Paul. Non recte, fateor: non 
tamen malo animo. Rom. Cur igitur fecisti? Paul. Mea ineptia 
me ad illud incitavit. Rom. Quid inde meruisti? Paul. Plagas. 
Rom. Recte dicis, sed, opinor, non ex animo. Paul. Immo certe: 
ne me accusaveris, oro. Rom. Quandoquidem sponte fateris, non 
accus&bo. Sic enim velle se dixit praeceptor saepissime. Paul. Quid 
ille dixit? Rom. Ut de rebus eiusmodi levioribus neminem ad 
ipsum deferamus, modo culpam libens agnoverit. Paul. Istud ergo 
beneficium tibi debeo, mi Romualde. Rom. Nihil velim mihi de¬ 
beas hoc nomine: sed mecum precare Deum, ut a malo nos liberet. 
Paul. Cotidie in schola quater aut quinquies palam precamur. 
Rom. Quid tum? Paul. Praeterea privatim, quoties cibus sumitur, 
quoties cubitum itur, quoties cubitu surgitur. Nonne satis haec 
sunt? Rom. Praeter illa, saepe monet praeceptor, ut interdum 
quisque precandi causa secedat aliquo in secretum locum: memi- 
nistin’? Paul. Memini probe: sed, ut scis, difficile videtur esse, 
ut adulescentes secretis precibus assuescant. Rom. Et tamen pau- 
latim assuescere optimum fuerit. Paul. Progressu temporis Deus 
ipse noster ad eam rem nos incitabit atque assuefaciet. Rom. Ita 
fore sperandum est, si tamen in verbi eius tum lectione, tum 
auditione sedulo pergamus. 


9 


ELOCUTIO. 

Dispergere multa perniciosa. 

Bellum longe lateque dispersum. 

Conculcare pedibus. ' 

Cibus nec bene coctus, nec bene conditus. 

Fateor me male fecisse. 

Incitare aliquem ad male agendum ... ad laborem incitare ... inci¬ 
tari beneficio alicuius. 

Deferre aliquem ad iudicem de rebus levioribus ... deferre querelas 
ad aliquem ... munus alicui, beneficium alicui... deferre aliquem 
de furto. 

Saepe mihi gratiae aguntur eo nomine a meis discipulis. 

Sumere cibum ... capere cibum. 

'Servus primus cubitu surgat, postremus cubitum eat. 
Secedere in locum aliquem secretum. 

Spero ita fore. 


Colloquium XXII. 

Argumentum: Non est malum malo, sed malum bono com 

Pensandum. 


PatrIcius, Ge6rgius. 

Patr. Licetne malum malo rependere? Georg. Cur hoc quaeris? 
Patr. Ut iis respondere possim, qui hac in re mihi contradicunt. 
Georg. Breviter interrogasti, respondeo brevissime: non licet. 
Patr. Cur non? Georg. Quia vetuit Christus et post eum Apostoli. 
Patr. Quid Igitur faciendum est? Georg. Malum bono compen¬ 
sandum. Patr. Annon satis est bonum bono rependere? Georg. 
Non satis Christiano quidem. Patr. Quam ob rem? Georg. Nam 
Christianum oportet Christum Praeceptorem imitari. Patr. Quid 
fecit Christus in eo genere? Georg. Sanavit eum, qui ipsi colaphum 
infregerat: precatus est pro iis, qui ipsum in crucem sustulerant: 
alia item multa fecit eiusmodi. Patr. Nihllne Igitur facit, qui 
gratiam pro gratia rependit? Georg. Tantum facit, quantum 
faciunt ethnici? Patr. Quid illi faciunt ethnici? Georg. Amicos 
diligunt, et referunt gratiam, a quibus acceperunt. Patr. Nihllne 
amplius? Georg. Nihil: nam quid amplius exspectes ab iis, qui 
verum Deum non noverunt? Patr. Quid faciunt inimicis? Greg. 
Quibuscumque modis possunt, eos persequuntur. Patr. Estne Chri¬ 
stiano peccatum? Georg. Si non licet, ut iam tibi probavi, conclude 
id peccatum esse. Patr. Atqui, ut vulgo dicitur, vim vi repellere 
licet. Quam sententiam novus quidam poeta etiam latius interpre¬ 
tatus est his verbis: Pellere vim vi iura sinunt, et vulnere vulnus. 
Quid ad hoc respondes? Georg. Istud quidem permittunt ethni¬ 
corum leges: sed lex divina longe aliter loquitur. Patr. Quid 
divina lex? Georg. Idem quod Dei verbum. Patr. Quidquid ergo 
fit contra Dei verbum, estne peccatum? Georg. Procul dubio pec¬ 
catum est. Patr. Potesne ista probare ex divinis litteris? Georg. 
Quidni possim? nihil facilius. Patr. Affer mihi, quaeso, sententias. 
Georg. Non credis id, quod est omnibus in confesso? Patr. Immo 
vero indubitanter credo. Georg. Quid Igitur opus est testimoniis? 
Patr. Ut contradicentibus certo respondere possim. Georg. Recte 

ntellegis 


sed quia non potes ex tempore memoriae mandare 


exspecta, dum tibi describam in chartula: in qua etiam sit locorum 
annotatio, ut possis, quibus voles, etiam digito demonstrare. Patr. 
ODtimum ex tempore consilium: quanto istud mihi commodius 
fuerit! sic enim per otium ediscam: ut ad manum habeam; quoties 
erit opus. Sed quando mihi dabis? Georg. Cras, si libet, huc ad 
me revertere. Patr. Quota hora? Georg. A meridie prima. Patr. Sat 


habeo: interea 


Georg. Te servet Dominus Deus 


ELOCUTIO. 

Rependere malum malo ... bonum bono ... gratiam pro gratia. 
Contradicere alicui in aliqua re. 

Malum bono compensare. 

Non est malum malo, sed malum bono compensandum. 

Tollere in crucem aliquem. 

Vim vi repellere licet. 

Litterae divinae. 

Omnibus in confesso est... neminem latet, fugit; in confessum hoc 
venit. 

Demonstrare digito ...; consilium ex tempore. 

Habeo ad manus. 

Reverti ad aliquem. 

Infringere alicui colaphum. 

Infringere dignitatem alicuius. 


Colloquium XXIII. 

Argumentum: De scholastica societate in conferendis merendae 
cibis. Auspicantur merendam a carmine in Dei laudem. Cura pau¬ 
perum. Matrum in filios amor ineptus. Divinare ex coniecturis non 
est malum. Exhortatio ad divinas laudes et gratiarum actionem. 
Notatur voracitas in edendo. Reprehenditur abusus in verborum 
notatione. Latine loquendi servanda est proprietas. E prava insti¬ 
tutione vitia contrahuntur. Deteriora pertinacius haerent. Exem¬ 
plum permissae hilaritatis in Christianorum conviviis. 

Paulus, Marcus. 

Paul. Tityre, qui patule resides sub tegmine mori, 

Tunc hic solus eris tam laetus tamque supinus? 

Mare. O Meliboee, Deus nobis haec otia fecit: 

Ille Deus magnus, qui nostrum fecit in usum 
Omnia, dans propriam cunctis animalibus escam; 

Qui mare, qui terras, et quod tegit omnia, caelum 
Condidit: Ille opifex rerum, qui Summus habetur. 

Paul. Carmina mitte loqui: nunc me liquere Camenae, 

Est mihi mens alibi: cupio certare merenda. 

Mare. Sed tamen hac mecum poteris residere sub umbra: 

Namque hic, ut cernis, locus est satis amplus utrique. 

Paul. Mittamus ergo versiculos: et merendas nostras confe¬ 
ramus. Mare. Per me non stabit: scrutemur peras: age, explica 
tuam. Paul. Exspecta parumper. Dic mihi prius, quid habes in 
merendam? Mare. Panem. Paul. Quasi vero sine pane merenda 
esse soleat. Mare. Ne panem quidem pauperes semper habent. 
Paul. In tempore admones: ponendae erunt reliquiae nostrae in 
eorum corbula. Mare. Quid si reliquiarum nihil fuerit? Paul. 
Saltem restabit panis, et hoc satis erit; sed dic tandem, numquid 
habes obsonii? Mare. Etiam dubitas? mater mea numquam com¬ 
mittet, ut me in scholam mittat sine aliquo obsonio. Paul. Dic 
ergo, quid est? Mare. Divina. Paul. Non sum vates: nec velim hanc 
merendae horam nugis terere. Mare. Saltem periculum facies, 
quam valeas coniecturis: qua de re iam aliquid in praelectionibus 
audivimus. Paul. Aut caseus, aut caro est residua ex prandio. 
Mare. Neutrum. Paul. Dic sodes: ut accingamus nos operi. Mare. 
Ne te diutius torqueam, sunt pira praecocia. Paul. Ain'tu: res 
nova: nondum hoc anno vidi. Mare. Vide nunc. Paul. Quam matura 
sunt! Mare. Cur non addis etiam quam bona! Paul. Sed nondum 
gustavi. Mare. Satis acute me reprehendis. Accipe et gusta. Paul. 
Heu, quam mitia! quam boni suci! Mare. Nonne merito maximas 
gratias agere debemus Deo nostro, tam benigno Patri, qui nobis 
indignis tot bona, tam varia largitur? Paul. Qui non facit, is est 
profecto ingratissimus. Mare. Agedum, vescamur bonis eius cum 
gaudio et gratiarum actione. Paul. Iam dudum esurio. Mare. Sed 
tu nullum habes obsonium. Paul. Vide frustum crassum vetusti 
casei. Mare. Edamus primum pira: caseo claudemus stomachum. 
Paul. Sed maturemus, ne forte hora nos opprimat. Mare. Neutrum 
cessare video, certe quod ad me pertinet, non queo comesse citius. 
Paul. Noli tamen ita devorare, animalium more, ecquid pudet? 
Mare. Quia dixisti esse festinandum. Paul. Maturemus dixi, non 
autem festinemus. Mare. Ego non adeo scrupulose inter haec 
verba discrimen facio. Paul. Vult tamen praeceptor ut proprie 
loquamur, quantum per ingenii captum licet. Nam bene loquendo 
bene etiam scribere condiscimus. Mare. Contra diligenter scriben¬ 
do consuescimus etiam recte loqui. Paul. Haec duo inter se con- 

iuncta sunt 


Sed heus, otiose, inquam, edamus! satis habemus 


tempons 


Mare. Nonne tota haec hora ad merendam libera est? 


Paul Hodie quidem libera, sed tamen desinamus, ne panis deficiat 
et ut quid reliqui fiat pauperibus. Mare. Eamus ergo ad puteum, ut 

aliquantum potemus 


Paul 


Hem, verborum proprietate semper 


abuteris 


istud bibere est, non potare. Mare. Quod mihi non par 


habeo sane gratias. Ex prava institutione prima haec vitia con¬ 
traxi. Paul. Verissime igitur Quintilianus dixit: Haec ipsa magis 
pertinaciter haerent, quae deteriora sunt. Meministin'? Mare. Me- 

sed interim iuva me, ut hauriamus aquam e puteo. Paul. 


mmi 


Enitere validius 


nimium me laborare sinis. Mare. Tanto bibe 




iucundius. Paul. Potum satis est: recipiamus nos in conclave, ne 
precationi desimus et actioni gratiarum. Mare. Tu praecede. 


ELOCUTIO. 

Residere sub umbra arboris. 

Iacet supinus sub arbore. 

Habetur opifex peritissimus. 

Mitte loqui carmina. 

Camenae liquerunt me. 

Est mihi mens alibi. 

Scrutabor peram prius. 

Explica crumenam tuam. 

Quid habetis hodie in prandium? 

Si sublatae sunt reliquiae mensae, ponendae sunt in corbulis. 

Non restat mica panis. 

Omne tempus nugis teritis. 

Caro est residua ex prandio. 

Accingere se operi, vel, ad opus ... accingere se ad rem aliquam. 
Torquere os ... ius ... torquere aliquem... dies et noctes torqueri. 
Nimium torques me. 

Caseo claudere stomachum. 

Hora nos opprimet. 

Devorat animalium more. 

Quantum per ingenii captum licebit. 

Tota haec hora ad ludendum libera est. 

Deficere animo... deficere viribus ... deficeret me tempus. 

Deficere ad hostes. 

Contrahere amicitiam cum aliquo ... vitia ex aliqua re. 

Contrahere aes alienum ... frontem ... morbum ... matrimonium. 
Quae deteriora sunt, pertinaciter haerent. 

Haurire aquam e fonte ... manibus. 
Eniti ope atque opera ... enitendum est. 
Reddere urinam. 


Colloquium XXIV. 

Argumentum: Simulatione quadam hic quaesitum est colloquendi 
argumentum. Lex scholastica , ne adulescentes res suas alienare 
audeant. Christi exemplo adversa ferenda propter ipsum. Sine divini 
Spiritus auxilio nihil fieri potest boni; precibus autem illud est 

impetrandum 

EduArdus, RemIgius. 

i 

% 

Eduard. Vis emere hoc cingulum? Remig. Cur emam? unum 
mihi satis est: tu vero cur vis vendere? Eduard. Quia sunt mihi 
duo. Remig. Nec tamen licet vendas, nisi vis in poenam incur¬ 
rere. Eduard. Quid vetat me vendere res meas? Remig. Nihil 
adhuc tuum habes. Eduard. Eho! nihil; unde probas istud? Remig. 
Quia nondum es tui iuris, sed sub patris potestate: denique vis 
audire breviter tibi istud non licere? Eduard. Maxime velim. 
Remig. De hoc lex est scholastica, cuius haec est sententia: adu¬ 
lescentes iniussu parentum nec vendant aliquid, nec emant, nec 
permutent, nec alienent quovis alio modo. Qui contra fecerit, 
verberibus plectetur. Eduard. Hoc ego non ignorabam: sed vole¬ 
bam periculum facere, an constans esses in observandis legibus. 
Remig. Tu igitur es simulator. Eduard. In hac simulatione nihil 
video esse mali; nam tu interpretaris male. Remig. Minime vero; 
nihil enim nocuisti mihi. Eduard. Quid si nocuissem? Remig. Tu¬ 
lissem aequo animo, ut Christianum decet. Eduard. 0tinam adver¬ 
sa omnia sic feramus propter Christum: qui nihil non tulit sa¬ 
lutis nostrae causa. Remig. Feremus certe; si exemplum eius sem- 
per nobis proponamus ob oculos. Eduard. Difficile id quidem est. 
Remig. Immo impossibile, nisi illius Spiritu semper adiuvemur: 
quod quidem assiduis precibus est impetrandum. Eduard. O quam 
suavi sermone tantillum otii consumpsimus. 

ELOCOTIO. 

Non licet fratri tuo vendere hoc cingulum. 

Incurrere in poenam... in offensionem alicuius. 

Tu nondum es tui iuris. 

Iniussu parentum libri nec vendendi, nec permutandi sunt. 

Alienare aliquem ab aliquo ... res suas. 

Alienari mente; alienus a litteris ... alienus cibus stomacho. 

Alienum nostra amicitia. 

Plecti verberibus ... capite. 

Interpretari aliquid in meliorem vel mitiorem partem... aliquicT 
in peiorem vel deteriorem partem; interpretari male. 

Consumere otium. 


Coll6quium XXV. 


Argumentum: Simulata oratione quidam condiscipulum familiariter 
obiurgat, quod pecuniam a patre non petierit. Condiscipuli super ea 
re prudens responsum. Oblata occasio non est neglegenda. Locus 
ex distichis moralibus. Natura tenacissimi sumus eorum quae 
rudibus annis percepimus. Beneficiorum divinorum agnitio. locari 
et irridere. Patrum prudentia in suppeditando filiis, quae opus 
sunt. Adulescentes tractandae pecuniae minime sunt idonei. 
Improbi adulescentes neque obiurgationibus, neque flagris moventur. 
Omnis boni laus soli debetur Deo. Fallendi consilium nemo dare 
debet. Simulatio vultu tegitur. Honestae confabulationes in otio 
utiles sunt. Lingua latina quibus adiumentis potissimum comparetur. 


Augustinus, Rudolphus. 

Aug. Siccine me insciente abiit pater tuus, ut mihi non liceret 
eum convenire ? Rudolph. Cur post prandium non venisti in dever¬ 
sorium eius? Aug. Quia putavi tantum cras illum esse discessurum. 
Rudolph. Ego quoque idem sum arbitratus: sed noluit occasionem 
praetermittere, quae se ex tempore obtulerat. Aug. Adhuc ille 
meminit Catonis distichon illud: Quam primum capienda tibi 
est occasio prima: Ne rursus quaeras, quae iam neglexeris ante. 
Rudolph. Illud opusculum sic memoria tenet, ut in eo videatur 
aetatem contrivisse. Aug. Vide, quanta vis sit memoriae in iis, 
quae rudibus annis didicimus. Rudolph. Ea est Quintiliani super 
hac re sententia: cuius verba, ut opinor, meministi. Aug. Memini: 
sed, ut ad rem, quae fuit patri occasio, ut ante discederet, quam 
instituisset? Rudolph. Quidam Lugdunenses, quibuscum ad mer¬ 
catum huc venerat. Aug. Aderasne, cum profectus est? Rudolph. 
Praestolabar illum in deversorio. Aug. Unde scivisti mutasse eum 
consilium de profectione? Rudolph. Eram in prandio, cum inter 
ipsos convenit, ut expeditis quibusdam in urbe negotiis, vehicula 

sub horam secundam conscenderent. Aug. De cetero, satisne ex 
animi sententia rem suam fecit? Rudolph. Ita feliciter, ut me 
ob eam rem ad divinas laudes vehementer hortaretur. Aug. Tunc 
igitur, opinor, bene nummatus redis. Rudolph. Mene rides? Aug. 
Cur ego id faciam? Rudolph. Pro tua libidine. Aug. Quasi vero 
animi gratia soleam irridere ceteros. Rudolph. Atqui ita putabam. 
Aug. Longe aberras. Nam aliud est iocari, aliud irridere. Alterum 
caret vitio, estque inter amicos satis frequens; alterum est vitio¬ 
sum, atque odio dignum, utpote quod ex contemptu fere profici¬ 
scatur. Rudolph. Ignosce igitur mihi. Aug. Non gravis est culpa. 
Sed dic, rogo, nihil tibi pecuniae dedit pater? Rudolph. Ne petivi 
quidem. Aug. Tamen sponte dedit? Rudolph. Aliquantulum. Aug. 
Quantum igitur? Rudolph. Perpusillum. Aug. Dic sodes. Rudolph. 
Cur tam avide inquiris? Aug. Ut amicorum more tibi gr&tuler. 
Rudolph. Nihil est gratulatione dignum. Aug. Fatere tandem quid 
sit. Rudolph. Soli nummi quinque. Aug. Hui tantillum! O stulte, 
qui non petivisti decem aut quindecim! Rudolph. Non ausus sum. 
Aug. Quid ita? Rudolph. Timui ne plane denegaret, atque aegre 
ferret, quod peterem. Aug. Numquam id fecisset: modo petendi 
causam addidisses. Rudolph. Credo equidem: sed quid causae at¬ 
tulissem? Aug. Rogas? nonne sunt res sescentae, quibus indiget 
usus scholasticus? Rudolph. Multae sunt, fateor. Aug. Tu vero 
adeone abundas rebus omnibus, ut tibi desit nihil? Rudolph. Im- 
mo desunt plurima: sed quibus facile caream. Praeterea satis novit 
pater, quae mihi opus sunt, tum studiorum causa, tum ad victum 
cultumque corporis. Aug. Novit quidem: sed alia multa sunt illi 
et curanda et cogitanda. Rudolph. Credo esse illi praecipuam 
liberorum curam. Aug. Sed nimis ab eo remotus es. Rudolph. 
Sine me pervenire, quo volo. Aug. Age, sino. Rudolph. Novit 
etiam pater me nondum esse idoneum ad recte tractandam pe¬ 
cuniam. Aug. Cur non? an tu ad eam rem non satis aetatis habes 
atque prudentiae? Rudolph. Istinc absum longissime. Itaque pater 
dedit praeceptori in mandatis, ut omnia mihi suppeditaret ad usus 
vitae studiorumque necessarios: ad quam rem praebet illi, quan¬ 
tum satis est pecuniae. Aug. Esto. Rudolph. Ergo si quid a patre 
petam, me statim ad praeceptorem remittet: fortasse etiam ira¬ 
scatur, et me graviter obiurget. Aug. Facile est obiurgationem 
pati, modo ne sequantur verbera. Rudolph. Facile est, credo, sed 
iis dumtaxat, quos neque pudor movet, neque ulla parentum reve¬ 
rentia. Ego autem ipsa verbera ferre malim, quam patris pati 
obiurgationem. Ex quo fit, ut sedulo caveam, ne quid illi praebeam 
causae ad irascendum. Id enim quinto praecepto divinae legis 
continetur. Aug. Facies, ut pium decet adulescentem. Rudolph. 

Eius rei laus non mihi, sed soli Deo tribuenda est. Aug. Nempe 
a quo proficiscitur, quidquid nobis inest boni. Rudolph. Faciat 
Ille, ut quae bona inspiraverit nobis et sequamur animo promptis¬ 
simo. Sed, ut ad te redeam, serione reprehendebas, quod nullam 
pecuniam a patre rogassem? Aug. An ego te velim ad fallendum 
patrem inducere? Rudolph. Mihi quidem non fit verisimile, me 
tamen ipsum fefellisti. Aug. Quomodo? Rudolph. Quia serio loqui 
videbaris, adeo apte vultum verbis ipsis accommodabas. Aug. Sed 
quid censes de hac nostra confabulatione? Rudolph. Argumentum 
satis aptum dedisti nobis in hoc otio nostro vespertino. Aug. 
Ecquid habuit sermo noster, quod reprehenderet observator, si 
forte, ut solet, nos observasset ex insidiis? Rudolph. Nihil, ut 
opinor. Aug. Profecto verum est, quod saepe nobis praeceptor 
inculcat. Rudolph. Quid hoc est? Aug. Linguae latinae copiam 
et facultatem comparari his potissimum rebus: saepe scribendo, 
confabulando, legendis auctoribus, vernacula in latinum, aut lati¬ 
na in vernaculum convertendo. Rudolph. Ergo his rebus diligenter 
nos exerceamus, adiutore Domino Deo, in cuius manu sita sunt 
studia nostra omnia. Aug. Idem faciat, ut eius erga nos bene¬ 
ficia vero cultu dignisque laudibus perpetuo celebremus. Rudolph. 
Hoc opus, hoc studium parvi facimus pro dolor: haec sit votorum 
summa suprema, precor. Aug. Sed audi horologium. Rudolph. Nos 
opportune admonet, itaque desistamus. Aug. Alioqui solis occasus 
nos hic opprimet. 


ELOCUTIO. 

Pater abiit me insciente ... me inscio. 

Non licuit mihi convenire praetorem. 

Cave praetermittas (neglegas) oblatam occasionem. 

Occasio prima capienda tibi. 

Omnem aetatem in hoc opusculo contrivit. 

Tenacissimi sumus eorum, quae rudibus annis percepimus (didi¬ 
cimus ). 

Ante discessit, quam instituisset. 

Hic praestolabor te, dum redeas. 

Princeps mutavit consilium de profectione. 

Sic convenit inter ipsos. 

Facere rem suam. 

Arcularii filius bene nummatus rediit ex Gallia. 

Quid causae est, quod non petieris a patre pecuniam? 

Quid causae attulit? 

Abundare re aliqua. 

Cantharus abundat vino. 

Multa mihi desunt. 

Alia mihi nunc cogitanda. 

Praecipua liberorum cura mihi est. 

Adulescentes non sunt idonei ad recte tractandam pecuniam. 
Adulescentes tractandae pecuniae minime sunt idonei. 

Non satis aetatis habes ad hoc. 

Suppeditare alicui omnia necessaria ad usus vitae. 

Cave, ne quid causae mihi praebeas ad irascendum tibi. 

Sequi admonitiones alicuius animo promptissimo. 

Inducere in fraudem ... in regnum suum ... in spem aliquem. 
Vultum verbis accommodare. 

Observare aliquem ex insidiis. 

Haec summa voti mei est. 

Solis occasus oppressit ipsos. 


Coll6quium XXVI. 

Argumentum: De quodam convivio. Qui convivae, quae ferculorum 
varietas et copia , qui ordo fuerit , etc. Notatur obiter conviviorum 

luxus. Obiurgdtur ipse convivator de luxu. 


RemIgius, StiSphanus. 

Remig. Quid est, quod h6die tam cito a patruo redieris, prae¬ 
sertim cum fuerit convivium? Steph. Quid illic facerem diutius? 
Remig. Cenam debuisti exspectare, ut ederes de prandii reliquiis. 
Steph. Satis ederam in prandio. Praeterea iussit patruus, ut 
domum reducerem praeceptorem, quem ego ad convivium deduxe¬ 
ram. Remig. Quid frater tuus patruelis? cur in ludum vobiscum 
non rediit? Steph. A matre retentus est unum aut alterum diem. 
Remig. Quam ob rem? Steph. Ut ei resarciantur vestimenta. 
Remig. Haec est mulierum cura. Sed age, quoniam nunc otiosi 
sumus, narra mihi, quaeso, aliquid de convivio. Steph. Quid de 
illo scire cupis? Remig. Primum, qui convivae fuerint: deinde 
quam lautum et opiparum convivium. Steph. Convivae fuerunt 
hi praecipui: quattuor praefecti, alter a praefecto urbis et alii 
duo primae notae e senatorum numero. Remig. Nostine? Steph. 
De facie quidem, sed eorum non teneo nomina. Remig. Nulline 
praeterea? Steph. Duo item ex patrui mei familidribus. Remig. 
Quotus accumbebat praeceptor? Steph. Quotus esset, non obser- 


290 



vavi: sed erat in media fere mensa e contraria parte patrui mei. 
Remig- Tu vero? Steph. Hem! inepte, qui istud roges! figone 
hom un culus cum tantis viris epularer? Satis hoc mihi honorificum 
fuit, quod ministrarem. Remig. Nullaene erant mulieres? Steph. 
Nullae, praeter uxorem patrui, quae quidem sedebat in mensa 
extrema. Remig. Quid ita tam remota? Steph. Sic voluit ipsa, 
ut identidem commodius surgeret: propter ordinem ministerii. 
Remig. Quid filius? Steph. Iuxta matrem assidebat. Remig. Habeo 
de convivis; nunc exspecto de convivio. Steph. Onus mihi valde 
magnum imponis ac difficile maxime propter memoriam, sed 
quando, ut dixisti, plusculum otii nacti sumus hoc postmeridiano 
tempore, dabo equidem operam, ut aliqua ex parte expleam desi¬ 
derium tuum. Remig. Pergratum mihi feceris. Steph. Ea tamen 
lege, ut par pari referas, si quando dabitur occasio. Remig. De 
hoc nihil est, quod dubites; incipe. Steph. At ego interea sedere 
volo, quia longa est narratio. Remig. Eamus sub pergulam, ut 
in umbra commodius fabulemur. Steph. Audi nunc iam. Remig. 
Quia, ut ais, longa est narratio, dic mihi primum, quota hora 
accubitum est? Steph. Fere decima. Remig. Quota surrectum? 
Steph. Paulo ante meridiem. Remig. Sedebantne omnes commode? 
Steph. Commodissime. Remig. Nunc ad rem aggredere. Steph. 
Accipe igitur promulsidem. Remig. Appone cum voles. Steph. In 
primis apposita sunt tenella crustula mellita operis pistorii cum 
aromatite. Remig. Optimum sane exordium, et ad conciliandos 
animos aptissimum. Steph. Omitte, quaeso, istas interpellatidnes, 
ne mihi perturbetur memoria. Remig. Posthac non interpellabo, 
nisi quid opus erit requirere. Steph. Secutae sunt pernae salitae, 
hilla infumata, lucanicae linguae bubulae, sale quoque et fumo 
induratae. Atque haec ad excitandam appetentiam, et sitim acuen¬ 
dam. Remig. Quasi vero non satis acuatur solis aestu et fervore. 
Steph. Sic docti solent facere convivatores. Remig. Istaec audio 
libenter: praesertim cum exprimas omnia propriis et significanti¬ 
bus verbis. Perge porro. Steph. Eodem ordine interposita sunt ace¬ 
taria e lactucis capitatis, ovium intestina frixa, minutalia ex vitu¬ 
lina cum ovorum vitellis integris. Et haec hactenus de praeludiis, 
qui missus primus fuit. Remig. Nihil interim bibitum est? Steph. 
Indigna homine quaestio. Quis enim vino hic parceret? vix tres, 
et quidem strenuissimi, fundendis potibus sufficiebamus. Sed de 
potibus agam posterius: sine me cibos expedire. Remig. Age, sino. 
Steph. In secundo missu haec fere fuerunt: artocreas, pulli galli¬ 
nacei elixi cum lactucis, bubula, vervecina, vitulina, suilla recens 
salsa, ius carnium cum ovorum vitellis, croco, et omphacio suavis¬ 
sime conditum, dliquot item iuscula ex oleribus. Remig. Hic plus 

opinor ablatum, quam esum fuisse: quia scilicet assa exspecta¬ 
bantur. Steph. Vix mensam attigerant, cum illa tollere iussi sumus. 
Venio Igitur ad tertium missum, in quo assa haec fuerunt expo¬ 
sita: pulli gallinacei, pulli columbini, anserculi fartiles, et suculae, 
item cuniculi, armi vervecini, postremo ferina duorum generum, 
opere pistorio incrustata. Remig. Quid praeterea? Steph . Quid? 
hem, paene praetermisi, duae perdices interiectae cum lepusculo, 
fabae virides frixae, et pisa cocta cum siliquis. Remig . Nihllne 
piscium? Steph. In tempore admones. Erat tructa ingens, quae 
divisa fuerat in partes quattuor, praeter caudam, praegrandis item 
lucius ad eundem modum quadripartitus. Taceo minutos pisces, 
et mediocres, partim elixos, partim assatos aut frixos, item can¬ 
cros fluviatiles, magno omnia numero: Sed haec magis ad ostenta¬ 
tionem, quam ad necessitatem: de iis enim fere nihil gustatum est. 
Remig. Unum mihi videris praetermisisse. Steph. Quid est? Re¬ 
mig. Nulllne erant intinctus? Steph. Immo singulis propemodum 
ferculis addita erant scitissimi saporis embammata, quae coquus 

ipse miro artificio concinnaverat. Nec vero defuere cappari in oleo 
et aceto, mala citrea, olivae conditivae cum sua muria, acetum ro¬ 
saceum, et sucus oxalidis. Remig. O quot et quanta gulae irrita¬ 
menta! Steph. Adde etiam corporis et animi impedimenta. Remig. 
Sed quis quaeso fuit ultimus actus fabulae? Steph. Tandem cum 
iam nec carnes nec pisces ullus ederet, iubet patruus apponi bel¬ 
laria: in quibus haec fuerunt praecipua: caseus recens pinguissi¬ 
mus, itemque vetus multiplex, scriblitae, placentae, oryza in lacte 
cocta, et saccharo bene condita, persica praecocia, ficus, cerasa, 
uvae passae, tragemata serotina, salgama multorum generum, 
et alia, quae nunc mihi non occurrunt. Tanta denique fuit om¬ 
nium esculentorum affluentia, ut mensa ipsa vix sustineret. Quid 
quaeris? quater aut quinquies mutati sunt orbes et quadrulae, ci¬ 
bos crassos et duriores magna ex parte Integros in culinam rettuli¬ 
mus: adeo pauci attigerunt propter delicatiorum abundantiam et 
diversitatem. Remig. Quid confert tanta cibariorum abundantia et 
diversitas? Steph. Ad gravandum stomachum, et morbos complu¬ 
res generandos. Sed quid agas? sic fere hoc tempore vivitur. 
Remig. Qui talibus viris convivia faciunt, certare videntur de co¬ 
pia, de apparatu, de splendore et lautitia. Steph. Et tamen exstant 
inter huius urbis leges quaedam, ut audivi, sumptuariae. Remig. 
Silent leges inter convivia, ut obiter e Cicerone detorqueamus ali¬ 
quid. Steph. An putas omnes convivas illa sumptuum immanitate 
delectari? Remig. Non puto, nisi forte sint lurcones, aut asoti, aut 
Apidani, ut ita dicam, ventricolae. Ceterum quid est in causa? 
Steph. Rogas? convivatorum non modo stultitia, sed etiam insa- 

nia. Remig. Maxima pars hominum morbo iactatur eodem, ut ait 
Horatius. Steph. Sed nos hanc censuram omittamus, iuxta pro¬ 
verbium: Ne sutor, etc. Remig. Redeamus ad propositum. Qua¬ 
le vinum appositum est? Steph. Si de colore quaeris, album, 

nigrum, fulvum, sanguineum: deque singulis coloribus vina 
multiplicia; si de bonitate, omnia fere generosissima: sed im¬ 
primis commendabant illud vini genus ex Burgundia. Remig. Unde 
hoc petebatur? Steph. E patrui cella vinaria. Remig. Habetne mul¬ 
tum eiusmodi? Steph. Duo dolia vini helvoli: duo item albi 
limpidissimi. Remig. Quis fuit prandii exitus? Steph. Ubi videt 
patruus convivas omnes paene defessos edendo, bibendo, collo¬ 
quendo, tunc vinum fundi iubet singulis; omnes ad extremum po¬ 
tum invitat: ipse vero patruus clara voce agit gratias universo 
coetui: tandem primus praefectus, convivarum nomine, satis ac¬ 
curato sermone publicas agit convivatori gratias: simul obiurgat 
eum, quod tam magnifico et sumptuoso apparatu convivatus fue¬ 
rit. Immo, inquit patruus, mihi quaeso ignoscite, quod vos pro di¬ 
gnitate non satis ampliter tractaverim. His dictis: surgunt e mensa 
omnes: magna pars valedicto statim discedit: ceteri manent, stan¬ 
tes et colloquentes in triclinio. Remig. Quid vos interea, qui mini¬ 
straveratis ad mensam? Steph. In culinam ad prandium nos rece¬ 
pimus: corpus illic otiose et ex animi sententia curavimus. Remig. 
Ubi erat interim praeceptor? Steph. Patruus illum seorsim voca¬ 
verat ad colloquium. Remig. Credo, ut se et filium suum commen¬ 
daret. Steph. Illud est verisimile. Remig. Nescis, quae fuerit causa 
tanti convivii? Steph. Quid mea scire refert? Remig. Atqui non 
sum dialecticus. Steph. Sed age, dic mihi serio, non ego te tractavi 
magnifice? Remig. Tali convivio numquam interfui. Steph. Gaudeo 
stomacho tuo satis esse factum. Remig. Est Dei beneficio, qui de¬ 
dit nobis otium tam iucundum. Steph. Surgamus tandem, nam 
audio adulescentes a lusu discedere. 


ELOCUTIO. 

Edere de prandii reliquiis. 

Lautum et opiparum convivium. 

Vir primae notae e senatorum numero. 

Novi hunc de facie, sed non teneo nomen ipsius. 

Quotus tu accubuisti? ... tertius, quartus. 

Epulari cum aliquo. 

Sedi in mensa extrema commode, quo commddius surgerem. 
Assidere iuxta matrem, assidere matri. 

Aggredi ad aliquid ... aggredi causam. 

Apponere cibos. 

Conciliare animum alicuius sibi. 

Excitare appetentiam. 

Acuere sitim. 

Exprimam verbis significantibus et propriis. 

Ego solus fundendis poculis non sufficio. 

Ius male conditum. *■ 

Condire cibos. 

Plus de mensa ablatum quam esum est. 

A patre iussus sum tollere mensam ... pater iussit ut tollerem. 
In secundo missu coquus exposuit assa. 

Ferina opere pistorio incrustata. 

Embamma scitissimi saporis. 

Concinnare cibos. 

Mensa vix cibos sustinebit. 

Mutare orbes. 

Referre cibos integros in culinam. 

Gravare stomachum cibis crassis et durioribus. 

Generare morbos. • 

Facere convivia alicui. 

Certare de copia ciborum ... pignore certare. 

Silent leges inter convivia ... inter arma silent leges, 
lactari morbo. 

Sternere, adornare mensam ... insternere mensae tapetem. 
Dare aquam lavandis, abluendis manibus. 

Convivari magnifico et sumptuoso apparatu. 

Tractare pro dignitate aliquem satis ampliter, magnifice. 
Ministrare ad mensam. 

Recipere se ad prandium. 

Commendare aliquem de meliore nota. 


Colloquium XXVII. 

Argumentum: Famulum erus, quid et quanti obsonatus sit, inter¬ 
rogat, et aegre fert eum cibos, quibus delectari solebat, non emisse • 

Exemplum prudentiae in emendo . 

Rud(5lphus erus, St£phanus fAmulus. 

Rudolph. Fuistine hodie in foro? Steph. Fui. Rudolph . Quan¬ 
do? Steph. Post peracta sacra. Rudolph. Quid emisti nobis? Steph. 

Nihil fere 


Rudolph. Quid autem? Steph. Butyrum. Rudolph 


Quanti? Steph. Denario. Rudolph. Tantillum. Steph. Non ausus 

amplius emere. Rudolph. Quid timuisti? Steph. Ne bonum 


sum 


non esset. Rudolph. Satis prudenter factum. Steph. Cur hoc dicis 

? Rudolph. Quia malim te esse hac in re timidiorem, quam 

. Sed quid emisti praeterea? Steph. Nihil. Rudolph. 



audaciorem 


Vah 


quam parce 


Eho nihilne? Steph. Nihil prorsus. Rudolph. 
nobis obsonatus es? Steph. Quid aliud emere possem? Rudolph. 
Quasi nescias, quibus cibis oblectari soleam. Steph. Scio te amare 
caseum molliusculum et pira et alios fructus recentes. Rudolph. 
Recte dicis; cur ergo non emisti? Steph. Caseus ipse carior erat 
pro nostra pecuniola. Rudolph. Quid fructus? Steph. Alii erant 
non satis maturi: de aliis ego dubitavi, essentne boni. Rudolph. 
Miser! non potuisti gustare? Steph. Atqui istae mulieres nihil 
gustari permittunt, nisi te empturum affirmes. Rudolph. Nihil 
mirum: multi enim gustarent animi tantum gratia. Tu igitur esto 
alias prudentior. Steph. Quo modo? Rudolph. Si "videris pulchrum 
aliquem fructum, eme aliquantulum denario, ut facias periculum. 
Steph. Quid tum praeterea? Rudolph. Si tibi sapuerit, tum emito 
amplius: sin minus, relinquito, et alio te conferto. Steph. Bona 
est ista cautio. Rudolph. Memineris igitur, ut ipse postea ut&ris. 
Steph. Ego, ut spero, recordabor diligenter. Num quid vis prae¬ 
terea? Rudolph. Ut cures, quae tui sunt officii, deinde litteris 
incumbas. 


ELOCUTIO. 

Timeo, ne hoc butyrum bonum non sit. 

Oblectdre aliquem aliqua re. 

Delector caseo. 

Caseus carior est pro mea pecunia. 

Oblectare se cum aliquo ... oblectare aliquem. 

Dubito de his fructibus, sintne boni. 

Dubito an hi fructus boni sint. 

Dubius alicuius rei... dubitare de aliqua re. 

Gustare cibum ... gustare aliquid primis vel prioribus labris, idem 
quod attingere, delibare, degustare. 

Alio me conferam. 

Ea potissimum nobis curanda, quae nostri sunt officii. 

Colloquium XXVIII. 


Argumentum: De carnis emptione. Divinatio ex coniecturis contra 
vulgi opinionem de fortuna. Mali mores tenacius retinentur. Linguae 
lapsus ex imprudentia. Memoria exercenda. Dociles proficiunt 

admdniti. 


Albertus, Thomas. 

Albert. Unde redis? Thom. E foro. Albert. Quid emisti? 
Thom. Carnem. Albert. Qualem? Thom. Vitulinam. Albert. Ostende, 
quaeso, fere nova res est hoc tempore. Thom. Vide. Albert. Bona 
videtur mihi. Thom. Non falleris, opinor. Albert. Quot sunt librae? 
Thom. Nolunt lanii appendere vitulinam. Albert. Cur non? Thom. 
Propter novitatem. Albert. Vide astutiam: scilicet quisque vendit 
quam potest carissime. Thom. Rem acu tetigisti. Albert. Quantum 
putas pendere? Thom. Duas libras, et paulo amplius. Albert. 
Quanti emisti? Thom. Age, divina. Albert. Non sum divinus. 
Thom. Atqui multi divinant, qui tamen divini non sunt. Albert. 
Fieri potest, sed ex quibusdam coniecturis, alioqui divinatio vetita 
est divinis litteris. Thom. Divina igitur ex coniectura. Albert. 
Emisti totum duobus nummis? Thom. Paulo minoris. Albert. 
Quanti ergo? Thom. Tenta iterum. Albert. Uno nummo. Thom. 
Nolo te diutius torqueri de nihilo. Albert. Dic igitur, sodes. 

Thom. Hoc totum constitit mihi tribus denariis. Albert. Profecto 

/ 

fortuna tibi pulchra fuit. Thom. Quam mihi narras fortunam? 
Albert. Hic mos est loquendi. Thom. Mos, ut dicitur, tyrannus 
est pessimus. Atqui utinam bonos mores tam studiose coleremus, 
quam obstinate retinemus malos. Albert. Tunc melius se haberent 
6mnia. Thom. Nos igitur fortunam istam ethnicis et impiis relin¬ 
quamus. Fortuna nihil est: solus est Deus, qui favet nobis, solus 
est adiutor noster. Albert. Istud quidem certo scio, fideliter credo 
et vere confiteor: sed quid agas? saepe labitur lingua, nihil mali 
cogitante animo. Thom. Oportebat te hoc meminisse, ne lingua 
praecurreret mentem. Albert. Istud quidem didicimus e septem 
Sapientum dictis: sed non semper occurrunt eiusmondi pulchre 
dicta, licet ea mandaverimus memoriae. Thom. Tanto igitur magis 
illa est exercenda, ut nobis, cum opus est, suppetat. Albert. Isto 
tuo admonitu discam esse alias prudentior. Thom. Sed audio 
signum dari: desinamus. 

ELOCUTIO. 


Appendere carnem. 

Caro pendit tres libras. 

Pendere pecuniam, vectigal, poenam, supplicium, magni. 
Divinare futura ... aliquid. 

Fortuna tibi pulchra fuit ... fortunatus fuisti, fortuna favit tibi. 

Mos tyrannus est pessimus. 

Colere bonos mores studiose. 

Lapsus sum lingua... lingua praecurrit mentem. 

Hoc mihi non occurrit. 


Non suppetit consilium ... nihil mihi suppetit; suppetit in tertia 


persona idem quod adest, in promptu est, sufficit, satis est. 


Colloquium XXIX. 


Argumentum 


Aliquot 


nomina 


carnis 


generum 


Reprehenditur 


quidam imperite locutus . Vivarium ferarum 


Stips secreto data 


STfiPHANUS, THEOBAlDUS. 


Steph. Nunc demum redis a foro. Theob. Quid demum? tanta 
fuit ad lanienam turba, ut vix accedere possem. Steph. Quas 
attulisti nobis carnes in diem crastinum? Theob. Bubulam et 
vervecinam. Steph. Estne in foro carnium magna copia? Theob. 
Tanta profecto, ut mirer tam caras esse. Steph. Nihil mirum; 
ut multae sunt carnes, ita multi, qui carnes edunt cotidie. Theob. 
Sed quae potissimum vidisti carnis genera? Steph. Vidi bubulam, 
vitulinam, vervecinam, suillam, haedinam, agninam. Theob. Nihil- 
ne amplius? Steph. Quid velis praeterea? Theob. Nihil igitur erat 
ferinae? Steph. Non queo referre simul omnia: immo etiam feri¬ 
nam vidi. Theob. Qualem? Steph. Cervinam et aprugnam: o quam 
pinguis est aprugna! Theob. O quam ineptus es! Steph. Quid ita? 
Theob. Quia falleris in rerum nominibus. Nam quod in sue dome¬ 
stica dicitur arvina, id in sue fera, id est apro, callum vocatur, 
et est in eo genere durissimum. Steph. Istud quidem audivisse non 
memini. Theob. Nunc audisti: manda, si vis, memoriae. Steph. 
Tu vero, doctor, unde istud didicisti? Theob. Domi nostrae ferina 
caro res est frequentissima. Steph. Unde vobis tanta est cdpia? 
Theob. Pater habet ruri ferarum multarum viv&rium, ex quo in¬ 
terdum solidi apri in urbem afferuntur. Steph. Quale est vivarium 
istud? Theob. Locus est fere quadrangulari forma amplissimus. 

muris altissimis saeptus undique, consitus multis et proceris 
arboribus: inter quas sunt dumeta maxime densa. Steph. Quales 
sunt illic arbores? utrum urbanae an silvestres? Theob. Silvestres 
fere omnes: sed in his sunt potissimum quercus et fagi, quarum 
glande pascuntur cervi, apri, dammae. Steph. O quantas merito 
gratias Deo debetis, qui vobis largitus est tantam rerum omnium 
abundantiam! Theob . Non sumus immemores beneficiorum eius. 
Pater enim plurima bona in pauperes erogat: quod tamen tibi 
uni dictum esse velim. Steph. Cur ita? Theob . Quia talia non 
vult praedicari. Steph. Tanto magis laudandus, quod Christi prae¬ 
ceptum vere sequitur, cuius verba apud Matthaeum scripta sunt: 
cum facis, inquit, eleemosynam, et quae sequuntur. Theob. Quoto 
capite? Steph. Sexto, nisi me fallit memoria. Theob. Sed haec 
hactenus, satis enim sumus collocuti, et iam ad disputandum 
convenitur. Steph. Eamus igitur. Theob. Sequere me: aut, si 
mavis, praecede. Steph. Ego neutrum faciam, sed una ibimus. 

ELOCOTIO. 

Magna hominum turba est in foro. 

Miror in tanta carnium copia eam tam caram esse. 

Non queo referre omnia carnis genera. 

Brassica muria condita nobis est res frequentissima. 

Unde vobis tanta ciborum copia? 

Hortus noster muris undique saeptus est. 

Sues pascuntur glandibus. 

Pascere gregem... pasci re aliqua, ut, bibliotheca alicuius, dis¬ 
cordiis. 

Erogare stipem in pauperes. 

Praedicare multa de se. 

Praecedere aliquem ... aliquem auctoritate, humanitate, eruditione. 


Colloquium XXX. 

Argumentum: Colloquuntur discipuli inter se de vindemia et 
arborum fructibus. Prudens responsio. Proverbium : Saepe etiam 
est dlitor verba opportuna locutus. Per occasionem pauca de prae¬ 
ceptoris in dictandis proverbiis diligentia , et de discipulis paedago¬ 
gorum praelectione non onerandis , interseruntur. 

Thomas, VincSntius. 

Thom. Salve, Vincenti! Vine. O Thoma, auspicato advenis: 
valesne bene? Thom. Optime, Dei beneficio: tu vero, quomodo 

vales? Vine. Recte sane, Dei beneficio, sed quando redisti domo? 
Thont. Nudius tertius. Vine. Bene habet, opportune venisti. Thom. 
Nempe sciebam instare vacationis finem. Vine. Placetne, ut otiose 
aliquamdiu confabulemur? Thom. Maxime, dummodo semoti si¬ 
mus ab hac turba clamosa ludentium. Vine. Bene mones, seceda¬ 
mus in auditorium illud, quod est apertum. Thom. Quam apte hic 
sedemus! Age loquamur libere. Vine. Suntne peractae vestrae 
vindemiae? Thom. Omnino. Vine. Quantum temporis posuistis in 
toto opere? Thom. Dies circiter quindecim. Vine. Tu igitur semper 
interfuisti? Thom. Nullum intermisi diem. Vine. Quid agebas? 
Thom. Uvas saepius colligebam. Vine. Verbo « colligebam » debui¬ 
sti aliquid addere. Thom. Quidnam, quaeso? Vine. Et edebam. 
Thom. Quid opus fuit? de hoc nemo dubitat. Quis enim fructus bo¬ 
nos et maturos legit, neque edit etiam ex optimis? Vine. Profecto 
recte loqueris: euge, responsum laudo. Thom. Iamne putavisti os 
occlusisse mihi? Vine. Hoc ne cogitavi quidem. Thom. Quid igitur? 
Vine. Non exspectavi tam promptum tamque prudens responsum. 
Thom. Nihil est, quod mireris. Nam, ut est in proverbio: Saepe 
etiam est olitor verba opportuna locutus. Vine. Cui debes pro¬ 
verbium? Thom. Magistro Iuliano. Is enim dictat nobis interdum 
proverbia eiusmodi et pulchras sententias ex bonis auctoribus 
depromptas. Vine. Optime vobis consulit; sed quibus horis id 
solet facere? Thom. Nonnumquam post cenam: saepius autem, 

cum in auditorio nihil debemus reddere. Vine. 0tinam sic omnes 


facerent: dummodo ne sint impedimento cotidianis scholae 
exercitationibus. Thom. Bene subiunxisti istam exceptionem per 
adverbium dummodo. Sunt enim quidam paedagogi, qui suis 
dictatis et privatis disciplinis sic onerant discipulos suos, ut non 
possint in schola satisfacere. Inde fit ut ipsi praeceptores interdum 
conquerantur de talibus paedagogis. Sed quid agimus? redeamus 
ad sermonem institutum. Vine. Placet. Thom. Fuistine semper 
occupatus in uvis colligendis? Vine. Opus illud paucis diebus 

absolvitur, propterea quod ita magnus operariorum numerus ad 
id locari solet. Thom. Quid deinde fit? Vine. Calcantur uvae: 


vinum hauritur e cupis maioribus; eadem opera diffunditur in 
dolia: deinde uvae ipsae, nondum expressae, subiciuntur prelo 
in torculari: postremo exportantur et abiciuntur vinacea. Thom. 
Atqui non curabas ista? Vine. Immo curabam dliqua in parte. 
Nam agendis omnibus intereram, maxime ut urgerem operarios. 
Thom. Eras ergo illis tamquam praefectus et quasi magister 
operum. Vine. Immo etiam revera magister operum et praefectus. 
Pater enim me praefecerat. Thom. Quam gaudebas isto magisterio; 
quam pulchrum erat videre te cum tua gravitate aliis imperantem. 

alios adhortantem, alios denique arguentem! Vine. Profecto, si 
vidisses, me dixisses alium esse quam in schola discipulum. Thom. 
Ut video, non eras otiosus. Vine. Immo ut bonus paterfamllias 
adhibebam saepenumero manus operi, ut ipsos operarios meo 
exemplo instigarem. Thom. Non abs re, ut apparet, pater te huic 
muneri praefecit. Vine. Nempe aliis in rebus expertus erat meam 
diligentiam. Thom. Absit tamen verbo iactantia. Vine. Ego sic 
intellego: sed libere sic loquor, ut cum familiari meo. Thom. 
Sed pergamus. Quanta est vobis vini copia? Vine. Mediocris, qualis 
fere hoc anno ubique esse dicitur: tametsi vinum rubellum habe¬ 
mus affatim, album non item. Verum quidquid est, contenti eo su¬ 
mus, et de manu Domini cum gratiarum actione recipimus. Thom. 
Quot implevistis dolia? Vine. Plus minus quadraginta: sed sunt 
alia aliis maiora. Thom. Heu! Non tibi videtur magnus proventus? 
Vine. Satis quidem, sed non pro ratione anni superioris. Thom. 
Quid refert? quanto minor est copia, tanto etiam pluris venibit. 
Vine. Sic fere solet evenire. Sed nonne tibi videor satis narrasse 
de vindemiis? Quid praeterea desideras? Thom. Quoniam sic 
abundamus otio, volo etiam aliquid ex te audire de fructibus 
arborum. Est enim quasi altera vindemia. Nonne habetis multos? 
Vine. Eorum sunt plena horrea, quae est Dei benignitas. Thom. 
Quando collecti sunt? Vine. Quo tempore vinum faciebamus, fa¬ 
milia colligebat. Thom. Quae sunt vobis eiusmodi fructuum gene¬ 
ra? Vine. Mala, pira, castaneae, iuglandes: sed malorum et pirorum 
multa est varietas. Thom. Quid cotonea? non etiam habetis? 
Vine. Immo habemus: sed ea malorum genere continentur: unde 
et alio nomine appellantur mala cydonia. Thom. Quid autem 
attulisti huc rediens? Vine. Nihil, nisi quasillum uvarum selec¬ 
tarum: sed singulis posthac hebdomadis mihi afferentur plenis 
saccis mala, pira, castaneae. Thom. Interea da mihi, quaeso, 
aliquid ex uvis tuis. Vine. Eamus in cubiculum meum, illic dabo 
tibi. Thom. Equidem paratus sum: eamus. Vine. Illic etiam agemus 
de repetendo ultimo in diem lunae colloquio. Nam, ut opinor, 
praeceptor exiget. 


ELOCtJTIO. 

Quomodo vales? ... non satis recte valeo ... omnes recte va¬ 
lemus. 

Semovere aliquid. 

Museum semotum a turba hominum. 

Quantum temporis auctor posuit in hoc toto opere? tres Integros 
annos. 

Legere cum cura ... poma. 

Ex fructibus optimis edere. 

Subiungere exceptionem. 

Onerare discipulos praelectionibus ... promissis aliquem. 

Conqueri de aliquo. 

Locare aliquos ... operarios; locare in matrimonium; locare aliquid 


faciendum alicui. 

Diffundere vinum in dolia. 

Subicere prelo ... ignem, exemplum, tutelae. 

Exprimere uvas torculari. 

Urgere aliquem ... bello dliquem ... 

Praeficere aliquem alicui... ducem, imperatdrem, magistri tum 


Praefectus urbis. 

Adhibere manum operi. 

Instigare aliquem... in aliquem, instigari exemplo praeceptoris. 
Contentus re aliqua ... natura paucis contenta. 

Magnus nobis hoc anno vini proventus, sed non pro ratione anni 

superioris. 

Abundare otio. 

Futura hebdomada, afferentur mihi pira plenis saccis. 

Quasillus uvarum. 

Da mihi aliquid ex uvis tuis ... ex pane tuo. 


Colloquium XXXI. 

r 

Argumentum: Olerum quorundam nomina enumerantur. Moretum 
Vergilianum. Laetitia ob rem culinariam, A puero fructus et olera 
carnibus praeferuntur . Studiosis satis sit modicum alimentum. 
Parentes aegre ferunt , nisi filios in schola bene curatos vident. 
Matrum indulgentia. Parentum amor in liberos non facile immutatur. 


Theodorus, VenAntius. 

Theod . Ubi fuisti hodie post prandium? Ven. In horto prae¬ 
ceptoris. Theod. Quid illuc ieras? Ven . Ille me miserat petitum 
olera. Theod . Quae tandem olera collegisti? Ven . Vix enumerare 
possum omnia. Theod . Saltem quae occurrent memoriae. Ven. Sed 
cur istud quaeris? Theod . Ut interim recordemur aliqua rerum 
nomina, quae parvuli didicimus. Ven . Pulchra est exercit&tio, 
praesertim cum aliquid nobis suppetat otii. Audi igitur: collegi 
allia, serpyllum, porros, cepas, nasturtium, cuminum, feniculum, 

thymum, amaracum, hyssopum, apium, salviam, satureiam. Theod. 
Herbae sunt olentes, quas adhuc enumerasti. Veri. Sic institui, 
memoriae gratia. Theod. Perge porro. Ven. Paucae quidem restant, 
ut beta, cichorium, lactuca, oxalis, cruca, brassica, portulaca- 
plures non occurrunt. Theod. Qui potuisti tot meminisse? Ven. 
Praeceptor mihi dederat scriptum catalogum. Theod. Et noveras 
omnes? Ven. Noram: alioqui eum interrogavi. Theod. At ego non 


novi omnes, quamvis nomina didicerim. Ven. Ego tibi plure 


s 


etiam demonstrabo, cum licebit nobis in hortum ire. Theod. Mul- 


tumne attulisti? Ven. Plenum calathum. Theod. Sed de singulis 
quantum? Ven. Nimis es curiosus: quid vis? de singulis attuli 
quantum opus fuit. Theod. Quamquam curiosus tibi videor, tamen 
hoc mihi velim respondeas: Scin’tu, in quem usum praeceptor 
tot olerum genera curet apparanda? Ven. Partim ut ius bene 
condiatur, partim ut minutal ex oleribus fiat. Theod. Quam bene 
consulit nobis! Ven. Qptime, sed tamen ea non est causa prae¬ 
cipua. Theod. Quaenam igitur? Ven. Legistine umquam moretum 
Vergilii? Theod. Carmen equidem legi: sed moretum numquam 
edi nec vidi, quod sciam. Ven. At videbis, spero. Nam praeceptor 
uxorem docuit conficere: et illa confecit ex eius praescripto. 
Theod. An apponetur nobis aliquid in cenam boni? Ven. Saltem 
ius carnium pingue, bene conditum, carnes optimae, et minutal 
ex oleribus. Theod. Unde scis ista? Ven. Omnia vidi in culina. 


cum iussus sim adiuvare, praecipue in meis oleribus repurgan¬ 
dis. Theod. Quid moretum? non saltem gustabimus? Ven. Immo 
dabitur nobis: nam confectum est quod satis sit omnibus. Theod. 
Ista mihi sapiunt magis, praesertim aestate, quam carnes ipsae, 
aut pisciculi. Ven. Optaverim profecto ut serventur carnes in 
hiemem, et ut tota aestate olera et fructus esitemus. Theod. Atqui, 
ut accepi, ista minus alunt. Ven. Id ego audivi quoque aliquoties: 
sed quid opus est tanto studiosis alimento? Theod. Non tanto, 
fateor, si tamen parentes nos viderent pallidos et macilentos, 
statim eius rei culpam assignarent praeceptori: nonne sic est? 
Ven. Non est dubium: sed quid agas? Parentes, praecipue matres, 


nobis indulgent nimium. Theod. Vera quidem dicis: sed tu interim 
matris indulgentia libenter frueris. Ven. Quasi vero tu minus. 
Theod. Ne mentiar, quod tibi adscribo, in me quoque frequenter 
experior. Ven. Non possumus parentum erga nos affectum, nisi 
nostris vitiis, immutare, tantum caveamus eorum abuti benevo¬ 


lentia: sed imprimis laudemus illum Patrem nostrum benignis¬ 
simum, qui nobis tales parantes dedit. Theod. Ista libens audio; 
sed nos hora vocat. Ven. Age, finem imponamus. 

ELOCUTIO. 


Occurrere memoriae. 

Si aliquid otii suppetet... si vita suppetet. 
Sumptus ei suppetunt... pecunia ei suppetit. 
C&lathus plenus pirbrum vel piris. 

Affer mihi de singulis fructibus. 

Curiosus in aliqua re, vel, alicuius rei. 

Accipitur in bonam vel malam partem. 

Facere minutal ex oleribus. 

Aliquid boni nobis appositum est in cenam. 
Esitare olera. 

Assignare alicui culpam alicuius rei. 

Imputare alicui culpam. 

Adscribere alicui aliquid. 

Imponere finem alicui rei. 

Parentum amor in liberos non facile immutatur. 


ColI6quium XXXII. 

Argumentum: De iis, quae in oculos incidunt. Amicus amico, nulla 
spe mercedis adductus, opitulatur, & culus membrum inter exteriora 
nobis carissimum. Zachariae locus de pupilla oculi. Experientia, 
locus oblique notatus. locandum interdum, modo cum fructu. 

GeORGIUS, AEGfDIUS. 

Georg. Obsecro te. Aegidi, da mihi operam paulisper. Aeg. 
Quid hoc est? Georg. Nescio quid incidit mihi in oculum, quod 
me habet valde male. Aeg. In utrum oculum incidit? Georg. In 
dextrum. Aeg. Vis inspiciam? Georg. Inspice, precor te. Aeg. Aperi, 
quantum potes: ac tene immobilem. Georg. Non queo a nictu 
continere. Aeg. Mane, egomet tenebo sinistra manu. Georg. Ecquid 
vides? Aeg. Video aliquid minutum. Georg. Exime, quaeso, si 
potes. Aeg. Quin iam exemi. Georg. 0 factum bene! Quid est? 
Aeg. Cerne tu ipse. Georg. Est mica pulveris. Aeg. Et quidem 
usque adeo pusilla, ut vix cerni possit. Georg. Vide, quantum 
doloris afferat 6culis res tam exigua. Aeg. Haud mirum quidem. 
Nullum enim e membris exterioribus oculo tenerius esse dicitur. 
Inde etiam fit, ut experiamur nihil esse nobis carius. Georg. Hoc 
Deus Approbat, cum de sua in nos caritate loquens apud Zacha- 
riam C. 2,8. sic ait: Qui vos tangit, tangit pupillam oculi mei. 

Aeg. O immensam Dei bonitatem, qui nos tantopere caros habet! 
Georg. Num mihi rubet oculus? Aeg. Aliquantulum, nempe quia 
fricuisti. Georg. Credin'tu adhuc mihi dolere? Aeg. Quidni credam, 
qui toties talem molestiam sum expertus? Georg. Experientia est 
rerum magistra. Aeg. Ita vulgo dicitur. Georg. Quid pretii dabo 
isti medico pro labore? Aeg. Quantum pacti sumus. Georg. Brevis 
est conclusio: ergo nihil, sed tamen habeo tibi gratiam: atque 
utinam detur referendae locus. Aeg. Quin potius avertat Deus. 
Georg. Bene correxisti, dixeram imprudenter, at sine dolo. Aeg. 
Sic accepi: sed interim iocari licet, praesertim, ut in lingua latina 
nos exerceamus. Interea vale. Georg. Vale, Aegidi carissime. 


ELOCtJTIO. 

Incidit mihi pulvis in oculos. 

Hoc me valde male habet... maximum mihi parit dolorem, infert, 
excitat, affert. 

Non queo oculos continere a nictu. 

Continere risum, lacrimas, cupiditates, se domi. 

Eximere dentem ... aliquem ... numero ... alicui curam. 

Tam exigua res maximum affert oculis meis dolorem. 

Nihil oculo tenerius. 

Qui pios tangit, tangit pupillam oculi Dei, Zach. C. 2 v. 8. 

Oculus mihi rubet. 

Pacisci cum aliquo de aliqua re, sive aliquid, 
fj tinam daretur mihi locus referendae gratiae. 

Exercere se aliqua re, vel, in aliqua re. 


Colloquium XXXIII. 

Argumentum: Reprehenditur neglegentia in cultu corporis. Excu¬ 
satur a penuria rei nummariae. Verecundia in petendo. Mediocritas 
et modus. Verecundia ubi sit utendum. Hominum societas. Abusus 
in rebus. Hortatio ad petendam fiduciam. Exemplum admonitionis 

liberae inter familiares. 

Vincentius, Alexander. 

Vine. Demiror tuam neglegentiam. Alex. Qua in re tandem? 
Vine. Quod te non curas diligentius. Alex. Ego vero me curo 
fortasse nimis. Satis edo, bibo, dormio, quae est Dei erga me 

benignitas: praeterea pecto capillum, lavo manus, faciem, dentes, 
oculos, et haec mane praecipue, quin etiam, cum tempus postulat, 
corpus exerceo, relaxo animum, et ludo cum ceteris, quid vis 
amplius? Vine. Mittamus ista, non ea sunt, quae in te reprehendo. 
Alex. Quid igitur? Vine. Circumspice vestimenta tua a calce ad 
verticem: nihil integrum invenies, omnia sunt lacera et obsoleta, 
ista profecto nequaquam vestrum genus decent; si saltem curares 
vestitum tuum sarciendum, aut quoquo modo instaurandum. Alex. 
Loqueris tu quidem, quae libent: quod si parentes haberes tam 
procul remotos, fortasse non esses elgantior. Si mihi pecunia 
suppeteret, non paterer me usque adeo pannosum esse. Vine. Nec 
ideo tamen cares neglegentia. Cur enim non petis aliunde mutuo? 
Alex. Unde petam? Vine. Si non aliunde: certe a praeceptore 
possis. Alex. Quid si dare nolit? Vine. Nemini denegat ex discipulis 
domesticis: si quidem videt opus esse. Alex. Id ego non ignoro: 
sed sum verecundior, quam ut audeam ex eo petere. Vine. Ah! 
rusticus est iste pudor. Alex. Malo tamen verecundus esse quam 
impudens. Vine. Verecundia, ut dixit quidam, est bonum in adu¬ 
lescente signum: sed ubique adhibenda est mediocritas. Alex. 
Ego eo sum ingenio, ut semper verear offendere quempiam. Vine. 
Ingenium laudo: sed est modus in rebus. Nam ille offendendi 
metus habere locum debet in rebus malis, aut certe indecoris: 
hic vero nihil tale video. Est enim usitatu m in hominum societate, 
ut alii aliorum opera indigeant: Quis igitur mihi vitio dabit, 
si quid ab amicis aut commodato petam, aut mutuo? Alex. Nemo 
reprehendet, nisi forte rebus eiusmodi abuti velis. Vine. Tu vero, 
quantum ego te novi, abuti nolis. Alex. Apage istum abusum. 
Vine. Quid ergo iam obstat, quo minus petas, praesertim ab homi¬ 
ne facillimo, tuique, ut apparet, amantissimo. Alex. Age, petam: 
sed per epistulam, quam ut reddas, tibi dabo. Vine. Reddam pro¬ 
fecto libentissime, teque illi commendabo diligenter. Alex. Equi¬ 
dem non parvam tibi gratiam habeo, quod me tanti feceris, ut ad 
hanc fiduciam sis hortatus. Vine. Nunc restat, ut scribas, quam 
dicis epistulam, reliqua mihi committas. Alex. Bene vertat Deus, 
quod coepimus. Vine. Ne dubitaveris: res prospere succedet. 


ELOCUTIO. 


Relaxare alvum. 

Vestimenta lacera et obsoleta. 

Curavi vestitum sarciendum. 
Instaurare tunicam adversus hiemem. 

Instaurare bellum. 

Carere neglegentia. 

Dare vitio alicui aliquid ... hoc datur, vertitur tibi crimini, vitio. 
Quod aliis vitio vertis, tibi laudi ne duxeris. 

Apage istum abusum. 

Homo facillimus. 

Ego sum amantior tui. 

Apparet hunc esse amantissimum tui. 

Res prospere succedet. 


Coll6quium XXXIV. 

Argumentum: Baptista domum se non ante dicit iturum, quam Deo 
visum fuerit: aut ipse a patre arcessatur. Parentibus mos gerendus 
est. Sermones nostri non debent esse infructudsi. Exemplum 

oboediintis filii. 


AegIdi us, BaptIsta. 

Aeg. Quando vis abire domum? Bap. Nescio. Ubi Deo visum 
fuerit, id enim pendet ex voluntate eius, non mea. Aeg. Quid si 
te arcessat pater? Bap. Tunc intellegam Deum sic velle, ideoque 
parebo. Aeg. Quid si alia fuerit Dei, alia patris tui voluntas? 
Bap. De hoc non est meum disputare; sed, ut confido, pater non 
temere me arcesset. Aeg. Ego quoque non aliter sentio: sed volui 
tantisper tecum fabulari. Bap. Gaudeo hunc nostrum sermonem 
non fuisse fabulosum. Aeg. 0tinam in scholis frequentiores essent 
sermones eiusmodi. Bap. Tum erunt, cum Deus ipse puerorum 
animos timore sui affecerit. Aeg. Ergo precemur eum, ut id brevi 
contingat. 


ELOCUTIO. 

Temere arcessitus sum a patre. 

Sermones eiusmodi frequentes sunt in foro. 

Afficere timore sui animum alicuius. 

Contingat hoc numquam, ne contingat hoc umquam. 

Colloquium XXXV. 


Areumbitum : Confabulatio de profectionis in Italiam causa. 
Locorum fama et rerum novarum cupiditas nos inducunt ad pere¬ 
grinandum. Laus Italiae. 

ALEXANDER, BENfGNUS. 

Alex. Salve, ambulator optatissime. Benign. Et tu salvus sis, 
cessator occupatissime. Alex. Satisne recte vales, mi Benigne? 
Benign. Immo rectissime, quae est Dei optimi maximi benignitas. 
Alex. Equidem ex animo gaudeo: tibique vehementer gratulor 
reditum istum incolumem; ubi fuisti hoc toto anno? Benign. In 
Italia. Alex. Quam ob causam animum induxeras illuc proficisci? 
Benign. Ob famam regionis: de qua tam multa ubique praedi¬ 
cantur. Nec ignoras, quam simus rerum novarum cupidi. Alex. 
Sic est natura comparatum: sed quid illic invenisti? Benign. 
Certe multo plura, quam ex fama audiveram. Alex. Multa, credo, 
vidisti. Benign. Sed quod ad regionem attinet, terra est longe 
fertilissima, omni optimorum fructuum genere valde abundans, 
praecipue vino praestantissimo. Alex. Scilicet ea potissimum res 
tibi arridebat. Benign. Ut verum fatear, mire afficiebat palatum. 
Alex. Sed quid tandem egisti in Italia? Benign. Invisi, animi 
gratia, aliquot urbes celebriores: alicubi etiam studui aliquamdiu. 
Alex. Quas urbes invisisti potissimum? Benign. Multas quidem 
vidi in transitu: sed paucas contemplatus sum otiosus; nimirum 
Genuam, Florentiam, Venetias, denique Romam illam, quae orbis 
terrarum caput dicitur. Alex. Vidistine Summum Pontificem? 
Benign. Vidi, cum in Templum Petrianum veheretur. Alex. Visi- 
tastine etiam stationem radiophonicam Vaticanam? Benign. Ita 
sane et ibi recordatus sum matris meae, quae cotidie orando co¬ 
mitatur rosarium illinc emissum. Alex. Spero te quoque inter¬ 
dum matris tuae orantis socium esse. Benign. Interdum sane, sed 
fateor me nonnumquam circa eandem horam alias sequi cum 
amicis radio-emissiones, televisiones vel etiam spectacula cinema- 
tographica. Alex. Tibi similis es! Sed digressi sumus. Revertamur 
ad iter tuum. In quibus oppidis commoratus es studiorum gratia? 
Benign. Roma rediens transii Bononia, Patavio, Mediolano. In 
his singulis urbibus menses circiter tres versatus sum in vario 
litterarum genere. Volui enim e singulis paucula quasi degustare. 
Alex. Quid autem vidisti novi in tot celeberrimis urbibus? Benign. 
Rogas? omnia fere mihi nova videbantur: sed longum est 6mnia 
tibi narrare, praesertim nunc, cum mihi est aliquo properandum. 



Alex. Quo tandem? Benign. Ad patruum, qui me ad cenam invi¬ 
tavit. Alex. Nolo igitur te remorari diutius, sed quando licebit 
nobis magis otiose confabulari? Benign. Cras post prandium, si 
volueris. Alex. Ego vero id percupio. Benign. Ad horam igitur 
primam exspecta me in cubiculo. Alex. Fiet, hora est ad merendam 
opportuna. 

ELOCOTIO. 


Non satis recte valeo. 

Varie valui. 

Rectissime valeo, quae Dei est benignitas. 

Gratulor tibi reditum incolumem. 

Non induco animum illis credere. 

Induxi animum proficisci Romam. 

Rerum novarum cupiditas induxit me ad peregrinandum. 

Plura vidi Venetiis, quam ex fama audivi. 

Terra fructibus abundans ... terra fertilissima. 

Comparare aliquid alicui... aliquid cum aliquo ... quaedam in¬ 
ter se. 

Nullo modo cum aliis comparandus. 

Offerre argumentum. 

Amare ad delicias aliquem. 

Terra sua sponte producit flores. 

Sumere vinum moderate. 

Affici animo ita ... dffici delectatione ... metu ... praemio. 

Concipere cogitationes. 

Extinguere ignem. 

Invisere urbes. 

Roma orbis terrarum caput dicitur. 

Tres annos circiter in vdrio litterarum genere versatus sum. 
Aliquem transire ... ad hostes ... flumen, mare ... silentio. 

Transeat hoc. 

Remorari aliquem a re aliqua ... remorari spem alicuius. 

Ire in militiam. 

Est belli, militiae. 

Valedicere litteris. 

Iam pridem bibliopolae filium cepit litterarum satietas. 

Matre invita profectus est. 

Ludere alea ... latrunculis ludere vel proelia latronum ludere; ma¬ 
nubriato reticulo ac pila ludere; manubriati reticuli ludas. 
Aleam subire. 

Frater revenit ex Gallia ... rediit birota automataria, rhaeda auto¬ 
mataria, autocineto, aeronavi, velivolo. 

Si recte meminit mater. 

Excipere aliquem vultu sereno, fronte serena ... aliquem hospitio. 
Excipere verba alicuius. 

Non sustineo te aspicere. 

Sustinere partes consulis ... aliquem auctoritate sua. 

Nec salutatione nec alloquio pater dignatus est filium. 

Abi e conspectu meo. 

Hac nocte contubernalis meus non cubuit domi nostrae. 

Ira defervescit. 

Mitigare patrem iratum. 

Redire cum aliquo in gratiam. 

Excandescere ira. 

Accipere aliquem graviter ... lenire iram ... cessatum est a lusu. 


FINIS LIBRI QUINTI ET ULTIMI 




INDEX 




Hoc quicumque cupis carmen cognoscere lector... 
Prooemium 


LIBER PRIMUS 

Qui est de rudimentis et primis studiorum initiis, et 

QUO PRIMUM DISCIPULORUM INTER SE, DEINDE IPSORUM CUM 

PRAECEPTORIBUS COLLOQUIA CONTINENTUR. 


Colloquium I. 11 

Duo discipuli ad praelectionem repetendam se parant. Quae 
quis in schola didicerit, saepe repetenda. 

Colloquium II. 12 

Exordium est repetendae praelectionis. 

Colloquium HI. 12 

Idem cum proximo superiore. 

Colloquium IV. 13 

Exordium est colloquendi. Qui bene agit, ne reprehendatur 
non timet. Prudenter igitur facit, qui praeceptum illud usur¬ 
pat: Sic age, ne timeas. 

Colloquium V. 14 

Admonitio brevis, sed discipulis aptissima. 

Colloquium VI. 14 

Idem est argumentum ac superius: Praeterea qui errat, corri¬ 
gitur ab altero et admonetur. Laudatur memoria, et divinum 
esse donum agnoscitur. 



15 


Colloquium VII. 

Otto et Paulus certant, uter melius pronuntiet aliquid eorum, 
quae in schola edidicerint. Praetorius iudex. Exemplum hone¬ 
sti studiorum certaminis. 

Colloquium Vffl. 17 

Robertus et Saturninus ante lusum tractant studiorum ali¬ 
quid. A lusu ad studium reditur difficilius. Exemplum iuve- 
num studiosorum. 

Colloquium IX. 19 

Attingitur differentia inter hortum et hortos. Rerum nomina 
tenere non satis est, nisi res ipsas cognoscamus. 

Colloquium X. 20 

Nominum secundae declinationis repetitio. Repetitiones con¬ 
firmandae memoriae serviunt. 

Colloquium XI. 21 

Nominum tertiae declinationis repetitio. Tempore non est 
abutendum. Praeceptor non est metuendus in re bona. 

Colloquium XII. 23 

Adiectivi tertiae declinationis repetitio. 

Colloquium XIII. 23 

Nominum tertiae et quartae declinationis repetitio. Repeti¬ 
tiones saepius iterandae. 

Colloquium XIV. 24 

Verbi secundae coniugationis repetitio. Lusibus statuendus 
est modus. Studia iucunde conferenda. 

Colloquium XV. 25 

Verbi tertiae coniugationis repetitio. Studiorum collatio 
comis esse debet, nec austera. Gratulandum aliis, si officium 
recte faciunt. 

26 


Colloquium XVI. 

Verbi quartae coniugationis repetitio. Utilitas publica omni¬ 
bus modis procuranda. 


Colloquium XVII. , 27 

Andreas cuiusdam orationis partes et adiuncta audit ex 
Beato. 

Colloquium XVIII. 28 

Duo pueri diligenter repetunt, quae sunt in auditorio reddi¬ 
turi. Exemplum diligentiae in pueris, pro captu aetatulae. 
Utinam aetate et doctrina provecti hoc imitarentur exemplum. 

Colloquium XIX. 29 

Discipulus ultro salutatum venit praeceptorem, comiter ab 
illo excipitur, reddit, quae praescripta fuerunt. Laudatur a 
magistro. Deum laudat, munusculis blandis invitatur. Exem¬ 
plum ad iuvenes blande et comiter in schola tractandos, ne 
severitate disciplinae absterreantur. 

Colloquium XX. 31 

Discipuli extra ordinem ludendi veniam petunt. 

Colloquium XXI. 32 

Magister a discipulo interrogatus, respondet humaniter. Bo¬ 

nus praeceptor bene optat discipulis. Regula citra exceptio¬ 
nem vix ulla est. In dubiis grammaticis consulendae sunt re¬ 
gulae. Studiosus doctos ad imitandum observare debet. Prae¬ 
clara opera longiore tempore indigent. Experientia. Patrum 
indoctorum stultitia. Tempus exspectandum. Scientia magnis 
laboribus comparatur. Exemplum boni praeceptoris et disci¬ 
puli studiosi. 

Colloquium XXII. 35 

Paedagogus a puero rationem studii exigit: reddit puer ala¬ 

criter. Admonetur, ut a mendacio caveat. Formula ad verbo¬ 
rum declinationem pueris breviter indicandam, postquam 
exempla generalia didicerint. 

Colloquium XXXII. 

Discipulus magistrum de dubio quodam consulit. Magister 
benigne respondet. Analogiae non ubique fidendum. Latinitas 
quibus constet maxime. Aetatis progressus quid requirat. 
Omnis profectus noster Deo tribuendus. 

Colloquium XXIV. 3 8 

Discipuli, qui in cotidiano sermone ad latine loquendum dili¬ 
genter exercentur, multa discunt sine regulis grammaticis. Be¬ 
ne precandum omnibus, maxime nostris. 

Colloquium XXV. 40 

Parvulus puer ludendi copiam sibi et condiscipulis impetrat. 

Colloquium XXVI. 41 

Exemplum ad discipulos in rebus latinis germanice vertendis 
paulatim exercendos. 


LIBER SECUNDUS 

Qui est de litterarum studiis rebusque eo pertinen¬ 
tibus ET EXERCITATIONIBUS LUDICRIS. 


Colloquium I. 47 

Discipulus de diligentia in litteris admonitus, frustra ait se 
moneri, quod aliquam artem malit discere, quam litteras. 
Cui ars discenda sit ingenio suo apta. 

Colloquium II. 50 

Discipulus infeliciore ingenio docetur, quibus adminiculis ad 
eruditionem fiat progressus. Virtutis studium non parum ad 
eruditionem adipiscendam confert. Qui virtutis rationem 
habet, dotibus animi augetur a Deo. 

Colloquium III. 53 

Hic probi adulescentis admonitio contemnitur ab improbo. 
Scientia res inaestimabilis. Misericordia. Bona externa per- 

dunt multos. Divitiae sunt Dei donum, virtutis et scientiae 
possessio. Mens bona. 

Colloquium IV. 55 

Patris docti diligentia in filiis domi docendis. Beneficium 
Dei agnoscendum ab iis, qui bonos parentes habent. Fratres 

ex fide in Christum. 

Colloquium V. 59 

Eduardus et Felix conferunt annos suos. Laudatur docti pae¬ 
dagogi diligentia: item boni patris prudentia in liberorum 
instituendorum cura. Agnoscitur ea in re Dei beneficium. 
Exemplum exercitationis in lingua latina a teneris annis pe¬ 
ractae. 

Colloquium VI. 61 

Liber eleganter compactus ostentatur. Reprehenditur stulta 
quaestio: excusatur, quasi iocus fuerit. locus inter familiares 
usitatus. In iocis nostris Deus non est offendendus. 

Colloquium VII. 63 

Georgius ab Henrico librum commodato petito non dat Hen- 
ricus, quia iam alteri dederat. Idem mavult iniuriam pati, 
quam accusare condiscipulum ob privatam iniuriam. O 
caritatem rarissimam! Consilium bonum res est tutissima. 

Colloquium VIII. 64 

Quaeritur liber per oblivionem relictus. Arguitur neglegentiae, 
qui reliquit. 

Colloquium IX. 65 

Liber inventus redditur suo domino. Summo iure non est 
semper agendum Leges scolasticae. Leges aequitate regendae. 
Causa sine periculo. Petitur gratiae relatio. Exemplum hoc 
est caritatis. 

Colloquium X. 67 

Ludovicus et Maximilianus suos sibi vicissim libros enume¬ 
rant. Legandi interdum libri extraordinarii: praestat sero 
quam numquam discere. 

Colloquium XI. 53 

I 

Liber commodato petitur, isque impetratur , sed ab alio 
quodam repetendus. Beneficio non abutendum. 


Colloquium XII. 59 

Repetitur commodatum, dilationem petit, qui commodato 
accepit, eamque impetrat. 

Colloquium XIII. 70 

Brevis confabulatio, sed doctrina plena. Vir bonus et prudens 
occasionem docendi capit e re minima . 


Colloquium XIV. 71 

Amici libera reprehensio si bene accipiatur, haud mediocriter 
prodest. 


Colloquium XV. 7 2 

Oblata occasione quidam profectus sermonem ad parvuli 
captum, docendi gratia, accommodat. Exemplum est, quod 
nulla bene agendi occasio, praesertim in docendo, sit prae¬ 
termittenda. 


Colloquium XVI. 74 

Quidam occupatus in merenda monetur instare praelectionis 
tempus: Sic iuvenes studiosos mutua decet admonitio. 


Colloquium XVII. 75 

Discipulus languens parentum desiderio retinetur a praecep¬ 
tore, et a condiscipulis, ne domum abiens perdat tempus, 
admonetur. 

Colloquium XVIII. 76 

Scripturus quidam detractat praelectionem repetere. Ludo 
temporis, quid detrahendum, idque studiis impendendum. 
Exemplum pueri lusibus dediti. 

Colloquium XIX. 

Valerianus arguit Augustinum neglegentiae. Augustinus fa¬ 
tetur culpam : promittit diligentiam in posterum. Exemplum 
bonae indolis in iuvene. 

Colloquium XX. 79 

Excusatur cuiusdam in lignis struendis occupatio, quod ad 
scholam non veniat. 

Colloquium XXI. 80 

Vehementer dolet Bernardus se a suorum studiorum socio 
Christophoro deseri, adeo ut ne amicis quidem et salutaribus 
admonitionibus leniatur dolor. Locorum intervallum non sem- 
per dirimit amicitias. 

Colloquium XXII. 82 

Doctrina pueris maxime necessaria. De fugienda videlicet pra¬ 
vorum consuetudine, et maxime impostorum. Exemplum ami¬ 
ci fidi in dando consilio. 

Colloquium XXIII. 84 

Quidam, quod afuerit, quaerit ex condiscipulo, quid actum 
sit in auditorio. 

Colloquium XXIV. 85 

Puer cenatus praelectionem repetit. A cena non statim stu¬ 
dendum. Praelectiones saepius legendo facile ediscuntur. 

Colloquium XXV. 86 

Ferdinandus conferre studet de oratione sacra: Georgius re¬ 
cusat atque offenditur. Exemplum in morum dissimilitudine. 

Colloquium XXVI. 88 

Gregorius Hugonem ad repetendam praelectionem invitat. 
Exemplum diligentiae in studio. 

Colloquium XXVII. 89 

Praemii parvitas contemnitur a sordido. Praemium non lucri, 
sed honoris causa datur. 


319 



Colloquium XXVIII. 89 

Omnis victoria, nisi ad Dei gloriam referatur, mera est vani¬ 
tas. Victoria modesti adolescentes recte utuntur: stulti contra 
faciunt. Curiositas. Discipulis tria potissimum curanda. Sine 
Deo nihil fit boni. Spiritus divinus in nobis operatur. Omne 
bonum a Deo esse confitendum est. Deus auctor fidei, idem 
et perseverantiae. Spes bona. Adulescentium ingenuorum con¬ 
sensio in bonum. 

Colloquium XXIX. 93 

Latinus sermo colloquiis exercetur. Colloquiorum materia. 
Otiosus sermo qui sit. Docilitas. 

Colloquium XXX. 95 

Martinus et Nicolaus iocantes se exercent in usu et syntaxi 
huius nominis: domus; et obiter alia simul tractant. Sine 

Dei voluntate nihil fit. 

Colloquium XXXI. 97 

Euntes in scholam latine loquuntur. Simile gaudet simili. Im¬ 

proborum mores probis odiosi. 

Colloquium XXXII. 99 

Res ad bonam scripturam necessaria. Probus puer bene me¬ 

rendi occasionem non modo exspectat, sed etiam quaerit. Ca¬ 
ritas Christiana. Spiritus auctor eius. Exemplum diligenter 
notandum. 

Colloquium XXXIII. 101 

De emptione scalpelli librarii et eius exploratione. Solus Deus 
bona docet. 

Colloquium XXXIV. 103 

Consilii mutatio propter spem lucri. Consilium bonum etiam 
inimicis dandum. Christus magister optimus. Doctrina Christi 
studiose sequenda Spiritus divini instinctu. 

Colloquium XXXV. 103 

Scalpellum commodato petitur, datur, sed addita condicione. 
Qui commodo accepit, non debet abuti commodato. 

Colloquium XXXVI. 

Cultellus datur commodato, sed aegre . 

Colloquium XXXVII. 105 

Theodorus et Villerius de scalpello recens empto colloquun¬ 
tur . Res inventa restituenda est domino, si cognosci potest . 
Inventori dandum aliquod praemium. Deus precandus et lau - 

dandus. 

Colloquium XXXVm. 107 

Pennae venales. Diversa vivendi ratio pro locorum diversitate. 
Hic observa communem emptorum morem, qui tot verbis 
conantur de pretio proposito aliquid detrahere. 


Colloquium XXXIX. 109 

Arnulphus a Bernardo pennam commodato petitam accipit. 

Colloquium XL. 109 

De lapide et penna. 

Colloquium XLI. 110 

De lapidibus emptis et acuendis. 

Colloquium XLII. 111 


Eduardus et Fridericus experiuntur atramenti sui mixturam. 
Mediocritas. Experientia. Ex duobus corruptis aliquid boni 
componitur. 

Colloquium XLIU. 114 

I 

De emptione chartae. Auctarium in emptione. Suam quisque 
utilitatem curat. 

Colloquium XLIV. 114 

Quidam ex iis, qui profecti sunt, dissimulanter recusat iuveni 
chartam in libellum compingere: sed oblata occasione de 
minutis rebus cum illo fabulatur, ut eum sic in lingua latina 
exerceat. Eadem opera, ut iuvenis caritatis exemplum discat, 
compingit ei libellum chartaceum. Postremo illum paucis et 
brevibus praeceptis instituit. Exemplum dissimulationis in 
bonum. 

Colloquium XLV. 117 

Duo discipuli de usu chartarum pueriliter disputant. 

Colloquium XLVI. 1 1 g 

Charta mutuo data reposcitur. Prudentis est prius referre 
in codicem expensi, quam aliquid credere sive dare mutuo. 

Colloquium XLVII. 119 

De scriptione colloquuntur. 


Colloquium XLV! 




Ludovicus Michaeli vult dictata describere. Michael permit¬ 
tere non audet, ne a praeceptore arguatur. Nec fallendum, nec 
mentiendum est. Praestat discipulum timidiorem esse, quam 
audaciorem. 


Colloquium XLIX. 121 

Evocatur Michael a fratre per Augustinum internuntium. 

Colloquium L. 122 

In hoc colloquio quaesita est colloquendi materia ex simulato 
ludendi praetextu. Exemplum bonae indolis iuvenum, cum 
alter bene monet, alter paret sine controversia. 

Colloquium LI. 123 

Invitatio ad animum relaxandum. Corporis exercitatio confert 
valetudini. 

Colloquium IU. 123 

Invitatio ad ambulationem. Dei opera invitare debent ad eum 
imitandum. 


Colloquium L 




Invitatio ad lusum. Eventus ludi. Quidquid nobis accidit, 
est boni consulendum. Ditare aliquem solius est Dei. Spe lucri 
non est ludendum. Ethnicorum doctrina de fortuna. Admo¬ 
nitio careat odio et invidia. Solus Deus est animorum scru¬ 
tator. Exemplum admonitionis mutuae. 

Colloquium LIV. 126 

Invitatur ad lusum quidam: ille studium praefert lusui. 
Exemplum rarum pueri studiosi. Omnia tempus habent. 
Utendum remissionibus in tempore. 

Colloquium LV. 127 

Silverius et Theodorus parant se ad ludendum pila manuali. 

Colloquium LVI. 128 

Non solum nobis nati sumus, sed alius alium sollicite curare 
debet in tempore. Exemplum tempestivae admonitionis. 

Colloquium LVII. 129 

Diligentiae laus. 


LIBER TERTIUS 

De moribus aliisque extra litterarum studia actionibus. 


Colloquium I. 133 

Praeceptum de parentum oboedientia refertur ad omnes, qui 
nobis praesunt. Contentiones vitandae. 

Colloquium II. 134 

Admonitio de civilitate morum. 

Colloquium III. 135 

Duo ad tonsorem euntes colloquuntur. Nemo gaudet se adiri 
intempestive. 

Colloquium IV. 136 

Desiderius et Dionysius colloquuntur de matrimonio. Ado¬ 
lescens doctus et bene moratus. Puella bene instituta. Exem¬ 
plum prosperi coniugii. 

Colloquium V. 

Docti adulescentis colloquium cum puero qui mediocriter 
profecit. Admonitio ad praestandam mutuam opem. Precatio. 
Quid pueris agendum, cum mane surrexerint. Deus agnoscen¬ 
dus est adiutor. Spes certa in Deo posita neminem frustratur. 
Philosophi ethnici multa verbo divino consentanea dixerunt. 


Colloquium VI. 139 

Admonitionem bonam invenis bonus in partem bonam accipit 
et gratias habet monitori. 

Colloquium VII. 140 

Gabriel Germanum christiane et humaniter admonet: eidem 
bene ultro facit. Caritas. Verecundia in petendo. Liberalis in 
dando, petere quoque non dubitat. 



Admonitus monitorem vicissim monet. Suspectus caveas, ne 
sis miser omnibus horis; nam timidis et suspectis aptissima 
mors est. In suspiciosos. 


Colloquium IX. 142 

Desiderius Iacobum monet, ne sit curiosus alienarum rerum 
percontator. Horatius: Percontatorem fugito: nam garrulus 
idem est: Nec retinent patulae commissa fideliter aures. Exem¬ 
plum in percontatores. 

Colloquium X. 143 

Lambertus cum Leonardo mictum ire cupiens confabulationis 
ergo ab eo reprehenditur. 


Colloquium XI. 144 

Marcus officium petit a Methodio: hic occupationem causatus 
belle denegat. Alter non urget ulterius. Exemplum modestiae, 
tum in petendo, tum in denegando. 

Colloquium XII. 145 

Ab amico petitur aliquid operae: promittitur per opportu¬ 
nitatem. Exemplum amici officiosi. 

Colloquium XHI. 

Officium promittitur amici absentis nomine. 

Colloquium XIV. 146 

Quidam domum profecturus paulo ante vindemiam promittit 
amico se curaturum, ut et ille eodem arcessatur. Exemplum 
puerilis amicitiae. 

Colloquium XV. 147 

Richardus a Rogerio eunte domum petit, ut sibi uvas afferat. 
Exemplum puerilis desiderii. 


Colloquium XVI. 149 

Stephanum in cubiculum euntem orat Simon, ut sibi afferat 
cingulum. 

Colloquium XVII. 149 

Dives ex occasione pauperi opem pollicetur. Deus hominum 
opera nos necopinantes iuvat. Deus afficit animos ad bene 
agendum. Deus hominum affectus gubernat. Exemplum insi¬ 
gne caritatis erga pauperes. 

Colloquium XVIII. 151 

Pecunia cum offertur, nuntius affertur vulgi opinione iucun- 
dissimus. Reprehensio libera in familiares. Evangelium, id 
est gratia Dei a Christo nuntiata. Cur Evangelio non omnes 
credant. 

Colloquium XIX. 153 

De accepta pecunia et mutuo facile data. Amicus verus. Exem¬ 
plum animi ad bene merendum promptissimi. 

Colloquium XX. 155 

Benedictus a Baldo pennam, commodato petit: hic primo fingit 
se commodare nolle: deinde dono dat. Christi praeceptum. 
Christianus debet Christum praeceptorem imitari. Colloquen¬ 
di occasio quaesita per simulationem. 

Colloquium XXI. 

Amicus amico pecuniam ultro offert. Beneficium voluntarium. 
Humana beneficia diligentius quam divina expendimus. Exem¬ 
plum liberalitatis rarissimum. 

Colloquium XXII. 157 

Longa insinuatione petitur mutua in futurum pecunia: ea sta- 
tim promittitur. Exemplum astutiae, item animi prompti ad 
bene merendum. 

Colloquium XXIII. 1 5 g 

Ab amico quidam mutuo pecuniam impetrat: obiter mentio 
fit de providentia Dei. 

Colloquium XXIV. 159 

Forestus a Friderico quinque nummos mutuo petit: solum 
duos accipit. 

Colloquium XXV. 159 

Gregorius habens pecuniam Gratiano paucillum petenti de¬ 
negat: spem tamen dat in posterum. 

Colloquium XXVI. 160 

Conrado Alfredus promptissime dat mutuam pecuniam. 
Exemplum expromptae liberalitatis. 

Colloquium XXVII. 161 

Pecuniam creditam reposcit a debitore creditor. Deus omnia 
gubernat. 

Colloquium XXVIII. 162 

Redditur commodatum, cum excusatione dilationis. Non de¬ 
bemus offendi, nisi ubi Deus offenditur. 

Colloquium XXIX. 163 

Nicolaum in portum euntem, ut visat, ecquid sibi alimenti 
advectum sit, comitatur Marcellus, idque confabulandi gratia. 

Colloquium XXX. 

Alter alterum quanti vivat, percontatur. 

Colloquium XXXI. 164 

Paulo frustum panis petenti abunde dat Camillus. Paulus non 
allatum panem excusat matris absentia et domesticorum oc¬ 
cupatione. 

Colloquium XXXII. 166 

Panis mutuo dandus appenditur. 

Colloquium XXXm. 167 

Invitat Silvium ad ientandum Stephanus. Exemplum convic¬ 
tus, oboedientiae et studii. 

Colloquium XXXIV. 167 

Theophilus et Thomas de prandii horis inter se colloquuntur: 
ille maturius ait se prandere, hic serius, idque propter patrem 
e curia exspectandum: eademque de causa psalmorum can¬ 
tioni se interesse non posse. Modus servandus. Offensiones 
mutuo remittendae. 


Colloquium XXXV. 169 

Theodorus Thomae de sua merenda impertit, et simul ratio¬ 

nem ostendit, qua sibi ille in posterum merendam et ientacu- 
lum prospiciat. 

Colloquium XXXVI. 170 

Exemplum oblivionis. 

Colloquium XXXVII. 170 

De carnium differentia et beneficiorum divinorum agnitione. 

Mendacium vitandum est. Christus veritas. Christiani sunt filii 
Dei et Christi fratres. Caritas in pauperes. 


Colloquium XXXV 




De puero contra vetitum praeceptoris in foro dulciola emente. 

Colloquium XXXIX. 

Vestis mane induenda, non inter diu mutanda . 

Colloquium XL. 173 

Interrogatiuncula de morbo. Deus est medicorum princeps. 

Colloquium XLI. 174 

Ernestus Eusebio aegrotanti suadet, ut quiescat. Paret Eu- 
sebius. 


Colloquium XLU. 

De frigoris acerbitate et hypocausti incommodo. 


Colloquium XL] 




Curiosus res novas audire semper captat. 




Colloquium XLIV. 177 

Interrogationes curiosae de rebus minutissimis, nec tamen 
inutiles. Praeparatio in rebus omnibus. Patris familias dili¬ 
gentia in rei familiari. 

Colloquium XLV. 179 

Iulius de patre rogatus a Iacobo, Antverpiam ait hunc ad 
mercatum abisse, eiusque reditum in horas exspectari: Deus 
ubivis locorum suos conservat. 


Colloquium XLVI. 180 

Lucas Lamberto de patris adventu gratulatur. Temporis ha¬ 
benda est ratio. 


Colloquium XLVII. 181 

Interrogatiuncula de profectu ad locum et reditu ex loco. 

Colloquium XLVIII. 181 

De reditu ex villa. 

Colloquium XUX. 182 

Robertus et Alphonsus de reditu a vindemia deque uvis allatis 
colloquuntur. 

Colloquium L. 

Albertus percontatur de rebus ad Georgium pertinentibus. 

Colloquium LI. 184 

Interrogatiuncula de acceptis litteris. 



Qui de praeceptis vel iis, quae pro praeceptis obtinent, 

CUM DISCIPULIS COLLOQUIA CONTINET. 


Colloquium I. 187 

Paedagogus, ad exercendam suorum discipulorum memoriam, 
a quodam eorum exercitationis matutinae rationem exigit. 
Narrat iuvenis ordine et distincte singula, idque memoriter, 
et audientibus condiscipulis. Exemplum iuvenes in simplici 
narratione exercendi, ut puro sermoni paulatim assuescant. 

Colloquium II. 189 

Prosequitur discipulus narrationem ante prandium inceptam. 

Colloquium III. 191 

Paedagogus discipulum divinis rebus per otium instituit. Di¬ 
vinorum beneficiorum commemoratio. Christi mors salus est 
omnium fidelium. Laudatur discipuli studium ac diligentia. 
Locus ex Ioannis Evangelio. 

Colloquium IV. 193 

Quidam discipulus studere mavult quam ludere. Exemplum 
in discipulis rarissimum. 

Colloquium V. 193 

Quidam paedagogus discipulum educit ambulatum. Exercita¬ 
tio corporis. Socratis apophthegma. Ambulatio fit propter co¬ 
mites iucundior. Exemplum honestae remissionis in studiis. 

Colloquium VI. 194 

Praefectus officium diligenter facit in requirendis absentibus. 

Colloquium VII. 195 

Discipuli a lusu revocantur. 

Colloquium VIII. 196 

De quodam discipulo rus profecto cum patre. 

Colloquium IX. 196 

Exemplum diligentiae in agendis rebus. 

Colloquium X. 197 


Publica tutoris admonitio ad condiscipulos in conclavi com¬ 
muni. Admonitionis summa: ne discipuli tempore abutantur. 
Extemporalis responsio cuiusdam primae classis discipuli. 

Colloquium XI. 199 

Tutoris diligentia in eligenda a discipulis oratione. Bene sibi 
conscius securo est animo. 

Colloquium XII. 200 

Faceta observatoris confabulatio cum discipulo vere candidi 
et simplicis ingenii. 

Colloquium XIII. 201 

Observator de minutis rebus interrogans, tentat deprehendere 
discipulum quemdam in mendacio. 

Colloquium XIV. 202 

Hic nihil invenit repetitor, quod notet. 

Colloquium XV. 202 

Discipulos in otio deprehensos non deterret praefectus, sed 
eos humaniter admonet. Exemplum praefectis imitandum in 
causis levioribus, praesertim cum discipuli non sunt con¬ 
tumaces. 

Colloquium XVI. 

Rector observatores publicos admonet de ipsorum officio. 

Colloquium XVII. 206 

Admonitus ludimagister de classe doctore vacua statim pro¬ 
videt. 

'Colloquium XVIII. 207 

Divo aut tres ex domesticis discipulis praeceptorem mane sa¬ 
lutatum veniunt, ut sciat, an omnes surrexerint. Admonitio 
praeceptoris. Exemplum diligentiae observatu dignum. 

'Colloquium XIX. 208 

Interogatus filius a patre de oratione sacra, nihil respondet. 

•Colloquium XX. 210 

Nimio somno deditus discipulus reprehenditur ob veniendi 
in gymnasium tarditatem. Mendacio et causa frivola purgare 
se conatur. Eidem, ut verum fateatur, promittitur impunitas. 
Poenarum metu post aliquot tergiversationes, rem omnem 
confitetur: diligentiam promittit in posterum. Docetur qua 
illam ratione praestare queat. Multis verbis, ut mutet mores, 
humanissime commonetur. Ex paenitentiae signo, quod prae 
se fert, bonam spem promittit. Exemplum in somniculosos. 

Colloquium XXI. 213 

Stulte interrogatur magister a quodam discipulo de eo, quod 
palam dictum est. Exemplum est puerilis imprudentiae, ut 
discant adulescentes ad verba doctoris attentiores esse. 

Colloquium XXII. 214 

Praemium victoriae causa petunt iuvenes: datur a magistro, 
sed non sine admonitione. Obligatur aliquis ex promisso. So¬ 
lus Deus successum dat studiis. Sine Deo omnia vana. 

Colloquium XXIII. 215 

Hugo a praeceptore petens mutuo pecuniam mittitur ad hy¬ 
podidascalum. 

Colloquium XXIV. 

A praeceptore chartam petens discipulus ad eius famulum 
mittitur. 

Colloquium XXV. 216 

Duo fratres, ituri domum, monentur a praeceptore de testi¬ 
monio afferendo, aut teste adducendo. 

Colloquium XXVI. 217 

Filius in villam a patre ablegandus veniam petit et testimo¬ 
nium se allaturum promittit. 

Colloquium XXVII. 218- 

Filius suam patri in scribendo navaturus operam a praecep¬ 
tore petit veniam, et iubetur postero die afferre testimonium. 

Colloquium XXVIII. 218 

Iturus ad patrem in cauponam. 

Colloquium XXIX. 219 

Lucius scribendi causa iturus ad tutorem, veniam impetrat, 
sed prius diligenter interrogatur. 

Colloquium XXX. 229 

Ituri ad nuptias, pridie veniam petunt, ut domi vestimenta 
mutent: admonentur paucis a praeceptore. 

Colloquium XXXI. 221 

Iturus ad forum. Proverbium de pane. 

Colloquium XXXII. 221 

Michael ad forum iturus paucis interrogatur a praeceptore. 

Colloquium XXXIE. 222 

Nicolaus et frater panem petitum ituri, diligenter a praecep¬ 
tore, ne fallant eum, interrogantur. 

Colloquium XXXIV. 223 

Empturus cultros admonetur, ut sibi imponi caveat. 

Colloquium XXXV. 224 

Onofrius vestificem aditurus. 

Colloquium XXXVI. 224 

Iturus ad vestificem. 

Colloquium XXXVII. 225 

Paulus ad vestificem iturus et eadem opera ad chirurgum. 

Colloquium XXXVIII. 226 

Petrus de variis negotiis obeundis veniam petit. 

Colloquium XXXIX. 227 


De suburbana deambulatione. Georgius et Adolphus discipuli 
veniam impetrant eundi ambulatum, ut ceteris ludentibus, 
liberius et iucundius colloquantur. Dei laudandi argumentum 
cultoribus eius numquam deest. 

Colloquium XL. 228 

Robertus multorum nomine veniam petit prodeundi ad mer¬ 
catum. 

Colloquium XLI. 228 

Iturus domum ob levem causam, non impetrat, adeoque obiur- 
gatur. Exemplum observatu dignum, ne pueri cursitare te¬ 
mere permittantur. 

Colloquium XLII. 229 

Quidam prodire volentes obiurgantur, et in posterum diem 
reiciuntur. 

Colloquium XLIII. 230 

Sebastianus iubetur scribere ad patrem cuiusdam pueri de 
remittendo ad scholam filio. 

Colloquium XLIV. 231 

Stephanus a negotio reversus, praeceptori, ut moris est, se 
sistit. 

Colloquium XLV. 231 

Sero quidam ad scholam accedens, excusat se, quod fratrem 
exspectaverit, eumque in foro restitisse ait, ut atramentum 
emeret. Inter fratres omnia debent esse communia. Frater¬ 
nitas. 

Colloquium XLVI. 232 

Puer interrogatus de absentia, causam affert honestam, eam - 
que scriptam profert. 

Colloquium XLVIL 233 

Excusat se quidam, quod inconsulto praeceptore prodierit: 
cuius rei testes producit. 

Colloquium XLVILL 233 

Arguitur, qui exiit iniussu praeceptoris: sed veniam exorat. 

Colloquium XLIX. 234 

Quaerit praeceptor de famuli absentia. 


Colloquium L. 235 

Praeceptor ex Valerio cognita fratris eius valetudine, iubet 
domum ut eum Valerius deducat. 

Colloquium LI. 236 

Praeceptor a puero patris nomine salutatus: et ubi parentes 
sint, quique valeant, percontatus, vicissim patri salutem 
nuntiat. 


Colloquium LII. 236- 

Quidam puer patris nomine praeceptorem in hortos invitat,, 
praeceptor obiter aliquid docet ad mores pertinens. 

237 


Colloquium L. 




Magister ad prandium invitatus excusationem mittit. 


Colloquium LTV. 

Praeceptor docens revocatur ex auditorio. 



LIBER QUINTUS 

De rebus gravioribus et quae iudicium postulant atque 

EXERCENT. 


Colloquium I. 

Nuntius laetus de studiis. 



Colloquium II. 242 

Agitur de Evangelio diligenter audiendo, ut Deum secundum 
illud colamus, et iuste sobrieque vivamus. Voces iuste et 
sobrie, quid significent. 


Colloquium ! 




Puer a patre commendatur praeceptori. Verus amor patris in 
filium. Correctio necessaria puero. Hortatio ad diligentiam. 
Exemplum pueri studiosi et oboedientis. 


Colloquium IV. 244 

Officia domestici apud ludimagistrum hypodidascali. 


Colloquium V. 247 

Studiosus quidam adulescens apud familiarem conqueritur 
de habitationis suae incommoditate ad litterarum studia. Cu¬ 
pit in aedibus scholasticis habitare. Narrat, cur non liceat. 
Attendit condiscipulus. Consultant una de ineunda ratione ad 
rem perficiendam. Hortatio ad Deum invocandum. Non pro¬ 
dest consilium nisi iuvante Deo. Deus, qui dat consilium bo¬ 
num, dat etiam effectum. 

251 


Colloquium VI. 

Quidam ultro vult venire habitatum in ephebeo: gaudet ami¬ 
cus eius, eumque ad maturandum hortatur. Patris lenitas in fi¬ 
lium. Plerique pueri habitationem in schola tamquam carce¬ 
rem refugiunt: Improbi adolescentes a studio probos abster¬ 
rent. Aliquot genera exercitationis scholasticae, praecipue 
latine loquendi. Praeceptor in schola severior quam inter do¬ 
mesticos; et quare magistri gravitate schola in officio conti¬ 
neatur. Disciplinae scholasticae bona. Quibus rebus inducan¬ 
tur adolescentes ad amorem litterarum. Praeceptor bonus a 
studiosis diligatur. Disciplina severior quibus adhibenda. 
Mens bona et sincerum iudicium a Deo. Exemplum rarissi¬ 
mum adulescentis, qui ultro quaerit in schola habitare. 

Colloquium VII. 257 

Tres pueri paedagogum suum quasi improviso adeunt: suam 

quisque pronuntiat sententiam, ut ipsos ducat deambulatum: 
ille concedit libenter. Sic studiosos pueros tractare decet, 

ut sint ad suum munus obeundum alacriores. 

Colloquium VIII. 259 

Patientia in parvis exercitata paulatim crescit. Memoriae exer¬ 
cendae ratio. Neglegentia. Brevis exhortatio ad excutiendam 
neglegentiam, pigritiam, tarditatem. 

Colloquium IX. 260 

De neglegentia quidam admonetur. Admonitio ad somniculo¬ 
sos. Praeceptorum moralium usus. Cotidie proficiendum. Vitia 
naturalia. Armis spiritualibus pugnandum contra vitia. 

Colloquium X. 262 

De studiorum tempore amisso. Eius recuperandi spes, et qui- 
bus modis id jieri possit. Viva magistri vox. Hortatio ad ani¬ 
mum bonum. 

Colloquium XI. 263 

Praeceptoris accusatio in vernaculo sermone loquentes. Eius¬ 
dem ad latine loquendum exhortatio. Interpretatio edicti de 
vetito vernaculo sermone. Male acturi quaerunt latebras. Ni¬ 
timur in vetitum. Exhortatio ad recte vivendi studium. 


336 



265 


Colloquium XII. 

Discessus quidam ante vocationem scholasticam deprehendi¬ 
tur a condiscipulo. 


Colloquium XIII. 266 

In vacatione scholastica studiosi adulescentes libenter quidem 
relaxant animos, non tamen omnino cessant, nec otio illo per 
ignaviam abutuntur. Fides etiam inimico servanda. Agendi af¬ 
fectus addit celeritatem. Solus Deus suorum ductor. Exem¬ 
plum studiosis observatu dignissimum. 


Colloquium XIV. 267 

De exercitationibus post vacationem scholasticam revocatis. 
De classium exploratione ante promotiones. De spe praemii. 
De eadem in adversis rebus. De fructibus autumnalibus. De 
maximo vini proventu. De abusu vini in summa copia. De ad¬ 
monitionum contemptu. De iis, qui se dociles praebent ad ver¬ 
bum Dei audiendum. 


Colloquium XV. 270 

De moribus adulescentis ingenui tam absente patre quam 
praesente. De quinto Decalogi praecepto. Locus S. Pauli de 
honore liberorum erga parentes. Exemplum simulatae repu¬ 
gnantiae ad eliciendum colloquium. 

Colloquium XVI. 27 3 

Nicolaus narrat Martino de inopinato patris adventu, ob fal¬ 
sum de morbo rumorem. Cito irascens facile placatur: Ira 
puerorum brevis. Exemplum paternae diligentiae in libero¬ 
rum cura. 


Colloquium XVII. 275 

A tutore monetur quidam adulescens, ut in admonendo fratre 
natu minore sit diligentior. Pergendum constanter in admo¬ 
nendis omnibus, praecipue qui nobis coniuncti sunt. Bonae 
indolis signum quodam in puero. Exemplum fraternae admo¬ 
nitionis. 

276 


Colloquium XVIII. 

Nicolaus Gregor io arcanum commissum extorquere frustra 
conatur. Amicus, alter idem. Exemplum taciturnitatis in ce¬ 
landis amicorum consiliis. 


Colloquium XIX. 277 

Non est mentiendum, ne in rebus quidem levioribus. Apud 
Deum nullum est leve peccatum: Peccata nostra Deus propter 
Christum condonat, Christus deprecator noster et advocatus. 
Nemo non peccat saepissime, etiam in bonis operibus. Quid 
agendum sit, ut peccata remittantur. S. Paulus veniam conse¬ 
cutus et quare: Divini verbi studium inter exercitationes scho¬ 
lasticas annumerandum. Quorsum in litteris humanis in¬ 
struendi sint adolescentes. 

Colloquium XX. 280 

Robertus Patricio commodatum reddit cum gratiarum actio¬ 
ne. Beneficia ultro citroque oblata. Exemplum aulicae civili¬ 
tati propemodum simile. 


Colloquium XXI. 280 

Quidam reprehenditur, quod animi causa nocuerat. Pecca¬ 
tum per ignorantiam. Deus ad usum nostrum creavit omnia. 
Beneficiis Dei non abutendum. Ignoscendum puero sponte 
delictum confitenti. Ad precandum admonitio. Singulorum 
secretae preces. Perseverantia in verbo Dei. Exemplum raris¬ 
simum: puer, qui admonitus culpam libenter confitetur. 


Colloquium XXII. 

Non est malum malo, sed malum bono compensandum. 



Colloquium XXIII. 283 

De scholastica societate in conferendis merendae cibis. Auspi¬ 
cantur merendam a carmine in Dei laudem. Cura pauperum. 
Matrum in filios amor ineptus. Divinare ex coniecturis non 
est malum. Exhortatio ad divinas laudes et gratiarum actio¬ 
nem. Notatur voracitas in edendo. Reprehenditur abusus in 
verborum notatione. Latine loquendi servanda est proprietas. 

E prava institutione vitia contrahuntur. Deteriora pertinacius 
haerent. Exemplum permissae hilaritatis in Christianorum 

conviviis. 

Colloquium XXIV. 286 

Simulatione quadam hic quaesitum est colloquendi argumen¬ 
tum . Lex scholastica, ne adulescentes res suas alienare aude¬ 
ant. Christi exemplo adversa ferenda propter ipsum. Sine di¬ 
vini Spiritus auxilio nihil fieri potest boni; precibus autem 
illud est impetrandum. 

Colloquium XXV. 287 

Simulata oratione quidam condiscipulum familiariter obiur- 
gat, quod pecuniam a patre non petierit. Condiscipuli super 
ea re prudens responsum. Oblata occasio non est neglegenda. 
Locus ex distichis moralibus. Natura tenacissimi sumus eo¬ 
rum quae rudibus annis percepimus. Beneficiorum divinorum 
agnitio. locari et irridere. Patrum prudentia in suppeditando 
filiis, quae opus sunt. Adulescentes tractandae pecuniae mi¬ 
nime sunt idonei. Improbi adulescentes neque obiurgationi- 
bus, neque flagris moventur. Omnis boni laus soli debetur 
Deo. Fallendi consilium nemo dare debet. Simulatio vultu te¬ 
gitur. Honestae confabulationes in otio utiles sunt. Lingua 
latina quibus adiumentis potissimum comparetur. 

Colloquium XXVI. 290 

De quodam convivio. Qui convivae, quae ferculorum varietas 

et copia, qui ordo fuerit, etc. Notatur obiter conviviorum lu¬ 
xus. Obiurgatur ipse convivator de luxu. 

Colloquium XXVII. 294 

Famulum erus, quid et quanti obsonatus sit, interrogat, et 

aegre fert eum cibos, quibus delectari solebat, non emisse. 
Exemplum prudentiae in emendo. 

Colloquium XXVm. 296 

De carnis emptione. Divinatio ex coniecturis contra vulgi opi¬ 
nionem de fortuna. Mali mores tenacius retinentur. Linguae 
lapsus ex imprudentia. Memoria exercenda. Dociles proficiunt 
admoniti. 

297 


Colloquium XXIX. 

Aliquot nomina carnis generum. Reprehenditur quidam im¬ 
perite locutus. Vivarium ferarum. Stips secreto data. 


Colloquium XXX. 298 

Colloquuntur discipuli inter se de vindemia et arborum fruc¬ 
tibus. Prudens responsio. Proverbium: Saepe etiam est olitor 
verba opportuna locutus. Per occasionem pauca de praecep¬ 
toris in dictandis proverbiis diligentia, et de discipulis pae¬ 
dagogorum praelectione non onerandis, interseruntur. 


Colloquium XXXI. 301 

Olerum quorundam nomina enumerantur. Moretum Vergilia- 
num. Laetitia ob rem culinariam. A puero fructus et olera 
carnibus praeferuntur. Studiosis satis sit modicum alimen¬ 
tum. Parentes aegre ferunt, nisi filios in schola bene curatos 
vident. Matrum indulgentia. Parentum amor in liberos non 
facile immutatur. 

Colloquium XXXII. 3 03 

De iis, quae in oculos incidunt. Amicus amico, nulla spe 
mercedis adductus, opitulatur. Oculus membrum inter exte¬ 
riora nobis carissimum. Zachariae locus de pupilla oculi. 
Experientia. locus oblique notatus. locandum interdum, mo¬ 
do cum fructu. 

Colloquium XXXIII. 304 

Reprehenditur neglegentia in cultu corporis. Excusatur a pe¬ 
nuria rei nummariae. Verecundia in petendo. Mediocritas et 
modus. Verecundia ubi sit utendum. Hominum societas. Abu¬ 
sus in rebus. Hortatio ad petendam fiduciam. Exemplum ad¬ 
monitionis liberae inter familiares. 


Colloquium XXXIV. 306 

Baptista domum se non ante dicit iturum, quam Deo visum 
fuerit: aut ipse a patre arcessatur. Parentibus mos gerendus 
est. Sermones nostri non debent esse infructuosi. Exemplum 
oboedientis filii. 

307 


Colloquium XXXV. 

Confabulatio de profectionis in Italiam causa . Locorum fama 
et rerum novarum cupiditas nos inducunt ad peregrinandum . 
Laus Italiae . 

GLOSSARIUM 


VOCABULORUM RARIORUM 


N. B. - Quinque linguae secundum ordinem alphabeticum dispositae sunt: anglica f gal 

lica , germanica f hispana f italica. 


abacus games-board tableau (pour jeu) Spielbrett tablero (de juego) ta- 

voletta da gioco 

acetari salad salade Salat ensalada insalata 

aenum kettle chaudron Kessel olla caldaio 

aequor plain (sea) plaine (mer) Ebene (Meerespiegel) llanura superficie 

piana (mare) 

affatim enough assez hinlanglich bastante abbastanza 

agedum! come on! allons! wohlan! anda! vamos! orsu!, suvvia! 
alioqui otherwise autrement andernfalls de otra manera altrimenti 
alixus boiled bouille gesotten cocido lesso 

allium garlic ail Knoblauch ajo aglio 

amaracum marjoram marjolaine Majoran mejorana maggiorana, amaraco 
anhelus breathless essouffte atemlos sin aliento anelante 

apium celery celerie Eppich, Sellerie apio apio, sedano 

aprugnus boar (-meat) de sanglier (vom) Wildschwein dei jabali di cin- 

ghiale 

arcularius jewel-box-maker bijoutier Schmuckkastchen-Macher que hace 

arquetas stipettaio 

ardalio idler faineant Miissigganger (geschaftiger) vago fannullone 

armus fore quarter rabie Vorderbug lomo omero, spalla 

aromatites flavoured (wine) aromatise (vin) gewiirzter Wein aromatizado 

(vino) vino aromatizzato 

artocreas meat pie pate de viande Fleischpastete pasticcio di carne 

arvina bacon lard Speck tocino lardo 

asotus libertine d^bauche Wiistling disoluto dissoluto, scapestrato 

assus grilled grilli geschmort asado stufato 

auspicari = initium sumere ab 

autocinetum car auto Automobil automobil automobile 
automataria (birota) motorcycle motocyclette [Motorrad motocicleta mo- 

tocicletta 


beta beet bette Mangold acelga bietola 
bibliopola bookseller libraire Buchhandler librero libraio 

birota bicycle velo (Fahr)rad bicicleta bicicletta 

brassica cabbage chou Kohl berza cavolo 

bubula beef de boeuf Ochsen (-Fleisch) de buey, bovina di bue, bovina 

calathu basket corbeillc Korbchen cestidio canestro 

callum hide couenne Schwarte callo cotenna 
Camenae = Musae 

capitatus head (salad) pomme Kopf (-Salat) con cabeza (latuca) capuccia 

capparis caper capre Kaper(staude) alcaparra cappero 

cedo! give it here! donnez-moi! gib her! dame! dammi qua! 

cenatorius table- de table Tisch- de mesa da tavola 

cepa onion oignon Zwiebel cebolla cipolla 

cerasum cherry cerise Kirsche cereza ciliegia 

cervical -alis pillow oreiller Kopfkissen almohada capezzale, guanciale 

cessare etiam = cunctari, morari 

circumforaneus peddler fahrender (Verkaufer) vendedor ambulante ven¬ 

ditore ambulante 

citreum (malum) lemon citron Zitrone limon limone 

civilitas good manners bonnes manieres Hoflichkeit, Anstand educacion 

buone maniere 

cochleatae (scalae) circular (stares) (escalier) toumant Wendel(-Treppe) 

(escalera) de caracol (scala) a chiocciola 
colaphus punch coup de poing Faustschlag punetazo pugno 
colophon -onis peak, end sommet, fin Gipfel, Ende colofon fine, chiusa 
comissatio banquet festin, orgie Gelage banquete, comilona gozzoviglia 
concedere leave for s’en aller (fort)gehen nach marcharse recarsi a, partire 
cotoneum (malum) = cydonium quince coing Quitte membrillo co- 

togna 

crepida shoe demi-soulier Halbschuh zapato scarpa 

crepare burst with, speake always about im Munde fuhren no hablar mas 

que de ripetere a iosa 
crocus saffron safran azafran croco 

crumena wallet porte-monnaie Geldborse monedero borsa, marsupio 
crustulum sweets (candies) sucreries Zuckerwerk dulces ciambella 

cuminum caraway (seed) cumin Kummel comino comino 

cuniculus rabbit lapin Kaninchen conejo coniglio 

cuppedia fondness for candies friandise Naschhaftigkeit golosinas ghiot- 

toneria 

cuppedinarius of dainty dishes or delicacies candies de confiseries Nascherei- 

de confiteria, de dulces di ghiottume, leccomia, dolci 

damma deer chevreuil Rehwild ciervo, antilope caprioli 
deglubere flay ecorcher schinden despellejar scorticare 

dulciola -orum candies sucreries Sussigkeiten dulces dolci 

dumtaxat = solummodo 

eccum = ecce eum 

ecquid what by chance si quelque chose was etwa algo che cosa mai 

edulia -ium food nourriture Lebensmittel comestibles comestibili 

eho! hey there! vous la! he da! hor einmal! oye! Ehi, ol&! 

elixus boiled bouilte gesotten cocido lesso 

embamma -atis sauce sauce Tunke salsa salsa 

emplastrum plaster emplatre Pflaster emplasto impiastro 

erus master, boss padron Herr amo, dueno padrone 

esitare = comedere, manducare 

fartilis fattened engraiss6 gemas tet engordado ingrassato 

femoralia pants, trousers pantalons Beinkleider p an talo nes calzoni 

feniculum fennel fenouil Fenchel hinojo finocchio 

ferculum course Service Gang piato portata 

ferina game gibier, venaison Wildbret caza selvaggina 

fluviatilis (cancer) river (crayfish) fluviale (Perivisse) Fluss-(krebs) de 

rio di fiume 

follis 

frixum 

frugi 


bellows 

fried 

good 


soufflet Blasebalg fuelle soffietto 

grille gebraten frito arrosto 
brave brav bueno buono 


graculus 


(jack)daw choucas Dohle 


choya 


taccola, gracchio 


helvolus pink, tawney rose, jaunatre rotlich, gelblich rosaceo, amarillento 


rossiccio, gialliccio 


heus 

hilla 


hallo there! vous 


la! 


hallo 1 


oye 


l 


ola, ehi! 


saveloy (sausage) (saucisse dite) knackvourste Knackwurst salchichon 


cervellata, salsicciotto 


hypocaustum 


furnace-room foyer, chauffe Heizraum 


hogar 


riscaldamento 


hyssopum hyssop hyssope 


Ysop 


hisopo issopo 


immoris work oneself to death travailler a mort sich totarbeiten matarse 

lavorare a morte 

bothe (annoy) , incommoder lastig sein fastidiar dar fastidio 
ineptire talk nonsens bavarder des folies Unsinn schwatzen hacer tonte- 

rias faccio o dico cose sciocche, inezie 
infumatus smoked fume gerauchert ahumado affumicato 
jug lans -dis nut noisette Nuss nuez noce 
intinctus -us sauce sauce Tunke salsa salsa 

itare = ire 

ius (carnium) broth bouillon (Fleisch-)Bruhe caldo brodo 

lactuca lettuce laitue Lattich (Kopfsalat) lechuga lattuga 

laniena butcher-shop boucherie Fleischbank carniceria macello 

lanius butcher boucher Metzger carnicero macellaio 
latex -icis = vinum (poetice) 

lautitia magnificence grandiosite Grossartigkeit grandiosidad grandiosita 

lepusculus little hare petit lievre Haschen lebrato leprotto 
licitari bid offrir bieten pujar (en una subasta) offrire ali’incanto 

ligula strap (lace) courroie Bandel cordon legaccio 

linquo = relinquo 

liquare melt faire fondre fliissig machen dcrretir render fluido 

lucius pike brochet Hecht lucio luccio 

lurco glutton gourmand Schlemmer gloton grapulone, epulone 


(trabajando) 

incommodare 


macilentus haggard maigre abgemagert macilentor macilento 

mala check joue Wange mejilla guancia 

mantele -is towel serviette Handtuch toalla tovagliolo 

mantissa bonus extra Zugabe propina aggiunta 

manubriatum reticulum tennis racket raquette de tennis Tennis-Schlager 

raqueta racchetta da tennis 

medicamentarius pharmacist pharmacien Apotheker farmaceutico far- 

macista 

meiere urinare pisser pissen mear orinare 

mellitus honeied mieleux honigsiiss, aus Honig mielado melato 
minutal minced meat hachis Hackspeise menudillos, carne picada carne 

battuta 

missus -us course Service Gang piato portata 

moretum cold soup of garlic, rue, vinaigre and oil soupe faite d’ail, de rue, 

de vinaigre et d’huile Morsergericht gazpacho specie di panzanella 

muria brine saumure Salzbruhe sopa muria 


nasturtium cresse cresse Kresse berro crescione, nasturzio 

naucum empty nut noisette creuse (taube) Nuss nuez vacia noce vuota 

nebulo -onis windbag; good for nothing vaurien, vantard Windbeutel, Tau- 

genichts un inutil venditore di fumo 
nummatus moneied riche mit Geld versehen adinerado danaroso 

obdere place before poser vorlegen echar (el cerrojo) porre (la barra) 

obsonare (-ari) shop for food acheter de la nourriture einkaufen (zum Es- 

sen) comprar de comer comprar da mangiare 
obsonium food nourritures (Zu)speise alimentos companatico, vivanda 

occipio = incipio 

occiput back of the head occiput Hinterkopf occipucio occipite 

olitor gardener jardinier (Kiichen)gartner jardinero ortolano 

olus vegetable (cabbage) legume (choux) Kraut, Kohl coi ortaggio 

ominari wish souhaiter anwiinschen desear augurare 

opiparus gorgeous magnifique herrlich, reich opiparo splendido, sontuoso 

oryza rice riz Reis arroz riso 

oxalis -idis sorrel oseille Sauerampfer acedera acetosa 

pannosus ragged deguenill6 zerlumpt andrajoso cencioso 

pastinare dig bficher umgraben cavar scavare 

patina platter piat de Service Schussel fuente piatto 

patruelis cousin cousin Geschwisterkind, Vetter primo cugino 

patulus open ouvert offen abierto, patente aperto 

pectere comb peigner kammen peinar pettinare 

pellio -onis leather-worker (pelletier) coroyeur Kiirschner guamicionero 

pellettiere, cuoiaio 

penaria (cella) storeroom chambre aux provisions Vorrats-(Raum) des- 

pensa dispensa 

perdix -icis partridge perdrix Rebhuhn perdiz pernice, starna 

periscelis -idis garter jarretiere Strumpfband ligas legaccio da calza 

perna ham jambon Schinken jamon prosciutto 
persicum (malum) peach p£che Pfirsich melocoton pesca 

pessulus bolt verrou Riegel cerrojo catenaccio 

pharmacopola pharmacist pharmacien Apotheker farmaceutico farmacista 
pica magpie pie Elster picaza gazza 

pistrinum (tread)mill moulin Stampfmiihle molino mugnaio 

pisum pea pois Erbse arbejilla pisello 

pituita a cold rhume Schnupfen resfriado raffreddore 

placenta cake patisserie Kuchen pastel focaccia 

porrus (-um) leek poireau Lauch puerro porro, aglio 

praecox early ripe precoce friihreif tempranero precoce 

promulsis -idis hors d’oeuvres hors d’oeuvres Vorspeise entremeses an- 

tipasto 

prope diem soon bientot nachstens pronto fra breve 

pulvinus cushion coussin Polster cojin cuscino 

quadrula bicuit biscuit Platzchen bizcocho biscottino, pastello di zucchero 

quando etiam = quoniam 

quasillus a little basket petit panier Korbchen cestina cestino 
qui = quomodo 
quidni — cur non? 

raedarius driver cocher Kutscher cochero cocchiere 

recipere etiam = promittere 

regelare melt (se) fondre tauen derretir(se) scioglier(si) 
remorari hold back retarder aufhalten, verzogern detener ritardare 
ronchus snor ronflement Schnarchen ronquido ronco 

salsus, salitus salted sale gesalzen salado salato 

salgama -orum salted conserve conserve salee (in Salz) Eingemachtes con¬ 
servas saladas legumi di conserva 
salvia sage sauge Salbei salvia salvia 
sarcina load charge Gepack, Last carga bagagli, carico 
sarrire hoe sarcler jaten rastrillar sarchiare 

satureia savory sarriette Saturei ajedrea santoreggio 
scabiosus rough rougueux rauh, raudig tinoso ruvido, scabroso 

scirpus rush jonc Binse (knotenlos) junco giunco 
scriblita cake gateau Torte galleta torta 

semis -issis a half une moitie Halfte, ein halb mitad mezzo (asse) 
serotinus late tard spat tardio serotino, tardivo 

serpyllum thyme serpolet Quendel (Thymian) serpol serpillo, timo 

serum (lactis) whey petit-lait Molke suero siero 

sesquilibra one pound and a half une livre et demie ein einhalb Pfund una 

libra y media una libbra e mezza 

sesquioctava one and one eighth un et un huitieme ein ein Achtel uno y 

un octavo che contiene un intero piu un ottavo 
siliquae legume, (pod-) vegetable legumes Hiilsenfriichte legumbre le- 

gumi 

sinciput forehead front Vorderkopf frente sincipite 

situla bucket seau Eimer cubo secchia 

sodes please s’il vous plait gefMlligst por favor di grazia, prego 

subalbidus pale bldme bleich p&lido bianchiccio 

sucula young pig lutin Ferkel cerdito porcello 

suillus porc de porc Schweine-(fleisch) de cerdo di porco, porcina 

sumptuarius regarding evpenditure ayant rapport k la depense Aufwand 

betreffend concerniente al lujo riguardante il lusso 
suppetiae help aide Beistand ayuda aiuto 
susceptor tutor instituteur Erzieher educador educatore 

tapes -tis table cloth nappe (Tisch-) Tuch mantel tovaglia 

tenellus delicate d£licat sehr zart tiemo tenerello 

tertiana (febris) three-day de trois jours dreitagig terciana terzana 
teruntius = parvus nummus 

thorax coat veston Jacke chaqueta giacca 

thymum thyme serpolet Quendel tomillo timo, serpillo 

tibialia stockings bas Strumpfe calcetines calze 

tolutarius (equus) at a trot au trot trabend al trote trottatore 

tonstrina barber shop chez le coiffeur Barbierstube barberia barbieria 

tragemata dessert dessert Nachtisch, Naschwerk postre popasto, generi 

di credenza 

triclinium diningroom salle a diner Eszimmer comedor sala da pranzo 
tricorpor threebodied de trois corps dreileibig de tres cuerpos che ha 

tre corpi 

trivialis (schola) common (school) ecole publique bffentliche (Schule) 

publica (escuela) pubblica (scuola) 
tructa trout truite Forelle trucha trota 
tute = tu (ipse) 

umbella parasol parasol (Sonnen-) Schirm sombrilla ombrello, parasole 
umbilicus navel (end of the scroll) nombri (le bout du rouleau) Ende (der 

Schriftrolle) ombligo, fin ombelico, la fine di un rotolo (libro) 
ut = quomodo ? etiam directe interrogans 

ventricola tripe tripes Magen, Herz ventriculo ventricolo, trippa 
verbero -onis rascal polisson Schlingel pillo biricchino 

veredarius courier currier Kurier ' correo, mensajero corriere 
vervecina ram- de mouton, de belier Hammel- de carnero di montone 

vitellus (egg-) yolk jaune d’oeuf Eidotter yema torlo d’uovo 
vitricus stepfather beau-pere Stiefvater padrastro patrigno 

vitulinus calf- de veau Kalbs- de temera di vitello 

